
Esipuhe 


Tämän kirjan tarkoituksena on tuoda kasvatustieteisiin ja opettajankoulu- 
tukseen aiheita ja ideoita vilkkaasta maailmanlaajuisesta tutkimussuunnasta, 
opetussuunnitelmatutkimuksesta. Opetussuunnitelmatutkimus, englanniksi 
Curriculum Studies, on kansainvälinen, monitieteinen pyrkimys ymmärtää 
kasvatus- ja koulutustodellisuuden kokonaisuutta monimutkaisena keskus- 
teluavaruutena ("curriculum as complicated conversation”). Opetussuunni- 
telmatutkimus voi informoida kansallisia opetussuunnitelmauudistuksia, 
koulutuspoliittista suunnittelua ja päätöksentekoa, opettajien perus- ja täy- 
dennyskoulutusta sekä opettajan työn käytännöllistä ja organisatorista arkea. 
Tutkimussuunta laajentaa myös opettajan ja opettajaksi opiskelevan ymmär- 
rystä oman opetustyön periaatteista ja omista äänettömistä sitoumuksista. 
Älyllisesti laaja-alainen, teoriaa ja käytäntöä integroiva opetussuunnitelma- 
tutkimus tarjoaa tuoreita tapoja tarkastella koulutusta, kasvatusta ja subjektin 
muotoutumista kolmen toisiinsa kietoutuvan orientaation kautta. Näitä ovat 
opetussuunnitelmateoria, kasvatuksen ja koulutuksen historiallinen ulottu- 
vuus sekä itse opetussuunnitelma-asiakirjoihin liittyvät kysymykset. 

Koulu ilman opetussuunnitelmaa ei ole koulu. Suomalaista koulua koske- 
vat opetussuunnitelmat ovat pelkistetysti ilmaistuna laki- ja asetusperustaisia 
asiakirjoja, jotka ohjaavat kunta- ja koulutason opetussuunnitelmien laadin- 
taa ja lopulta kasvatus- ja opetustyön arkea. On huomion arvoista, että toteu- 
tuessaan opetussuunnitelmat ovat lakien ja asetusten ohella ja niihin kytkey- 
tyen yksiä merkittävimpiä kansalaisiin vaikuttavia dokumentteja. Suomessa 
nykyään noin kymmenen vuoden väliajoin uusittavien opetussuunnitelmien 
vaikutuspiiriin kuuluvat kaikki oppivelvollisuusiän saavuttaneet. Me kaikki 


tulemme siksi, mitä olemme, eittämättä myös opetussuunnitelmien kautta. 


Tero Autio, Liisa Hakala & Tiina Kujala 


Vielä 1980- ja 1990-luvuilla koulutyön ohjausvälineeksi tarkoitetut opetus- 
suunnitelma-asiakirjat saattoivat pölyttyä opettajainhuoneiden kirjahyllyissä. 
Tänä päivänä uusimpien opetussuunnitelmien perusteiden normiluonne on 
iskostunut vahvasti koulutoimijoiden mieliin. ”Opetussuunnitelman noudat- 
taminen ei ole mielipidekysymys vaan normi”, toteaa eräs apulaisrehtori luki- 
joita informoiden ja samalla implisiittisesti opettajia muistuttaen Helsingin 
Sanomissa julkaistussa mielipidekirjoituksessa syksyllä 2017. Myös opetus- 
suunnitelmien opettajan pedagogisia ratkaisuja ohjaavan funktion voimistu- 
minen on tullut opettajille tutuksi viimeistään paikallistason opetussuunni- 
telman laadintatyössä, johon suomalaiset opettajat osallistuvat. On kuitenkin 
ilmeistä, että opetussuunnitelma ei ole vain neutraali dokumentti, jonka mah- 
dollinen ongelmallisuus palautuisi yksinomaan sen ideoiden välittymisen me- 
netelmällisiin ongelmiin. 

Kansallisessa kontekstissa vastuu opetussuunnitelmien laadinnasta on 
Opetushallituksella. Käytännössä suomalaisten opetussuunnitelmien uudis- 
tamisen prosesseihin osallistuu lukuisia eri toimijatasoja ja toimijatahoja, joita 
yhdistää intressi osallistua prosessiin. Intressin omaaminen on mukana ole- 
mista; se on peliin tempautumista ja uskomista siihen, että peli on pelaamisen 
arvoista (Bourdieu 1998, 131). On lukuisia toimijatahoja, jotka uskovat, että 
peli — neuvottelu tai kamppailu kansallisista opetussuunnitelmista — on pelaa- 
misen arvoista. Näitä toimijatahoja ovat myös ylikansalliset organisaatiot, ku- 
ten Euroopan Unioni sekä OECD (The Organisation for Economic Co-operation 
and Development), jonka merkityksen todetaan yleisesti kasvaneen suomalai- 
sessa koulutuspolitiikassa. Kansallisten opetussuunnitelmien uudistamisen 
prosesseihin osallistuukin tahoja, joilla ei ole varsinaisesti omia tuoleja neu- 
vottelupöydissä, mutta jotka saavat eri toimijatahot ymmärtämään tilanteensa 
yhteisellä kielellä ja tietyn kuvaston mukaisesti (ks. Miller & Rose 2010). Täl- 
laisena voidaan nähdä esimerkiksi kaikkialle kietoutuneet markkinavoimat. 
Talouden logiikan invaasioon koulutuspolitiikkaan ovatkin kiinnittäneet 
huomiota useat tutkijat. Kasvatustieteiden näkökulmasta on ongelmallista, 
että tämän logiikan seurauksena tieteenalan omat kysymyksenasettelut voi- 
vat ajautua marginaaliin. Uhkakuva on myös se, että tieteenalan sekä samalla 


opettajankoulutusta ja opetussuunnitelmaa koskevien kysymyksenasettelujen 

lähtökohdiksi otetaan problematisoimatta talouden logiikkaan tai muihin yk- 
sioikoisiin totuuksiin palautuvat väittämät maailmasta. 

Neuvottelu opetussuunnitelmista ei ole luonnollisesti vain itsetarkoituk- 
sellista neuvottelua julkisesti organisoidusta institutionaalisesta kasvatuksesta 
vaan ennemmin siitä, millaisena tulevaisuuden maailma nähdään tai millai- 
nen sen toivotaan olevan. Opetussuunnitelmissa on lopulta kyse vanhemman 
sukupolven nuoremmalle sukupolvelle välitettäviksi valitsemista merkittävinä 
koetuista arvoista, tiedoista ja taidoista. Nämä arvot, tiedot ja taidot eivät ole 
irrallisia historiallisista eivätkä niistä poliittisista, sosiaalisista tai taloudelli- 
sista konteksteista, joissa niitä koskeva tieto on tuotettu. Opetussuunnitelmat 
ovat aina ilmiasunsa lisäksi implisiittisiä, tutkimusta edellyttäviä tiivistyksiä 
siitä, mitä kansakunta kokonaisuudessaan ja yksilöt elämässään poliittisesti, 
taloudellisesti ja kulttuurisesti pitävät tärkeänä, arvokkaana ja tavoittelemisen 
arvoisena. Ne voisivat olla myös toisenlaisia. 

Suomalainen opettajankoulutus ei kouluta opettajia vain jonkun tietyn 
opetussuunnitelmauudistuksen toimeenpanijaksi. Pysyessään pitkään, mah- 
dollisesti jopa yli neljäkymmentä vuotta opettajan työssä, opettaja tulee väis- 
tämättä kohtaamaan lukuisia opetussuunnitelmauudistuksia. Mitä pidempi 
aikaperspektiivi, sitä vaikeampi on ennustaa, ovatko suomalaiset opetussuun- 
nitelmat myös jatkossa kansallisia vai ovatko ne ehkä eurooppalaisia, kunta- 
kohtaisia tai jotain aivan muuta. Opettajan pitkän työuran aikana voi myös ta- 
pahtua hyvin merkittäviä yhteiskunnallisia, opetussuunnitelmaan vaikuttavia 
muutoksia. Historia on osoittanut, että muutokset voivat olla jopa ihmisyyden 
kannalta kohtalokkaita (Hakala, Maaranen & Riitaoja tässä teoksessa). On 
siis ensiarvoisen tärkeää, että opettajankoulutuksessa opiskelevilla on osana 
opintojaan runsaasti tilaisuuksia tulkita sitä, mistä kaikesta kasvatus- ja kou- 
lutustodellisuuden kokonaisuuteen liittyvissä keskusteluissa ja valinnoissa on 
kyse. Opetussuunnitelmatutkimus tarjoaa opettajaopiskelijalle ja opettajalle 
teoreettista selkänojaa, jonka kautta (ja kanssa) ajatella ja ymmärtää komplek- 
sista kasvatus- ja koulukeskustelua sekä osallistua asiantuntijana siihen. Ope- 
tussuunnitelmatutkimus tarjoaa myös opettajankoulutukselle teoriaa, jonka 


informoimana toteuttaa ja tarkastella omaa toimintaa ja jonka informoimana 

vastustaa pyrkimyksiä pelkistää väistämättä monimutkaista kasvatus- ja kou- 
lutodellisuutta. 

Kuten tämän kirjan vertaisarvioidut artikkelit osoittavat, opetussuunni- 
telmatutkimus avaa uudenlaisia näkymiä tarkastella institutionaalista kasva- 
tusta, sen jatkuvuutta, muutosta ja sen ilmeistä kompleksisuutta. Opetussuun- 
nitelmatutkimus tekee myös näkyväksi sen, että institutionaalinen kasvatus 
on poliittista; se on arvosidonnaista, jännitteistä ja jatkuvan neuvottelun koh- 
teena olevaa. Sitä koskevissa neuvotteluissa kaikilla päätöksillä ja ratkaisuilla 
on seurauksensa. Opetussuunnitelmatutkimus avaa myös yleisemmin niitä 
lähtökohtia, jotka tuottavat käsitystä hyvästä (opettajan)koulutuksesta ja kas- 
vatuksesta — asettamalla joitakin tulokulmia ja näkemyksiä ensisijaisiksi sekä 
jättämällä jotkut toiset huomiotta. 

Tämä kirja rakentuu kolmesta toisiaan risteävästä teemasta, jotka ovat 1) 
Suomalaisen opetussuunnitelma-ajattelun historiaa, 2) Opettajankoulutuksen 
diskurssien jännitteisyys ja monipuolistaminen sekä 3) Opettaja opetussuunni- 
telman tulkitsijana ja toteuttajana. Tero Aution kirjoittaman johdantoluvun 
jälkeiset yhdeksän artikkelia tuovat jokainen oman näkökulmansa opetus- 
suunnitelmakeskusteluun. Teemojen lailla artikkelit ovat toisiaan risteäviä. 
Ne ovat toisiaan täydentäviä ja syventäviä sekä paikoin toisiaan haastavia. Kir- 
jan tarkoitus ei ole olla tyhjentävä kuvaus opetussuunnitelmatutkimuksesta, 
pikemminkin se on kutsu opetussuunnitelmakeskusteluun, jolle toivomme 
saavamme myös jatkoa. 

Ensimmäisessä kirjan teemassa, Suomalaisen opetussuunnitelma-ajatte- 
lun historiaa, luodaan kokonaiskuvaa niistä kehityskuluista, joiden kautta on 
edetty 2020-luvun vallitseviin kasvatuksen ideaaleihin. Antti Saaren, Sau- 
li Salmelan ja Jarkko Vilkkilän artikkelia, ”Bildung- ja curriculum-perinteet 
suomalaisessa opetussuunnitelma-ajattelussa”, voidaan tässä suhteessa pitää 
merkittävänä aikalaisartikkelina ja suomalaisen kasvatuksen historian tiivis- 
tyksenä lukijalle. Artikkeli on alun perin julkaistu englanninkielisenä. Nyt 
julkaistavan suomennoksen voi nähdä myös kannanottona suomenkielellä 
julkaistavien kasvatustieteellisten tekstien tärkeydestä englanninkieliseen jul- 


kaisemiseen kannustavassa akateemisessa maailmassa. 

Saari, Salmela ja Vilkkila kuvaavat artikkelissaan sita, miten saksalainen 
sivistys (Bildung) -traditio yhdessä angloamerikkalaisen koulukasvatusta ja 
pedagogista yhteytta korostavan Curriculum-tradition kanssa ovat tuottaneet 
aikamme suomalaista opetussuunnitelma-ajattelua. Merkille pantavaa on, mi- 
ten sivistysteoreettinen traditio, vaikkakin marginaaliseen asemaan ajettuna, 
elää vahvana. Se on kyennyt asettumaan vastavoimaksi positivistiselle kasva- 
tustieteelle ja sen oppimisdiskursseille, jotka valtasivat alaa 1960- ja 1970-lu- 
kujen aikana suomalaisessa kasvatustieteessä. Yhtenäiseen peruskouluun 
siirtymisen yhteydessä rakennettiin laaja curriculum-traditiosta ammentava 
opetussuunnitelman laadinnan, testaamisen ja arvioinnin järjestelmä, joka 
on toiminut perustana myös myöhempien vaiheiden opetussuunnitelmille. 
Sivistysteoreettinen traditio on osaltaan korostanut kasvatuksen dialogista ja 
avointa luonnetta sekä keskittymistä kasvatuksen kulttuurisiin ja moraalisiin 
piirteisiin, mikä on heijastunut niin ikään käsitykseen opettajasta ennen kaik- 
kea itsenäisenä, sivistyneenä opetusteoreetikkona. 

Antti Saari, Tuomas Tervasmäki ja Veli-Matti Värri pohtivat artikkelissaan 
”Opetussuunnitelma valtiollisen yhtenäisyyden rakentajana” opetussuunnitel- 
matekstejä aikansa poliittisina ideologioina. Tarkastelun kohteina on kolmen 
ideologisesti jännitteisen aikakauden opetussuunnitelmat. Vuoden 1925 maa- 
laiskansakoulun opetussuunnitelman tehtävänä oli eheyttää ja yhdenmukais- 
taa kahtia jakautunutta Suomea niin Sallimuksen johdatuksessa kuin maalli- 
sen ahkeruuden ja säädynmukaisuuden ideaaleja toteuttamalla. Ensimmäisen 
yhtenäisen perusopetuksen opetussuunnitelman tavoitteena taas oli ”sosiaali- 
sen kansalaisen? kasvattaminen yhteiskuntaan, jota luonnehtivat muun muas- 
sa voimakas teollistuminen sekä kaupungistuminen. Lukijan kannalta huomi- 
onarvoista on, että Saaren, Tervasmäen ja Värrin artikkeli sisältää kolmantena 
tarkasteltavana opetussuunnitelmana äärimmäisen tarkkanäköisen vuoden 
2014 opetussuunnitelma-asiakirjan analyysin. Kirjoittajien mukaan globa- 
lisaation prosessien ja kansallisvaltioiden säröilyn myötä syntyvät jännitteet 
pyritään uusimmassa opetussuunnitelmassa ylittämään määrittelemällä uni- 
versaalia maailmankansalaisuuden ideaalia. Inklusiivisuudestaan huolimatta 
maailmankansalaisuuden varaan rakentuvan ideaalikansalaisuuden ulkopuo- 


lelle rajautuu kuitenkin ideologisia piirteitä ja identiteettejä, toteavat kirjoitta- 

jat. Artikkelissa lukijaa johdatetaan laclaulaiseen diskurssiteoriaan tukeutuen 
historiasta aikamme ilmiöihin ja päädytään siihen, että opetussuunnitelmien 
kansalaisuuskuvastot ovat aina uusille merkityksenannoille avoimia ja ideolo- 
gisesti jännitteisiä. 

Toisessa kirjan teemassa, Opettajankoulutuksen diskurssien jännitteisyys 
ja monipuolistaminen, Jari Salminen ja Janne Säntti purkavat artikkelissaan 
”Opettajankoulutuksen jännitteitä” dilemmaa, jossa koulutukseen kohdenne- 
tut akateemiset ja tieteelliset odotukset törmäävät opettajan työtodellisuu- 
desta kumpuaviin vaatimuksiin. Pyrkimys vastata konkreettisiin päiväkoh- 
taisiin kasvatus- ja koulutuskysymyksiin on ajanut kasvatustieteitä ahtaalle. 
Uhkana on, että empiirisessä kasvatustieteellisessä tutkimuksessa yksipuoli- 
sesti ymmärretyt teoreettiset lähtökohdat tai metodologiaan keskittyminen 
heikentävät mahdollisuuksia käsitellä kasvatuksen historiallisia ja filosofisia 
kysymyksiä sekä kasvatustilanteiden moninaista arkea. Kasvatustiede ja opet- 
tajankouluttajat saattavat irtautua koulujen arjesta ja teoretisoinnin merkitys 
koulun ja opettajan työn kehittämisessä ja uudistamisessa heikkenee kuten 
kirjoittavat huolensa ilmaisevat. Tilannetta ei paranna se, että kasvatustieteel- 
lisesti orientoitunut didaktiikka on yhä enenevässä määrin ottanut vaikutteita 
kasvatuspsykologiasta, jolloin didaktiikan asema on ohentunut lähes yksin- 
omaan opetusmenetelmien tutkimukseksi. Heikentyvät PISA (Programme for 
International Student Assassment) -tulokset, koululaitoksessa käynnissä oleva 
eriarvoistuminen ja opettajan ammatin statuksen laskeminen ovat signaaleja, 
joihin kirjoittajat haastavat kiinnittämään huomion. Myös koulutukseen pyr- 
kivien määrän väheneminen saattaa olla oireellista. 

Suomalaisen opettajankoulutuksen lähihistorian tärkeimpiin käänne- 
kohtiin lukeutuu 1970-luvun uudistus, jossa opettajankoulutus kaikkiin 
koulumuotoihin ja -asteisiin muuttui maisteritasoiseksi. Yksi akatemisoitu- 
neen ja tieteellistyneen opettajankoulutuksen tehtävä oli opettajan ammatin 
nostaminen professioksi muiden, muun muassa lääkärin tai juristin, profes- 
sioiden joukkoon. Tähän asti opettajan työ oli nähty ennemmin persoonaan 
palautuvana taiteena kuin tieteenä. Vasta akatemisoitumisen myötä opettajan 
toiminnan nähtiin saavan vakaan tiedeperustan: alettiin kouluttaa tutkivia 


opettajia. Johanna Sitomaniemi-San pohtii artikkelissaan ” Tutkivan opetta- 

jan rakentuminen akateemisessa opettajankoulutuksessa: Kohti monimutkaisia 
keskusteluja”, millä tavoin tutkiva opettajuus on tullut ja tulee tuotetuksi Suo- 
messa, ja mitä tämä kertoo suomalaisesta akateemisesta opettajankoulutukses- 
ta ja kasvatusajattelusta. Sitomaniemi-San tarkastelee tekstissään oivaltavasti 
1970-luvun käännettä käytäntöön keskittyneestä seminaaritraditiosta ja spe- 
kulatiivisesta filosofisesta kasvatusajattelusta kohti empiirisen kasvatustieteen 
ihanteita. Diskursiivisessa jäsentelyssään hän päätyy kahteen tutkivan opetta- 
juuden ideaan, joissa kiinnostavalla tavalla risteävät historiallisesti ja kulttuu- 
risesti eri tavoin muotoutuneet merkitykset tutkimuksesta. 

Yksi keskeinen tapa kuvata opetussuunnitelmatutkimuksen kontribuutio- 
ta opettajankoulutukseen on integroida subjektiivinen kokemus osaksi teo- 
reettisia ajattelutapoja ja käytännöllisiä toimintatapoja. Liisa Hakala, Katriina 
Maaranen ja Anna-Leena Riitaoja tuovat esiin artikkelissaan ”Operussuunni- 
telmatutkimus luokanopettajankoulutuksessa — yhdestä totuudesta moniin to- 
tuuksiin”, miten opettajaopintojen aikana on mahdollista ja myös merkityk- 
sellistä käsitellä teorian kanssa vuoropuhelua käyden niitä esioletuksia, joihin 
jokainen meistä on sosiaalistunut kansalaisina, instituutioiden kasvatteina ja 
työntekijöinä. Artikkelissa taustoitetaan ja tarkastellaan opettajaopintojen 
opetussuunnitelmatutkimuksen opintojaksoa, jossa pyritään opetussuunni- 
telmaa monimutkaistamalla laajentamaan opettajaopiskelijoiden opetussuun- 
nitelmaa koskevaa ymmärrystä. Teoreettisten pohdintojen ohella artikkelis- 
sa tuodaan esiin opiskelijoiden ajatuksia opintojakson teemoista. Tekstissä 
osoitetaan vakuuttavasti, kuinka tärkeää on, että opettajankoulutus tarjoaa 
tuleville opettajille tilaisuuksia kohdata erimielisyyttä, erilaisia näkökulmia, 
erilaisia maailmoja ja erilaisia totuuksia elämästä. 

Kolmannessa kirjan teemassa, Opettaja opetussuunnitelman tulkitsijana ja 
toteuttajana, tarkastellaan koulun ja opettajan asemaa autonomian ja ulkoisen 
ohjauksen ristipaineessa sekä opettajaa pedagogisena johtajana. Lisäksi katse 
suunnataan vuoden 2014 perusopetuksen opetussuunnitelmauudistukseen. 
Tilanteessa, jossa arviointi mielletään keskeiseksi koulun kehittämisen väli- 
neeksi, koulujen ja opettajien autonomia on uhattuna. Entä miten vaikuttaa 
opettajan autonomiaan opettajan pedagogisia ratkaisuja ohjaavan funktion 


voimistuminen viimeisimmissä opetussuunnitelma-asiakirjoissa? Opetus- 

suunnitelmatutkimus lisää älyllisesti uskottavalla tavalla tietoisuutta hyvin 
koulutetun opettajan ammatillisen autonomian ja vapauden keskeisyydestä. 
Koulu- ja opetussuunnitelmareformien lähtökohtana tuleekin yhtenäisille 
standardeille perustuvien implikaatioiden sijaan olla oletus jokaisen koulun 
erityisyydestä ja sille ominaisista opetussuunnitelmallisista tarpeista. 

Maria Erss tarkastelee artikkelissaan ”Curriculum as a political and cultural 
framework defining teachers roles and autonomy” opettajan roolia ja autonomi- 
aa sekä niiden muutosta kahdessa peräkkäisessä (aikaväli 1990-2011) virolai- 
sessa, suomalaisessa ja baijerilaisessa (Saksa) lukion opetussuunnitelmassa. Ar- 
tikkeli käsittelee ansiokkaasti muun muassa Bildung/Didaktiikka-tradition ja 
curriculum-tradition toisistaan eriäviä tapoja nähdä opettajan rooli. Erittäin 
systemaattisesti toteutettu empiirinen osio osoittaa yhtäläisyyksiä ja eroja sii- 
nä, minkälaisena opettajan autonomia näyttäytyy tutkimusaineiston kolmen 
maan opetussuunnitelmissa. Suomalaisen opetussuunnitelman normatii- 
visuuden todetaan lisääntyneen, kun verrataan vuoden 1994 ja 2003 lukion 
opetussuunnitelmia. Hienosyinen analyysi osoittaa myös opettajan roolin 
häivyttämistä siirryttäessä vuoden 1994 opetussuunnitelmasta kohti seuraa- 
vaa opetussuunnitelmaa. Yhtenä esimerkkinä tästä tuodaan vuoden 2003 
opetussuunnitelman käsite oppimisympäristöt, jotka nähdään nyt aktiivisina 
oppilaita kehittävinä toimijoina. 

Kauko Komulainen ja Helena Rajakaltio artikkelissaan ”Opettaja johta- 
misparadigmojen ristipaineissa” laajentavat opettajuuden käsittämään myös 
johtajuutta. He tarkastelevat opettajan roolia pedagogisena johtajana, arvo- 
johtajana ja hallinnollisena johtajana. Kirjoittajat toteavat kasvatustoimin- 
nan olevan erityisala, joka edellyttää sen moraalisen perustan huomioivaa 
johtamista. Pedagogisessa johtamisessa opettaja ei vain mekaanisesti toteuta 
opetussuunnitelmaa. Laajempiin asioihin kantaa ottavana arvojohtajana ja 
yhteisön jäsenenä hän tuottaa tulkintoja, jotka viime kädessä pohjaavat tämän 
näkemyksiin tiedosta, ihmisestä, yhteiskunnasta ja maailmasta. Postmoder- 
nin infoähkyn ja kulttuurisen pirstaleisuuden edelleen voimistuessa opetta- 
jan on tärkeää hallita omaa tietämistään jostakin näkökulmasta, joka häntä 
— kehittyvän teoreettisen ajattelunsa innostamana — kiinnostaa ja on hänelle 


ominainen tapa hahmottaa maailmaa. Komulainen ja Rajakaltio tarjoavat fro- 

nesista eli käytännölliseen päättelyyn pohjaavaa jarjellista ajattelua väyläksi, 
jolla opettaja voi muodostaa ympäröivästä yhteiskunnasta laaja-alaisen näke- 
myksen ja johon tukeutua pedagogisessa johtamisessaan. 

Artikkelissaan ”Opetussuunnitelman pedagogiset mahdollisuudet — opetta- 
ja uuden edessä” Leena Krokfors fokusoi vuoden 2014 perusopetuksen ope- 
tussuunnitelman perusteisiin liittyviin pedagogisiin uudistusodotuksiin. 
Opetussuunnitelmauudistuksessa painoa on siirretty oppiainejakoisuudesta 
monialaisiin, integroituviin oppimiskokonaisuuksiin, edistämään uusien op- 
pimisympäristöjen käyttöön ottoa sekä yleisemmin kehittämään opetusta 
menetelmällisesti. Oppiaineiden integraatiota, projektityötä sekä digitaalisten 
oppimateriaalien ja koulun ulkopuolisten oppimisympäristöjen käyttöä kut- 
sutaan artikkelissa rajoja ylittäväksi pedagogiikaksi. Artikkelissa esitetään teh- 
tyyn tutkimukseen perustuvasti, miten luokanopettajilla on aineenopettajia 
paremmat valmiudet rajoja ylittävän pedagogiikan ja moniammatillisen yh- 
teistyön toteuttamiseen. Krokforsin mukaan viimeisimmässä perusopetuksen 
opetussuunnitelman perusteet -asiakirjassa korostuu aiempaa voimakkaam- 
min sosiokulttuurinen, kontekstuaalinen oppimiskäsitys, joka nousee angloa- 
merikkalaisesta, kasvatuspsykologisesta opetussuunnitelmatraditiosta. 

Marita Mäkinen ja Tiina Kujala artikkelissaan ”Metaforat opetussuunni- 
telmaideologioiden tulkintavälineenä” pyrkivät auttamaan lukijaa syventä- 
mään ymmärrystään opetussuunnitelman monimuotoisista ja jännitteisistä 
merkityksistä. Tulkinnan avuksi kirjoittajat tarjoavat Michael Schiron (2013) 
jäsennystä opetussuunnitelmaideologioista. Ideologiat tehdään näkyviksi 
neljän tuoreen metaforan kautta. Artikkelissa korostetaan opettajaposition 
merkityksen tiedostamista ajassa, jossa onnistuneiden koulu- ja opetussuunni- 
telmauudistusten lähtökohdaksi ollaan usein tarjoamassa kasvatuskontekstin 
ulkopuolelta johdettuja ja yksipuolisesti yhteneväistäviä standardeja. Havain- 
nollistaakseen opetussuunnitelman tulkinnallista ulottuvuutta, kirjoittajat 
kuvaavat sitaatein, miten vuoden 2014 perusopetuksen opetussuunnitelman 
perusteissa on tunnistettavissa oppilaan aktiivinen rooli ja miten opettajan 
oppimista ohjaava positio tulee teksteissä esiin. Artikkelissa tunnistetaan 
kiinnostavalla tavalla kaikkien Schiron neljän opetussuunnitelmaideologian 


läsnäolo vuoden 2014 perusopetuksen opetussuunnitelman asiakirjassa. 

Kansainvälistyvä opetussuunnitelmatutkimus kansallisen 
koulutuspolitiikan ja opetussuunnitelmareformien 
älyllisenä ja poliittisena resurssina 


Tero Autio 


Opetussuunnitelma nähdään nykyisin koulutuksen älyllisenä ja organisato- 
risena keskuksena, jossa teoria on käytäntöä ja käytäntö usein ääneen lausu- 
mattomien teoreettisten näkemysten läpäisemää. Tällainen tulkinta laajen- 
taa olennaisesti perinteistä näkemystä, jonka mukaan opetussuunnitelma on 
suhteellisen ongelmaton pedagoginen, organisatorinen ja hallinnollis-byro- 
kraattinen järjestelyasiakirja. Laajemmasta tulkinnasta johtuu myös nykyisen 
opetussuunnitelmatutkimuksen oikeuttaminen omana akateemisena tutki- 
musalanaan, joka ei ole perinteiseen tapaan alisteinen kasvatustieteen neljän 
laatikon mallille eli sen sisäiselle työnjaolle kasvatuksen filosofiaan, historiaan, 
psykologiaan ja sosiologiaan. Opetussuunnitelmatutkimus hyödyntää tietei- 
denvälisesti ja intertekstuaalisesti näitä tieteenaloja, mutta muodostaa koulu- 
tuksesta kattavampaa ja poikkileikkaavampaa käsitystä kuin mihin mainitut 
erityistieteet erikseen kykenisivät. 

Tätä kantaa ovat pitkään edustaneet toisistaan riippumatta amerikka- 
lais-kanadalainen William Pinar (Pinar ym. 1995; 2006; 2011) ja englanti- 
lainen curriculum-teoreetikko A.V. Kelly ja tämä näkemys esiintyy idullaan 
jo Johann Friedrich Herbartin (1776-1841) ehdotuksessa ”eimheimische 
Begriffe” pedagogiikan, yleisen didaktiikan ja opetussuunnitelman tutkimus- 
käsitteistön suhteellisesta tieteellisestä autonomisuudesta (Herbart 1832). 
Kellyn samaa nimeä kantaneen klassisen kirjasarjan The Curriculum: Theory 


and Practice ensimmäinen painos ilmestyi vuonna 1977, ja siitä alkaen se on 


Tero Autio 


vuonna 2009 ilmestyneeseen kuudenteen editioon asti huolellisesti rekiste- 
röinyt yhteiskunnan ja koulun muutokset. Lähtökohtana englanninkieli- 
sessä curriculum-tutkimuksessa on kasvatuksellinen kokemus (educational 
experience), joka Kellyn ja Pinarin mukaan ei ole pelkistettävissä filosofisek- 
si, psykologiseksi tai sosiologiseksi ilmiöksi tai kokemukseksi eikä niin muo- 
doin myöskään näiden tieteenalojen älyllisesti haltuun ottamaksi kohteeksi. 
Curriculum Studies on oma akateeminen tutkimusalueensa: “a study in its own 
right” (Kelly 2009, 27). 

Suomenkielinen opetussuunnitelmatutkimuksen käsite on tässä yhtey- 
dessä hyvä käsittää kirjaimellista merkitystään laajemmaksi, eikä sitä siis pidä 
samaistaa tutkimukseen, joka käsittelee pelkästään opetuksen suunnittelua. 
Tosin englanninkielinen ja joskus myös saksan kielessä esiintyvä latinaperäi- 
nen curriculum (Curriculum Entwicklung, Curriculum Planung) on moni- 
tulkintainen käsite ja siksi sillä operointi tuntuu antavan kasvatukselliselle 
mielikuvitukselle enemmän tilaa kuin koulutilanteisiin enemmän sidottu 
”Lehrplan” ja sen suomalainen vastine opetussuunnitelma. Englanninkielinen 
Curriculum Studies (cs) sisältää hyvin runsaasti muitakin kuin kouluun ja sen 
opetussuunnitelmaan suoraan liittyviä teemoja: koulun opetussuunnitelma ja 
cs voivat olla ”separate but connected” (ks. Pinar 2012, 39). 

Kellyn ja Pinarin korostama ”educational experience” kääntyy hieman kul- 
mikkaasti kasvatukselliseksi tai koulutukselliseksi kokemukseksi, joka muodos- 
taa peruskäsitteen Curriculum Studies -tutkimuksessa. Käyttäessäni siitä jat- 
kossa paremman puutteessa opetussuunnitelma-nimitystä olen tietoinen sen 
käsitteellisestä epätarkkuudesta, kapea-alaisuudesta ja jopa harhaanjohtavuu- 
desta. Lukuohjeeksi tässä yhteydessä ja curriculum- ja opetussuunnitelma-kä- 
sitteiden suomenkielisten vastineiden terminologisessa viidakossa voisi käydä 
kiinalainen vihje: osoittaessani sormellani kuuta älä salli katseesi takertua sitä 
osoittavaan sormeen. 

Opetussuunnitelmatutkimuksen peruskäsitteen — kasvatuksellinen koke- 
mus — teoreettinen artikulointi ja sen punoutuminen institutionaalisiin ja or- 
ganisatorisiin yhteyksiinsä tekee selväksi paitsi opetussuunnitelma-käsitteen 
ongelmallisuuden myös sen, miksi sen ympärille punoutuvaa teorioiden ja 


käsitysten verkostoa voidaan tieteenalapoliittisesti ja akateemisesti perustel- 

la Kellyn näkemyksellä "study in its own right”. Opetussuunnitelmatutkimus 
virittää mahdollisuuden koko koulutusjärjestelmän kansallisesti ja kansainvä- 
lisesti perusteellisempaan ja kattavampaan analyysiin, joka liittää sen muuhun 
yhteiskunta- ja kulttuuridynamiikkaan elimellisesti kutoutuvaksi tekijäksi. 
Opetussuunnitelmatutkimus on kokenut viimeisen parin vuosikymmenen 
aikana kaksi yhä jatkuvaa murrosta, joita on Suomessa rekisteröity marginaali- 
sen niukasti: voimakkaan kansainvälistymisen ja samoin voimakkaan teoreet- 
tisen tutkimuksen nousun, joiden lähtökohdat ovat Yhdysvalloissa, Kiinassa 
ja Kanadassa. Tämä kehitys on reaktiota sekä monin tavoin dokumentoituun 
(perus)koulutuksen yleismaailmalliseen kriisiin (esim. Apple 2013; Autio 
2014; Goodson 2014; Hargreaves ym. 2009; Pinar 2011; Ravitch 2010; Sahl- 
berg 2011; Taubman 2009; Terhart 2003; Tröhler 2013; Westbury 1998) että 
perinteisen opetussuunnitelmatutkimuksen ja didaktiikan älylliseen ehtymi- 
seen ja byrokraattishenkiseen rutinoitumiseen. Opetussuunnitelmaa katsel- 
laan tämän uusimman tutkimuksen valossa koulutuksen niin organisatorisena 
kuin älyllisenä keskuksena. Tätä opetussuunnitelman kaksoistulkintaa omak- 
sutaan isossa mitassa koko valtakunnan tasolla ja suurten haasteiden säestä- 
mänä erityisesti koulutustaan radikaalisti ”modernisoivassa, liberalisoivassa ja 
kansainvalistavassa” Kiinassa (Zhang 2014, 29-67). Kiinassa ollaan tajuamas- 
sa laaja-alaisen peruskoulutuksen merkitys koko väestön sivistyspotentiaalin ja 
osaamistarpeiden tunnistamisessa ja lahjakkuuden mobilisoimisessa. Tämän 
toivotaan heijastuvan myös keskenään ristiriitaisiksi koettujen talouden kil- 
pailukyvyn ja kestävään ympäristökehitykseen tähtäävien tavoitteiden ratkai- 
semiseen. Kiinassa opetussuunnitelmalla — ke zheng — on käsitteenä yli 2500 
vuotta vanha historia. Kiinan muutoin keskusvaltaisen ja autoritaarisen hal- 
linnon puitteissa opetussuunnitelmatutkimus (curriculum theory, curriculum 
history, curriculum design) kasvatustieteen ja opettajankoulutuksen teoreetti- 
sena ja koulutusohjelmien ytimenä muodostaa eräänlaisen vapauden saarek- 
keen, jolla haetaan vaihtoehtoa monin tavoin ongelmallisiksi koetuille länti- 
sille ja erityisesti yhdysvaltalaisille ajattelu- ja toimintamalleille (ks. lopussa 
Pinar 2014). Kiinan nouseva koulutus- ja opetussuunnitelmapoliittinen, po- 
liittista jatkumoa ja valtaeliittiä usein hyvinkin terävästi kommentoiva profiili 


(Zhao 2017) kiteytyy iskevästi merkittävän opetussuunnitelmateoreetikon, 

professori Zhang Hua’n opetussuunnitelmatutkimuksen perusmäärityksessä: 
”Curriculum studies is a liberal cause. No freedom, no curriculum” (Pinar 2014, 
184). 

Teoreettisesti ja historiallisesti auki kerien tämä yllättävä kiinalaistiivistys 
paljastaa perustavia oivalluksia siitä globaalista ja käytännöllisestä kriisistä, 
joka koskee nykyistä koulutusta sekä koulutus- ja opetussuunnitelmapolitiik- 
kaa. Erityisesti vapaustematiikkaan liittyvät teoreettis-historialliset ainekset 
ja niiden koulutuspoliittiset implikaatiot ovat osa niistä tekijöistä, jotka ovat 
tehneet suomalaisesta peruskoulu- ja opetussuunnitelmapolitiikasta ja käy- 
tännöstä poikkeuksellisen menestyksellistä koko maailman mitassa ja jota 
myös Kiinassa pidetään johtotähtenä (Pinar 2014, 184—190). Suomen tilan- 
ne on kuitenkin monin tavoin paradoksinen ja heikosti artikuloitu. Jotkut 
tahot ovat rientäneet ottamaan menestyksestä kunniaa ja osaansa kiinnittä- 
mättä riittävästi huomiota Suomen koulutus- ja opetussuunnitelmapolitiikan 
historiaan ja käytäntöihin sekä näiden kansainvälisiin kasvatusteoreettisiin 
juuriin ja käsiteverkostoihin. Pyrin kansainväliseen tutkimukseen pohjaavas- 
ta näkökulmasta analysoimaan sekä Suomen osalta että yleisemminkin niitä 
koulutuspoliittisia ja opetussuunnitelmallisia tekijöitä, jotka saattavat alati 
muuttuvissa ulkoisissa olosuhteissa osoittautua oleellisiksi kestävästi toimivan 
koulutuksen kannalta. Pohdin muun muassa sitä, mitä tapoja on ymmärtää ja 
ohjata dynaamisten ja muuttuvien järjestelmien toimintaa, miten ottaa huo- 
mioon reformien vaikutus koulutusjärjestelmän reaaliprosesseihin ja millai- 
silla tutkimuksellisilla toimilla voitaisiin tukea opettajan työn ja ammatillisen 
identiteetin kehitystä. 

Suomalainen tapa järjestää peruskoulutus ja opettajankoulutus on toistai- 
seksi osoittautunut hämmästyttävän immuuniksi niille opetussuunnitelma- 
teorioille, koulutuspolitiikan tulkinnoille ja vaikutusvaltaisille poliittisille ja 
ylikansallisille taloudellisille voimille, jotka muualla maailmalla ovat ajaneet 
peruskoulutuksen ja opettajan työn pahenevaan kriisiin. Eräät asiantuntijat 
puhuvat jopa kasvatuksen ja koulutuksen ”kuolemasta” siinä muodossa kuin 
olemme kasvatuksen ja koulutuksen tunteneet. Pasi Sahlberg (2011) kehitti oi- 
valtavasti englanninkielisen akronyymin GERM, Global Educational Reform 
Model, ”viruksen, joka tappaa kasvatuksen”, kuvaamaan Suomen linjalle kont- 

rastiivista koulutusajattelua ja suunnittelua. Tämä on 1980-luvulta lähtien le- 
vinnyt erityisesti englanninkielisessä maailmassa, Yhdysvalloissa, Englannis- 
sa, Walesissa, Australiassa ja Uudessa Seelannissa. 

Tarkasteltaessa Suomen poikkeuksellista mallia ja kansainvälistä, koulu- 
tukselle vähintään haitallista GERM-virusta, on tärkeää, että niitä peilataan 
opetussuunnitelmateorioihin, jotka aina vaikuttavat laaja-alaisesti niin koulu- 
tuspolitiikan muotoiluissa, opettajankoulutuksessa kuin opettajan identiteetin 
rajaajina tai kehityksen mahdollistajina. Valitettavan usein koulutuspolitiikan 
tutkimusgenre ja kirjoitustyyli ovat luonteeltaan nykyhetkeä teoriattomasti ja 
historiattomasti raportoivaa ja kronikoivaa, jolloin myös kritiikki usein rajoit- 
tuu sen toteamiseen, että asiat eivät ole hyvin, kun ne ovat niin kuin ovat. Kou- 
lutuspolitiikan muodoissa ja sisällöissä on kuitenkin löydettävissä päiväkoh- 
taisten intressien ja kamppailujen ylittäviä pidempiä linjoja ja rakenteita, joita 
historian kautta teoretisoiva opetussuunnitelmatutkimus kykenee hahmotta- 
maan ja jotka parhaimmillaan antavat käytännölle oivalluksia siitä, millaisille 
arvoille, teorioille, traditioille ja todellisuustulkinnoille päätökset ja valinnat 
perustuivat tai voisivat vastaisuudessa perustua. Esimerkiksi päiväkohtaista 
empirististä tutkimusta teoreettisemmin ja historiallisemmin suuntautunut 
koulutuspolitiikan ja sen johtamisen tutkimus (educational leadership) ha- 
kee dialogikumppania kansainvälistyvästä opetussuunnitelmatutkimuksesta 
haastaessaan koulutuksen johtamisessa yleispäteväksi oletettua yksipuolista ja 
teknistä managerialismia (New Public Management), johon globaaliksi levit- 
täytyneen kriisin hallinnolliset käytänteet pohjaavat (ks. Komulainen & Ra- 
jakaltio tässä teoksessa; Uljens & Ylimaki 2017). 


Opetussuunnitelmatutkimuksen kaksi globaalia perusmallia 


Esittelen tiivistetysti, toistensa kanssa keskustellen, opetussuunnitelmateo- 
rian kaksi perusparadigmaa, jotka ovat kansallisina variaatioina levinneet 
eri puolille maapalloa. Nämä kaksi opetussuunnitelmateorian mallia, saksa- 
lais-pohjoiseurooppalainen Bildung/Didaktik ja englanninkielisen maailman 
Curriculum, ovat ”hyvin erilaisia intellektuaalisia järjestelmiä” (Autio 2014, 
23-25; Westbury 1998, 47-78). Bildung ja Curriculum eroavat toisistaan paitsi 
maantieteellisten, historiallisten ja kulttuuristen syntykontekstiensa suhteen 

myös opetussuunnitelmateorian ja -tutkimuksen sekä käytännön koulutus- 
politiikan ymmärtämisen osalta. Eroavuus koskee myös niiden keskeisiä ja 
aina käytännössä heijastuvia tieteenteoreettisia lähtökohtia ja sitoumuksia, 
joiden analyysi on lähes kokonaan laiminlyöty. Omaksuttujen opetussuunni- 
telmallisten ajattelutapojen ja teoreettisten ideoiden vaikutus säteilee — usein 
tiedostamattomana ja ääneen lausumattomana — aina kahtaalle: harjoitetun 
koulutuspolitiikan ideologiseen ja tosiasialliseen sisältöön sekä opettajan 
ammatillisen identiteetin hahmottumiseen ja opettajan asemoimiseen kou- 
lutusjärjestelmässä. Suomen peruskoulun menestystä voidaan ymmärtää 
analysoimalla ja vertaamalla suomalaisen peruskoulutuspolitiikan opetus- 
suunnitelmateoreettista profiilia muiden maiden teorioihin ja käytäntöihin. 
Tässä suhteessa erityisen kiinnostavia ovat Suomen (entiset) opetussuunnitel- 
mateoreettiset ja koulutuspoliittiset esikuvat Saksa ja Ruotsi, jotka molemmat 
ovat yllättävästi ajautuneet globaalin, amerikkalaisvetoisen reformipolitiikan 
valtavirtaan ja jonka vahvaa imua Suomi on toistaiseksi ainoana kansakuntana 
maailmassa kyennyt onnistuneesti vastustamaan (joitakin Kanadan provins- 
seja ja muutoin hyvin erilaista Singaporea lukuun ottamatta) (Autio 2017a,c). 
Palaan tähän havaintoon lyhyesti myöhemmin hahmoteltuani ensin kahden 
opetussuunnitelmateorian tieteellisiä, historiallisia ja poliittisia koordinaatte- 


ja ja niiden vaikutuksia koulutusratkaisujen älyllisenä ytimenä. 


Curriculum: angloamerikkalainen oppimisteoreettinen 
ja kasvatuspsykologinen opetussuunnitelmatraditio 
- hallinnon intressit tieteen määrittäjinä 


Angloamerikkalainen curriculum-ajattelu on huomattavasti eurooppalaista 
Bildung-traditiota myöhäisempi ilmiö. Amerikkalainen idea opetussuunnitel- 
masta — curriculum — oli alun alkaen hallintovetoinen. Toisin kuin kasvatuk- 
sen historia, filosofia tai psykologia curriculum-tutkimus ja sen soveltaminen 
ei alkanut minkään jo olemassa olevan opinalan laajennuksena tai sovellukse- 
na vaan hallinnollisesta ”tarpeesta”, josta hallinnon edustajilla oli päävastuu. 
Konkreettisen sysäyksen tähän curriculum-tulkintaan antoi Denverin alueen 
koulutuksen ylitarkastaja Jesse Newlon 1920-luvulla päättäessään, että jon- 


kun keskusvirastossa tulisi ryhtyä huolehtimaan opetussuunnitelmasta, eri 

aineista, eri kouluista ja ylipäänsä alkaa koordinoida alueen kaikkien koulujen 
toimintaa ja opetussuunnitelmaa. Newlon rekrytoi tähän tehtävään opetus- 
suunnitelmasta kiinnostuneen luokanopettajan, josta tuli Yhdysvaltain en- 
simmäinen opetussuunnitelmasta vastaava johtaja. 

Hallinnollisen intressin saumaton historiallinen yhteys amerikkalaiseen 
tapaan ymmärtää opetussuunnitelmaa on Pinarin ja Grumet'n (1981/2012) 
mukaan aivan keskeinen avain yhdysvaltalaiseen koulutuspolitiikkaan, ope- 
tussuunnitelman teoriaan ja käytäntöön, sen historiaan ja myös nykypäivään. 
Päämääränä on hallinnon silmissä harmonisesti, kitkattomasti ja tehokkaasti 
toimiva järjestelmä. Opetussuunnitelman teoriaa ja käytäntöä ohjasi hallin- 
nollisen sujuvuuden ideaali "ratkaista käytännöllisiä ongelmia”, vähentää eri 
osapuolten koulutussysteemin harmonista hyrräämistä sotkevia valituksia, 
intressiriitoja ja erilaisia hallinnon päivärutiinien häiriötekijöitä. Hallinto- 
vetoista opetussuunnitelmateoriaa ja -käytäntöä ei laisinkaan kiinnostanut 
yritys hahmottaa älyllisesti, systemaattisesti ja johdonmukaisesti opetussuun- 
nitelman moniulotteista luonnetta ja toimintaa eikä esimerkiksi sitä, miksi se 
ilmenee sellaisena kuin se koulun arjessa ilmenee. Tällainen hallintokeskei- 
nen — byrokraattinen — opetussuunnitelmaparadigma tiedostaa ja määrittää 
heikosti inhimillisiä oppimisen ilmiöitä ja opettajan työtä. Varhaisimmat 
opetussuunnitelmatekstit, kuten Bobbitt The Curriculum and How to Make 
a Curriculum (1918), Charters Curriculum Construction (1923) ja Caswell 
Curriculum Development (1935), heijastivat tätä hallinnollis-byrokraattista 
intressiä hahmottaa opetussuunnitelmaa. 1930-luvulle tultaessa curriculum 
hyväksyttiin kasvatuksen ja koulutuksen tutkimuksen osa-alueeksi ja 1938 
kansakunnan ensimmäinen opetussuunnitelman ja opetuksen (Curriculum 
and Teaching) tiedekunta perustettiin New Yorkin Columbia-yliopiston 
Teachers Collegessa (mt., 21—22). 

Akateemisena oppiaineena opetussuunnitelman hallinnollinen oikeutta- 
minen sai tuolloin tieteellistä lisätukea behavioristiselta psykologialta, jonka 
oletettu poliittinen neutraalius ja tieteellinen objektiivisuus koulutuksen pe- 
rustana takaisivat yhteiskunnan koheesion ja riittävän integraation — yhteis- 
kunnan perusdynamiikan ajateltiin ja toivottiin muodostuvan rationaalisesti, 


kuuliaisesti ja ennustettavasti käyttäytyvistä kansalaisista ja työntekijöistä. 

Amerikkalaisen opetussuunnitelma-ajattelun lähtökohtainen kiinnostus har- 
moniaan, toimivuuteen ja lähes konemaiseen ennustettavuuteen on ymmär- 
rettävissä maan immigraatiohistoriaa vasten. 1800-luvun suunnattomat maa- 
han muuttajajoukot, joiden koostumus oli mahdollisimman heterogeeninen 
joukko uskonnollisia kiihkoilijoita, rangaistuksiaan pakenevia rikollisia ja pa- 
rempaa arkea tavoittelevia kansalaisia eri Euroopan maista, kymmenkertaisti 
esimerkiksi New York Cityn väkimäärän vuosina 1800-1850. Koulutuksesta 
tuli mitä suurimmassa määrin nimenomaan hallinnollinen ongelma, jonka 
ratkaisussa tarvittiin tieteen apua väkimäärän sopeuttamisessa ja hallitsemi- 
sessa. Tämä hallinnollinen perushuoli heijastui mainituissa ensimmäisissä pe- 
rusteksteissä (Westbury 1998, 48-54). 

Tieteellinen ensiapu tuli yllättävästi Bi/dung-leirin suunnalta ja erityisesti 
1800-luvun viimeisen vuosikymmenen amerikkalaisen herbartianismin kaut- 
ta. Amerikkalaisessa tulkinnassa kasvatukseen keskeisesti liittyvä moraalinen 
ulottuvuus tulkittiin alun alkaen välineellisesti ulkoisen käyttäytymisen säänte- 
lynä. Alkuperäisissä Bi/dung-teorioissa moraalinen dimensio on se viimekäti- 
nen, sisäinen ja näkymätön puntari, joka auttaa pohtimaan vapaan subjektii- 
visesti ja kokonaisvaltaisesti omaa elämäänsä ja arvioimaan koulun yhteydessä 
opettajana ja oppilaana opetussuunnitelman muita ulottuvuuksia: tiedollisia, 
käytännöllisiä ja esteettisiä (Klafki 2000). Luokkahuoneen käytännössä mo- 
raaliperiaate opetussuunnitelman ja inhimillisen älyn ylimpänä auktoriteet- 
tina (jota ei pidä sotkea sen vastakohtaan moralismiin) merkitsee oppilas- ja 
opettajakohtaista vapaata ja arvioivaa keskustelua periaatteessa mistä tahansa 
käsitellystä aiheesta. Tällöin ulkoinen sisäistyy ja siitä tulee osa subjektivi- 
teettia muovaavaa kasvatuksellista kokemusta ja minuuden transformaatio- 
ta. Yhdysvaltain 1800-luvun lopun immigraation pakottamassa kontekstissa 
tällainen aikaa ja resursseja edellyttävä ideaalinen opetussuunnitelmamalli — 
”curriculum as a complicated conversation” (esim. Pinar 2012, X111) — korvautui 
Herbartin alkuperäisen mallin välineellisellä versiolla, herbartianismilla, joka 
tarjosi ensi askelman kohti käyttäytymisen tieteellis-hallinnollista sääntelyä 
ja pedagogista kontrollia: behaviorismia ja kasvatuspsykologiaa ensin Yhdys- 
valloissa ja vähitellen globaalisti opetussuunnitelman kivijalkana. Jo Tuiskon 


Ziller (1817—1882) oli aloittanut Saksassa pedagogiikan ”tieteellistämisen”. 

Hän toimi vuodesta 1868 Saksan tieteellisen pedagogiikan yhdistyksen pu- 
heenjohtajana (Verein fiir wissenschaftliche Pädagogik). Tieteellistämisessä 
oleellista nykyisyyteen johtavan historian kannalta oli opetussuunnitelman 
välineellistäminen ja opetussuunnitelman näkeminen ennalta määritettynä 
proseduurina. Ne edellyttivät moraalin ja vapauden dimension häivyttämistä 
liian monimutkaisina hallittaviksi nousua tekevän positivistisen metodolo- 
gian, siihen sisältyvän elimellisesti kuuluvan kontrolli-intressin ja sen mukai- 
sen tieteenteorian kannalta: to see in order to predict and control. Moraali ei 
välttämättä ole suoraan havainnoitavissa, mutta tuon ja myöhempien aikojen 
positivismi ja empirismi asettivat kuitenkin aistihavainnon tieteellisyyden sy- 
väkieliopiksi. Aistihavainto toimii tiettyyn rajaan saakka 1500- ja 1600-luvun 
galileisen ja newtonilaisen klassisen mekaniikan kaltaisissa luonnontieteissä, 
muttei enää sellaisenaan edistyneemmissä luonnontieteissä, kuten kvantti- 
mekaniikassa, suhteellisuusteoriassa tai molekyylibiologiassa. Aistihavain- 
not ja niihin perustuvat oppimisen teoriat eivät myöskään toimi selittäjänä 
muissakaan käsitteellisten intuitioiden ohjaamissa inhimillisissä huippusuo- 
rituksissa taiteessa, filosofiassa tai korkeammassa matematiikassa, jossa aisti- 
havainnoilla ei ole mitään sijaa esimerkiksi n-kertalukua olevien avaruuksien 
tutkimisen yhteydessä. Perussivistyksen kannalta huomattavasti haitallisem- 
min ulkoiseen käyttäytymiseen rakentuva tiedon, tieteen ja oppimisen teoria 
jo rakenteellisesti sensuroi, rajoittaa ja kontrolloi lapsen ehdoilla toimimista 
sekä lapsen sisäisyyden, luontaisen luovuuden ja mielikuvituksen ymmärtä- 
mistä ja hyväksyntää. Kaikkiaan metodologisiin ehtoihin ja aistihavaintoon 
anakronistisesti perustuva tiedekäsitys on välittömästi vaikeuksissa reaalisen 
ihmismaailman kompleksisuuden kanssa ja erityisen ongelmallinen se on kas- 
vatustodellisuuden ja opetussuunnitelmateorian yhteydessä. Bildung-teoriaa 
tulkiten vasta ja ainoastaan moraalinen dimensio, jossa on olennaista tietty 
subjektiivinen vapauden kokemus tulkita todellisuutta ja oppisisältöjä, tekee 
kasvatuskokemukset kasvattaviksi. Moraaliin käsitteenä ja ilmiönä liittyy yksi 
länsimaisen intellektuaalisen historian ja tieteenteorian käännekohtia, jonka 
merkitystä erityisesti kasvatuksen ja koulutuksen — ja sen nykyisen kriisin kan- 
nalta — on vaikeaa yliarvioida. Tässä yhteydessä on tyydyttävä ilman perusteel- 


lisempaa eksplikaatiota asian ytimen paljastavaan karkeistukseen, joka liittyy 

David Humen (1711-1776) empirismin ohjelmaan ja sen Immanuel Kantil- 
le (1724-1804) asettamaan tietoteoreettiseen ja ihmiskäsitykseen liittyvään 
haasteeseen. Hume ajatteli ihmisen jäännöksettömästi luonnon kausaalisen 
tapahtumakulun osaksi ja sen määrittämäksi [ks. erinomainen Will Dudleyn 
(2007) tulkinta Humen ja Kantin kiistasta ja ylipäänsä saksalaisen idealismin 
ja sivistysteorian vapausteemoista]. Ihminen on olennaisesti eläin, kieltämät- 
tä kehittynyt sellainen. Tämä käsitys on myös angloamerikkalaisen kasva- 
tuspsykologian deep grammar. Kant (1785/1964) näki ihmisen myös osittain 
luonnon kausaalisen tapahtumakulkujen määräämänä mutta ei pelkästään 
sellaisena. Hän päätyi pitkän vuosikausia kestäneen ajattelurupeaman jälkeen 
esittämään Humen determinismiä haastavan, arkipäiväiseen havaintoon pe- 
rustuvan nerokkaan yksinkertaisen vasta-argumentin. Meillä on silloin tällöin 
tilanteita, jolloin toimimme vastoin ”luontoamme”, tapojemme ja tottumus- 
temme determinististä ”tyranniaa” vastaan, kun esimerkiksi päätämme toimia 
epäitsekkäästi omat välittömät impulssimme sivuuttaen. Inhimillisen tietoi- 
suuden moraalinen ulottuvuus näyttäisi tarjoavan mahdollisuuden vapautua 
ainakin hetkittäin determinismistä ja pelkästään vaistoihin, tapoihin ja tottu- 
muksiin perustuvasta käyttäytymisestä (esim. Pulkkinen 2000). Geneettiset, 
kulttuuriset ja sosiaaliset taustat, olosuhteet ja tilanteet ovat konstitutiivisia 
aineksia subjektiviteetin rakentumisessa, mutta ne eivät jäännöksettömästi 
determinoi minuutta. Inhimillinen tietoisuus ei ole passiivisesti heijasteleva 
”luonnon peili”, vaan tietoisuus tulkitsee aktiivisesti ja omaehtoisesti ulkoista 
ja sisäistä todellisuutta. Jäljelle jää aina tietty mahdollisuuden ja vapauden tun- 
ne, mahdollisuus päättää, ajatella tai toimia toisin. 

Tämä näkemys moraalista rajallisena mutta kokemuksellisesti ehdottoma- 
na vapauden sfäärinä ja siten edellytyksenä subjektiiviselle transformaatiolle, 
jossa minä on jatkuvassa ”tulemisen tilassa”, on eurooppalaisen kasvatus- ja 
sivistysajattelun ydintä. Ylipäänsä tietoisuuden sui generis ulossulkeminen 
tieteellisestä maailmankuvasta — johon empiristinen kasvatustiede ja psyko- 
logia identifioituvat — tekee merkittävän tieteenteoreetikon Thomas Nagelin 
Yhdysvalloissa tiedepiirejä kuohuttaneen huolellisen analyysin mukaan deter- 


ministisen, materialistisen ja uusdarwinistisen luontokäsityksen, maailman- 

kuvan ja sen mukaisen tieteenteorian kokonaisuudessaan ”melkein varmasti 
virheelliseksi, epätodeksi ja vääräksi? (Nagel 2012). 

Inhimillisen tietoisuuden kompleksisuuden hyväksyminen, tietoisuuden 
moraalinen dimensio ja siihen olennaisesti liittyvä vapaus ovat 1970-luvun 
jälkeisen ’post-kasvatuspsykologisen’, englanninkielisen curriculum-teorian ja 
Bildung-teorian yhteisiä muistutuksia myös niille käytännöllisille ratkaisuille, 
joihin perustuvat koulutuspolitiikan ja opettajan ammatillisen profiilin pe- 
ruslinjaukset. 

Näillä assosiaatioilla haluan korostaa Yhdysvalloissa vuosien 1890-1900 
välissä tapahtunutta saranakohtaa, joka on nykyisyyteen ulottuvan historial- 
lisen prosessin kannalta keskeisen tärkeä opetussuunnitelmateorian historias- 
sa. Tuota ajanjaksoa voisi retrospektiivisesti ja saranakohdan tähän päivään 
yltävien seurausten valossa luonnehtia Älylliseksi valuviaksi amerikkalaisen 
curriculum-teorian historiassa. Tämä on poliittisesti ymmärrettävissä Yhdys- 


valtojen silloisen demografisen tilanteen ja sen hallinnan kannalta. 


Amerikkalainen herbartianismi kasvatuspsykologian 
älyllisenä ponnahduslautana 


Saksalainen Herbartin jälkeinen ”tieteellinen pedagogiikka” ja opetussuun- 
nitelmateoria, josta oli jo siivottu ulos nousevaan tieteelliseen paradigmaan 
soveltumaton, yksilön suhteellista vapautta korostava moraalidimensio, kitey- 
tyi amerikkalaisessa herbartianismissa noin 1890-1900 (Autio 2012). Saksa- 
laisessa herbartilaisuuden versiossa ns. muodolliset asteet muodostivat instru- 
mentaalisen opetussuunnitelman peruslogiikan. Oppilaiden käyttäytymisen 
hallintaan ja säätelyyn pyrittiin opettajan toiminnan ohjaamisen ja kontrol- 
lin kautta viisiportaisella muodollisten asteiden mallilla: valmistelu, esittä- 
minen, assosiaatio, yleistäminen ja soveltaminen, mikä toimi myös Suomessa 
opettajankoulutuksen ja opettamisen ”teoriana” läpi koko 1900-luvun. Ame- 
rikkalaisessa herbartilaisuudessa muodolliset asteet korvautuivat Herbartin 
psykologisella teorialla, erityisesti hänen teoriallaan apperseptiomassasta, jota 
voidaan kuvata yksilön kaikkien kokemusten tajunnalliseksi kokonaisuudek- 
si. Apperseptiomassa on luonteeltaan tavattoman dynaaminen ja useimmiten 


kaoottinen, kuten jokainen voi introspektiossaan havaita. Se aktivoituu ja 

jarjestyy hetkeksi aina uusien kokemusten ja havaintojen yhteydessa tai kun 
tietoisuus tarkoituksellisesti suunnataan johonkin kohteeseen. Herbartin 
apperseptiomassan perusidean voi havaita monissa myöhemmissä teorioissa, 
kuten Sigmund Freudin psykoanalyyttisessä tiedostamattoman, alitajuisen 
ja tietoisen mielen topologisessa dynamiikassa. Samoin tämä on havaittavis- 
sa fenomenologisessa ja post-positivistisessa mielen teoriassa. Tämän mukaan 
positivismin ensimmäisissä versioissa esittämää puhtaan havainnon mahdol- 
lisuutta ei ole, vaan kaikki havaitseminen on intentioidemme johdattamana 
teoria- tai ideologiapitoista: havaitsemme havaintomme kohteet aina jonakin 
(”as-structure”). Apperseptiomassan perusidean voi niin ikään nähdä Jean 
Piaget'n geneettisen epistemologian ohjelmassa mielessä tapahtuvana assimi- 
laation (sisällön) ja akkommodaation (rakenne) monitasoisena ja vuorovaikut- 
teisena dynamiikkana. 

Amerikkalaisen herbartilaisuuden edustajat Charles de Garmo sekä 
Charles ja Frank McMurry näkivät apperseptiomassan teoriassa mahdolli- 
suuden luoda kasvatukselle ja koulutukselle tieteellinen perustus. Kasvatus- 
historioitsija James Bowen (Autio 2012, 106, käännös TA) kommentoi Charles 
McMurrya: 

Opettajan tuli ”kaiken aikaa? käyttäen hyväksi Herbartin apper- 
septiopsykologiaa ohjata lasten havaintoja ”oikeiden ja virheet 
tömien” tulosten jäljille ja loogisen induktion avulla johdattaa 
muutoin kaoottista lapsen mieltä muodostamaan yleisiä totuuksia, 
käsitteitä, periaatteita ja lakeja, jotka muodostavat kaikkien tieteen 
lajien rungon; organisoida tiedon sisällöt hyvien oppikirjojen poh- 
jalta ja varmistaa, että tieto on varastoitu lasten mieleen hyvin jär- 
jestetyssä muodossa. Jokaisen lapsen apperseptiomassa, McMurry 
kirjoitti, on erilainen koska taustat vaihtelevat; tehtävänä on ke- 
hittää oppilaissa yhtenäiset apperseptiomassat, johon pyritään 
”monipuolisten intressien? (Herbartin vielseitige Interessen, viit- 
taus TA) laaja-alaisella opetussuunnitelmalla ja loogisesti organi- 
soiduilla oppitunneilla. Tämän koulutusasenteen ydin on tuottaa 
väestömassan keskuudessa identtinen elämänkatsomus, jota hal- 
litsee teollisen järjestelmän vaatima samankaltaisuus ja yksilöiden 
vaihdettavuus. Tavoiteltavaa moraalia ja luonnetta tuli määrittää 


tahtojen yhdenmukaisuus (conformity of wills) ja käyttäytymisen 
ennustettavuus (predictabilility of behavior); ei ollut minkäänlaista 

aikomusta hyväksyä idiosynkraattista yksilöllisyyttä ja persoonallista 
autonomiaa. 


Bowen in kuvaus on erinomainen parafraasi myös myöhemmästä, tähän päi- 
vään jatkuneesta yhdysvaltalaisesta kehityksestä, jossa amerikkalainen her- 
bartianismi katosi historian arkistoihin lyhyen kymmenvuotisen elämänsä 
jälkeen. Standardointia ja ulkoista kontrollia korostava amerikkalainen ver- 
sio herbartilaisuudesta jäi kuitenkin koulutusideologiana vahvasti eloon ja 
siitä kuoriutui tieteellisesti terästettynä amerikkalainen kasvatuspsykologia. 
Conformity of wills ja predictability of behavior eräänlaisena opetussuunni- 
telman kaksoisajurina, joista ”conformity of wills” — tahtojen yhtenäisyys ja 
vapaa moraalielementti sen osana — ei luonnollisestikaan läpäissyt muodissa 
olleen positivistisen tieteenteorian ja sen psykologisen sovelluksen, behavioris- 
min testiä. Väestön heterogeenisuus jo sinällään teki mahdottomaksi puhua 
eurooppalaisen varsin homogeenisen kansallisvaltion mielessä ja rousseau- 
laisen yhteiskuntasopimuksen hengessä yhteistahdosta (conformity of wills). 
Yhdysvalloissa koheesio ja yhteenkuuluvuuden tunne olisi opetussuunnitel- 
mallisesti mahdollista rakentaa vain alhaalta ylös, hylkäämällä tietoisuuteen 
viittaava conformity of wills ja hallinnoimalla psykologiatieteen avustuksella 
yksilöiden käyttäytymisen ennustettavuutta — predictability of behavior. Ame- 
rikkalainen psykologistinen opetussuunnitelma (psychologized curriculum, 
Apple 2013, 80) turvautui vielä kerran Herbartiin. Apperseptiomassan käsite, 
kuten tietoisuus yleensäkin, oli älyllisesti yhteen sovittamaton aistihavaintoi- 
hin rajoittuneen behavioristisen tiedon teorian ja metodologian yhteydessä. 
Sisäinen apperseptiomassan käsite korvautui kasvatuspsykologian ulkoisella 
”käyttäytymisellä”, mutta säilytti kuitenkin amerikkalaisen herbartianismin 
arvot käyttäytymisen standardoinnista ja ulkoisesta kontrollista. Näin synty- 
nyt kasvatuspsykologia on pitkälle ymmärrettävissä nimenomaan hallinnon 


intressejä toteuttavana poliittisena konstruktiona. 


Autio claims [American Herbartianism] reduced the complexity 
of education to “proceduralism” and instrumentality, rationalizing 
sequence that, in the us context, became behavioralized. ... Autio 
suggested that bureaucratic-administrative control became restated, 
in the United States, as the prediction of behavior (Pinar 2011, 185). 

Herbart itse myötävaikutti behavioristisesti käsitettyyn tieteellisyyteen hor- 
jumalla kahden tieteenteoreettisen asenteen, niitä edustavien psykologiakon- 
septien ja vastaavien protestanttiteologisten originaalien välillä: sisältäpäin 
ymmärtävän (hermeneutiikka/luterilaisuus) tai ulkopuolelta havainnoivan, 
selittävän ja ennustavan (behaviorismi/kalvinismi) (Autio 2017c; Tröhler 
2013). Ajan henki, tieteellinen muoti ja henkilökohtainen kunnianhimo ajoi- 
vat Herbartin lopulta tukemaan tietoisuuden tulkintaa ”mielen universaalina 
mekaniikkana”, jonka hän toivoi kehittävänsä ja sitä myötä jäävänsä historiaan 
”psykologian Newtonina” (Autio 2012, 107). 

Osaltaan näistä aineksista muodostui ja yhä muodostuu amerikkalaisen 
peruskoulutusajattelun preferenssi ajattelun ja käyttäytymisen standardoin- 
tiin ja kontrolliin, jonka lopullinen tähtäyspiste aikuisuudessa on sopeutuva 
kuuliainen kansalainen ja pätevä työntekijä. Esimerkiksi viimeisimmässä käy- 
tettävissä olevassa kansakunnan koulutuspoliittisessa, presidentti Obaman 
Through Race to the Top -ohjelmassa, tämä sama psykologiatieteen ja hallinnon 
standardoiva kaksoisnormatiivisuus näkyy silmiinpistävän selkeänä. Ensisijai- 
sena ohjelmassa puhutaan globaalin talouskilpailun edellyttämistä työnteki- 
jän testattavista valmiuksista ja yksilöä standardoivista otteista, mutta läntisen 
demokratian lippulaivana pidetyn liittovaltion koulutuspolitiikassa demokra- 
tiaa ei mainita edes terminä: 


e Adopting standards and assessments that prepare students to succeed 
in college and workplace and to compete in the global economy 


e Building data systems that measure student growth and success, and 
inform teachers and principals about how they can improve instruction 


* Recruiting, developing, rewarding, and retaining effective teachers and 
principals where they needed most; and 


* Turning around our lowest-achieving schools 
e 1,35 billion dollars in 2011 


Pinar (2013a) on kiinnittänyt huomiota kiinnostavaan ilmiöön, joka osaltaan 
todistaa, miten lujasti koulutussysteemi ja sen perusteet on betonoitu Yhdys- 
valloissa. Republikaanit ja demokraatit voivat olla täysin vastakkaisilla linjoil- 
la esimerkiksi ulkopolitiikassa, talouspolitiikassa ja sotilaspolitiikassa, mutta 

koulutuspolitiikassa löytyy helposti yhteinen sävel siitä riippumatta, kumpi 
puolue on vallassa. Amerikkalaisessa koulutusjärjestelmässä vapausasteet li- 
sääntyvät liikuttaessa koulutushierarkiassa ylöspäin. Parhaissa yliopistoissa 
on vapaan sivistysyliopiston piirteitä ja aitoa testeistä ja ylenmääräisestä kont- 
rollista vapaata akateemista kommunikaatiota ja totuuden etsintää. Kokonai- 
suutena yhdysvaltalaista koulutusjärjestelmää voidaan kuitenkin arvostella 
erityisesti peruskoulutuksen osalta tavattomasta lahjakkuuden ja potentiaalin 
tuhlaamisesta ja eriarvoisuuden systemaattisesta tuottamisesta. Tämä luon- 
nollisesti heijastuu myös korkea-asteen rekrytoinnissa. Sellaisenaan amerik- 
kalaisen järjestelmän reaktiivinen omaksuminen pienen kansakunnan koulu- 


tuksen ohjenuoraksi on vähintäänkin ongelmallista. 


“The Icon of American Curriculum”: Tylerin Rationaali 


Vuonna 1890 alkanut amerikkalaisen curriculum-teorian kehitys tiivistyy 
ns. Tylerin Rationaalissa, jota on pidetty opetussuunnitelman ”raamattuna”; 
”Bible of Curriculum Making” (Jackson 1992). Tylerin Rationaali perustuu 
Ralph Tylerin (1902—1994) pieneen kirjaseen Basic Principles of Curriculum 
and Instruction, joka ilmestyi 1949. Kirjassa kiinnittää huomiota seikka, ettei 
siinä ole lainkaan lähdemerkintöjä. Tämä on nostanut epäilyjä Tylerin pro- 
fessorikollegana Chicagon yliopistossa tiiviisti työskennelleen, alun perin vi- 
rolaisen Hilda Taban (1902-1967) häivytetystä roolista tai siitä, onko Tyler 
syyllistynyt peräti plagiointiin kirjaa tehdessään. Taban (1962) Curriculum 
Development on Tylerin Rationaalia myöhäisempi, yksityiskohtaisempi mut- 
ta peruslogiikaltaan sen identtinen versio (Pinar 2013b). Kiistaan tuo oman 
mausteensa se, että Pinarin jo tähän mennessä erinomaisen laaja tuotanto 
sai alkunsa nimenomaan Tylerin curriculum-raamatun ja kasvatuspsykolo- 
gian seikkaperäisestä haastamisesta. Kritiikki kulminoituu massiiviseen yli 
1000-sivuiseen Pinar ym. (1995), Understanding Curriculum -teokseen, psyko- 
logisesti tulkitun amerikkalaisen opetussuunnitelman uudelleen käsitteellis- 
tämisenä (Reconceptualization Movement). 

Rationaali rakentuu neljälle (1969 painetussa versiossa viidelle) pääkysy- 
mykselle ja niiden vastauksiin (Tyler 1949): 


OPETUSSUUNNITELMATUTKIMUS 31 


Tero Autio 


Mitä kasvatuksellisia päämääriä koulun tulisi pyrkiä saavuttamaan? 

2. Miten valita oppimiskokemukset jotka todennäköisesti osoittautuisi- 
vat hyödyllisiksi näiden tavoitteiden saavuttamisessa? 

3. Miten oppimiskokemukset voidaan organisoida tehokkaaksi opetuk- 
seksi? 

4. Miten oppimiskokemusten tehokkuutta voidaan evaluoida? 

(5. Miten koulun tai koulutusorganisaation henkilökunta voisi rakentaa 
opetussuunnitelman?) 


Tylerin Rationaalin arkijärkevä lähestymistapa ei etsi teoreettisia selityksiä 
opetussuunnitelmalle vaan se keskittyy kysymystensä kautta suoraan siihen, 
miten rakennetaan opetussuunnitelma. Opetussuunnitelma heijastaa aina 
myös yleisempiä preferenssejä ja arvoja ja Rationaalikin on tiivistys länsimai- 
sen valkoisen henkilön ja rationaalisen toimijan toivottavista ominaisuuk- 
sista ja käyttäytymistaipumuksista. Teoksessa heijastuvat amerikkalaisen 
opetussuunnitelma-ajattelun lähtökohdat, jotka ovat moderni hallinto ja sen 
tieteelliset liittolaiset: empiirisesti todennetut totuudet ja pragmaattinen tehok- 
kuus riisuttuina vaihtoehtoisista kasvatusdiskursseista ja niitä määrittävistä 
teoreettisista, poliittisista ja moraalisista vaihtoehdoista. Tässä suhteessa niin 
kasvatuspsykologia kuin kasvatussosiologiakin voidaan nähdä pikemminkin 
kansallisvaltion luokitteluja luovina tiedeapulaisina ja sen byrokratian ja kont- 
rollin vahvistajina kuin uutta luovien näkökulmien ja teoreettisen mielikuvi- 
tuksen avaajina (Beck 1999, 23—24). 

Ideologisesta ja teoreettisesta yksipuolisuudestaan huolimatta Rarionaa- 
lia voi käyttää apupiirroksena kokonaisten koulutuspolitiikkamallien ja eri- 
laisten opetussuunnitelman painotusten tunnistamiseksi: 1. Painotetaanko 
koulutuspolitiikan, opetuksen ja koulun päämääriä, 2. oppimiskokemuksia ja 
vuorovaikutusta, 3. opetuksen organisointia: ainejakoisuutta vai esimerkiksi 
”ilmiöitä” tai 4. arviointia. Behavioristisen Rationaalin katseleminen auttaa 
oivaltamaan jotain keskeisen tärkeää nykymenosta, jossa päämäärien analyysi, 
oppimiskokemukset ja niiden organisointi ovat kokonaisuudessaan alisteisia 
ulkoiselle arvioinnille koulutuspolitiikan ytimenä päiväkodeista yliopistoon. 

Yhdysvaltalaiseen curriculum-ajatteluun on sen hallinnollisesta perusint- 
ressistä ja syntyhistoriasta lähtien kuulunut ulkoinen kontrolli aivan keskeisenä 


elementtinä. Arviointi kuuluu pedagogiikkaan ja opettajan työhön sen luon- 

nollisena osana, mutta sen radikaali kasvatuspsykologian tukema ulkoistami- 
nen ja globaali leviaminen koko koulutus- ja opetussuunnitelmapolitiikkaa 
ohjaavaksi pääperiaatteeksi on keskeinen elementti nykyisessä koulutuksen 
kriisissä. William Doll (2002; Autio tulossa) on kutsunut ulkoisen kontrol- 
lin korostusta amerikkalaisessa koulutuksessa opetussuunnitelman ”kummi- 
tukseksi” tai ”aaveeksi” (Ghost of Curriculum), joka pysyvänä syvärakenteena 
kummittelee koulutusjärjestelmän sisällä ja ympärillä. Kummituksen henkeä 
pidetään hengissä standardoinnin ja ”normaalisuuden” retorisella tuottami- 
sella, jossa kasvatuspsykologialla ja lähes itseisarvoisella, teollisuudenhaarak- 
si paisuneella psykometriikalla on eittämätön rooli. Peter Taubman (2009) 
Teaching by Numbers -kirjassaan liittää tähän lähes pakkomielteiseen nor- 
maalisuus- ja kontrolli-intressiin 1930-luvun amerikkalaisena erikoisuutena 
myös psykoanalyysin valjastamisen normaalisuuden ja ”mentaalihygienian” 
kriteerien identifioimiseksi ja ”normaalin” ja ”epänormaalin” käyttäytymisen 


erottamiseksi. 


Sputnik-shokki ja paheneva koulutuksen kriisiytyminen 


Progressiivinen pedagogiikka arvosteli 1900-luvun alussa kasvatuspsykologian 
avustamaa julkista koulutusjärjestelmää, joka ajoi kulttuurin yhdenmukaista- 
mista ja yksilön standardointia sopeutuvan kansalaisen ja hyvän työntekijän 
retoriikassaan. John Deweyn (1859—1952) johtama progressiivinen pedago- 
giikka, joka ei koskaan saavuttanut yleistä koulutuspoliittista hyväksyntää ja 
joka esitti erilaisuuden tunnustamista ja moninaisuuden ajatuksen hyväksy- 
mistä edellytyksenä demokraattisemman koulutusjärjestelmän ja yhteiskun- 
nan vaihtoehtona, tuli lopullisesti tiensä päähän Sputnik-shokin myötä 1957. 
Syytä avaruuskilpajuoksun ensimmäisen vaiheen kirvelevään tappioon, jota 
luonnollisesti tulkittiin myös sosialismin ja kapitalismin välisenä kilpailuna, 
haettiin koulujärjestelmästä, joka poliittisen oikeiston, liike-elämän ja ar- 
meijan mukaan johtui progressiivisesta pedagogiikasta, liian laveasta opetus- 
suunnitelmapolitiikasta ja ”tehottomasta? opetuksesta (vrt. Saari ym. 2014 ja 
Simola 2015: Suomen oikeiston, teollisuuden ja kaupan edustajien peruskou- 
lukritiikki, jonka PISA 2001 vaiensi yhdessä yössä). Opetussuunnitelmapolitii- 


kassa tulisi tiukasti keskittyä matematiikan, (luonnon)tieteen ja vieraan kielen 

ydinopetussuunnitelmaan ja vähentää erityisesti taloudellisen ja teknologisen 
kilpailukyvyn kannalta hyödyttöminä pidettyjä ”hanttiaineita”. Vihollisia ei- 
vät olleet ainoastaan venäläiset vaan nimenomaisesti myös progressiivinen pe- 
dagogiikka ja vahvat opettajien ammattijärjestöt, joiden vaikutus tulisi koulu- 
tuspolitiikassa lopullisesti murtaa kansakunnan teknologisen ja taloudellisen 
kilpailukyvyn ja armeijan intressien nimissä. Nopeasti 1960-luvun taitteessa 
perustettiin myös OECD, jonka koulutus- ja opetussuunnitelmapolitiikassa 
näkyy selkeänä Sputnik-shokin aiheuttamat yhdysvaltalaiset reaktiot. Tämä 
heijastuu vielä tänäänkin OECD:n kansainvälisissä PISA-testauksissa ja ylei- 
semmin järjestön varsin sisällyksettömissä, rutiinimaisissa ja arviointivetoisis- 
sa suosituksissa kansallisiksi koulutusstrategioiksi (ks. Tröhler 2013). 
Opetuksen ”tieteellistäminen” ja erityisesti kasvatuspsykologian rooli 
kasvoi merkittävästi Sputnik-shokin koulutuspoliittisissa jälkimainingeissa. 
Jerome Bruner (1915-2016) johti opetuksen, opetuksen tieteellistämisen ja lap- 
sen kehityksen kiihdyttämiseen tähtäävää liikettä. Hän esitti tätä ideologiaa 
propagoivassa kirjasessaan The Process of Education (1960), että mikä tahansa 
tieteellinen totuus tai periaate voidaan esittää jossakin älyllisesti rehellisessä 
muodossa minkä ikäiselle lapselle tahansa. Suomessakin nämä ajatukset joh- 
tivat yhtä lailla vanhemmat kuin opettajat yllättäneen abstraktin joukko-opin 
(set theory) esittelemiseen tieteellisesti perusteltuna alakoulun matematiikan 
opetuksen reformina. Jean Piaget'ia (1896—1980) houkuteltiin mukaan tähän 
rintamaan, mutta hänen kerrotaan kummastelleen miksi kognitiivista kehi- 
tystä, joka tapahtuu spontaanisti hieman myöhemmin, pitäisi keinotekoisesti 
ja tieteellisyyden nimissä pyrkiä aikaistamaan ja kiihdyttämään ("the hurried 
child”) ja muuttaa kasvatus kehityskilpailuksi amerikkalaisen kasvatuspsyko- 
logian tukeman koulutuspolitiikan oppien tapaan (Elkind 2001). 
Sputnik-shokki löi alkutahdit kasvatuspsykologisten oppimisteorioiden ja 
koulutuspolitiikan tiivistyvälle liitolle, jossa kasvatus ja koulutus litistetään 
Tylerin ja amerikkalaisen instrumentalismin hengessä ”käyttäytymiseksi? ja 
”oppimiseksi”. Tyler (1949) esitti ajattelunkin ”käyttäytymisenä” ja koko op- 
pimisteoreettista koulutusideologiaa alkoi entistä määrätietoisemmin ohjata 
arvioinnin ja kontrollin ”kummitus”. Vallankumous söi tässäkin tapaukses- 


sa lapsensa: käytännössä yhdysvaltalainen koulutuspolitiikka siirsi lopulta 

myös ”oppimisen” käsitteenä ja ilmiönä sivuun ja painopiste siirtyi oppimi- 
sen tuloksiin (/earning outcomes). Sosiologi James Colemanin työryhmineen 
Yhdysvaltain kongressille vuonna 1966 esittämä koulutuksellista tasa-arvoa 
käsittelevä raportti (Coleman ym. 1966), yksi survey-tutkimuksen historian 
laajimpia, Equal Educational Opportunity, sisälsi muun muassa 570 000 op- 
pilaan testitulokset. Raportin viattomasta nimestä huolimatta amerikkalai- 
nen sosiologi, poliitikko ja diplomaatti Daniel Patrick Moynihan kuvasi sitä 
Harvardin yliopiston dekaanille Ted Sizerille ”vaarallisimmaksi raportiksi 
koskaan Amerikan koulutuksen historiassa” (Pinar 2006, 123—124). Raport- 
ti tiivistää amerikkalaisen koulutuksen yli puolivuosisataisen päämäärien 
analyysia kaihtavan välineellisyyden logiikan ja siihen perustuvan hallinnon 
hengen ja hegemonian. Opetussuunnitelmissa Colemanin raportti tuli heijas- 
tumaan testipsykologiaan perustuvana kovana ytimenä. Koulutuspolitiikan 
painopiste siirtyy vähitellen muiden yhteiskunnallisten päämäärien kuin ta- 
louden visioiden puuttuessa koulutuksen eri tasojen arviointiin, esim. Bush 
Jr:n NcLB- (No Child Left Behind) ja Obaman TRTT-ohjelma (Through Race 
to the Top) 2000-luvulla. 

Edellä kuvattu arviointiin perustuva ajattelutapa valloitti runsas vuosikym- 
men myöhemmin koulutuksen maailman erityisesti Margaret Thatcherin ja 
Ronald Reaganin hallitessa läntistä maailmaa. Colemanin raportti siirsi kou- 
lutusreformien painopisteen panostuksista ja investoinneista radikaalin yksi- 
viivaisesti oppimistuloksiin: from inputs to outputs — from resource investment 
to learning outcomes. Raportti haastoi aiemmat tulkinnat koulutuksen tasa-ar- 
vosta ja ”laadusta”, jotka olivat riippuvaisia panostuksista muun muassa kou- 
lurakennusten laatuun, luokkakokoon, koulun ja opetussuunnitelman ulko- 
puolisiin aktiviteetteihin ja perheiden tukeen. Coleman edellytti raportissaan 
tulkintaa, jonka mukaan voimme päätellä päässeemme koulutukselliseen ta- 
sa-arvoon vain, mikäli eri taustoista tulevat oppilaat saavat likipitäen samoja 


testituloksia (Autio 2011, 111): 


After Coleman, egual opportunity was measured by outputs and 
among them the test scores of children were to become the most 
important. Coleman insisted that we could conclude there was 
egual educational opportunity only if students from differing 
groups scored roughly the same scores (Pinar 2006, 123—124). 

Tama tulkinta vie samalla kasvatuspsykologian laajemman oppimisteoreetti- 
sen selitysvoiman koulutuspolitiikassa. Vanhentunut, implisiittinen ja meka- 
nistinen kausaatio-oletus asettaa opettajan kirjaimellisesti ylivoimaisen teh- 
tävän eteen vastaamaan syy-tekijänä oppilaiden oppimistuloksista. Äänetön 
syy-seuraus-oletus sysää opettajan armotta koulutuspoliittisen syntipukin 
rooliin, kun tutkijoiden ja politiikkojen valkoinen keskiluokkainen väri- ja 
kulttuurisokeus mitätöi oppilaiden taustojen vaikutuksia oppimistuloksissa, 
heidän halujaan, kykyjään tai niiden puutteita opiskella koulussa. 
Amerikkalaisen kasvatuspsykologian metodologisista tekijöistä johtuva 

ulkoisen painotus — kognitiivisissa teorioissa behaviorismin näennäisinä sisäis- 
tyksinä — on muistakin syistä ongelmallinen opettajan työn ja opettajankou- 
lutuksen näkökulmasta. Pyrkimällä luonnontieteellisyyttä demonstroivaan 
käsitteiden käyttöön ja eron tekemiseen arkijärjen (common sense) käsitys- 
ten välillä, kasvatuspsykologia kangistaa, kaavamaistaa ja vääristää käsitystä 
väistämättä arkikieleen tukeutuvasta opetustyöstä. Kasvatuspsykologi James 
Welton (1854-1942) huomautti 1912: ”... educational psychology is putting 
what everybody knows in language which nobody can understand” (Gallagher 
2007, 68). Kasvatuspsykologian klassikon aseman saavuttaneet tiiliskivimäi- 
set oppikirjat Educational Psychology (Gage & Berliner 1991) ja Educational 
Psychology (Woolfolk 1995) puolustelevat psykologisten tutkimusten ilmeisiä 
ja yllättämättömiä tuloksia — after spending much thought, research, and money 
— ja varoittavat epäilevää lukijakuntaa, että tuloksissa tärkeintä ei ole se, että 
ne näyttävät itsestään selviltä vaan se, ”mitä osoitetaan kun jokin periaate ase- 
tetaan tieteelliseen testiin” (Gage & Berliner; Woolfolk teoksessa Gallagher 
2007, 69): 

Despite popular belief to the contrary, the consistency of the results 

compares favourably with that of the physical sciences ... The 

relationship between variables often are even stronger than those 

on which some medical practice is based. 
”Fysikaalisiin tieteisiin” samaistuva, ”tieteelliseen testiin? asettamisen kautta 
pikemminkin ahdasta metodista varmuutta kuin käytännöllistä ja teoreettista 
uskottavuutta hakevan psykologian voidaan väittää vääristävän kasvatusta ja 


koulutusta ja työntävän niitä mekanistiseen ja — by implication — standardoi- 

vaan ja epädemokraattiseen suuntaan. Vieraannuttavan kielenkäytön lisäksi 
näin ymmärretty tieteellinen psykologia ei ole mitenkään omiaan lisäämään 
opetustyössä välttämätöntä itse- ja ihmistuntemusta, tunnistamaan emoo- 
tioiden merkitystä, luokan dynamiikan aitoja psykologisia ja sosiaalisia ehtoja, 
aineiden omaa, sisäistä logiikkaa ja yleensä ymmärrystä opetustyön kokonais- 
valtaisesta kompleksisuudesta. Kasvatuspsykologian vaikutusvaltaisten edus- 
tajien käsityksissä väikkyy edelleen Herbartin unelma "universal mechanics 
of mind”. Tällaista mekanistisen narratiivin omaksunutta ’psykologiatonta’ 
psykologiaa ei leimaa pelkästään kognitiivisen, affektiivisen ja kehollisen em- 
patian, ”tunneälyn”, psykodynamiikan ja moraalisen ymmärryksen vaan laa- 
jemminkin inhimilliselle kokemukselle ominaisen, sisäisen ”tuntoisuuden”? 
puute. ”Tuntoisuus” vedenjakajana on pantu merkille myös keinoälytutki- 
muksessa pisimmälle ohjelmoitujen robottien ”psyykeä” ja inhimillistä tietoi- 
suutta erottavana tekijänä. Vanhentuneisiin luonnontieteellisiin mielikuviin 
tukeutuva, koulutuspolitiikan käsikassarana omaa rooliaan kokonaisuudessa 
ilmeisen tiedostamaton kasvatuspsykologia, asettaa narratiivissaan robotti- 
maisen, opettajaa omasta subjektiivisuudestaan vieraannuttavan monologisen, 
epävapaan ja epädemokraattisen standardin. Näissä psykologian luomissa pe- 
dagogisissa puitteissa, byrokratian sitä vielä vahvistaessa, opettaja on vaivaton- 
ta ymmärtää ylikansallisen koulutuspolitiikan suosimana persoonattomana 
”systeemin agenttina” opetussuunnitelmallisena vastinparinaan ”teacher-proof 
curriculum” (Westbury 1998). 

Edellä esitetty katkelmallinen angloamerikkalaisen opetussuunnitelman 
genealogia sai väkevän, mutta historiansa valossa johdonmukaisen käänteen 
uuden maailmanpoliittisen mullistuksen yhteydessä, kun Neuvostoliitto ha- 
josi. Yhdysvallat vapautui kylmän sodan symbolisesta, moraalisesta ja poliit- 
tisesta panttivankeudestaan ja sen aiheuttamasta epätietoisuudesta, joka koski 
yhteiskuntajärjestelmien etevämmyyttä. Julkisen hallinnon rapautuminen 
alkaa ja amerikkalainen business corporate — ”yhtiöittäminen” ja yksityistämi- 
nen — muodostuu kaikkien organisaatioiden esikuvaksi myös julkisella sekto- 
rilla. Tämä ajattelumalli leviää nopeasti Yhdysvaltojen ulkopuolelle talouden 
saneleman politiikan g/obalisaationa. Lopulliselta näyttänyt iso ideologinen 


voitto poliittisen euforian säestämänä ihmiskunnan evoluution päätepistee- 

nä — The End of History — kuten Harvardin poliittisen historian professori 
Francis Fukuyama (1991) kiirehti julistamaan, tulkitaan myös yhdysvaltalai- 
sen koulutuksen voittona. Learning outcomes -koulutuspolitiikka saa perin- 
teiseen hallinnolliseen ja psykologiseen instrumentaalisuutensa lisää voimaa 
rakenteellisesta homologiastaan businessorganisaation kanssa: businesslogii- 
kan pääkriteeri (accountability), mitä jää ”viivan alle”, istuu saumattomasti 
"learning outcomes” -koulutus- ja opetussuunnitelmapolitiikkaan (Autio 
2016). 

Uudessa maailmanjärjestyksessä valistuksen poliittiset ja koulutukselliset 
koordinaatit vapaus, solidaarisuus ja tasa-arvo yhteiskunnallisten ja koulutuk- 
sellisten pyrkimysten tähtäyspisteenä alistetaan angloamerikkalaisen talous- 
ajattelun johtaman kokonaisvaltaisen todellisuuskäsityksen keskiöön. Tässä 
todellisuuskäsityksessä — neoliberalism as a theory of everything (Goodson 
2014) — koulutukselliset, sosiaaliset, ekologiset ja poliittiset haasteet sijoite- 
taan samaan epävakaaseen, lyhytnäköiseen ja riskialttiiseen kvartaalitalouden 
logiikan koriin yhteiskunnan perinteistä politiikan, talouden ja oikeuden ta- 
sapainoa häiriten: "economic thought is coterminous with rationality” (Couldry 
2013). Uusliberalismi” on jo osoittanut olevansa aivan muuta kuin Fukuyaman 
“historian loppu”, inhimillisen evoluution kliimaksi, eikä se nimestään huoli- 
matta käy edes liberalismin tai demokratian kehittyneemmästä versiosta: on 
perusteltua väittää, että uusliberaali demokratia on käsitteenä ristiriitainen ja 
käytäntönä toteutumaton — "neoliberal democracy is an oxymoron” (Couldry 
2013). Tässä tilanteessa Pinar (2011) korostaa yhdysvaltalaisen peruskoulutus- 
politiikan epädemokraattista, historiallista ja johdonmukaista jatkumoa ko- 
valla kommentilla, joka alleviivaa talouden dominoiman (koulutus)politiikan 
ja behavioristis-kognitiivisen psykologian yhteyttä: 

Since No Child Left Behind, “behavior” itself has been reduced to 


test-taking. It is in this sense that I have asserted that accountability 
in the United States is a form of neo-fascism (p. 185). 


Opettajuus valinkauhassa 


Uusiutuneessa opetussuunnitelmatutkimuksessa korostetaan = erityisesti 


opettajan asemaa ja hänen korkeatasoiseen ja monipuoliseen koulutukseen- 

sa perustuvaa ammatillista autonomiaa. Tämä näkyy opettajan ratkaisevan 
make-or-break (Kelly 2009) valtaroolin myötä myös koulutus- ja opetussuun- 
nitelmareformeihin liittyvissä poliittisissa muotoiluissa, jotka liittyvät hänen 
asemointiinsa. Opettajan asemointi koulutusjärjestelmässä on reformien on- 
nistumisen ja elinvoimaisuuden koetinkivi. Toisin kuin suomalainen opettaja, 
hänen amerikkalainen kollegansa on joutunut alistamaan kautta Yhdysval- 
tain historian henkilökohtaisen ammattitaitonsa, ammatillisen autonomian- 
sa, luovuutensa ja stereotyyppisesti amerikkalaisuuteen liitetyn sosiaalisen 
charminsa ja verbaalisen sujuvuutensa kasvatuspsykologian ja hallinnon muo- 
dostaman tandemin ankaralle alttarille. 

Koulutuspolitiikka ja kasvatuspsykologia asemoivat amerikkalaisen opet- 
tajan retorisesti persoonattomana opetusteknikkona, ”systeemin agenttina” 
tai "conduit of the system”, kanavana, jonka kautta systeemi, koulutuspolitiikka 
ja opetussuunnitelma virtaavat (Westbury 1998) ja jonka pätevyyttä ja tehok- 
kuutta mitataan jatkuvilla ulkoisilla testinäytteillä ja oppimistuloksilla. Pak- 
komielteinen systeemin kehittämisen ja erinomaisuuden (excellence) tavoittelu 
johtaa reformihankkeissa siihen, että ne suunnataan heikommin motivoitu- 
neiden ja työskentelevien opettajien työtehon ja -taitojen parantamiseen. Kan- 
sainvälisten tutkimusten mukaan opettajat voidaan karkeasti jakaa kolmeen 
ryhmään: 10-20 prosenttia opettajista on työlleen omistautuneita kutsumus- 
opettajia, työssään viihtyviä ja hyviin tai erinomaisiin kasvatus- ja oppimis- 
tuloksiin yltäviä, sama vähemmistöosuus opettajista tekee työtään ”leipäpap- 
pina’ rahoittaakseen elämäänsä ja harrastuksiaan, kun taas suuri enemmistö, 
60-80 prosenttia opettajakunnasta, seuraa esikuvallisesti parhaita opettajia. 
Reformien suuntaaminen heikoimman kymmenes/viidesosan kehittämiseen 
systeemin kokonaislaadun parantamisen nimissä, keskimääräisiä oppimis- 
tuloksia tuijottamalla ja niiden avulla ainaisen tyytymättömänä evidence- 
based-johtamalla, päätyy usein sekä parhaimpien että keskitason opettajien 
turhautumiseen, pahimmillaan työmoraalin ja koko koulutusjärjestelmän 
rapautumiseen. Varmin tie reformien epäonnistumiseen on laiminlyödä tilan 
luominen opettajien henkilökohtaisille ominaisuuksille, vahvuuksille ja am- 


matillisille tulkinnoille opetussuunnitelmauudistuksissa; 

New research findings in education reform patently show that 

personal and professional commitment must exist at the heart of any 

new changes or reforms ... Good teacherhood is a personal quality ... 

The countries that have pursued neo-liberal reforms in the fastest 

and deepest manner, such as England, perform very poorly in 

educational standards. Meanwhile, those that have defended a 

social democratic vision and have explicitly valued professional 

autonomy, such as Finland, have produced top-rate educational 

standards. It would seem time to seriously scrutinise the neo-liberal 

orthodoxy in the field of education (Goodson 2014, 42-44). 
Opettajan sisältöosaamista, metodista autonomiaa ja niiden subjektiivisiin 
intresseihin kutoutunutta korkeatasoisen opetustyön edellytyksiä rikotaan 
räikeästi nykyisessä ylikansallisessa amerikkalaislähtöisessä koulutuspolitii- 
kassa levittämällä ”virusta, joka tappaa kasvatuksen” (Sahlberg 2011). Tämän 
koulutuspoliittisen asenteen hiljainen älyllinen ydin on — kuten todettua — 
sinänsä täysin vanhentuneessa klassiseen kausaalimekaniikkaan ja putoavavan 
kappaleen liikedynamiikkaan perustuvassa ”fysikaalisten tieteiden” tieteen- 
käsitystä imitoivassa psykologiassa (Gage & Berliner; Woolfolk; Herbart edel- 
lä), mutta jota silti hyödynnetään koulutuspoliittisesti tarkoituksenmukaisella 
ja hallinnon suoraviivaisia preferenssejä helpottavalla hiljaisella retoriikalla: 
opettaminen on syy ja oppiminen seuraus (Coleman). 

Monikulttuuristuvassa todellisuudessa ei myöskään suomalainen, ame- 
rikkalaista esikuvaansa reaktiivisesti jäljitellyt kasvatuspsykologia ole tutki- 
muksellisesti tunnistanut esikuvansa kytkentöjä kulttuurisesti ja poliittisesti 
värisokeaan, sukupuolisesti vinoon, mentaali- ja rotuhygieeniseen historiaan- 
sa (Gallagher 2007). Tämän johdosta oppimisteoriat eivät myöskään tunnis- 
ta kiinteää yhteyttään koulutus- ja opetussuunnitelmapoliittiseen, ylikan- 
salliseen isoon kuvaan ja nykykäytäntöön eikä ”oppimisen mekanismien” 
vihjaamaan teacher-proof"opetussuunnitelman mukaiseen ideaaliin opetus- 
työstä ja koulusta. Kasvatuspsykologian piilo-opetussuunnitelma toistaa 
muuttumattomana, jopa alkuperäistä terävämmin, yhdysvaltalaisen 1930-lu- 
vun curriculum in alkuperäiset hallinnon intressit, jonka amerikkalainen 
herbartianismi artikuloi jo 1800-luvun lopulla hallintoa avustavan tieteellisyy- 
den lähtökohtaisena normina: ”... ei ollut minkäänlaista aikomusta hyväksyä 
idiosynkraattista yksilöllisyyttä ja persoonallista autonomiaa” (ks. Bowen edel- 

lä). On kenties suomalaisen koulutuksen hyvää onnea, että kasvatuspsykologia 
on suurimmaksi osaksi pysynyt tai pidetty harmittomasti akatemian seinien 
sisäpuolella ilman olennaista vaikutusta koulutus- ja opetussuunnitelmapoli- 
tiikan muotoiluihin ja ratkaisuihin. Suomessa yhteiskunnan ja koulutuksen 
pitkä, yhdysvaltalaista versiota aidompi pohjoismainen demokratia ja opetta- 
jien ammattijärjestöt ovat vaikuttaneet siihen, että amerikkalaisesta kasvatus- 
psykologiasta on leikkautunut pois kovin, oppimistuloksiin keskittynyt kärki. 
Kuitenkin suomalaisen kasvatuspsykologian laajentumishaluista kertoo se, 
että joissakin yliopistoissa on ilmennyt kritiikitön halu korvata opettajankou- 
lutuksessa laaja-alaista teoriaa ja sinänsä uudistamisen tarpeessa olevaa didak- 
tiikkaa kokonaiskuvaa ja historiaansa väistelevällä opetusmenetelmiin ja vuo- 
rovaikutukseen ahtaasti keskittyvällä amerikkalaisella kasvatuspsykologialla 
opettajankoulutuksen pääaineena. Tämä on ilmeisesti tapahtunut pikemmin 
valta- ja tiedereviiripoliittisin kuin älyllisesti argumentoiduin tiedeperustein 
ja opettajankoulutuksen aitoja kehittämistarpeita ajatellen. Sivistysteoreetti- 
sen tradition korostaman opettajan sisältöosaamisen varmistamisen voidaan 
väittää olevan olennaisesti tärkeämpää kuin kuvaamani tieteenteoreettisesti ja 
siihen liittyen (suomalaisen) opettajan ammatillisen autonomian kannalta on- 
gelmallisen ja opetustyön käytännön hahmottamisesta jopa vieraannuttavan 
amerikkalaisen kasvatuspsykologian kritiikitön korostaminen. 

Suomi on erikoisessa asemassa juuri tällä hetkellä koulutuksen maailmas- 
sa. Joitakin Kanadan provinsseja ja yhteiskuntana varsin erilaista Singaporea 
lukuun ottamatta Suomi on toistaiseksi ainoa kokonainen kansakunta, joka 
on onnistunut säilyttämään immuniteettinsa sahlbergilaisen GERM-viruk- 
sen hyökkäyksissä (Autio 2017a). Suomen entiset esimerkkimaat Ruotsi ja 
Saksa, joissa pitkään vallitsi amerikkalaista kasvatuspsykologiaa holistisempi, 
Bildung- tai sivistysteorioille rakentuva kasvatus- ja opetussuunnitelmanäke- 
mys, ovat molemmat eri syistä ajautuneet englanninkielisen maailman val- 
tavirtaan, jossa koulutuspolitiikkaa ja opetussuunnitelmaa määrittää kolme 
toisiinsa kietoutuvaa parametria; nämä ovat arvattavissa aikaisemman perus- 
teella: standardization, accountability, privatization (Ravitch 2010). Profes- 
sori Diane Ravitch toimi presidentti GW. Bush Jr:n hallinnossa ja kehitteli 
mainittua NCLB-ohjelmaa (No Child Left Behind), joka perustui psykometrii- 

kan ohjaamaan standardoinnin, opettajien tilivelvollisuuden ja koulutuksen 
yksityistämisen ja yksityiskoulujen ohjelmiin. Ravitch (2010) on myöhemmin 
rehellisesti myöntänyt virhearvionsa, kääntänyt takkinsa ja pitänyt NCLB-oh- 
jelmaa täysin harhaisena ja epäonnistuneena reformihankkeena. Tämä on 
kuitenkin jäänyt yksittäiseksi, rohkean naisen henkilökohtaiseksi itsekritii- 
kiksi; business as usual jatkui kitkattomasti heti jo mainitsemassani presidentti 
Obaman koulutuspolitiikassa Through Race to the Top ja hyvin todennäköi- 
sesti presidentti Trumpin hallinto opetusministeri Betsy DeVosin johdolla ei 
kurssia tule muuttamaan. 

Ruotsissa pitkän sosiaalidemokraattisen kauden päätyttyä uusi oikeisto- 
hallitus omaksui edellä kuvaamiani englanninkielisen maailman standar- 
dointi-, tilivelvollisuus- ja yksityistämisajatuksia ja -ohjelmia sillä seurauksella, 
että koulutusjärjestelmän koetin- ja kulmakivi — opettaja — on kirjaimelli- 
sesti häviämässä: Ruotsissa kärsitään krooniseksi pahenneesta opettajapulas- 
ta. Lärarförbundet on arvioinut, että jo vuonna 2019 Ruotsissa on 60 000 
opettajan puute (https://www.lararforbundet.se/artiklar/lararbrist-sverige- 
behover-fler-larare). Koulutuspoliittisena ja opetussuunnitelmallisena tekijänä 
opettajapulaan vaikuttaa uuden talouspainotteisen maailmanjarjestyksen hei- 
jastuminen opettajan ammatilliseen autonomiaan ja opettamisen ahtaminen 
teacher-proof-opetussuunnitelman tekniseksi ja persoonattomaksi toteuttami- 
seksi. Amerikkalaistyylinen teaching to the test -opetustyö ei kiinnosta nuoria 
kulttuurissa, jossa on pitkään totuttu pohjoismaiseen demokratiaan ja vapau- 
teen myös koulutoimessa. 

Suomen eteläisessä naapurissa Virossa, joka amerikkalaisuudessa on usein 
paavillisempi kuin paavi itse, on vastaava tilanne. Järjestelmä pysyy pystyssä, 
kun eläkeiän ohittaneet opettajat jatkavat vaatimattoman eläketurvan takia 
työssään. Eesti Päevaleht'in mukaan yli kuusikymmenvuotiaita työssä käyviä 
opettajia on yli kaksi kertaa enemmän kuin alle kolmekymmenvuotiaita. Vi- 
ron kouluissa vallitsee Suomea huomattavasti autoritaarisempi ja vaativampi 
ilmapiiri historiallisesti pitkän saksalaisen järjestystä korostavan ja kommunis- 
tisen Neuvostoliiton kontrollipolitiikan yhteisvaikutuksen perintönä. Ulrich 


Beck oivaltaa osuvasti kaikkien Neuvostoliiton entisten satelliittien nykyisen 

kiinnostuksen tai oikeastaan ainoan vaihtoehdon (Heidmets 2011, 112) valita 


kommunismin jälkeen siihen istuva uusliberalismi (Autio 2011, 110): 


The German social theorist Ulrich Beck (1999, 22) refers to the 

shared ideological affiliations when he argues that “... ironically 

the neoliberal and original Marxist positions share the same basic 

assumptions ...”. 
Tähän kurin ja järjestyksen epädemokraattiseen ja totalitaariseen mennei- 
syyteen nykyinen oppimistuloksiin keskittyvä ja ”erinomaisuutta” (excellence) 
tavoitteleva kilpailuhenkinen koulutuspolitiikka — jossa PISA ja siinä menes- 
tyminen on virolaisen koulutuspolitiikan ja kansallisen itsetunnon allegoria 
— niveltyy luontevasti. Huolta toki kannetaan siitä, miksi peruskoulutuksen 
mitattu korkea taso näkyy niin kituliaasti, jos ollenkaan, yhteiskunnan de- 
mokraattisen ja kokonaisvaltaisen kehityksen indikaattoreissa sekä vanhus- ja 
lapsiköyhyyden ja syvästi yhteiskuntaa jakavan eriarvoisuuden lievenemisen 
indekseissä. 

Saksan tapaus on myös paradigmaattisesti kiinnostava. Ensimmäinen 
PISA-testi vuonna 2001, joka nosti Suomen maailman ykköseksi, aiheutti Sak- 
sassa PISA-paniikin, jonka vaikutukset olivat hämmästyttävän samankaltaiset 
kuin Sputnikin aikaansaama järkytys Yhdysvalloissa yli neljä vuosikymmen- 
tä aiemmin. Syyllisiä katastrofiksi koettuun tilanteeseen haettiin koulusta 
ja opettajankoulutuksesta: miten suurten matemaatikkojen, ajattelijoiden, 
kirjailijoiden ja säveltäjien kansakunta voi sijoittua niin surkeasti kansainvä- 
lisessä vertailussa. Merkittävä saksalainen didaktiikan tutkija Ewald Terhart 
(2003) pani pian merkille jo yli kaksi vuosikymmentä jatkuneen teoreettisen 
didaktisen tutkimuksen ja keskustelun ehtymisen. Tämä oli hänen mukaansa 
johtamassa tiettyyn kasvatukselliseen näköalattomuuteen ja opettajankoulu- 
tuksen rutiinimaiseen keskittymiseen opetusmetodeihin, jolloin opetustyö 
on menettänyt yleisälyllistä viehätystään ja vetovoimaansa. Erinomaisen oi- 
reellinen tulevien amerikkalaisvaikutteisten koulutuspoliittisten linjausten 
kannalta oli saksalaisen PISA-paniikin jälkipyykissä kuumaksi yltynyt kes- 
kustelu sivistyksen roolista ja käsitteestä, jossa monien mielestä skandaali- 
maisesti tarjottiin kompetenssia ja taitoja uuden maailman edellyttämän sivis- 


tyksen ydinkäsitteiksi: Kompetenz — ein neuer Bildungsbegriff (Trohler 2011). 

Tröhlerin (mt.) mukaan tätä instrumentalistista kumousta eivät harkinneet 
vain ”historian suhteen sokeat empiristit”, vaan myös jotkut ansioituneet si- 
vistysdiskurssin kannattajat. Joka tapauksessa jo muissa länsimaissa ongelmal- 
liseksi tiedostettu empiristisen tutkimuksen ja kasvatuspsykologian tukema 
evidence-based- ja learning outcomes -koulutus- ja opetussuunnitelmapolitiikka 
otettiin PISA-paniikin jälkeisessä Saksassa lähes dogmaattisen haltioituneesti 
vastaan ikään kuin saksalaisen peruskoulutuksen pelastavana uutuutena (Ertl 
2006, käännös TA): 

PISA on johtanut sellaisten tärkeiden periaatteiden tiedostamiseen 

kuin tulosten kontrolli, kompetensseihin suuntautunut orientaatio 

ja ulkoinen arviointi. PISA:n jälkeistä akateemista diskurssia Sak- 

sassa voidaan luonnehtia kasvatus- ja koulutustutkimuksen uudella 


orientaatiolla, joka suuntautuu painokkaammin pedagogisen käy- 
tännön empiiriseen tutkimukseen (empirische Unterrichforschung). 


Paradoksaalisesti saksalainen PISA-reaktio tarttua ylikansalliseen, kapeaan 
ja haitalliseen psykologisoituun curriculum-agendaan kontrastoituu jyrkästi 
Suomen menestykseen johtaneeseen käytäntöön, jossa keskeisinä elementteinä 
ovat opetussuunnitelmien laajuus ja väljä viitteellisyys yhdistyneenä opettajien 
akateemiseen koulutukseen, testaamattomaan luottamukseen, ammatilliseen 
autonomiaan ja paikallisen soveltamisen vapauteen. Voidaan hyvällä syyllä 
väittää, että PISA pelasti Suomen peruskoulupolitiikan toistaiseksi suorilta 
standardointi-, tilivelvollisuus- ja yksityistämisdiskursseilta ja käytännöiltä. 
PISA tosin saattaa nykyisessä audit-kulttuurissa muodostua loukuksi myös sitä 
kautta, että pitkäjänteinen koulun, koulutus- ja opetussuunnitelmapolitiikan 
kehittäminen unohtuu; opetussuunnitelmaan usein liittyy ominaisuus, että 
arvioinnin häntä alkaa heiluttaa opetussuunnitelman ja koulutuksen koiraa: 
sitä opetetaan mitä arvioidaan. Historian ironiaa on siinä, että molemmat 
maat ovat alun perin omaksuneet, Suomi jopa alisteisesti, samoja sivistys- 
teoreettisia periaatteita, ideoita ja käytäntöjä. Onko tästä pääteltävissä, että 
pienen maan tulkinta Bi/dung-perinteestä on aikaa, kulttuurisia ja poliittisia 
mullistuksia paremmin kestävällä pohjalla kuin konsanaan eurooppalaisen si- 


vistystradition synnyinsijoilla? 

Bildung: Saksalainen ja pohjoiseurooppalainen 
sivistysteoreettinen kasvatus- ja opetussuunnitelmatraditio 


Heti kärkeen on todettava, että tämä traditio on tällä hetkellä maailman mi- 
tassa Kiinan vielä orastavaa koulutusmahtia lukuun ottamatta koulutuspo- 
liittisessa marginaalissa, mutta silti siihen intuitiivisesti ja implisiittisesti aina 
viitataan ikään kuin kadotettuna mittapuuna kuten Sahlbergin (2011) ”kas- 
vatuksen tappavan” globaalin reformiviruksen yhteydessä. Bildung-traditio ja 
sen opetussuunnitelmakäsitys muodostavat eri muodoissaan historiallisesti 
tähän asti ylittämättömän kasvatuksen ja koulutuksen ideaalityypin ja mit- 
tapuun siihen sisältyvien kasvatus- ja koulutuspotentiaalien periaatteellisessa 
kattavuudessa, sovellettavuudessa ja demokraattisuudessa. 

Bildung tai sivistys on kuin demokratia: toivottu, tavoiteltava, epävarma ja 
kaiken aikaa silmällä pidettävä ideaali, joka ei kuitenkaan koskaan ole täysin 
saavutettavissa. Moni-ilmeinen ja myös ristiriitainen Bi/dung-traditio on osa 
eurooppalaista älyllistä, historiallista ja poliittista dynamiikkaa ja perintöä. 
Sen hyvin ajoittunut, onnistunut koulutuspoliittinen soveltaminen ja suoma- 
laiseen yhteiskuntaan sovittaminen, joka osittain on voinut olla sattuman-, 
vaiston- ja traditionvaraista (Simola 2015), on ilmeisen riidattomasti ymmär- 
rettävissä suomalaisen yleissivistävän peruskoulutuksen menestyksen yhdeksi 
ratkaisevimmista selittäjistä. Peruskoulun konseptia voi koulureformien his- 
toriassa pitää maailmanlaajuisesti ainutlaatuisen nerokkaana ja onnistuneena 
uudistuksena. Se on Bildung-ideaan perustuen demokraattinen, koko koulu- 
järjestelmän ja kansakunnan lävistävä ja kattava. Peruskoulureformi oli kirjai- 
mellisesti vallankumouksellinen uudistus, jonka kestävään toteuttamiseen ei 
pystytty tämän ajattelutavan aiemmin vahvoissa edustajamaissa Saksassa tai 
Ruotsissa. 

Sivistys- tai Bi/dung-traditio sai alkunsa saksalaisen myöhäisvalistuksen 
hedelmänä, kulttuurisena ja älyllisenä liikkeenä (ns. Deutsche Bewegung), joka 
ajallisesti sijoittuu vuosien 1770-1830 väliin. Sen tarkoituksena oli moderni- 
soida valistuksen hengessä saksalaista sivistystä ja kasvatusta ja tukea ulkoisista 
auktoriteeteista ja tietämättömyydestä vapautuvaa yksilöä ja edistää sitä kautta 
tasa-arvoisemman yhteiskunnan kehittämistä (Klafki 1991, 145). Sivistyksen 
idean synnyttänyt Deutsche Bewegung oli laaja-alainen kulttuurinen ja yhteis- 

kunnallinen liike, joka pyrki edistämään kansan lukutaitoa ja kansansivistysta, 
vaikka monet sen edustajista edustivat eliittiä, kuten tieteen ja taiteen todelli- 
nen moniottelija Johann Wolfgang von Goethe (1749-1832) ja filosofian klas- 
sikkonimet Immanuel Kant (1724-1804) ja Georg Friedrich Wilhelm Hegel 
(1770-1831). Saksalainen myöhäisvalistus yhdisti kulttuurisesti Saksaa, joka 
vielä Ranskan vallankumouksen aikana 1789 oli 350 suvereenin valtion tilk- 
kutäkki. Vähitellen ruhtinaskuntiin ja keskenään kinasteleviin kuppikuntiin 
sirpaloituneesta väestöstä muodostui yhtenäinen kansakunta 1871. Tällainen 
asetelma, jossa eliitit edistävät tavallisen kansan asiaa toistui myös Suomessa, 
jossa Tukholmassa syntynyt mutta jo pienenä poikana Kokkolaan muuttanut 
ruotsinkielisen eliitin edustaja Johan Wilhelm Snellman (1806-1881) loi poh- 
jaa suomenkieliselle kulttuurille ja kansansivistykselle — suomenkielisen kor- 
keakulttuurin edellytyksiä unohtamatta. Hän kehitti Hegelin vaikeaselkois- 
ta filosofiaa Skandinavian olosuhteisiin luovalla ja sitä osuvasti kritikoivalla 
tavalla. Snellmanin teoreettinen vaikutus on yhä tunnistettavissa suomalai- 
sen peruskoulutuksen demokratiaa ja vapautta vaalivassa hengessä. Pääteok- 
sessaan Läran om staten (1842) Snellman siirsi Hegelistä poiketen painotusta 
saksalaistyyppisestä valtion tiukasta kontrollista vapaampaan kansalaisyhteis- 
kuntaan. Hän painotti myös kansakunnan omassa piirissä vallitsevan yleisen 
tietoisuuden, oman sivistysperinnön ja oman yksilöllisen ajattelun ja moraa- 
lisen punninnan kehittämistä. Poliittisesti varovaisesta Hegelistä poiketen 
Snellman halusi toimia vahvemmin yhteiskunnallisena uudistajana ja hänen 
mukaansa sivistyneen, vapaan ja demokraattisen suomalaisen kansalaisyhteis- 
kunnan rakentamisessa kasvatuksella ja koulutuksella tuli olla keskeinen rooli 
(http://snellman.kootutteokset.fi). 

Suomalaiseen kontekstiin asetettuina Snellmanin periaatteet resonoivat 
omintakeisella tavalla monia Bildung-idean koulukasvatuksellisia ja opetus- 
suunnitelmallisia ulottuvuuksia ja painotuksia. Käsittelen hieman tuonnem- 
pana tämän artikkelin teemoihin peilaten ja kommentoiden näiden ideoiden 
oman aikaamme päivitettyjä teoreettisia ja käytännöllisiä versioita Wolfgang 
Klafkin ajattelun kautta. 

Bildung-teorioiden älyllisessä historiassa on monia eliittien näkemyksiä 


myötäileviä kulttuurisalonkinäkemyksiä, jotka ovat todellisuudelle vieraita, 

yli-idealisoivia ja yliestetisoivia. Niistä löytyy myös yli sata vuotta vanhoja 
kantoja, joissa elitistisesti vastustetaan voimakkaasti industrialismia, varhaista 
kapitalismia ja amerikkalaisuuteen yhdistettyä pragmatismia ja positivismia. 
Myös ahneeksi, karkeaksi ja sivistymättömäksi tulkittu amerikkalainen kau- 
pallisuus saa oman osansa kritiikistä. Esimerkiksi hermeneutiikan perustajan 
Wilhelm Diltheyn (1833—1911) oppilas Eduard Spranger (1882—1963), joka 
myöhemmin toimi kasvatustieteen professorina ja pohjoisen Euroopan lisäksi 
vaikutti merkittävästi Japanin kasvatus- ja opetussuunnitelmateoriaan, vähät- 
teli Yhdysvalloissa ikonisen aseman saavuttaneen John Deweyn (1859—1952) 
tutkimuksia. Sprangerin mukaan Deweyn pragmatismi latistaa ihmisen, kult- 
tuurin ja yhteiskunnan kapasiteettien kehittämisen talouden ja tekniikan apu- 
laisen ”halveksittavaan rooliin”. Hänen arviossaan amerikkalainen pragmatis- 
mi oli intellektuaaliselta laadultaan ”suunnattomasti” saksalaista laaja-alaista 
kasvatusnäkemystä heikompaa (Tröhler 2003, 765). Eurooppalaisen älymys- 
tön Yhdysvaltain ja amerikkalaisuuden kritiikillä on kenties saksalaisiakin 
vahvemmat juuret Ranskassa. Alexis de Tocgueville (1840) epäili jo varhain 
amerikkalaisen demokratian esikuvallista luonnetta, aitoutta ja elinvoimai- 
suutta ja arvioi amerikkalaisen demokratiakäsityksen voivan pahimmillaan 
johtaa ”tietämättömien massojen tyranniaan”. Kasvatuksella ja koulutuksella 
on tässä luonnollisesti myös roolinsa. Kuitenkin tämän päivän näkökulmasta 
myös Bildung-teorioissa on valkoisen mieshenkilön asettamista ihmisyyden 
standardiksi samaan tapaan kuin amerikkalaisen kasvatuspsykologian kult- 
tuuris-teologisen kasvualustan muodostaneissa wasr (White Anglo-Saxon 
Protestant) ja mustien orjuuden oikeuttaneen valkoisen ”rodun” paremmuutta 
(White Supremacy) korostavissa teorioissa ja ideologioissa (ks. Tröhler 2013). 
Klafkin edustama sivistysteorian, opetussuunnitelmateorian ja didaktii- 
kan liitto ja sen valinta tässä puheenvuorossa edustamaan Bi/dung-traditiota 
on perusteltua kansainvälistyneen opetussuunnitelmatutkimuksen kannal- 
ta myös siksi, että hänen tutkimuksensa edelsivät kiinnostavasti Pinarin ja 
kumppaneiden (Pinar ym. 1995) ja muiden englanninkielisten tutkijoiden 
kasvatuspsykologian kritiikin kautta ”älylliseksi vallankumoukseksi” tulkit- 
tua paradigmamurrosta yhdysvaltalaisessa kontekstissa (Reconceptualization 


Movement). Tämän saman ”älyllisen vallankumouksen”? hahmo eräänlaisena 

sivistysteorian aasialaisena versiona on tunnistettavissa myös tavattoman mit- 
tavissa teoreettisissa ja organisatorisissa kiinalaisreformeissa (Zhang 2014). 

Klafki (1998) toteaa, että hän ei näe periaatteellista eroa oman kriit- 
tis-konstruktiivisen didaktiikkansa ja amerikkalaisen opetussuunnitelman 
uudelleen käsitteellistäminen välillä. 1970-luvulla käynnistynyt yhdys- 
valtalainen uudelleen käsitteellistäminen, joka nähtiin John Deweyn 
(1859—1852) jälkeen ensimmäisenä älyllisenä näkökulmana amerikkalaiseen 
curriculum-tutkimukseen, oli jo pari sataa vuotta vanha Bildung-perinne Eu- 
roopassa. Toisaalta, tämän päivän englanninkielinen, ”rekonseptualisoitu” 
curriculum-tutkimus kehittää kritiikin kautta pidemmälle Bi/dung-tradition 
tutkimuksellisia perusperiaatteita (esimerkiksi vapausdiskurssia ja subjektin 
identifioitumismahdollisuuksia uudelleen artikuloimalla) ja samalla rekisteröi 
havainnoillaan siirtymää teollisesta ja modernista aikakaudesta jälkiteolliseen 
ja postmoderniin tilanteeseen. Älyllinen viestikapula on siirtynyt toisille kie- 
lialueille: englantilaiselle ja pikkuhiljaa myös kiinalaiselle. Biddung-tradition 
uusiutuvasta elinvoimasta kertoo, että uusissa postmoderneissa, kielellisissä ja 
kulttuurisissa yhteyksissä sen monipuolisen sivistyksen vaatimus kykenee us- 
kottavasti — teoreettisesti ja koulutuspoliittisesti — haastamaan nykyiset käy- 
tännöt (ks. Horlacher 2017, 123—126). 

Yhtenä nykyisen kansainvälisen opetussuunnitelmatutkimuksen kriitti- 
senä tähtäyspisteenä on nykyisen ylikansallisen koulutuspolitiikan yksiulot- 
teinen kompetenssi- ja taitopuhe (Saksan PISA-reaktio). Opetussuunnitelma- 
teorian arvottavan peruskysymyksen — what knowledge is of most worth — ja 
siihen sisältyvän tiedon käsitteen pilkkominen taidoiksi ja kompetensseiksi, 
josta Suomessakin näkyy merkkejä, voi paradoksaalisesti koulutuksen avusta- 
mana hämärtää laajempien kokonaisuuksien hahmottamista. Tiedon epäana- 
lyyttinen pilkkominen taidoiksi ja kompetensseiksi saattaa ehkäistä kriittistä 
oman tietämisen rajallisuuden ymmärtämistä, ”tietämisen tuskan” ja älyllisen 
ponnistelun syrjäyttävän, usein katteettoman ja narsistisen erinomaisuus- 
retoriikan välityksellä, ja koko asetelma voi pahimmillaan johtaa populisti- 
seen ”tietämättömien tyranniaan”. Skills- ja competence-puheessa yksilö saattaa 
redusoitua eräänlaiseksi taitojen ja kompetenssien kollektiiviseksi ja persoo- 


nattomaksi aggregaatiksi (Autio 20174) postmodernina versiona 1800-luvun 

kuuliaisen kansalaisen ja vaivattomasti vaihdettavan työntekijän kvalifikaa- 
tiona (Bowen edellä). Kompetenssi- ja taitoliikkeen ilmeiseksi teoreettiseksi 
taustaksi asettuu jälleen kerran yksinkertaistettujen tavoitteiden ja niitä mit- 
taavan metriikan asettamat metodiset ehdot riittävän monipuolisesti kartoi- 


tettujen koulutussisältöjen ja tiedon käsitteen korvikkeena. 


"Anglo-American learning theories don't make sense”: 
sivistysteoreettisen opetussuunnitelman eurooppalainen, 
yhdysvaltalainen ja kiinalainen reaktivaatio 
Klafkin ajama älyllinen yhteys sivistysteorian (Bildungstheorie) ja opetusjär- 
jestelyjen sekä didaktiikan kesken on paradigmaattinen esimerkki sivistys- 
teorioille ominaisesta kompleksisuuden tunnustamisesta ja hyväksymisestä 
opetuksen suunnittelun lähtökohtana. Opetussuunnitelma ja didaktiikka 
asettuvat subjektiivisen ja objektiivisen todellisuuden, minuuden ja maailman 
(Ich- Welt) väliin ja näiden väliseen vuorovaikutukseen: kasvatus- ja kasvupro- 
sessi tähtää viime kädessä yksilön potentiaalin aktualisoimiseen siinä yhtei- 
sössä ja kulttuurissa, missä hän elää. Tässä vuorovaikutuksessa myös yhteisö 
muuttuu ja rakentuu uudelleen. Tätä vuorovaikutteista subjektiivisen kehitty- 
misen ja sosiaalisen rekonstruktion prosessia Klafki (1991) kuvaa käsitteellään 
kriittis-konstruktiivinen didaktiikka. Se siirtyy opetuksen järjestelyjen kysy- 
myksiin vasta tehtyään riittävän laajan ja kattavan älyllisen ja historiallisen 
kierroksen maailmassa, sen mahdollisuuksissa ja uhkissa, joihin didaktiikka 
puolestaan pyrkii omien edellytyksiensä puitteissa reagoimaan ainerajojen si- 
sällä ja niitä ylittäen. Klafki puhuu kullekin aikakaudelle tyypillisistä avain- 
ongelmista (epochale Schliisselprobleme), joita tulisi jo opettajankoulutuksessa 
opiskella, tunnistaa ja identifioida. Niistä pitäisi myös keskustella ja väitellä 
yleisinä älyllisinä lähtökohtina, jotka liittyvät varsinaisen yleis- tai aineope- 
tuksen suunnitteluun, opettajan työhön ja omaan yksilölliseen opettajuuteen. 

Klafkin Didaktinen Analyysi, jota hän pitää kaiken opetuksen valmistelun 
ytimenä, on esimerkki kompleksiseen opetussuunnitelmanäkemykseen poh- 
jaavasta opettamisesta. Analyysissään Klafki esittää näkemyksiä myös kriitti- 
semmästä asenteesta, jolla opettajan tulisi työssään arvioida tieteen tarjoamia 
menetelmällisiä ja käytännön normeja. (Klafki 2000, 139-159.) Klafkin opet- 

tajalle tarjoama kysymyspatteristo paljastaa sivistysteoreettiselle didaktiikal- 
le tyypillisen piirteen, jossa keskiössä on opetusmetodien sijaan opetuksen 
sisältö ja sen monipuolisen intellektuaalisen ja käytännöllisen käsittelemisen 
aikaansaama transformaatio niin oppilaassa kuin opettajassa. Tämä lähes- 
tymistapa kontrastoi jyrkästi nykyistä tapaa käsittää didaktiikka metodikes- 
keisesti yleispätevänä ainerajoja ylittävänä opetuksen teknisenä valmisteluna, 
jota käytäntötraditio olennaisesti jäsentää. Tähän kielteiseen kehitykseen on, 
kuten mainitsin, vaikuttanut didaktiikan oman teoreettisen kehittelyn ja 
ajankohtaistamisen puute (Terhart 2003). Didaktiikan jättämää aukkoa on 
täyttämässä niin Saksassa kuin Suomessakin sisältöanalyysia laiminlyövä ang- 
loamerikkalainen, yleispäteväksi kuviteltu kasvatuspsykologia, joka keskittyy 
abstrakteihin oppimisen ”mekanismeihin? ja opettamisen metodeihin. 
Klafkin (2000, 151-156; Hopmann 2000, 197-206, käännös TA) Didak- 
tisen Analyysin opetussisältöjen monitulkintaisuutta avaava ja painottava vii- 
sikohtainen orientaatiokartta opettajaopiskelijoille on esimerkki sivistysteo- 
reettisen didaktiikan käytännön sovellusprosessista. 
1. Mitä laajempaa tai yleisempää merkitystä tai todellisuutta käsillä oleva 
sisältö edustaa ja avaa oppijalle? Minkä yleisemmän ilmiön tai yleisen 
periaatteen, minkä lain, kriteerin, ongelman, metodin, tekniikan tai 


asenteen perusteellisempaan ymmärtämiseen tämän sisällön käsittely 
esimerkkinä yleisemmästä johtaa? 


2. Millainen tärkeys käsillä olevalla sisällöllä, siihen liittyvällä kokemuk- 
sella, tiedolla, kyvyllä, tai taidolla on, ja mitä luokkani oppilaat siitä jo 
hallitsevat. Millainen merkitys sisällöllä on pedagogisesta näkökulmas- 
ta? 


3. Mitkä opetussisällön elementit tekevät sen mahdollisesti tärkeäksi las- 
ten tulevaisuuden kannalta? 


4. Miten sisältöä tulisi strukturoida? Pedagogisesti perusteltu vastaus 
tähän kysymykseen riippuu vastauksista kolmeen ensimmäiseen kysy- 
mykseen. 


s. Mitkä ovat ne erityistapaukset, ilmiöt, tilanteet, kokeilut, henkilöt, es- 
teettisen kokemuksen elementit ja niin edelleen, joiden kautta kyseinen 
sisältö ja sen rakenne voi tulla tämän luokan tässä kehitysvaiheessa elä- 

viä oppilaita kiinnostavaksi ja heidän kysymyksiään herättäväksi, mie- 

likuvitusta stimuloivaksi, lähestyttäväksi, käsitettäväksi ja eläväksi? 
Tämän tyyppinen analyysi paljastaa pelkistetysti sivistysteoreettisen opetus- 
suunnitelman älyllisen, tiedollis-sisällöllisen, moraalisen ja organisatorisen 
kompleksisuuden: opetussuunnitelma sivistysteoreettisessa hengessä laajasti 
ymmärrettynä on monitasoisesti verkottuvaa keskustelua sisällöistä ja niiden 
yhteyksistä menetelmiin, ihmisiin ja ihmisten sisäisiin, subjektiivisiin todel- 
lisuuksiin: curriculum is a complicated conversation. Opettaminen sivistys- ja 
Bildung-teoreettisen paradigman mielessä ei asetu objektiiviseksi oletettujen 
tieto- ja taitosisältöjen transmissioon; opettamiseen ja erityisesti hyvään opet- 
tamiseen liittyy lähtökohtaisesti sisäinen, subjektiivinen ja persoonallinen ele- 
mentti. Tämä periaate sallii sen myös oppilaille keskustelujen, kysymysten ja 
väittelyjen muodossa, joka subjektiivisen kokemuksen ja osallistumisen kautta 
tekee objektiivisesta sisällöstä kasvattavan henkilökohtaisen resurssin. Mikä 
tahansa opetussisältö on tietyssä mielessä tyhjentymätön, vain mielikuvituk- 
sesta kiinni”. Tästä kannasta käsin selittyy osaltaan Bildung-teorian sisältöön 
ja sen kasvatukselliseen potentiaaliin uskova painotus. Tämä sisällöllinen ja 
tiedollinen painotus on perusasenteeltaan vahvasti vastakkainen amerikkalai- 
sen kasvatuspsykologian näennäistieteelliselle metodipainotukselle, jossa tie- 
don, sisältöjen ja minuuden moninaiset dynamiikat ja logiikat pelkistetään ja 
pilkotaan yksiulotteisesti ja ulkoisesti taitojen ja kompetenssien ”hankintaan” 
(acquisition) liittyviksi metodisiksi ja proseduuria koskeviksi kysymyksiksi. 

” Taivaan tähdistä ja lampaan maksasta voi keskustella loputtomiin 

tyhjentämättä koskaan suurta aihetta” (Mika Valtari). 


”Minun opetusmetodini on, että minulla ei ole mitään metodia, 
partituurissa on kaikki” (kapellimestariprofessori Jorma Panula). 


”Kaikesta voi oppia, mutta omaksumisen jälkeen kaiken pitää 

nousta sisimmästäni” (kiinalainen huippupianisti Yuja Wang). 
Bildungin idea on yksilökeskeinen, the educated subject (Horlacher 2017), mut- 
ta se on myös tässä kysymyksessä kontrastiivinen perinteisen angloamerikka- 
laisen curriculum-teorian kanssa. Yhdysvaltalaisessa teoriassa — ennen mainit- 
tua Reconceptualization Movement in ”intellektuaalista murrosta? — kasvatus 


pelkistettiin abstraktisti ”oppimiseksi” (learning) ja yksilö vastaavasti yliyleis- 

tävästi oppijaksi (learner), jotka pyrittiin oikeuttamaan sisällön sijasta metodo- 
logisilla perusteilla. Bi/dung-teorian klassisena lähtökohtana on kokonaisval- 
tainen ja sisällöllisesti kompleksinen käsitys ja hyväksyvä tietoisuus yksilöstä ja 
kaikista hänen kehitykseensä mahdollisesti vaikuttavista voimista (Humboldt 
2000/1794, 57) ilman etukäteistä tieteellisen metodin sanelemaa temaattista ja 
siten normatiivista ulossulkemista. Sveitsiläisen Johann Heinrich Pestalozzin 
(1846-1927), jolla on merkittävä rooli myös suomalaisen peruskoulutuksen 
muotoutumisessa, käsitys monipuolisesta kasvatuskäsityksestä kiteytyy hänen 
kuuluisassa Bildungille tyypillisessä motossaan ”pään, käden ja sydämen” kou- 
limisesta. Sama kokonaisvaltainen opetussuunnitelmateoreettinen intressi oli 
myös yhdellä alan klassikoista, ristiriitaisella Johann Friedrich Herbartilla 
(1776-1841), joka puhui mielenkiinnon kohteiden ja intressien moninaisuu- 
den puolesta kasvatuksen ja opetussuunnitelman kokonaistavoitteina (Klafki 
2000, 96). 

Klafkin (mt.) uudistettu opetussuunnitelman prototyyppi on kasvatus- 
ideologialtaan mainittujen sivistysteorian klassikoiden suuntainen, mutta sen 
analyysi luettuna tekstienvälisesti nykyistä koulutuksen kriisiä raportoivien 
tutkimustekstien kanssa avaa näkymää koulutuksen kriisin historiallis-teo- 
reettisiin ja tieteenteoreettisiin syihin. Opetussuunnitelma ja didaktiikka pyr- 
kivät sivistysteoreettisten tavoitteiden institutionalisoimiseen ja käytännön 
toteuttamiseen. Sivistysteorian päätavoite pyritään toteuttamaan laaja-alai- 
sella opetussuunnitelmalla, jossa heijastuu saksalaisen myöhäisvalistuksen 
erityispiirre: itseensä, muihin ihmisiin ja maailmaan tiedostavasti ja vastavuo- 
roisesti asettuva yksilö, joka Immanuel Kantin (1724-1804) valistusajattelun 
ihanteen sapere aude -periaatteen mukaan kykenee ja uskaltaa käyttää ilmai- 
sun vapauttaan, tietoaan, älyään, esteettistä ja moraalista arvostelukykyään 
niin yksityisessä kuin julkisessa elämänpiirissään. Sivistysteoria haluaa nähdä 
yhteyden subjektiivisen transformaation ja yhteiskunnallisen reformin kesken. 
Kiinnostavasti myös amerikkalainen ’post-psykologisen’ Reconceptualization 
Movementin opetussuunnitelmateorian versio ilmeisen riippumattomasti 
suorista sivistysteoreettista vaikutuksista asettaa nämä kaksi dynamiikkaa — 
subjective transformation ja social reconstruction — keskinäisyhteyteen (Pinar 
2012). 

Samoin Kiinan uudet, opetussuunnitelmatutkimuksen informoimat kou- 
lutus- ja opettajankoulutusuudistukset toimivat keskushallinnon virallisesti 
hyväksyminä ja laaja-alaisen sivistyksen edistämisen hengessä kapea-alaisek- 
si ja vahingolliseksi arvioidun länsimaisen koulutuksen valtavirtaa vastaan. 
Koulutuksen sisäisen kehittämisen ja hyvin aktiivisen kansainvälisen tutki- 
mustiedon omaksumisen ja sen kiinalaisen suodattamisen ohella luonnol- 
lisesti profiloidaan Kiinan suurvaltapoliittista asemaa ja halua nousta myös 
koulutuksen johtavaksi suurvallaksi. Peruskoulutusstrategian profiili on älyl- 
lisesti ja organisatorisesti merkittävästi vaativampi ja monipuolisempi verrat- 
taessa Yhdysvaltojen opetussuunnitelma-, peruskoulutus- ja opettajapolitiikan 
mainstreamiin. Länsimaiden intellektuaalista historiaa ja uutuuksia klassisis- 
ta eurooppalaisista sivistysteorioista sekä eurooppalaisista ja amerikkalaisista 
postmoderneista ja -strukturalistisista teorioista lähtien asetetaan vastakkain 
ja sulautetaan elvytettyihin kiinalaisiin ”viisaustraditioihin? buddhismiin, 
konfutselaisuuteen ja taolaisuuteen. Tämä historiallisesti ja sisällöllisesti 
monipuolinen ja kompleksinen akateeminen agenda asettaa Kiinan opetta- 
jankoulutuksen, opetussuunnitelmateorian ja koulutuspolitiikan yhdistävän 


kosmopoliittisen ja älyllisen viitekehyksen (Zhang 2014). 


[The] reverberating traces of the past plus the staggering scale of 
the present complicate beyond measure what researchers, teachers 
and students face in China today. Rather than degrading public 
education, as US politicians have done since Sputnik, in China 
the ministry demands complexity and local innovation, not in the 
service of standardization but to promote organizational diversity 
and student-centeredness. In their intellectual courage, their ethical 
conviction, and their cosmopolitan incorporation of concepts 
ancient and contemporary (East and West), curriculum researchers 
in China demonstrate that the future of education is not inevitable 
the tragic tale it too often is in the West today (Pinar 2014, 1). 


Lopuksi 
Globaalistuvassa maailmassa ja ”suurten kertomusten kuoleman” jälkeises- 
sä todellisuudessa on havaittavissa poliittisia ja koulutuksellisia otteita, joilla 
pyritään uhkaavaksi koetun monimutkaistuvan maailman ja elämän keskellä 


palauttamaan vanhaa hallinnan ja kontrollin tunnetta koulutuspolitiikan ja 

opetussuunnitelman ytimeksi peruskysymyksiä yksinkertaistavan arviointi- 
politiikan kautta. Opetussuunnitelmatutkimuksen — kuten se tänä päivänä 
käsitetään — keskeisiä motiiveja on monipuolistaa ja kyseenalaistaa kasvatuk- 
sesta ja koulutuksesta käytävää akateemista, käytännöllistä ja kansainvälistä 
keskustelua. Tutkimuksellisena haasteena on löytää uskottavia vaihtoehtoja 
analysoimalla interdisiplinäärisesti ja -tekstuaalisesti opetussuunnitelmaa 
standardoivaa, determinististä, epävapaata, yksipuolista tiede- ja ihmiskäsi- 
tystä ja sen poliittista vastinparia — yksiulotteista, tietoa ja kokonaiskäsityksiä 
halveksuvaa populismia ja eriarvoistuvaa yhteiskuntaa. Kansainvälistyvä ope- 
tussuunnitelmatutkimus (jota olen pyrkinyt lyhyessä esityksessäni metodises- 
ti ja sisällöllisesti demonstroimaan) tarjoaa mahdollisuuden poikkiälylliseen 
yleiskatsauksellisuuteen ulospääsynä perinteisten disipliinien (psykologia, 
sosiologia, filosofia, kronologinen historia) siiloajattelusta. Siiloajattelu saattoi 
toimia vielä ns. modernin maailman ja kansallisvaltion määrittämissä oloissa, 
mutta postmodernissa globaalissa maailmassa se todennäköisesti johtaa koh- 
talokkaaseen likinäköisyyteen ja merkityksellisten isojen kuvien tahattomaan 
tai tahalliseen sensurointiin. Opetussuunnitelmatutkimusta kiinnostaa sen 
oman laajan ja tieteidenvälisen käsiteverkoston puitteissa niin kasvatuksen 
institutionaaliset ja organisatoriset, mutta akateemisena disipliininä erityisesti 
sen älylliset, esimerkiksi historialliset, filosofiset, kulttuuriset, esteettiset, teo- 
logiset ja tieteenteoreettiset käsitykset ja käsityserot. Michel Foucault'ia ja kii- 
nalaista opetussuunnitelmatutkimusta mukaillen tiede on tiedettä vasta, kun 
se tuntee myös oman synty- ja kehityshistoriansa ja tiedostaa millaisiin tieto- 
valta-suhteiden tuottamiseen akateeminen tutkimus aina välttämättä kietou- 
tuu. Tässä mielessä kansainvälistyvä opetussuunnitelmatutkimus olennaisesti 
uudistaa, haastaa ja laajentaa empiristisesti ja pragmaattisesti ymmärrettyä 
tieteen käsitettä ja käytäntöä koulutuksen tutkimuksessa. Sen ohjelmalistalle 
voivat sisältyä tutkijansa älyllisten mieltymysten mukaan esimerkiksi esteet- 
tiset, etniset, eettis-moraaliset, filosofiset, poliittiset, historialliset, teologiset, 
seksuaali- ja gender-poliittiset puhetavat, niiden älylliset sekoitukset ja hybri- 
dit, ja niiden yhteydet kasvatukseen ja koulutukseen. Kaiken keskellä ope- 
tussuunnitelmatutkimuksen pysyvä kiintopiste on demokraattisen ja vapaan 


yhteiskunnan kehitykseen vaikuttaminen kasvatuksen ja koulutuksen avulla. 

Aina hauraan ja uhanalaisen demokratian perusidea on lapikotaisin kasvatuk- 
sellinen. Kasvatus on siihen sisältyvän kauneuden ja herkkyyden ohella myös 
älyllinen, poliittinen ja käytännön kamppailulaji. Demokratian loppumaton 
tehtävä on väsymättä, vastarintaa kavahtamatta ja kyynisyyttä vältellen tuot- 
taa teorioita, puitteita ja olosuhteita, joissa kasvatus ja koulutus edistävät sellai- 
sia käytäntöjä koulussa, luokkahuoneissa, perheissä ja yhteiskunnassa, joissa jo- 
kaisen yksilön piilevä potentiaali voisi omilla ehdoillaan todellistua: education 


is of and for democracy. 

Bildung- ja curriculum-perinteet , 
suomalaisessa opetussuunnitelma-ajattelussa 


Antti Saari, Sauli Salmela & Jarkko Vilkkilä 


Suomalainen opetussuunnitelma-ajattelu ilmentää kahta merkit- 
tävää länsimaista opetussuunnitelmaperinnettä — saksalai- 
sen kielialueen Bildung-traditiota sekä angloamerikkalaista 
curriculum-perinnettä. Näiden vaikutuksesta suomalaisessa ope- 
tussuunnitelma-ajattelussa korostuu sekä opettajan itsenäinen 
rooli opetussuunnitelman toteuttajana että käyttäytymistieteellisen 
asiantuntemuksen asema opetussuunnitelman tavoitteiden, keino- 
jen, toteutuksen sekä arvioinnin alueilla. Artikkelissa tarkastellaan 
molempien perinteiden esiintymistä merkittävien suomalaisten 
kasvatusajattelijoiden teksteissä Snellmanista Koskenniemeen. 


Johdanto 


Kylmän sodan päätyttyä uusliberaalista ideologiasta tuli globaali tapa ym- 
märtää yhteiskuntien toimintalogiikkaa ja tavoitteita. Francis Fukuyaman 
The End of History and the Last Man (1992) julisti tunnetusti, että historia on 
lopussa; kapitalismille vaihtoehtoiset ideologiat ovat menettäneet voimansa ja 
maailma oli nyt valmis. Vaihtoehtoiset poliittiset diskurssit vaihtuivat nopeas- 
ti ekonomistisiin diskursseihin, jotka määrittelivät yhteiskuntien ja ylipäätään 
elämän muotoja ja tavoitteita. Kapitalismista on tullut luonnollisempi kuin 
luonto itse, siksi vaikeaa on kuvitella sille vakavasti otettavia ideologisia vaih- 
toehtoja (Zizek 2009). 

Uusliberaali ideologia on johtanut globaaliin koulutuspolitiikan standar- 
disointiin ja yhtenäistämiseen (Rizvi & Lingard 2006). Myös Suomessa se on 
1 Artikkeli on muokattu aiemmin julkaistusta tekstistä Saari, A., Salmela, S. & 
Vilkkilä, J. 2014. Governing Autonomy: Subjectivity, Freedom, and Truth in Finnish 


Curriculum Discourse. Teoksessa W. Pinar (toim.), Handbook of International Research 
in Curriculum — 2" edition. New York: Taylor & Francis, 183-200. 

näkynyt koulutuspolitiikan ohjauksena markkinatalouden logiikkaa myötäi- 
levistä lähtökohdista (ks. esim. Rinne, Kallio & Hokka 2004). Koulutuksen 
ajatellaan tuottavan edellytyksiä innovaatioille, joka puolestaan palvelee kan- 
sakunnan kilpailukykyä globaalitaloudessa. 

Samalla kun koulutus asetetaan tuottamaan yleisiä työelämävalmiuksia ja 
palvelemaan työelämän ”tarpeita”, koulutusajattelu on vaarassa kapeutua. Kas- 
vatuksen moninaiset sivistykselliset merkitykset kaventuvat elinikäisen oppi- 
misen ja oppimaan oppimisen diskursseissa. Nämä heijastavat Paolo Virnon 
(2004) näkemystä kapitalismin kohdistumisesta entistä enemmän ihmisen 
yleisimpiin valmiuksiin — kommunikaatioon, oppimiseen ja ajatteluun talou- 
den keskeisinä tuotannontekijöinä. 

Nämä kehityskulut heijastuvat helposti opetussuunnitelma-ajatteluun, jos- 
sa pyritään ennakoimaan työelämän vaatimuksia ja muotoilemaan ne opetuk- 
sen tavoitteiksi sekä standardoiduiksi kriteereiksi, joilla yksilöiden, koulujen ja 
kokonaisten koulutusjärjestelmien toimivuutta voidaan arvioida ja kehittää. 
Tässä viitekehyksessä opettaja asettuu monenlaisten ristipaineiden keskiöön. 
Toisaalta opetuksen eri puolia pyritään standardoimaan ennakoitavaan ja mi- 
tattavaan muotoon, toisaalta opettaja itse asettuu entistä enemmän vastuulli- 
seksi korkeatasoisten oppimistulosten tuottamisesta. (Taubman 2009.) 

Suomalaisen opetussuunnitelma-ajattelun historiasta voidaan kuitenkin 
löytää myös aineksia koulutuksen ja kasvatuksen uudelleenajattelulle ja -ar- 
vioinnille. Tarkastelemme suomalaisen kasvatusopin historiaa 1800-luvun 
puolivälistä 1900-luvun loppuun kahden opetussuunnitelmatradition, ger- 
maanisen Bildungin ja angloamerikkalaisen curriculumin ainutlaatuisena 
yhdistelmänä (ks. myös Autio 2006). 1800-luvun Suomessa saksalainen idea- 
lismi ilmeni vahvasti kansallismielisenä kasvatusfilosofiana erityisesti Johan 
Vilhelm Snellmanin hegeliläisessä kasvatusajattelussa. Siinä kasvatus sai mer- 
kityksensä sekä yleisinhimillisen että kansallisen historian ja tradition viiteke- 
hyksessä. Tässä opettaja asettui sivistyneen ihannekansalaisen asemaan. 

Toisen maailmansodan jälkeen saksalaisen kielialueen vaikutteet vaih- 
tuivat vähitellen angloamerikkalaisiin erityisesti käyttäytymistieteellisiin 
opetussuunnitelmadiskursseihin, joissa korostettiin opetuksen rationaalista 


ja keskitettyä suunnittelua, toteutusta ja arviointia. Vaikka nämä vaikutteet 


62 TERO AUTIO, LIISA HAKALA & TIINA KUJALA (TOIM.) 


Bildung- ja curriculum-perinteet suomalaisessa opetussuunnitelma-ajattelussa 


vaikuttivat keskeisesti peruskoulu-uudistuksen toteuttamiseen, ne eivat kui- 
tenkaan määrittäneet pysyvästi suomalaista opetussuunnitelma-ajattelua ja 
opettajan roolia opetussuunnitelman toteuttajana. Opettajan itsenäinen ase- 
ma koulutuksen asiantuntijana ja itsenäisenä opetussuunnitelmateoreetikko- 
na ilmenee paitsi Snellmanin, Juho Hollon sekä Erik Ahlmanin kasvatusfilo- 
sofiassa, myös Matti Koskenniemen kasvatustieteessä. Viimeisen muutaman 
vuosikymmenen aikana suomalaisissa kouluissa opettajan Bildung-traditiolle 
tunnusomainen opettajan autonominen asema on yhdistynyt curriculum-tra- 
dition käyttäytymistieteellisiin diskursseihin ja kapitalistiseen markkinalo- 
giikkaan (vrt. Sahlberg 2015; Simola 2015). 


Bildung- ja curriculum-traditiot 


Saksalaisten uushumanistien Bildung-käsitteeseen sisältyy useita merkityk- 
siä ja historiallisia kerroksia. Sen lähtökohdat palautuvat kreikkalaiseen pai- 
deiaan, antiikin kasvatuskäsitykseen, jonka mukaan ihmistä on kasvattamalla 
muovattava (saks. bilden) ihanteellista ihmisluontoa eli -olemusta vastaavaksi. 
Ihmiselle oletettiin tavallaan kaksi luontoa: yksi luonto ihmisellä on syntyes- 
sään, mutta toisen hän omaksuu kasvatuksen ja harjoituksen avulla. Kristilli- 
sen ihmiskäsityksen mukaan ihminen on olemuksellisesti Jumalan kuva (saks. 
Bild — kuva), eläimistä poiketen henkinen ja järjellinen olento. Syntisyytensä 
ja vajavaisuutensa vuoksi ihminen ei kuitenkaan tämänpuoleisessa voi tulla 
valmiiksi Jumalan kuvaksi, ja siksi kristityn vaellus on jatkuvaa kasvua ja kas- 
vatusta. Eräänlaiseksi Bildung-idean symboliksi saksalainen uushumanismi 
synnytti sivistysyliopiston (Bildungsuniversität). Bildung on tässä ensisijaisesti 
eettinen, sen jälkeen tiedollinen ihanne. (Klafki 2000.) Snellmanin päivinä 
Bildung suomennettiin sivistykseksi. 

Saksalaisessa Bildung-traditiossa kulkee vahvana juonteena eräänlainen 
poliittinen kvietismi — kasvatuksen vetäytyminen 'maailmallisista? talouden 
ja politiikan korruptoivista vaikutteista ja keskittyminen ihmisen sisäisen sie- 
lunelämän jalostamiseen. Tässä voidaan nähdä luterilaisuuden vahva vaikutus. 
(Tröhler 2012.) Silti erityisesti 1900-luvun alussa Bildung-traditio yhdistettiin 
vahvasti nationalistiseen ideologiaan (mt.; vrt. Klafki 2000). Keskeiseksi kou- 


lukasvatuksen tehtäväksi nähtiin yhtenäisen kansallisen tahdon” ja ”tietoisuu- 

den” luominen (Autio 2006). Nähtiin, että koulutusjärjestelmä ei voi toteuttaa 
tätä tempoilevan päivänpolitiikan ohjailemana. Siksi koulukasvatuksella täy- 
tyy olla autonomia suhteessa muuhun yhteiskuntaan, ja vain tämän kautta se 
kykenee palvelemaan kansallisvaltion kehitystä. Saksassa tämä idea yhdistyi 
myös kansallissosialistisiin ajatuksiin (Kaarttinen 2017; Tröhler 2012). 

Myös suomalaisessa koulukasvatuksen ja kansanopettajavalmistuksen tra- 
ditiossa on perinteisesti näkynyt luterilainen auktoriteettiuskollisuus. Kansa- 


koulun isä Uno Cygnaeus (1910, 475) neuvoi nuoria kansakoulunopettajia: 


Osoittakaatte esimiehillenne alati sen kunnia, mikä heille tulee 
ja elkäätte koskaan unhottako mitä kristillinen säädyllisyys vaatii 
kultakin sivistyneeltä ihmiseltä. Varokaatte itsiänne siitä pahasta 
tavasta, että moittia ja säälimättä tuomita esimiehiänne (...) Eten- 
kään lasten kuullen ei auktoriteetteja tule pilkata, vaan omalla esi- 
merkillä kasvattaa Jumalan järjestyksen ja esivallan sekä papiston 
kunnioitusta. 
Kuten tulemme esittämään, erityisesti Snellmanilla Bildung-tradition piir- 
teet näkyvät ajatuksessa henkisesti yhtenäisen kansallisvaltion rakentamisessa 
koulukasvatuksen kautta. 1900-luvun kasvatusfilosofiassa, kuten Juho Hollol- 
la, Bildung-traditio näkyy puolestaan kasvatuksen autonomian ja epäpoliitti- 
suuden korostamisessa (Harni & Saari 2016). 

Angloamerikkalainen curriculum-traditio puolestaan kytkeytyy toisenlai- 
seen politiikan, koulukasvatuksen ja pedagogisen tiedon yhteyteen. Vuosien 
1821—1932 aikana länsimaissa nähtiin ennennäkemätön siirtolaisuuden aalto; 
yli so miljoonaa ihmistä muutti Euroopasta Pohjois-Amerikkaan. Huolen- 
aiheeksi nousi tällöin se, miten ylläpitää yhteiskunnallista järjestystä moni- 
naisten arvojen, identiteettien ja ideologioiden sulatusuunissa. Yhdysvalloissa 
koulutus sai tässä keskeisen roolin. 

1800-luvulla Yhdysvalloissa ilmeni niin ikään hegeliläisiä vaikutteita, mm. 
William Torrey Harrisin ja sittemmin John Deweyn poliittisessa filosofiassa 
ja opetussuunnitelma-ajattelussa (Cremin 1961). 1900-luvun lopulla vahvistui 
kuitenkin niin sanottu tehokkuusliike (efficiency movement), joka näki ope- 
tussuunnitelman tehtäväksi vastata erinäisiin teollisen yhteiskunnan ”tarpei- 
siin” (needs). Näin humanistinen opetussuunnitelma sai vähitellen antaa tietä 


tieteellistä liikkeenjohdon periaatteita noudattavan opetussuunnitelmatyön 

tieltä (Saari & Harni 2016). Curriculum-perinteen eräänlaisena raamattuna 
voidaan tänäkin päivänä pitää Ralph Tylerin vuonna 1949 julkaistua teosta 
Basic Principles of Curriculum and Instruction, jossa korostuu koulutuksen ta- 
voitteiden, menetelmien ja arvioinnin tieteellisen tarkka määrittäminen. 
Siinä missä Bildung-traditiossa korostettiin yhteistä kansallista identiteet- 
tiä, curriculum-traditio korosti yhtenäistä, mitattavaa ja ennakoitavaa käyt- 
täytymistä (behavior). Tämä ohjasi kussakin traditiossa omanlaiseensa opetus- 
suunnitelmaa koskevaan asiantuntijuuteen. Bildung-traditiossa on olennaista 
vallitsevan kansallisen kulttuurin ymmärtäminen historiallisessa ja poliitti- 
sessa viitekehyksessä, curriculumissa taas käyttäytymistieteellinen kyky muo- 


toilla tavoitteita, opetusmenetelmiä sekä arvioinnin muotoja (Autio 2006). 


Suomalaisen kasvatusopin alkuvaiheet 


Suomalainen kasvatusajattelu alkaa hahmottua 1800-luvulla hegeliläisen fi- 
losofian varaan. Lars Stenbäck (1811-1870) toimi Suomen ja Pohjoismaiden 
ensimmäisenä kasvatusopin professorina puoli vuotta. Hänet korvasi Johan 
Vilhelm Snellman (1806-1881), jota on kutsuttu Uno Cygnaeuksen (1810- 
1888) ohella suomalaisen kansakoulun isäksi. Snellmanin työtä hegeliläisen 
kasvatusfilosofian parissa jatkoi Zacharias Joachim Cleve (1820-1900), joka 
ansioitui suomalaisen oppikoulujärjestelmän rakentajana ja sitä ohjaavan ope- 
tussuunnitelmaideologian muotoilijana. Tarkastelemme seuraavassa joitakin 
suomalaisen kasvatusajattelun yleisiä piirteitä sekä keskeisiä edustajia. Aloi- 
tamme Suomen suuriruhtinaskunnan ajasta, jolloin Snellman muotoili sivis- 
tyskäsitystään saksalaisen uushumanismin Bildung-idean pohjalta. 

Rousseaun (1712—1778) tavoin Snellman kehitteli kasvatus- ja valtiofiloso- 
fioitaan rinnakkain. Niitä yhdistää järjellisyyden ja vapauden saavuttaminen 
päämääränä sekä näkemys kasvatuksen valtavasta merkityksestä paitsi yksi- 
lön myös kansan kehitykselle. Snellmanin katsannossa sivistys kuuluu koko 
kansalle. Koulutuksen lisäksi sivistykseen sisältyvät myös henkisen kasvun ja 
sisäisten mahdollisuuksien sekä persoonallisuuden kehittymisen merkitykset. 
Yhteisö on kuitenkin yksilöä ensisijaisempi. 

Snellmanin hengenfilosofiassa ja historiakäsityksessä kansat ovat varsi- 


naisia inhimillistä kulttuuria eteenpäin vieviä toimijoita. Kansakunnilla on 

tehtävänsä maailmanhistoriassa. Suomen kansan korkein tavoite on lunastaa 
paikkansa historian kehityksessä, ja tämä edellyttää kulttuurista ja poliittista 
itsenäisyyttä. (Pulkkinen 1989.) 

Itsenäisyyden mahdollistaa sivistys, joka on kansallishengen korkein muo- 
to ja kansallisuuden tunnusmerkki. Sivistys liittää kansakunnan muuhun 
sivistyneeseen ihmiskuntaan, kun muut kansat tunnistavat ja tunnustavat 
Suomen sivistyksen sivistykseksi. Itsenäisyys merkitsee muun muassa kansan 
kykyä kehittää kansallishenkeään eli sivistää itseään edelleen. Näin itsenäisty- 
misen poliittinen hanke ja sivistyksen idea käyvät Snellmanin kasvatusfiloso- 
fiassa yhteen. (Snellman 2001-2004, 17 osa, 215—303.) 

Yksilöt toimivat kansallishengen palvelijoina. Toisin sanoen kansakunta 
toimii yksilöiden avulla. Yleissivistävä opetus liittyykin ensisijaisesti kansa- 
kunnan yhteisen identiteetin rakentamiseen. Kansallisen itsetietoisuuden 
kehittämisen Snellman näkee itsenäisen kansakunnan välttämättömäksi 
edellytykseksi, ja itsetietoisuuden syntyminen edellyttää kansan omaa kieltä 
ja kulttuuria. 

Kansakunnan siveellisenä sivistyksenä, kansallishenkenä on siis ajateltavis- 
sa se yksityisen ja yleisen tahdon käyminen yksiin, jota jo yhteiskuntasopimus 
edellyttää — on ajateltavissa näin, jotta se voidaan tietää ja ilmaista ja ilmais- 
tuksi tultuaan pitää voimassa. (...) Isänmaallisuus taas muodostuu kansakun- 
nan yksilöiden luonnollisesta rakkaudesta kaikkeen siihen, minkä he ovat pe- 
rineet esi-isiltään ja mikä antaa edellytykset heidän maalliselle ja hengelliselle 
olemassaololleen: esi-isien kieleen, isien maahan, isänmaan tapoihin, lakeihin 
ja laitoksiin. (Snellman 2001-2004, osa 5, 38-39.) 

Sivistyksen voima on Snellmanille Suomen pelastus, ei sotilaallinen eikä 
taloudellinen mahti. Hän näki kieleen, kulttuuriin ja historiaan perustuvan 
identiteetin pitävän kansakuntaa koossa yli säätyrajojen. Tämä saavutettaisiin 
erityisesti kansanopetuksen keinoin. Samalla se pitäisi eri kansanosat omalla 
paikallaan yhteiskunnallisessa hierarkiassa. Kansan ja kansalaisuuden teemat 
ovatkin olleet suomalaisen opetussuunnitelma-ajattelun lähtökohtina sen al- 
kuajoista saakka. 

Snellmanin käsitykset yksilöllisestä vapaudesta ja kasvatuksesta tulevat 


ymmärrettäväksi hegeliläisessä kontekstissaan. Snellmanin filosofia edustaa 

objektiivista idealismia, ja sen lähtökohdat voi lukea kreikkalaisesta rationa- 
lismista sekä Platonin (427-347 eaa.) käsiterealismista. Teleologisen historia- 
käsityksen ajatus puolestaan palautuu Aristoteleen (384-322 eaa.) filosofiaan. 
Snellmanin objektiivisessa idealismissa varsinaisesti olevaa on absoluuttinen 
henki, eräänlainen filosofisen ajatusjärjestelmän perusta tai jumaluus, jonka 
objektivoitumaa kaikki muu (kuten tavat, yhteiskunta ja kulttuuri) on. Objek- 
tiivisen hengen korkeimpana muotona näyttäytyy valtio, jolle alisteisia yksilöt 
subjektiivisina henkinä ovat. Aineellinen ja empiirinen on siis vain hengen 
ilmentymää; näennäistä ja häviäväistä. Teleologisessa käsityksessä historia on 
omaa päämääräänsä kohden etenevä prosessi, jonka päättyminen merkitsee 
kaikkien vastakkainasettelujen purkautumista ykseydeksi sekä samalla täydel- 
listä järjellisyyttä eli eettisyyttä eli vapautta. Historiallinen prosessi on kui- 
tenkin vielä kesken, ja nykyisellään valtio edustaa korkeinta rationaalisuutta, 
moraalisuutta ja vapautta. (Pulkkinen 1989.) 

Kasvatusteoriat voi jaotella karkeasti yksilöllisiin ja yhteisöllisiin. Edelli- 
set pyrkivät kasvattamaan itsenäisesti ajattelevia yksilöitä, jälkimmäiset tuot- 
tamaan hyviä kansalaisia. Yhteisöllisten teorioiden lähtökohdat voi lukea jo 
Platonilta ja Aristoteleelta. Myös Hegel (1770-1831) katsoo, että valtiolla ja 
yhteisöllä on korkeampia ja arvokkaampia tehtäviä kuin yksittäisillä kansa- 
laisilla. Snellman näkee, että valtiojärjestys noudattaa kansan sivistystasoa ja 
siksi kansan sivistäminen on ensisijainen tehtävä. 

Kasvatuksessa on kyse yksilön ja kulttuurin dialektisesta suhteesta. Kult- 
tuuri ja traditio edustavat Snellmanille sivistynyttä järjellisyyttä sekä vapautta. 
Lapsi ei voi valita kulttuurista ympäristöään eikä siksi ole vapaa. Vastasynty- 
nyt ei myöskään ole järjellinen, sillä kulttuuri on vielä hänen ulkopuolellaan. 
Kasvatusprosessi johtaa järjellisyyteen saattamalla lapsen osaksi kulttuuria. 
Kasvatus johtaa myös vapauteen, sillä sisäistettyään ympäröivää ajattelua sekä 
moraalinormeja yksilö voi ylittää kulttuurinsa ja viedä sitä eteenpäin. Ihmi- 
nen on siis vapaa potentiaalisesti, mutta tuo mahdollisuus tulee saada toteu- 
tumaan kasvattamalla. Yksilön näkökulmasta kasvatus on mieluummin kan- 
salaisvelvollisuus kuin oikeus, sillä kasvatuksen varsinainen tehtävä on kansan 
sivistystason ja kansallishengen kohottaminen. (Snellman 2001-2004, 17 osa, 


215—303.) 

Hegel muotoili filosofiaansa Kantin (1724-1804) pohjalta. Kantin ihmis- 
käsitys on dualistinen: järjellisyytensä ja moraalisuutensa puolesta ihminen 
kuuluu vapauden ja autonomian valtakuntaan, mutta ruumiin ja empiirisen 
todellisuuden ilmiöt määräytyvät syy-seuraus-suhteina. Vapaus ei kuitenkaan 
toteudu itsestään vaan edellyttää kasvatusta. Ilman kasvatusta ihmisyyden 
ydin ei toteudu ja lopputulos jää itsekkäästi toimivan, vaistojen ja ärsykkeiden 
varassa ohjautuvan eläimen tasolle. Paradoksaalisesti kasvatus tarkoittaa siis 
vapauteen pakottamista. 

Snellman käsittelee kasvatuksen paradoksia kasvatustieteen luennoissaan: 


Ihminen on sitä, miksi hän itsensä tekee: siinä on ensimmäinen 

lähtökohta. Kukaan ei ole muuta kuin mitä hän haluaa olla. Muu- 

toin ei ole mitään vastuuta eikä syyllisyyttä. Vapaus on niiden edel- 

lytys. Tämä näyttäisi kieltävän kasvatukselta kaiken merkityksen. 

Mutta toisaalta: ihmisen ei tule tahtoa mitään muuta kuin mitä hä- 

nen pitää olla, tätä on järki, tämä on todellinen vapaus. Pääasia on 

siten vastaus kysymykseen: mitä hänen tulee olla? — — [H]änen tu- 

lee tehdä itsestään jotain, joka ei ole hänen omaa mielipidettään ja 

valintaansa — jotain joka pätee, vaikka häntä ci olisi olemassakaan? 

Tässä on kasvatus suurin piirtein käsitettynä. On olemassa pakko, 

johon ihmisen tulee alistua. Ihmisen tulee olla jotain, joka ei riipu 

hänen ratkaisuistaan. (Snellman 2001-2004, osa 17, 216.) 
Yksilötasolla kasvatuksen tavoitteena on yksilöllinen itsetietoisuus, joka syn- 
tyy sen tuloksena, että yksilö sisäistää kulttuurinsa perinnettä ja osallistuu 
siihen. Kulttuurin ja itsetietoisuuden dialektinen jännite heijastuu myös sivis- 
tysteoriaan, Snellman huomauttaa. Hän hylkää aikansa ”naturalistiseksi” ja 
”nykyaikaiseksi” kutsumansa kasvatuskäsityksen, joka sivuuttaa tradition roo- 
lin kasvatustapahtumassa ja keskittyy kasvattamaan ”puhdasta ihmisluontoa 
ideaalina” (emt., 218-219). Kasvattaja ei ole puutarhuri, joka vain ruokkisi ja 
kastelisi siementä, johon valmiiksi sisältyisi kaikki kasvuun tarvittava. Tällai- 
sen rousseaulaisen näkemyksen sijaan Snellman näkee Herderin (1744-1803) 
tavoin kulttuurin metafyysiseksi ja dynaamiseksi prosessiksi. Sivistyminen ei 
tarkoita ainoastaan kulttuuriin sosiaalistumista vaan myös kulttuurin ylittä- 
mistä autonomisen tahdon ja järjen avulla. Myöhemmin niin sanottu kriitti- 
nen kasvatusfilosofia emansipatorisine koulutuskäsityksineen toisti samanta- 


paisia ajatuksia. 

Opettamiseen liittyvät käytännölliset kysymykset eivät kiinnostaneet 
Snellmania, eikä käytännölliseksi opetusopiksi ymmärretystä pedagogiikasta 
hänen nähdäkseen olisi erityistä hyötyäkään. Sen sijaan pedagogiikan tehtä- 
vä on tehdä ymmärrettäväksi todellisuuden rationaalinen välttämättömyys, 
Snellman sanoo. Kasvatusprosessin ansiosta ihminen saavuttaa vapauden ja 
järjellisyyden. Yleistä kasvatuksen teoriaa ei voi esittää, sillä kasvatus on si- 
doksissa tiettyyn kansaan ja sen tapoihin ja historiallisesti vaihteleviin olosuh- 
teisiin. (Snellman 2000, osa 17, 215-300.) Pedagogiikka on deskriptiivinen, 
ei normatiivinen tiede. Joitakin vuosia myöhemmin Wilhelm Dilthey (1833- 
1911) oli esittävä samaa. 

Snellman jakaa kasvatustieteen kasvatusoppiin ja opetusoppiin. Edellinen 
koskee moraalikasvatusta eli tahdon oikeanlaista suuntaamista, jälkimmäinen 
järjen kehittämistä ja tiedollisen aineksen kartuttamista. Moraalikasvatus on 
näistä tärkeämpi, Snellman toistaa saman humanistisen kasvatusidean, jota 
ovat kannattaneet niin Sokrates kuin John Lockekin. Moraalikasvatuksen 
Snellman näkee pääasiallisesti kodin tehtäväksi. Koulu taas kehittää järjellisiä 
kykyjä. 

Locken tavoin Snellman katsoo ihmisten syntyvän tasa-arvoisiksi ja se- 
littää yksilölliset erot kasvatuksesta johtuviksi. Snellman kieltää teologisen 
perisyntiopin sekä Rousseaun näkemyksen hyväksi syntyvästä mutta yhteis- 
kunnan turmelemasta ihmisestä. Snellman luottaa kasvatuksen mahdolli- 
suuksiin mutta ei pidä niitä rajattomina. Historialliset ja kulttuuriset tekijät 
näet asettavat yksilölliselle tietämiselle ja tahtomiselle reunaehdot. (Snellman 
2000, osa 17, 165—178; ks. myös Pulkkinen 1988, 12.) Snellmanille sivistys 
on elinikäinen prosessi: Se ”ei pääty kouluun tai johonkin tiettyyn tutkintoon, 
vaan koko elämä on koulu, jossa yksilöstä muovataan ihminen, ja juuri tämä 
sivistysprosessi itse muodostaa ihmisessä olevan inhimillisen” (Snellman 2000, 
osa 1, 350). Sopii huomata, että uusliberalistinen koulutuspolitiikkakin puhuu 
elinikäisen oppimisen puolesta mutta täysin eri merkityksessä kuin Snellman. 
Kansallisfilosofillemme elinikäinen oppiminen tarkoittaa jatkuvaa pyrki- 
mystä inhimillisen sivistysihanteen saavuttamiseksi, mutta uusliberalistille se 
merkitsee valmiutta vaihtaa alaa ja kouluttautua uudelleen aina sen mukaan, 


mitä talouselämän vaatimukset milloinkin edellyttävät. 

Sivistysteoreettinen traditio Suomessa 1900-luvulla 


Vuosisadan alkupuolella ilmeni yhtäältä sellaisia kasvatusfilosofisia virtauk- 
sia, jotka veivät kasvatusoppia ja samalla opetussuunnitelma-ajattelua sivis- 
tysteoreettiseen suuntaan, toisaalta empiristisiä virtauksia, jotka hyödynsivät 
maailmalla muotoutuneita kokeellisen psykologian ja lapsitutkimuksen lähtö- 
kohtia. Tarkastelemme aluksi muutamia sivistysteoreettisen tradition merkki- 
henkilöitä 1900-luvulla. 

Yhteistä kaikille vuosisadan sivistysteoriaa edustaville ajattelijoille oli kas- 
vatuksen dialogisen ja avoimen luonteen korostaminen sekä keskittyminen 
kasvatuksen kulttuurisiin ja moraalisiin piirteisiin. Koulukasvatuksen ope- 
tusmenetelmistä heillä ei ollut paljon sanottavaa. Tässä heijastuu sivistysteo- 
reettinen ymmärrys opettajasta ennen kaikkea itsenäisenä, sivistyneenä opet- 
usteoreetikkona, joka kykenee itse kehittämään ja arvioimaan opetustaan. 

Juho August Hollo (1885—1967) toimi ensimmäisenä suomenkielisen kas- 
vatus- ja opetusopin professorina vuosina 1937—1954 Helsingin yliopistossa. 
Hän pyrki perustelemaan kasvatustieteen asema itsenäiseksi ja autonomi- 
seksi — mitä se hänen mielestään ei ollut. Hollo näki aikansa kasvatustieteen 
alisteiseksi psykologialle tai osaksi filosofiaa. Kasvatustiede ei seissyt omilla 
jaloillaan. Herbartin tieteellisen kasvatusopin” Hollo näki soveltavaksi tie- 
teeksi, joka sisälsi elementtejä käytännöllisestä, lähinnä moraalifilosofiasta 
sekä psykologiasta mutta ei mitään varsinaisesti vain kasvatustieteelle kuulu- 
vaa. Herbartilaisen koulukunnan edustajat kutsuivat suuntaustaan eksaktiksi 
tieteeksi. Hollo kuitenkin huomautti, että ollakseen eksaktia tieteen tulisi tar- 
kastella mitattavia ja kvantitatiivisia ilmiöitä siten kuin luonnontieteissä kuten 
fysiikassa tehdään. Kasvatustieteessä tämä ei käy päinsä, sillä ihmisen henkistä 
tai tietoista olemispuolta ei voi selittää mekanistisen käsityksen pohjalta. Kas- 
vatusteorian täytyy ensin kuvailla, miten kasvatus todellistuu eri aikoina ja 
eri paikoissa. Tämän jälkeen kasvatusteorian on selitettävä kasvatusilmiöiden 
kausaalisia yhteyksiä. (Hollo 1927, 20-26.) 

Turun yliopiston filosofian sekä kasvatustieteen professori Jalmari Ed- 
vard Salomaa (1891—1960) jatkoi saksalaisen perinteen linjoilla ja huomautti, 
että kulttuurisella kehityksellä ja kasvatuksella on sama päämäärä: ihmisyy- 


den täydellistäminen siten, että yksilö sisäistää ajallis-paikallisen kansallisen 

kulttuurin arvot ja tietämyksen. Kulttuuri syntyy siitä, että ajattelu kohoaa 
luonnon välttämättömyyden yläpuolelle totuuden, kauneuden, oikeuden mu- 
kaisuuden, hyvyyden ja uskonnon vapaaseen sfääriin. Kansallinen kulttuuri 
ilmentää ja täydentää näitä ikuisia ja universaaleja arvoja. (Salomaa 1944.) 

Salomaa korosti myös ammattitaitoisen opettajan tärkeyttä. ” Tietysti valtio 
voi organisoida, se voi — ja sen täytyykin — luoda uusia koulumuotoja, valmis- 
taa muullakin tavalla tietä uudelle kasvatukselle”, Salomaa kirjoittaa, ”mutta 
todellista kasvatuksen ja koulun uudistusta voivat sittenkin aikaansaada vain 
persoonalliset, etevät kasvattajat eivätkä ulkonaiset järjestelyt? (Salomaa 1944, 
5). Tähän huomautukseen vuodelta 1944 kiteytyy idea vapaasta opettajasta, 
joka järjestää opetuksensa suhteellisen väljän kansallisen opetussuunnitelman 
(saksassa Lehrplan) pohjalta. 

Vuosisadan alun merkittäviin kasvatusfilosofeihin lukeutuu myös Erik 
Ahlman (1892-1952), joka aloitti akateemisen uransa klassisten kielten opin- 
noilla mutta siirtyi pian kulttuuri-, arvo- sekä kasvatusfilosofian pariin. Myö- 
hemmin Ahlman toimi filosofian ja teoreettisen kasvatusopin professorina 
Jyväskylän yliopistossa ja sen jälkeen käytännöllisen filosofian professorina 
Helsingin yliopistossa. Ahlmanin filosofiaa kutsutaan usein kulttuurifilo- 
sofiaksi, sillä hän tarkasteli länsimaista kulttuuria moraalifilosofian kehitty- 
misen ja arvo-ontologian näkökulmista. Niin maailmansodat, totalitaristiset 
ideologiat, holokaustin, sosiaalisen vieraantuminen kuin ekologisen katast- 
rofin uhankin voi nähdä eettisen subjektivismin tai nihilismin seurauksiksi. 
Ahlman pyrki puolustamaan universaaleja moraalinormeja välttääkseen yh- 
teisten arvojen hylkäämisestä aiheutuvaa kriisiä. Samoin kuin Salomaa ennen 
häntä ja Georg Henrik von Wright (1916-2003) hänen jälkeensä, Ahlman 
esittää universaaleiksi oletetut arvot länsimaisen kulttuurin olemassaolon ja 
säilymisen ehdoksi. 

Ahlman yhdistää filosofiassaan Schopenhauerin (1788-1860) tahdon me- 
tafysiikkaa siihen Nietzschen (1844—1900) vaatimukseen, että jokaisen yksi- 
lön on asetettava itse omat arvonsa. Ihmiskäsityksessään Ahlmanilla biolo- 
gisen olemispuolen lisäksi ja yläpuolelle asettuu henkinen ja olemuksellinen 
”varsinainen minä”, joka on vapaa aineellisen olevaisen välttämättömyydestä 


mutta myös itsekeskeisyydestä. Ahlmanin varsinainen minuus vastaa jokseen- 

kin Kantin noumenaalista minuutta, mutta saksalaisesta poiketen Ahlman 
korostaa tahdon yksilöllisyyttä ja arvojen subjektiivisuutta. Tahto on jatkuvaa 
tulemista, mutta arvot osoittavat sille suunnan. Arvot ovat yksilöllisiä ja ainut- 
kertaisia ja niitä on lukematon määrä. Eri yksilöiden arvot voivat kuitenkin 
muistuttaa siinä määrin toisiaan, että tiettyjä arvoja voi pitää ikään kuin yliyk- 
silöllisinä, vaikka ne tarkalleen ottaen eivät sitä olekaan. (Ahlman 1967; 1982.) 
Kasvatuksella pyritään saamaan kasvatettavassa sisäisesti piilevät arvot to- 
teutumaan Kasvatettavan arvojen ja toimintojen alkuperä on hänessä itsessään. 
Kasvatuksen päämäärät ovat kasvattajan normeja, jotka perustuvat intuitioon 
sekä emootioihin. Niitä ei voi päätellä eikä oikeuttaa rationaalisten argument- 
tien avulla. Niitä ei Ahlmanin mukaan myöskään voi johtaa etiikasta siihen 
tapaan kuin Herbart esitti. Ensinnäkään oikeasta? moraaliteoriasta ei vallitse 
yksimielisyyttä. Siksi kävisi mahdottomaksi osoittaa, pitäisikö kasvatuksellis- 
ten normien perustua esimerkiksi Kantin imperatiiveihin, jonkinlaiseen utili- 
tarismiin vai nietzscheläiseen herramoraaliin. Toiseksi, etiikka asettaa ideaa- 
lisia päämääriä, joiden saavuttaminen ei ole mahdollista, mutta kasvatuksen 
päämäärien tulisi voida olla ulottuvissamme. (Ahlman 1967; 1982.) 
1900-luvun alkupuolella ilmaantuneen positivistisen ja behavioristisen 
kasvatustieteen perusteista käytiin vain vähän filosofista keskustelua (Siljan- 
der 2002, 113). Huomattavia kriitikoita olivat aikuiskasvatuksen professori 
Urpo Harva (1910—1994) sekä filosofian professori Reijo Wilenius (1930-), 
joka seurasi paljossa Snellmanin ja Hollon linjoja. Harva näki kasvatuksen fi- 
losofisen ja teoreettisen ymmärtämisen empiiristä kasvatustiedettä hedelmäl- 
lisemmäksi lähestymistavaksi ja osoitti jälkimmäisessä ongelmia sekä rajoit- 
teita. Kasvatus on Platonista lähtien liittynyt filosofiaan, Harva sanoo, mutta 
1900-luvulla kasvatusta on pyritty yhdistämään psykologiaan. Motiiviksi on 
esitetty kasvatuksen tieteellistäminen: psykologia toisin kuin filosofia on tie- 
dettä, ja siksi kasvatus tulee irrottaa jälkimmäisestä ja liittää edelliseen. Kas- 
vatus ei kuitenkaan ole psykologiaa. Mikäli kasvatustiede halutaan perustella 
itsenäiseksi, sen suhde muihin tieteisiin on selvitettävä. (Harva 1965, 15-18.) 
Harva toistaa Hollon esittämän kysymyksen: Mitä kasvatus on ja miten 
se on mahdollista? Harva kiinnittää huomiota kasvatuksen maailmaan ja 


sen tutkimiseen liittyvään terminologiseen epäselvyyteen. Hän kutsuu syste- 

maattiseksi kasvatustieteeksi sitä kasvatustieteen osaa ja tehtävää, joka liittyy 
kasvatustieteen kokonaisuuden jäsentämiseen. Deskriptiivinen kokeellinen 
kasvatustiede pitää erottaa normatiivisesta kasvatusopista, joka tarkastelee ja 
asettaa kasvatuksen arvoja sekä päämääriä. Kasvatuksen olemusta koskevaan 
kysymykseen vastaaminen merkitsee kasvatustieteen perustan esittämistä, ja 
kasvatustieteen on esitettävä vastaus muista tieteistä riippumattomasti. Näin 
kasvatustiede saavuttaa autonomisuutensa. (Harva 1965, 16—20.) 

Harva vastustaa kasvatustieteen palauttamista psykologiaan tai sosiolo- 
giaan. Kasvatustoiminnan kannalta tärkein kysymys kuuluu: mikä on ihmi- 
nen? Kantille tämä oli filosofian peruskysymys. Harva nostaa sen ”pedago- 
gisen antropologian” peruskysymykseksi, johon annettavalla vastauksella on 
kasvatuksen käytäntöön "valtavasti suurempi merkitys? kuin erityistieteillä 
yhteensä. Pedagoginen antropologia on ihmisen filosofista tutkimista sellai- 
sista näkökulmista, jotka ovat kasvatuksen kannalta merkittäviä. Kasvatustie- 
teen Harva määrittelee kasvatuksen maailman tutkimukseksi sellaisena kuin 
se todellisuudessa ilmenee. Se ei siis pyri arvostamaan mitään kasvatusilmiöitä 
eikä antamaan kasvattajille mitään käytännöllisiä ohjeita. Siihen kuuluu kas- 
vatuksen käsitteen selvittäminen (kasvatuksen teoria sanan suppeassa merki- 
tyksessä), pedagoginen antropologia ja kasvatusta tutkivat erityistieteet. (Har- 
va 1965, 27.) 

Jyväskylän yliopistossa vaikutti myös kasvatusfilosofi Reijo Wilenius 
(1930-). Hänet tunnetaan positivistisen kasvatustieteen ja oppimisteknolo- 
gian vastustajaksi mutta myös antroposofisen pedagogiikan puolustajaksi. 
Wileniuksen mukaan jatkuvien uudistusten keskellä tapahtuvan kasvatus- 
toiminnan hallitseminen edellyttää kasvatusilmiön käsitteellistä hallintaa. 
Tähän tarvitaan kasvatusfilosofiaa, joka ”muodostaa kokoavia käsitteitä, jotka 
jäsentävät kasvatusilmiön kokonaisuuden ja paljastavat sen peruskysymykset”. 
(Wilenius 1975, 8.) 

Kasvatustieteen tehtävä Wileniuksen mukaan on kehittää kasvattajan tie- 
toisuutta ja siten myös kasvatustoimintaa. Kasvatustiede on käytännöllinen 
tiede, mutta se on irtautunut alkuperäisestä merkityksestään ja siitä on tullut 
pelkkä poliittisen päätöksenteon instrumentti. Tämä ”tiedon ja vallan liitto? 


tulee tehdä läpinäkyväksi, jotta sen voi purkaa. Kasvatustieteen on samalla 

selvitettävä perustansa ja määriteltävä uudelleen tehtävänsä sekä suhteensa ih- 


mistieteisiin, Wilenius vaati. (Wilenius 1975, 40—41.) 


Curriculum ja vuosisadan alun positivistinen kasvatustiede 


Kuten edellä todettiin, vuosisadan vaihteessa empiristiset virtaukset haastoi- 
vat filosofisesti ja historiallisesti painottuneen kasvatusopin. Aluksi vaikuttei- 
ta haettiin Suomeen erityisesti Saksasta, mm. Ernst Meumannin ja W. August 
Layn kokeellisesta pedagogiikasta, mutta myös jonkin verran Yhdysvalloista, 
mm. G. Stanley Hallin lapsitutkimuksesta. 

Näitä suuntauksia edustivat Suomessa erityisesti Mikael Soininen (1860- 
1924), Albert Lilius (1873—1947) ja Aksel Rafael Rosenqvist (1880-1950). Vuo- 
sisadan alun empiirisen kasvatustieteen näkökulmia voi kutsua positivismin 
tieteenihanteen mukaisiksi: ne painottivat naturalistista ihmiskuvaa, käyttäy- 
tymisen kontrollia ja mittaamista objektiivisina tutkimusmenetelminä, sekä 
tieteellisen tiedon arvoneutraalia luonnetta. (Saari 2007.) 

Mikael Soininen oli herbartilaisuuden edustaja ja varhaisen empiirisen 
kasvatustieteen pioneeri Suomessa. Hän toimi urallaan Heinolan seminaarin 
johtajana, kasvatustieteen professorina, kouluhallituksen ylijohtajana sekä 
opetusministerinä vaikuttamassa keskeisesti oppivelvollisuuslain syntyyn 
vuonna 1921. Kasvatusopillisessa ajattelussaan Soininen asetti psykologisen 


tiedon keskeiseen rooliin opettajan työssä. Soinisen mukaan opettajan täytyy 


tietää, minkälainen ihmistaimi on, mitä voimia siihen on kätketty 

ja minkälaisten lakien mukaan nämä voimat kehittyvät, — — sillä 

että yhtä hyvin sielun kuin ruumiinkin voimat vaikuttavat ja ke- 

hittyvät määrättyjen lakien mukaan, sitä ei käy epäileminen. Näitä 

lakeja tuntemaan opettaa, niin kuin tiedämme, sielutiede eli psyko- 

logia. (Soininen 1895, 1.) 
Soininen siis näki, että lapsikeskeinen kasvatus edellyttää opettajalta sielutie- 
teellistä asiantuntemusta, ja hän rohkaisikin opettajia mm. lasten tieto- ja har- 
rastuspiirin sekä älykkyyden tutkimiseen (Soininen 1901). 

Siinä missä sivistysopillinen Bildung-perinne Suomessa painotti kasvatuk- 

sen päämääriä ja kulttuurista viitekehystä, kehittyvä empiirinen kasvatustiede 


kiinnitti enemmän huomiota lapsen kehityksen ja oppimisen henkisiin sekä 

fyysisiin lainalaisuuksiin. Lisäksi empiirinen kasvatustiede esitti kykenevän- 
sä paljastamaan kasvussa ja oppimisessa ilmeneviä yksilöllisiä eroavaisuuksia. 
Yksilöllisyys ei tässä tarkoittanut ainutlaatuista henkistä kehitystä, vaan tilas- 
tollisesti kuvattavia vaihteluita esimerkiksi oppilaiden älykkyydessä (ks. esim. 
Lilius 1913). Samaten empiirinen kasvatustiede pyrki muuttamaan kasvatuk- 
sen päämääriä koskevaa käsitteistöä siten, että kasvatuksen arvot johdettaisiin 
lapsen psykofyysisen kehityksen sisäisistä laeista ja normeista. 

Kasvatustiede siis tutkii, miten lapsen sielun ja ruumiin voimia on hoidet- 
tava ja johdettava niiden omien lakien mukaisesti, niin että ne saavat oikean 
suunnan ja kehityksen. Sen tulee perustaa kaikki menettelynsä sielutieteeseen, 
johtaa kaikki sääntönsä ja neuvonsa selvästi oikeiksi todistetuista ja tunnuste- 
tuista sielun laeista. (Soininen 1895, 2.) 

Koulukasvatuksen päämääriä ei siis tule pakottaa ulkoapäin, vaan niiden 
tulee nousta lapsen sisäisestä luonnosta. Tässä empiirinen kasvatustiede edus- 
taa täysin vastakkaista kantaa kuin Snellmanin sivistysperinteeseen nojaava 
kasvatusfilosofia. Muista kuin lapsen luonnon sisäisiä, tieteellisesti tutkitta- 
vissa olevia normeja koskevista kannanotoista kasvatustieteellisen asiantunti- 
jan tulee pidättäytyä. Hänen tulee siis kyetä erottamaan toisistaan faktat ja 
arvot. Siksi kasvatustiede voikin palvella mitä tahansa koulutuspolitiikassa 
asetettuja päämääriä, kunhan ne sopivat yhteen psykologisesti ymmärretyn 
lapsikeskeisen kasvatuksen periaatteiden kanssa. (Saari 2011; Siljander 2002.) 
Niinpä esimerkiksi A.R. Rosengvist korosti, että psykologisesti orientoitu- 
nut kasvatustiede voisi myös tehostaa koulukasvatusta. Koulutusjärjestelmä 
jättää hänen mukaansa hyödyntämättä suuren osan oppilaiden yksilöllisestä 
lahjakkuudesta, ja tällä on negatiivisia seurauksia ei ainoastaan oppilaalle it- 
selleen, vaan koko kansantaloudelle. Mikäli lahjakkuuden muodot opitaan 
tunnistamaan ja niitä hyödyntämään, voi koulutus palvella maksimaalisesti 
sekä yksilön että yhteiskunnan etua. (Rosengvist 1919.) Tässä Rosengvist so- 
velsi koulutukseen saksalaisen työpsykologian teorioita sekä amerikkalaisesta 
tieteellisestä liikkeenjohdosta (scientific management) johdettuja periaatteita 
(Kettunen 1997). 

Standardoitu oppimisen kieli 


Toisen maailmansodan jalkeisina vuosikymmenina suomalainen kasvatus- 
tiede alkoi hakea vaikutteitaan Saksan sijaan erityisesti Yhdysvalloista. Nain 
vuosisadan alun positivistisen kasvatustieteen periaatteet työnsivät filoso- 
fis-historiallisesti orientoituneen kasvatusopin marginaaliin. Samalla myös 
angloamerikkalaisen | curriculum-perinteen mukainen = opetussuunnitel- 
ma-ajattelu valtasi meillä alaa. Tämä huipentui 1960-lopussa käynnistetyssä 
peruskoulu-uudistuksessa, jossa vanha jako kansakouluun ja oppikouluun 
korvautui kaikille yhtenäisellä peruskoululla. 

Peruskoulun opetussuunnitelman tavoitteissa, opetusmenetelmissä sekä 
arvioinnissa hyödynnettiin tiedeperustaisen rationaalisen suunnittelun 
ideologiaa. Keskusjohtoisuudessaan uudistuksen toteuttaminen oli Hannu 
Simolan (Simola 2005, 458) mukaan jopa jossain määrin ”totalitaristista”. 
Uudistuksen perustaksi Kasvatustieteellinen tutkimuskeskus ja Kouluhalli- 
tus toteuttivat yhteistyössä koulukokeiluja, laajoja koulusaavutustestejä sekä 
asennekyselyitä. Tällöin rakennettiin laaja opetussuunnitelman rakentamisen 
testaamisen ja arvioinnin järjestelmä, jossa standardoitu tutkimustieto saattoi 
kiertää koulutusjärjestelmän eri toimijoiden — oppilaiden, opettajien, rehto- 
reiden, kuntien ja valtionhallinnon, sekä tietysti tutkijoiden — välillä (Saari 
2011). 

Valtiollinen opetussuunnitelma-ajattelu heijasti Tylerin rationaalia, sillä 
koulu esitettiin läpeensä rationaalisena ja hallittavana järjestelmänä. Sama- 
ten koulun keskeinen toiminta määriteltiin nyt psykologian käsittein yksilön 
tavoitteellisena oppimisena. Siksi koulun kansallinen, paikallinen ja eetti- 
nen todellisuus katosi vähitellen opetussuunnitelmadiskurssista. Abstrakti 
curriculum-ajattelun kyllästämä opetussuunnitelmakieli oppimista missä ta- 
hansa kontekstissa, mihin tahansa päämääriin suuntautuvana (Simola 2016). 

Vaikka opetussuunnitelma-ajattelu saikin näin varsin positivistisen 
(näennäisen arvovapaan ja objektiivisen) ilmiasun, kätki se sisäänsä myös 
vaikutusvaltaisen tasa-arvoideologian. Tämä näkyy erityisesti 1970-luvun 
mastery learning -ajattelussa, jota edusti Suomessa erityisesti Erkki Lahdes 
(1929-2006). Tämä Yhdysvalloista peräisin oleva oppimisteoria perustui aja- 


tukselle oppimisen tieteellisestä teoriasta, joka kykenee kuvaamaan oppimi- 


76 TERO AUTIO, LIISA HAKALA & TIINA KUJALA (TOIM.) 


Bildung- ja curriculum-perinteet suomalaisessa opetussuunnitelma-ajattelussa 


sen yleisia lakeja ja auttamaan opetuksen laadun parantamisessa (Bloom 1971). 
Mastery learning -strategiat (MLS) painottivat opetuksen tavoitteiden tarkkaa 
määrittelyä, jonka pohjalta opettajat ja oppilaat voidaan ohjata tavoitteelliseen 
ja tehokkaaseen toimintaan. Lahdeksen (1974; 1975) mukaan myös heikom- 
mat oppilaat voivat saavuttaa MLS:n avulla oppimistuloksissaan normaalita- 
son. Tällä tavoin peruskoululle ominainen tasa-arvoideologia tuotiin osaksi 
suomalaista 1970-luvun didaktiikkaa. 

Hakkarainen (1977) näkee suomalaisen peruskoulu-uudistuksen jälkeisen 
opetussuunnitelmatyön irronneen ”filosofisesta? ja ”eettisestä? tavoitteen- 
asettelun problematiikasta ja perustuvan ennen kaikkea Bobbittin, Tylerin, 
Bloomin ja Magerin curriculum-ajattelulle. Siinä opetussuunnitelma, sen 
toteuttaminen, arviointi ja kehittäminen muodostavan palautekehän, jonka 
jokaista osaa voidaan mitata, ennustaa ja hallita. Muutenkin suomalaisessa 
opetussuunnitelma-ajattelussa korostettiin havaittavan käyttäytymisen tasolla 
määriteltyjen opetuksen tavoitteiden tärkeyttä. Tämä palvelee paitsi oppimis- 
ta, myös oppimistulosten arviointia ja näin ollen koko koulutusjärjestelmän 
kehittämistä. Siksi koko opetussuunnitelma-ajattelun kielenkäyttöä vaadit- 


tiin uusittavaksi. Hakkaraisen mukaan: 


Selkeiden ja spesifien opetussuunnitelman tavoitteiden vaatimus 

perustuu sille oletukselle, että yleensäkin on mahdollista etukä- 

teen, ennen opetuksen antamista tarkasti ennakoida lopputulos. 

Selkeiden tavoitteiden oletetaan auttavan kohdistamaan opetus- 

toimet ilmoitetun lopputuloksen kannalta relevanteimpaan toi- 

mintaan, auttamaan opetussisältöjen valintaa ja järjestelyä sekä 

ennen kaikkea helpottamaan opetuksen tehokkuuden arviointia, 

koska ennalta ilmoitettu lopputulos tarjoaa saavutettujen tulosten 

arvioinnille mittapuun. (Hakkarainen 1977, 36.) 
Lahdes puolestaan valitti, että opettajien käyttämä kieli ja käsitteistö ovat 
nykyisellään epätarkkoja, ja siksi myös heidän ajatteluaan tulisi uudistaa be- 
havioraalisen, havaittavaa ja mitattavaa yksilön käyttäytymistä ilmaisevan 
käsitteistön suuntaan. Amerikkalaisen Robert Magerin Opetustavoitteiden 
määrittäminen (1972) -teosta pidettiinkin esikuvallisena mallina opettajien 
ja hallinnon opetustavoitteita koskevan kielen uudistamiselle. Kirjasta tuli 
Suomessa niin suosittu, että Erkki Lahdeskin ihmetteli kaikkialla vallitsevaa 


*magerilaisuutta” maamme koulutusajattelussa. 

Nämä kehityskulut heijastelivat suomalaisen opetussuunnitelmaideolo- 
gian keskusjohtoisuuden, standardoinnin, tiedeperustaisuuden sekä tasa-ar- 
von ihanteita. Koululuokka, koulu, koulutusjärjestelmä ja jopa koko suoma- 
lainen yhteiskunta voitiin nähdä eräänlaisena suurena palautejärjestelmänä, 
jonka eri osa-alueita oli mahdollista mitata, ohjata ja tehostaa suunnitelmal- 
lisesti. 


Didaktinen ajattelu 


Vaikka positivistinen kasvatustiede ja sen oppimisdiskurssi olivat merkittäväs- 
sä asemassa 1960- ja 1970-lukujen aikana, tämä ei kuitenkaan hallinnut täysin 
suomalaista opetussuunnitelma-ajattelua. Kuten edellä todettiin, sivistysteo- 
ria vaikutti yhä suomalaisessa kasvatustieteessä, vaikka se olikin ajautunut 
marginaaliseen asemaan. Lisäksi voidaan havaita sekä saksalaisen että ame- 
rikkalaisen progressiivisen kasvatusajattelun muotojen vaikutusta erityisesti 
Matti Koskenniemen (1908-2001) ajattelussa. Koskenniemi oli epäilemättä 
1900-luvun vaikutusvaltaisin suomalainen kasvatustieteilijä, jolla oli merkit- 
tävä rooli myös maamme psykologisen ja sosiaalipsykologisen tutkimuksen 
varhaisessa kehityksessä. 

Koskenniemen anti opetussuunnitelma-ajattelulle on empiirisen tiedon, 
sosiaalisen pedagogiikan ja opettajan autonomisen roolin yhdistämisessä. 
Tässä hän ei sijoitu yksiselitteisesti sen koommin sivistysteoreettisen kuin 
curriculum-tradition edustajaksi. Koskenniemi oli 1930-luvulla tutkinut 
Saksassa Peter Petersenin sosiaalipedagogiikkaa (ns. Jena Plan), joka yhdisti 
empiirisen tutkimuksen progressiivisiin ajatuksiin koulusta suhteellisen itse- 
näisenä, sosiaaliselle vuorovaikutukselle perustuvana pienoisyhteiskuntana. 
Myöhemmin Koskenniemi, John Deweyn ja William Heard Kilpatrickin 
lailla, korosti demokraattista vuorovaikutusta ja sen kasvattavaa roolia kou- 
luissa. Tämän toteuttaminen vaati Koskenniemen (1968) mukaan vanhojen 
herbartilais-zillerilaisten opetuksen muotojen purkamista sekä luopumista 
kasvatustieteen vallitsevasta, vain psykologisesti määriteltyyn yksilöön ja te- 
hokkaaseen oppimiseen keskittyvästä ajattelusta. Oppimisen psykologia ja 
opetuksen panos-tuotos -mallit antoivat hänen mukaansa aivan liian kapean 


mallin luokassa toteutuvan vuorovaikutuksen monitahoisuudesta. 

Koskenniemen mukaan opetusta tulisi tarkastella ennen kaikkea opetta- 
jan ja oppilaan välisenä vuorovaikutuksena. Tämän tulisi olla myös opetta- 
jan oman ajattelun ja opetuksen kehittämisen perustana. (Koskenniemi 1968; 
1980.) Hän visioikin opettajankoulutuksen tavoitteeksi didaktisesti ajattele- 
van opettajan, joka osaa havainnoida kriittisesti luokassa tapahtuvaa vuoro- 
vaikutusta sekä ohjata sitä haluttuihin suuntiin. Hieman Deweyn käsityksiä 
muistuttavalla tavalla Koskenniemi (1980, 225) kirjoittaa tieteellisen tiedon, 


tutkimusmetodien ja opetustoiminnan yhteyksistä: 


Kasvatuksen ongelmien ratkaiseminen käytännön tasolla ja tie- 
teellisessä tutkimuksessa eivät periaatteessa eroa toisistaan. Ope- 
tustyössä joudutaan kaiken aikaa tilanteisiin, joissa tarjolla olevista 
vaihtoehtoisista menettelytavoista on valittava se, jota tietyin pe- 
rustein pidetään tarkoituksenmukaisimpana. Ratkaisuun sisältyy, 
vaikka opettaja ei läheskään aina ole siitä selvillä, erilaisia oletuksia 
siitä mihin kukin vaihtoehto johtaa. Opetustapahtumatutkimuk- 
sen tehtävänä on juuri tuollaisten oletusten järjestelmällinen muo- 
dostaminen ja niiden pitävyyden selvittäminen tavalla tai toisella. 


Tässä opettaja tieteellisesti koulutettuna ja itsenäistä harkintaa käyttävänä 
asiantuntijana asettui verrattain autonomiseen asemaan suhteessa valtiolliseen 
opetussuunnitelmaan. Kouludemokratian periaatteita seuraten Koskenniemi 
näki myös, että opettajan tulisi voida suunnitella opetuksen lähitavoitteita ja 
työskentelymuotoja yhdessä oppilaidensa kanssa (Koskenniemi, Kansanen & 
Uusikylä 1975). 

Koskenniemen vaikutusvaltaiset näkemykset ajoittuivat samaan aikaan 
paitsi peruskoulu-uudistuksen, myös opettajankoulutuksen kehittämisen 
kanssa. Vuonna 1974 opettajankoulutus siirtyi seminaareista yliopistoihin 
alemmaksi korkeakoulututkinnoksi ja vuonna 1979 maisteritasoiseksi tutkin- 
noksi. Tämä kohotti osaltaan peruskoulunopettajan ammatin arvovaltaa yh- 
teiskunnassa. Koskenniemen oppilaat, Pertti Kansanen ja Kari Uusikylä ovat 
omalta osaltaan vieneet eteenpäin näkemystä didaktisesta ajattelusta opetta- 
jan kasvatustieteellisen asiantuntemuksen ilmenemismuotona. Koskennie- 
men muotoilema traditio, jossa opettaja harjoittaa itsenäistä, kasvatustieteel- 
listä teoriaa ja opetussuunnitelmaa hyödyntävää harkintaa omassa työssään, 


on edelleen läsnä suomalaisessa opettajankoulutuksessa. 

Ouo vadis, suomalainen koululaitos? 


Edellä kuvattujen, 1980-luvun alkuun saakka ulottuvien kehityskulkujen 
jälkeen suomalainen opetussuunnitelma-ajattelu sekä koulutuksen hallinta 
on avautunut opetussuunnitelmien standardoimista ja koulujen tulosvastuu- 
ta korostaville kansainvälisille vaikutteille. Suomen koulutusjärjestelmää on 
vaadittu noudattamaan markkinaehtoista hallintaa sekä muokkaamaan ope- 
tussuunnitelmia globaalin markkinatalouden tarpeita vastaaviksi Nykyään ei 
olekaan vaikea nähdä, kuinka jälkiteollinen yhteiskunta asettaa moninaisia 
haasteita myös suomalaiselle koululaitokselle. Samalla kun tehtaat on siirretty 
kalliista länsimaista halvemman tuotannon maihin, koululaitoksen odote- 
taan vastaavan myös niihin odotuksiin, joita jälkiteollisen ajan työelämä meil- 
tä odottaa. 

Koululaitos ei ole jäänyt osattomaksi jälkiteollista yhteiskuntaa leimaavas- 
ta kilpailusta, jossa kisaillaan yhä niukkenevista resursseista. Tämä kaventaa 
koulujen toiminnan mahdollisuuksia, vaikka samaan aikaan jälkiteollinen 
työelämä asettaa uusia vaatimuksia kaikille ammattikasvattajille. Vaarana on, 
että markkinat määräävät täysin, mitä ja miten pitäisi opettaa. 

Suomalaisessa koululaitoksessa elää kuitenkin vahvana Bildung-perinteen 
ajatus autonomisesta opettajasta, joka parhaan kykynsä mukaan mahdollistaa 
oppimista. Jokainen opettaja on opetussuunnitelmateoreetikko ja kasvatusfi- 
losofi. Tästä syystä monesta opetusalan ammattilaisesta saattaa tuntua vieraal- 
ta ajatus siitä, että jokin ulkopuolinen taho (kuten markkinavoimat) ohjailisi 


kasvatustyötä. (Vrt. Sahlberg 2015.) 

Valtiolliset opetussuunnitelmatekstit tiivistävät aikansa poliittisia 
ideologioita. Samalla ne kuvaavat ihannekansalaisen piirteitä. Ope- 
tussuunnitelmissa esiintyvät kansalaiskuvastot jättävät kuitenkin 
marginaaliin toisia mahdollisia tapoja ajatella suomalaisuutta. Täs- 
sä luvussa käsitellään kansalaisuuskuvastoja itsenäisen Suomen 
kolmessa valtiollisessa opetussuunnitelmatekstissä ja kolmella eri 
aikakaudella. Niiden kautta kuvataan muutoksia ja jännitteitä laa- 
jemmissa yhteiskunnallisissa ideologioissa. 


Johdanto 


Kriittisessä koulutustutkimuksessa koulutusjärjestelmää on usein kutsuttu 
ideologiseksi valtiokoneistoksi (Althusser 2014), joka uusintaa kasvatuksen 
kautta yhteiskunnassa vallitsevia ideologioita. Koulutus tuottaa tietoisuutta 
joka joko peittää yhteiskunnassa vallitsevia epätasa-arvon, marginalisaation ja 
valtasuhteiden muotoja tai saa ne vaikuttamaan luonnollisilta ja välttämättö- 
miltä. 

Opetussuunnitelmia analysoimalla voidaan tarkastella yhteiskunnassa 
kulloinkin vallitsevia ideologioita. Ne näet tiivistävät vallitsevia käsityksiä 
kaikille keskeisistä kasvatuksen tavoitteista sekä yhteiskunnan koulukasvatus- 
ta ohjaavista tarpeista. Nämä saavat opetussuunnitelmissa usein luonnollisen 
ja neutraalin totuuden ilmiasun. (Apple 2001.) Koulukasvatuksen tavoitteet, 
kuten persoonallisuuden kokonaisvaltainen kehittyminen, elinikäinen oppi- 
minen ja maailmankansalaisuus, esitetään opetussuunnitelmissa usein varsin 
abstraktilla tasolla, jotta ne voisivat kattaa yhteiskunnan arvojen ja normien 
kirjon. Tämä kenties selittää sitä, että opetussuunnitelmissa ilmaistuja pää- 


määriä onkin toisinaan kutsuttu opetussuunnitelmarunoudeksi, jonka yhteys 

käytännön toteutukseen jää hämäräksi (Svingby 1982). Tällä tavoin opetus- 
suunnitelmat pyrkivät rajaamaan ideaalikansalaisuuden keskeiset piirteet ja 
kokoamaan yhteen toisinaan ristiriitaisiakin yhteiskunnallisia intressejä ja 
arvoja. 

Tarkastelemme suomalaisen kansanopetuksen (eli koko kansaa koskevan 
yleissivistävän opetuksen) opetussuunnitelmien välittämää kuvaa ihannekan- 
salaisesta. Kansalaisuudella emme tässä tarkoita pelkästään juridista kansa- 
laisuutta, jonka kautta määritellään yksilön oikeuksia ja velvollisuuksia. Sen 
sijaan painotamme kansalaisuutta erityisesti valistusajan perintönä rakentu- 
neena poliittisena käsitteenä, jonka kautta määritellään kansanvaltaisen yh- 
teiskunnan vallankäyttöä sekä tämän vallan perustana olevaa yhteiskunnan 
perusyksikköä. Kansanvallan poliittisessa kuvastossa valta ei perustu hallitsi- 
jan perittyyn asemaan tai säätyyn, vaan kuuluu lähtökohtaisesti jokaiselle kan- 
salaiselle. Valistusaikakauden perintönä syntyneissä poliittisissa diskursseissa 
yhteiskunnan hallinta ei saa loukata kansalaisten autonomiaa, vaan sen tulee 
seurata kansalaisten yhteistä tahdonmuodostusta. Koulutus asettuu tässä jän- 
nitteiseen asemaan: se on toisaalta kurinpidolliseen vallankäyttöä harjoittava 
instituutio, mutta toisaalta sen tulisi kuitenkin kyetä tuottamaan autonomi- 
sia, omaa järkeään käyttäviä kansalaisia. Lisäksi se joutuu massaluonteisuuten- 
sa vuoksi sovittelemaan keskenään erilaisia yhteiskunnallisia ideologioita jotka 
pyrkivät muodostumaan hegemonisiksi ja uusintamaan itseään koulutusjär- 
jestelmän kautta. Tässä opetussuunnitelmadiskurssi toisaalta marginalisoi ja 
vaientaa toisia kansalaisuutta koskevia merkityksiä, ja toisaalta nostaa toisia 
yleisen, neutraalin totuuden tasolle. 

Olemme valinneet tarkastelun kohteeksi kolme noin puolen vuosisadan 
välein julkaistua kansanopetuksen valtiollista opetussuunnitelmaa, vuoden 
1925 maalaiskansakoulun opetussuunnitelman, vuoden 1970 peruskou- 
lun opetussuunnitelmakomitean mietinnön, sekä vuonna 2014 julkaistun 
ja 2016 voimaan astuneen perusopetuksen opetussuunnitelman perusteet. 
Nämä ilmentävät keskeisiä murroskohtia suomalaisessa kansanopetuksessa 
ja kansanopetusta käsittelevässä kuvastossa. Samalla ne ilmaisevat laajempia 
yhteiskunnallisia ideologioita. Kansakunnan historian murroskohdat tuovat 


usein esille aiemmin itsestään selvinä pidettyjen ajattelutapojen epävakaan 

luonteen: olemassa olevat ajattelutavat ja käytännöt ilmentävät vain yhtä 
mahdollista tapaa organisoida sosiaalisia suhteita. Esimerkiksi sodat ja talou- 
delliset kriisit aiheuttavat sosiaaliseen järjestykseen repeytymiä ja paikaltaan 
siirtymisiä, jotka nostavat esiin vallitsevien käytäntöjen epäkohtia ja avaavat 
siten mahdollisuuksia kansalaisuutta koskevien normien ja identiteettien 
uudelleenmäärittelyille. (Glynos & Howarth 2007, 104-105.) Näemme, että 
tarkastelun kohteeksi valitsemamme opetussuunnitelmat ilmentävät kolmea 
eri ”tasavaltaa” (vrt. Alasuutari 1996), laajaa kansakunnan keskeisten arvojen, 
yhteiskunnallisten murrosten ja niiden tuottamien haasteiden kuvastoa, jossa 
kansalaisuus määrittyy toisistaan poikkeavissa diskursseissa. 

Luemme opetussuunnitelmia laclaulaista diskurssiteoriaa hyödyntäen, 
jolloin huomio kohdistuu opetussuunnitelmadiskursseissa vaikuttaviin 
ideologioihin. Ideologioissa pyritään rajaamaan poliittisia identifikaation 
mahdollisuuksia, toisin sanoen tarjoamaan eräänlaisia peilejä, joiden kautta 
kansanopetuksen toimijat voivat ”reflektoida”, minkälaista kansalaisuutta 
kouluissa tulisi toteuttaa ja miten koulutuksen todellisuus vastaa näitä ideaa- 
leja. Kyseessä on opetussuunnitelmien ”symptomaattinen” luenta sikäli, että 
opetussuunnitelmadiskursseissa on ”oireita” (symptom), joita analysoimme 
yhteiskunnallisten jännitteiden ilmaisuina sekä pyrkimyksinä joko peittää tai 
sovittaa ne yhteen abstraktien kansalaisuutta koskevien käsitteiden, niin sa- 


nottujen tyhjien merkitsijöiden avulla. 


Laclaulainen diskurssiteoria ja hegemoninen merkityksenanto 


Laclaulainen diskurssiteoria, jota on kutsuttu myös ideologia- ja diskurssiana- 
lyysiksi (1D4) tai jälkistrukturalistiseksi diskurssiteoriaksi (Howarth 2010) on 
teoreettinen viitekehys sekä tutkimusmetodi (Glynos & Howarth 2007, 11). 
Viitekehys perustuu argentiinalaislähtöisen politiikan teoreetikon Ernesto 
Laclaun ajatteluun, jota ovat soveltaneet ja kehittäneet hänen oppilaansa eri- 
tyisesti Essexissä (ks. esim. Glynos & Howarth 2007; Howarth, Norval & 
Stavrakakis 2000; Suomessa Palonen 2008). Tieteenfilosofisesti diskurssiteoria 
kiinnittyy kielellisestä käänteestä ponnistavaan jälkistrukturalismiin ja jälki- 
foundationalismiin. Jälkistrukturalismissa kielen käyttö ja merkityksenanto 


nähdään keskeisenä todellisuutta muokkaavana tekijänä ja vallan muotona, 

jota eri tavoin käyttämällä saadaan erilaisia lopputuloksia (Howarth 2010; 
Kuortti, Mäntynen & Pietikäinen 2008). Merkityksenanto on poliittinen pro- 
sessi, jossa käsitteet saavat merkityksensä, kun niihin yhdistetään sisältöjä ja 
niitä rinnastetaan toisiin käsitteisiin tai kun niitä erotetaan muista (Finlayson 
& Valentine 2002, 8—9; Palonen 2012). 

Jälkifoundationalismin lähtökohtana on, että eheän, neutraalin ja kan- 
salaisuutta koskevan diskurssin muodostaminen on mahdotonta. Sen sijaan 
diskurssit ovat lähtökohtaisesti epävakaita ja ristiriitaisia, ja samalla myös 
historiallisesti muuttuvia. (Glynos & Howarth 2007, 11; Marchart 2007, 2.) 
Siksi kansalaisuuden käsite ja sitä koskevat poliittiset diskurssit ovat jatkuvan 
neuvottelun ja kamppailun kohteina. Sosiaalista todellisuutta pyritään sel- 
keyttämään tuottamalla yhteisiä merkityksiä ja sitä kautta luomaan vakaampi 
perusta yhteiskunnalle (Marchart 2007, 7; Palonen 2008, 213). Merkityksiä 
tuotetaan diskursseissa, jotka muodostavat jaettua tapaa ymmärtää maailmaa. 
Ne luovat identiteetin kuvastoja, joihin sosiaaliset toimijat voivat samaistua. 
(Howarth & Stavrakakis 2000; Laclau & Mouffe 2014, 91.) 

Poliittiset diskurssit pyrkivät määrittämään oman perspektiivinsä siten, 
että se ylittäisi kilpailevat näkökulmat ja saavuttaisi laajaa kannatusta. Tämä 
näkyy esimerkiksi poliittisten liikkeiden toiminnassa tai uskontojen suurissa 
kertomuksissa niiden tarjotessa omaa ideologiaansa sosiaalisen todellisuuden 
selkeyttämiseksi. Erityisesti jo legitiimien merkitsijöiden, kuten kansalaisuus, 
demokratia ja tasa-arvo, omistuksesta käydään diskurssien välillä kamppailua. 
Näissä kamppailuissa toisista diskursiivisista puhetavoista ja merkityksistä 
saattaa muotoutua yleisesti hyväksyttyjä ja siten suhteellisen vakaita lähtökoh- 
tia sosiaalisen todellisuuden selittämisessä. Vakaus ilmenee esimerkiksi tietty- 
jen poliittisten puolueiden ja tiettyjen uskontoryhmien suhteellisen vakaana 
kannatuksena. Tällaista merkitysten vakiintunutta järjestelmää kutsutaan 
hegemoniaksi, joka ilmenee päällepäin arkijärjen mukaisena ja luonnollisena 
katsantona. Hegemonisten muodostelmien merkityksenannon tavoitteena 
onkin rakentaa ja vakiinnuttaa merkityksiä. Samaten hegemonian haasta- 
minen toisen diskurssin näkökulmasta tapahtuu merkityksenannon kautta. 


(Howarth 2000, 110; Laclau 2005, 130—131.) 

Tyhjat merkitsijat kansalaisuuden diskursseissa 


Politiikan tutkija Andrea Mura (2016) puhuu ”paranoidista” ykseyden ja yh- 
tenäisyyden tavoittelusta eurooppalaisessa kansallisvaltioiden kansalaisuu- 
den kuvastossa. Paranoidisuudella hän tarkoittaa poliittisissa diskursseissa 
ilmenevää pyrkimystä rakentaa ristiriidaton kansallisvaltiota ja kansalaisuut- 
ta koskeva todellisuuskuva ja suojata sitä pirstovia elementtejä vastaan. Yksi 
keskeinen tapa yhdistää erilaiset kansalaisuuden mahdolliset tulkinnat ja 
piilottaa niiden väliset erot, on hyödyntää niin sanottuja tyhjiä merkitsijöitä. 
Laclaulaisessa diskurssianalyysissä tyhjä merkitsijä tarkoittaa merkitsijää vailla 
selkeästi rajattua sisältöä. Tyhjien merkitsijöiden historiallinen alkuperä kan- 
salaisuusdiskursseissa voidaan paikantaa valistusajalle, jolloin poliittiset teo- 
riat pyrkivät hahmottamaan yhteisiä nimittäjiä kansalle, joka hallitsee itseään. 
Esimerkiksi juuri ”kansa” on tyhjä merkitsijä, joka voi helposti saada mitä mo- 
ninaisempia sisältöjä poliittisista tarkoitusperistä riippuen. Se esitetään usein 
kaikkia motivoivana ideaalina, mutta samalla sen voi ”täyttää” jonkun poliit- 
tisen liikkeen erityisillä merkityksillä (Laclau 2007, 44-45). 

1700-luvulta alkaen kansalaisuuden käsitteestä tulikin moninaisten tul- 
kintojen kamppailukenttä. Kansalaisuutta koskevissa keskusteluissa määritel- 
tiin samalla myös sitä, miten kansakunnat voivat hallita itse itseään, ja miten 
yhteiskunta voi torjua verisiä vallankumouksia ja sotia. Esimerkiksi Immanuel 
Kantin kuuluisassa Ikuiseen rauhaan (1795/1989) -teoksessa esitetään aja- 
tus maailmankansalaisuudesta, joka ei palaudu valtiollisiin, kulttuurisiin tai 
kielellisiin rajoihin, vaan yhdistää kaikkia maailman ihmisiä. Maailman- 
kansalaisuuteen sitoutuminen ehkäisisi Kantin mielestä myös sotia ja muita 
väkivaltaisuuksia. Toisaalta muun muassa Herderin, Schellingin ja Hegelin 
ajattelussa keskeisinä kansakuntien rakennusaineita olivat identifioituminen 
kaikille kansalaisille yhteiseen kieleen, historiaan ja maantieteellisen aluee- 
seen (Taylor 1989). 

Kansalaisuuden määrittely 1800-luvun Euroopassa ei tarkoittanut jo ole- 
massa olevan identiteetin jatkamista tai ”herättämistä”, vaan sen rakentamis- 
ta esimerkiksi massakoulutuksen kautta (Hobsbawm & Ranger 1983). Kan- 
sakunnat ovatkin Benedict Andersonin (2007) kuuluisaa käsitettä käyttäen 


”kuviteltuja yhteisöjä”, joille täytyy yhä uudelleen kuvata sen jäsenille yhteiset, 

sekä muista yhteisöistä erottavat piirteet. Paradoksaalisesti vasta näiden mer- 
kityksenantojen hegemonisoinnin jälkeen on Suomessakin voitu todeta, mitä 
suomalaisuus on ”aina ollut”, ja minkälaiseen kansallistunteeseen suomalaisten 
tulisi ”herätä”. Tässä suomalaisella kansanopetuksella on ollut keskeinen rooli 
kansakoulun ajoista saakka. Zacharias Topeliuksen kansakouluissa käytetty 
Maamme-kirja (1945/1875) opetti lapsille suomalaisuuden maantieteelliset ja 
heimolliset piirteet sekä historian. ”Suomen” eri alueilla esiintyneet diskurssit 
(myytit, sadut, uskomukset) tulkittiin uudestaan ja korotettiin yleisemmälle, 
koko kansakunnan identiteettiä kuvaavalle tasolle. 

Samalla kansakunnan kuvastoa rakennettiin ulossulkemisen kautta, ko- 
rostamalla sitä, mitä suomalaisuus ei ole (ks. Tervonen 2014). Tätä ilmentää 
keskeiseen fennomaanin Adolf Ivar Arwidssoniin yhdistetty lausuma: ”Ruot- 
salaisia emme enää ole, venäläisiksi emme halua tulla, olkaamme siis suoma- 
laisia!” Tämä tuo esille kansalaisuuden diskurssien ”ekstiimin” luonteen — sen 
mikä on tuttua, läsnä ja keskiössä (suomalaisuus), pohjautuu aina sille, mikä 
on ulossuljettua — tuntematonta tai epätoivottavaa (Mura 2016, 62). 

Tämä ulossuljettu voi olla myös ”sisällä”, hankalasti aidosta kansalaisuu- 
desta erotettavana, mutta sitäkin uhkaavampana ”viidentenä kolonnana” 
(emt. 65). Suomen kansalaisuuden rakentumisessa tämä on ilmentynyt siten, 
että fennomaanien suomalaisen, sivistysmyönteisen talonpojan ihannekuvaan 
sopimattomat identifikaation muodot, kuten saamelaisuus, suomenruotsalai- 
suus, työväenluokkaisuus, on jätetty koulutuksen kansalaisuutta käsittelevissä 
diskursseissa kokonaan varjoon (Jauhiainen 2011; Tervonen 2014). 

Laclaulainen diskurssiteoria tarjoaa lukutavan, jossa kansalaisuuden kuvas- 
tosta paljastuu useita jännitteitä. Kansalaisuuden diskursseissa rajataan kan- 
sallisvaltioiden joukko ja ominaisuus, joka tekee valtioista kansallisvaltioiden 
luokkaan kuuluvia, ja joka samalla erottaa ne toisistaan: oma kieli, historia, 
rajat ja identiteetti. Jo tässä näkyy yleisen ja erityisen jännite: se että olemme 
suomalaisina erityisiä hyvin tyypillisesti eurooppalaisella, kansallisromanttis- 
ta ideologiaa seuraavalla tavalla. Lisäksi kansalaisuusdiskurssit tuottavat si- 
säisiä erontekoja tietyn valtion kansalaisuuden sisällä — toiset kansalaisuuden 


piirteet edustavat suomalaisuutta enemmän kuin toiset. 

Maalaiskansakoulun opetussuunnitelma 
1925: Valkoisen Suomen kansalainen 


Oppivelvollisuuskoulun varhaisvaiheessa, niin sanotun ensimmäisen tasaval- 
lan aikana, valtio (poliittis-institutionaalinen kehys) ja uskonto (ideologis-me- 
tafyysisen kehys) määrittivät yhtenäiset lähtökohdat kansanopetukselle. 
Maalaiskansakoulun opetussuunnitelma (MOPS 1925), aikansa ristiriitaisten 
ja jännitteisten poliittisten tahtojen tulos, ilmaisi sekä kansallisia että uskon- 
nollisia arvoja, jotka itse asiassa ymmärrettiin yhtäpitäviksi. Opetussuunni- 
telman ideologis-metafyysinen ulottuvuus kehkeytyi koti, uskonto, isänmaa 
-kolmiyhteydestä, joka ilmaisi sekä Suomen asemaa Sallimuksen johdatukses- 
sa että maallisen ahkeruuden, hurskauden ja säädynmukaisuuden ideaaleja. 
Arvid Järnefeltin ja Santeri Alkion teosten opettajuuskuvaukset tuovat erin- 
omaisesti ilmi kansakoulunopettajan ihannekuvan: opettajaksi tultiin kut- 
sumuksesta, ja opettajan tuli olla paikkakuntansa tarmokas ja kurinalainen 
mallikansalainen. Toteuttaessaan kansallista tehtäväänsä opettajat tiesivät 
vaalivansa korkeita ihanteita, jotka olivat peräisin itse Jumalalta. Opetussuun- 
nitelma-ajattelun ideologis-metafyysinen kehyksen perustuessa uskonnollisiin 
arvoihin Suomen kohtalon ymmärrettiin riippuvan Johdatuksesta. Siten po- 
liittis-institutionaalisen ja ideologis-metafyysinen kehyksen yhdistäjänä oli 
tuonpuoleisuuteen viittaava transsendentti subjekti. (Värri 2002, 334-335.) 
Ennen yleisen oppivelvollisuuden aikaa (—1921) lapsi ymmärrettiin van- 
haluterilaisuuden hengessä perisyntiseksi, joka ankaran kasvatuksen keinoin 
tuli vanhurskauttaa, kasvattaa nöyräksi ja kuuliaiseksi kristityksi (Launonen 
2000). Opettajan odotettiin olevan näiden ihanteiden mallikelpoinen ruumiil- 
listuma ja hyvän kristityn perikuva. Itsenäisyyden alkuvaiheessa, sisällissodan 
kauhujen jälkeen, opettaja oli ennen muuta siveys- ja kansalaiskasvattaja, mal- 
likansalainen, jonka tehtävänä oli kansakunnan yhtenäistäminen ja valkoisen 
Suomen kansallisvaltioideologian juurruttaminen myös punaisen rahvaan 
mieliin (ks. Nikander 1998; 164-166; Nikander 1999, 122, 123). Opettajat ja 
osa sivistyneistöstä olivat kansalaissotaan asti suhtautuneet ”kansaan” myötä- 
tuntoisesti. Sota toi myötätunnon tilalle epäluulon ja pelon. Sisällissodan jäl- 


kimainingit vain korostivat kansallisten arvojen tärkeyttä. Valkoisen Suomen 

näkökulmasta koulun tehtävänä tuli olla sivistämisen lisäksi työväen lasten 
sopeuttaminen yhteiskuntaan (Launonen 2000; Nikander 1998; Rinne 1984). 
Oppivelvollisuuslaki vuonna 1921 ja maalaiskansakoulun opetussuun- 
nitelma vuonna 1925 olivat vastauksia aikansa haasteisiin ja tulevaisuuden 
toiveisiin. Vuonna 1920 64 prosenttia väestöstä työskenteli maa- ja metsätalo- 
udessa, teollisuudessa vain noin 15 prosenttia. Yhteiskunta oli jakautunut sää- 
tyläisiin ja rahvaisiin. 60 prosenttia maalaisista kuului tilattomaan väestöön. 
(Rinne 1984.) Suomen valtiollinen järjestelmä oli vielä heikko, mutta valtio- 
valta oli poliittisine instituutioineen keskeinen toimija (poliittis-ideologinen 
kehys). Kun politiikka oli ajautunut katastrofiin vuoden 1918 sisällissodassa, 
poliittisten instituutioiden vakiinnuttaminen tuli sitäkin tärkeämmäksi. Kun 
kansakoulun perustajasukupolvi oli rakentanut kansanopetuksella kansakun- 
taa, nuori itsenäinen kansallisvaltio tarvitsi oppivelvollisuuskoulua valtion 
vahvistamiseen. Koulun piti eheyttää ja yhdenmukaistaa kahtia jakautunutta 
Suomea (Ahonen 2003, 69). Maaseudun väestöä pyrittiin huomioimaan lisää- 
mällä jokapäiväisessä elämässä tarvittavia taitoja ja oppisisältöjä kansakoulun 
oppimäärään: 
Osaksi vaistomaisesti osaksi myöskin kokemuksesta tulivat monet 
maalaisvanhemmat siihen käsitykseen, että uusi koulu vieroitti 


maanviljelijän lapset heidän isiensä ammatista ja samalla heidän 
kodistaan (MOPS 1925, 46). 


Komitea antaa tunnustuksensa ja tulee mietintönsä eri kohdissa 

antamaan apunsa kansakoulun kehittämiselle käytännölliseen, to- 

sielämän tarpeita vastaavaan suuntaan (MOPS 1925, 49). 
Oppivelvollisuuskoulua kohtaan kohdistettu epäilys sodan hävinneen kan- 
sanosan puolelta pyrittiin ylittämään tekemällä siitä poliittisesti näennäisen 
neutraali. Samalla kuitenkin painotettiin sivistyneen agraari-Suomen kansalli- 
suusihanteita. (Rantala 2002.) Kansalaisuuden tyhjälle merkitsijälle annettiin 
siis erityinen, valkoisen Suomen ideaaleja painottava sisältö ja hegemonisoitiin 
se koko kansakuntaa koskevaksi. Seuraavat näytteet maalaiskansakoulun ope- 


tussuunnitelmasta (MOPS 1925) kuvaavat agraari-Suomen ihanteita: 


[Isänmaan historia voimakkaasti kehittymässä ja vaatimus sen pa- 
remman tuntemisen sisällyttämisestä kansakoulunkin tietopiiriin 
komitean käsityksen mukaan yhä voimistumassa. Suomen asema 

itsenäisenä valtakuntana tekee välttämättömäksi isänmaallisen 
hengen vahvistamisen ja perehtymisen oman kansakunnan syn- 
tyyn ja vaiheisiin. (MOPS 25, 112.) 


Ainoastaan sotaisiin tapauksiin nähden lisättäköön, että niissä 
joskus lienee viivyttävä enemmän kuin on tarpeen kehityksen yh- 
tenäisyyden ymmärtämistä varten. Puolustus- ja vapaussodat ovat 
puolustettavissa, ja niissä ilmenevä miehuus, uhrautuvaisuus ja san- 
karimieli eivät saa jäädä tunnustusta vaille. (MOPS 1925, 113.) 


Näiden ihanteiden välittäminen osaksi suomalaisten identiteettiä vaati päi- 
vittäistä työtä suomalaisissa kouluissa. Kansakoulu pyrki muun muassa oppi- 
kirjojen kautta ohjaamaan, miten lapset kokevat oman elinympäristönsä (per- 
heensä sekä koulun ja kirkon kaltaiset instituutiot) osana jaettua kansallista 
tarinaa. Kansalaisuuden iskostaminen kasvavaan sukupolveen ulottui paitsi 
mieleen, myös ruumiiseen. Työtätekevä maalaistytön ja -pojan ruumis tuli 
muokata kirjoittavaksi, paikallaan istuvaksi, hiljaa kuuntelevaksi sekä vaat- 
teiltaan ja keholtaan puhtaaksi kansalaiseksi. (Tuomaala 2004.) 

Kristillisen humanismin elähdyttämänä lasta ei enää nähty pohjimmiltaan 
pahana, vaan hänessä nähtiin myötäsyntyisiä mahdollisuuksia, jotka oikealla 
kasvatuksella voitiin saada palvelemaan koko kansakuntaa. Valkoisen Suomen 
kansalaiskasvatuksen ideologia nojasi, kansakunnan repeämisestä huolimatta 
tai ehkä juuri sen vuoksi, kommunitaariseen näkemykseen yhteisestä hyvästä. 
Koulukasvatuksen lähtökohtana olivat objektiivisiksi uskotut, yliyksilölliset 
arvot (ks. esim. Nikander 1999, 123), joiden toivottiin kuitenkin palvelevan 
kotiseudun hyvinvointia. Siksi opetussuunnitelmaan valitut oppiaineet ja tie- 
tosisällöt tähtäsivät agraariyhteiskunnan hengessä paikalliseen käyttökelpoi- 
suuteen. (Ks. Rinne 1984.) 


[U]skonnon opetuksen suunnitelmaa tehdessä kaikkein tärkeintä 
on valita ja järjestää opetusaines niin, että uskonnosta tulisi lapsille 
mieleinen oppiaine, jollaisena vain se kykenee täyttämään tärkeän 
tehtävänsä lasten uskonnollisen ja siveellisen mielensuunnan kas- 
vattamisessa sekä tarpeellisen uskonnollisen tietoaineksen jakami- 
sessa (MOPS 1925, 25). 


Kristinuskon opetukselle on kansakoulussamme alusta alkaen an- 
nettu keskeinen asema. Mielensuuntaa muodostavana aineena on 
sitä pidetty tärkeimpänä. Mutta jos jolloinkin nuorisomme kas- 
vatustyössä uskonnollista pohjaa on tarvittu, niin tarvitaan sitä 

nykyaikana, jolloin uskonnolle vihamieliset voimat pyrkivät hor- 

juttamaan uskonnollisia ja sen ohella monia syvimpiä siveellisiä pe- 

ruskäsityksiä ja jolloin tapojen turmellus ja siveellinen höltyminen 

peloittavassa määrässä on lisääntynyt kansassamme. (MOPS 1925, 

67.) 
Uskonto asetti maailmankatsomuksellisen yhtenäisyyden sekä opetussuun- 
nitelman perusarvoille että opettajan henkilökohtaiselle identiteetille. Ope- 
tussuunnitelman ihmisihanne ja kansalaiskasvatuksen päämäärä heijastivat 
kristillistä essentialismia, olemusajattelua. Ihmisellä uskottiin olevan ikuinen 
olemus; hän on Jumalan kuva, joka voi kasvaa moraaliseksi subjektiksi — Isän- 
maansa maaperään sitoutuneena — ainoastaan kristillisiä hyveitä noudattaen. 
(Ropo & Värri 2003; Värri & Ropo 2004, 43—44.) Hannu Simolan tutkimuk- 
sen mukaan omalaatuinen ja erilainen, ainutkertainen ja omaperäinen yksilö 
ei vielä esiintynyt Maalaiskansakoulun opetussuunnitelmassa. Kun oppilaasta 
puhuttiin yksikössä, hän oli yleistetty lapsi, oppilasjoukon abstrahoitu jäsen. 
Simola toteaa selvän muutoksen vasta vuoden 1952 Kansakoulun opetus- 
suunnitelmassa (KOPS 1952), jossa oppilasyksilö persoonallisine piirteineen, 
ominaisuuksineen ja tarpeineen astui koulun oikeutusperustaksi yhteiskun- 
nan rinnalle. (Ojakangas 1997, 109-142; Rinne 1984, 192-194; Simola 2015, 


22—23.) 


Peruskoulun opetussuunnitelmakomitean 
mietintö 1970: Sosiaalinen kansalainen 


Toisen maailmansodan jälkeen Suomi oli edelleen itsenäinen valtio, mut- 
ta niin maailmanpoliittinen tilanne kuin sisäpoliittiset voimasuhteet oli- 
vat tunnetusti täysin toisenlaisia kuin vielä 1930-luvulla. Vaikka Suomi oli 
1950-luvulla edelleen vahvasti maatalousvaltainen yhteiskunta, monella ta- 
holla ennakoitiin jo, että Suomen yhteiskuntarakenne tulee lähitulevaisuu- 
dessa muuttumaan teolliseksi yhteiskunnaksi. Kysyessään ”onko maallamme 
malttia vaurastua?”, silloinen pääministeri Urho Kekkonen vaati jaloilleen 
nousevan yhteiskunnan kehittävän talouttaan voimakkaan, mutta hallitun 
teollistumisen avulla (Kekkonen 1952). Tällä tavoin rakennettiin ideologista 


perustaa ”toiselle tasavallalle” (Alasuutari 1996), jonka keskeisenä piirteenä oli 

teollistumista ja kaupungistumista ohjaava suunnitelmatalous, jossa valtioval- 
lalla on keskeinen yhteiskunnan hallittua muutosta ohjaava asema. 

Koulutuksen moraalisessa kuvastossa valkoisen Suomen kristilliset ja 
nationalistiset sisällöt alkoivat liudentua, ja esiin nousivat psykologisten ja 
sosiologisten asiantuntijadiskurssien rajaamat tavat jäsentää kasvatuksen ta- 
voitteita. Koulukasvatuksen diskurssien tieteellistymisen myötä myös koulun 
kulttuuriset, kansalliset ja paikalliset kontekstit alkoivat liudentua. (Koski 
2001, 70-76; Launonen 2000; Simola 1995.) Vuoden 1952 kansakoulun ope- 
tussuunnitelma heijasti visiota yhteiskunnasta, jota ohjaavat teollistumisen 
sekä tieteen ja teknologian voimat (Hosio-Paloposki 2006). Uumoiltu talou- 
den ja ammattien rakennemuutos sekä maaltamuutto tapahtuivatkin kansain- 
välisesti vertaillen nopeasti 1960-luvun aikana. Samaan aikaan osunut suur- 
ten ikäluokkien kulttuurisen, poliittisen ja taloudellisen vaikutusvallan kasvu 
loi vaikutelman, että kaikki vanhat kansakunnan tukipilarit ovat uudelleen- 
määrittelyn kohteina. Uskonto, sääty, ammatti tai poliittinen ideologia eivät 
kyenneet enää entisellä tavalla tuottamaan identifikaation muotoja. 

Nämä muutokset tulkittiin suomalaisissa kansalaisuutta määrittävissä po- 
liittisissa diskursseissa sekä uhkina että mahdollisuuksina. Rakennemuutok- 
sen aikaisena modernisaation käsikirjana pidetyssä 60-luvun sosiaalipolitiikka 
-teoksessaan (1961, 3) Pekka Kuusi havaitsi, että ”(v)altiollinen kansanvalta on 
muuntumassa sosiaaliseksi kansanvallaksi maassamme (kursivointi lisätty)” 
Sosiaaliseen kansanvaltaan kuului, että yksinvaltiuden ja hallitsevien luokkien 
sijaan kaikki kansalaiset ovat nyt ”valtiovallan liikkeelle panevana voimana? 
(mt. 3). Keskeiseksi tyhjäksi merkitsijäksi kansalaisuuden ja kansanvallan hah- 
mottamisessa nousikin termi ”sosiaalinen? ja sen johdannaiset (sosiaalinen 
kansalainen, sosiaaliset kysymykset, sosiaaliset ongelmat, jne.) 

Sekä länsimaisessa hallinnan mentaliteetissa että käyttäytymistieteissä 
muotoiltiin toisen maailmansodan jälkeen erityinen ”sosiaalisen kansalaisen” 
kuvasto (Rose 1999, 133). Jo 1700-luvun yhteiskuntafilosofiassa ja 1800-luvul- 
la muotoutuvissa sosiaalitieteissä oli luotu ajatus yhteiskunnasta (Gesellschaft, 
society, societe), jonka säännönmukaisuudet ja päämäärät eivät palaudu per- 
heen, suvun, hallitsijan tai klaanin tarjoamiin rooleihin, normeihin ja ar- 


voihin. Yhteiskunnassa vallitsee siis ”sosiaalisia rakenteita”, sosiologi Emile 


OPETUSSUUNNITELMATUTKIMUS 93 


Antti Saari, Tuomas Tervasmäki & Veli-Matti Värri 


Dirkheimin mukaan ”sosiaalisia faktoja”, jotka ovat yliyksilöllisiä (Wagner 
1999). 

Toisen maailmansodan jälkeen myös Suomessa yhteiskuntatieteellinen 
tutkimus toi esille yhteisöjä (kuten työpaikkaa, koululuokkaa) yhdessä pitäviä 
normeja ja arvoja (ks. esim. Littunen 1962). Näin kansalaisuus sai vuorovaiku- 
tustaitoihin ja keskinäisiin velvollisuuksiin liittyviä ja niitä koskevan tieteel- 
lisen asiantuntijadiskurssin välittämiä muotoja. Matti Koskenniemi, jolla oli 
keskeinen rooli jo vuoden 1952 kansakoulun opetussuunnitelman rakentami- 
sessa, oli tuonut saksalaisen kielialueen sosiaalipedagogiikan sekä amerikka- 
laisen progressiivisen pedagogiikan muotoja suomalaiseen kasvatusopilliseen 
keskusteluun (ks. esim. Koskenniemi 1968). ”Sosiaalisten” ilmiöiden tieteelli- 
nen hahmottaminen loi myös suomalaiseen opetussuunnitelma-ajatteluun kä- 
sityksen siitä, että koululuokan vuorovaikutuksessa on sisäisiä säännönmukai- 
suuksia, joita opetuksessa voidaan myötäillä. Koskenniemen (1968) mukaan 
”sosiaalisella kasvatuksella” voidaan käsitellä kouluissa ilmeneviä ”sosiaalisia 
ongelmia” juurettomuutta, köyhyyttä, päihde- ja väkivaltaongelmia, joita yh- 
teiskunnan rakennemuutos tuottaa. Koulukasvatuksen on mahdollista luoda 
näitä ongelmia paikkaavia uusia sosiaalisia siteitä” (mt.). Koululuokan sosi- 
aalisista rakenteista tulee näin sekä koulukasvatuksen keskeinen väline että 
sen päämäärä: toisaalta koululaisia kasvatetaan sosiaalisen pedagogiikan muo- 
doilla (esim. ryhmätehtävät ja -leikit), mutta toisaalta heitä myös kasvatetaan 
olemaan enemmän ”sosiaalisia”; kykenemään kantamaan vastuuta toisista ih- 
misistä ja koko ryhmän tai yhteiskunnan koheesiosta. (Saari 2017.) 

Näiden kehityskulkujen huipentuma nähdään peruskoulu-uudistuksessa 
sekä peruskoulun ensimmäisessä opetussuunnitelmassa. Suomessa rinnak- 
kaiskoulujärjestelmän korvaavaa yhtenäiskoulua esitettiin jo 1930-luvulla. 
1950-luvun lopulla aloitettiin peruskoulua valmisteleva komiteatyö ja lainval- 
mistelu. Uudistus oli tunnetusti poliittisen neuvottelujen ja taisteluiden tulos 
ja heijasteli erityisesti poliittisen vasemmiston ja keskustan intressejä. (Aho- 
nen 2003; Somerkivi 1983.) Vuoden 1970 opetussuunnitelman yleisessä osassa 
käy selvästi ilmi, ettei moniarvoiseen demokraattiseen yhteiskuntaan kasvat- 
tamisen ideaaleja ole helppo ilmaista. Komitea tunnustaa tiettyjen ”yleispäte- 


vien arvostusten”, kuten rehellisyyden, vastuuntunnon ja kriittisen ajattelun 

olemassaolon. Mutta samalla todetaan, että yhteiskunnassa vallitsee myös 
jännitteitä yksilön ja yhteiskunnan, sekä kulttuuritradition tuntemisen ja sen 
kehittämisen välillä. Edelleen, vanhemmat, opettajat, ja yhteiskunnan intres- 
siryhmät luovat opetuksen tavoitteille ja muodoille jatkuvia ristipaineita, joita 
täytyy pyrkiä sovittamaan yhteen (Komiteamietintö 1970, 20-21). Komitea 
korostaa lisäksi, että ”Demokraattisessa yhteiskunnassa tulisi periaatteessa jo- 
kaisen saada itse asettaa tavoitteensa” (Komiteamietintö 1970, 21). Varttues- 
saan peruskoulun oppilaidenkin tulisi antaa entistä enemmän vaikuttaa 
opetuksen sisältöihin ja tavoitteisiin, jolloin koulusta tulee entistä enemmän 
demokraattinen yhteisö, joka perustuu sen jäsenten yhteisiin sopimuksiin. 
(Komiteamietintö 1970, 41.) 

Näiden jännitteiden lisäksi opetussuunnitelmatyössä tulee vielä reagoida 
kasvatuksen ajalliseen ulottuvuuteen. Komiteamietinnössä puhutaan kou- 
lusta suuntautuneena tulevaisuuden yhteiskuntaan, jonka ”tarpeet” ovat vielä 
tuntemattomia. (Komiteamietintö 1970, 20.) Siksi opetussuunnitelman ta- 
voitteita laadittaessa on haluttu kiinnittää huomiota tiedollisten sisältöjen si- 
jaan keskeisiin taitoihin (Komiteamietintö 1970, 27-32). Erityisen keskeiseksi 


muodostuvat sosiaaliset valmiudet: 


Koulukeskustelussa on viitattu usein yhteiskunnallisiin muutok- 
siin. Tuotantotekniikan uudistumisen vuoksi tuotanto on ko- 
honnut. Elinkeinoelämän rakenne on muuttunut, erityisesti ovat 
lisääntyneet palveluammatit. On myös tapahtunut yllättävän no- 
peata kaupungistumista (...). 


Tietojen ja taitojen sisällys eri alueilla on muuttunut. Kokonaan 
uusia tiedonaloja on syntynyt. Tämä kehitys jatkuu kiihtyvänä. 
Koulun ensiarvoiseksi tehtäväksi tulee siksi oppilaiden ohjaaminen 
omakohtaiseen tehokkaaseen ja kestävään tiedonhankintaan. 


Samalla taito yhteistyöhön sekä suppeissa että laajoissa yhteisöissä, 
toisten ihmisten oikeuksien kunnioittaminen ja humaanisuus ovat 
käyneet yhä tärkeämmiksi ominaisuuksiksi. Kaukaistenkin maan- 
osien ongelmat koskettavat meitä nyt enemmän kuin ennen. Kou- 
lun sosiaalisen kasvatuksen merkitys on kohonnut. (Komiteamietin- 
tö 1970, 14, kursivointi alkuperäinen.) 


Kyseistä katkelmaa voidaan lukea osana laajempaa, jo valistuksen aikakaudelta 


peräisin olevaa poliittisten käsitteiden abstrahoitumista. ”Toisen tasavallan? 

Suomessa sosiaalisen kasvatuksen käsite on yksi vastaus modernin poliittisen 
historian kysymykseen, mihin kansansuvereniteetti voi perustua yksinvaltiu- 
den jälkeen, eli miten kansalaiset voivat hallita itse itseään; miten eri intressit, 
arvot, ideologiat ja identiteetit tulevat edustetuiksi koulutusjärjestelmässä, ja 
miten kaikkia kansalaisia voidaan kohdella tasavertaisina. 

Peruskoulun opetussuunnitelmakomitean mietinnössä koulukasvatuksen 
eettiset päämäärät ja ”sosiaalinen kasvatus” kytketään erityisesti ihmisten vä- 
liseen vuorovaikutukseen ja sen normeihin. Kaikkien oppiaineiden ja kaiken 
opettajan toiminnan yhtenä keskeisenä periaatteena tulisi olla sosiaaliseen 
kasvatukseen sisältyvä ”yhteiselämän kannalta myönteisten piirteiden”, kuten 
ystävällisyyden, avuliaisuuden ja itsehillinnän kehittäminen oppilaissa (Ko- 
miteamietintö 1970, 37). 

Kun ajatellaan edellä mainittuja kouluun kohdistettuja ristipaineita, voi- 
daan kysyä, miten koulun sisäisten sosiaalisten siteiden hallinta voi tyydyt- 
tävästi vastata niihin. Komitea toteaa, että oppilaita on ”opetettava elämään 
ristiriitojen yhteisössä ja löytämään niille rakentavia ratkaisuja”. Koulu on siis 
eräänlainen pienoisyhteiskunta, joka tarjoaa ristiriitatilanteissaan edellytyk- 
siä harjoitella sosiaalisten ristiriitojen hallintaa. (Komiteamietintö 1970, 40.) 
Tällä tavoin moniarvoisen demokraattisen yhteiskunnan jännitteitä hallitaan 
siirtämällä ne kouluissa tapahtuvaksi neuvotteluksi. 

”Sosiaalisen” keskeinen asema heijastaa laajempia ristiriitoja sekä yhteis- 
kuntatieteiden epistemologiassa että avoimen yhteiskunnan hallinnassa. Yh- 
teiskuntatieteissä sosiaalinen viittaa toisaalta yksilöllisiin rakenteisiin — in- 
himillisen vuorovaikutuksen pysyviin säännönmukaisuuksiin, jotka tekevät 
yksilöiden käyttäytymisen ymmärrettäväksi. Toisaalta sosiaaliset rakenteet 
voidaan ymmärtää ainoastaan yksittäisten ihmisen moninaisesta käyttäyty- 
misestä abstrahoimalla. Sosiaalinen on siis pysyvästi abstraktin ja homogeeni- 
sen sekä yksilöllisen ja heterogeenisen välisessä jännitekentässä (Poovey 1998). 
Käsitteellisen jännitteen ohella sosiaalinen on myös yhteiskunnallisen hal- 
linnan ristiriitojen keskellä. Toisaalta siinä tavoitellaan kaikille kansalaisille 
tasa-arvoisia mahdollisuuksia koulutukseen, terveyteen ja aineelliseen hyvin- 


vointiin. Toisaalta pyritään tukemaan yksilön vapautta ja vastuuta ja olemaan 

holhoamatta kansalaisia. Tämä on pysyvä jännite: kuinka palvella sekä koko- 
naisuutta ja sen järjestystä että yksilön vapautta. (Rose 1999.) 

Sosiaalinen kansalainen ja sosiaalinen järjestys suomalaisissa pedagogisis- 
sa teksteissä olivat osa laajempaa länsimaista demokraattisten yhteiskuntien 
pyrkimystä korvata vanha monarkinen suvereniteetti kansansuvereniteetilla 
(Saari 2017). Kyseessä on merkittävä siirtymä sarjassa, jossa keisarin Jumalalta 
saatu oikeutus pyritään perustamaan ensin Jumalan ja kansakunnan yhteydel- 
lä, sitten ainoastaan tämänpuoleisella. Samalla sosiaalisen kansalaisen kuvas- 
to pyrkii kuromaan yhteen suomalaisen yhteiskunnan murroksessa hauraiksi 
muuttuneita identifikaation mahdollisuuksia. 

Tässä sosiaalisen käsite on kuitenkin toiminut väistämättä ideologisesti 
nostamalla universaalille, kaikkia yhdistävälle tasolle poliittisesti spesife- 
jä kansalaisuuden merkityksenantoja. Toisin sanoen se, mikä esitetään kan- 
salaisuuden muotoja kokoavana kehyksenä, onkin paradoksaalisesti yksi sen 
rajaamista sisällöistä. Sosiaalisen kautta on korostettu koululaisten kesken 
muodostuvaa orgaanista yhtenäisyyttä, mutta samalla se on peittänyt muita 
poliittisen identifikaation muotoja, kuten etnisiä ja kielellisiä yhteisöjä (suo- 
menruotsalaiset, saamelaiset, romanit) ja alakulttuureja. Opetussuunnitel- 
makomitean luoma mielikuva lähes spontaanisti rakentuvista sosiaalisista 
muodoista kouluissa on myös omiaan viemään huomiota siitä, että peruskou- 
lua hallittiin 1970-luvulla varsin keskusjohtoisesti. (Saari, Salmela & Vilkkilä 
tässä teoksessa.) Myös opetussuunnitelmakomitean mietinnössä painotettiin, 
suunnitteluyhteiskunnan ideologiaa seuraten, koko järjestelmän keskitettyä 
suunnittelua ja hallintaa (POPS 1970, 13-15). Lisäksi peruskoulu-uudistus sekä 
peruskoulun hallinta 1970-luvulla edusti poliittisten kamppailujen kohteena 
ollutta käsitystä koulutuksellisesta tasa-arvosta. Erityisesti poliittinen vasem- 
misto ja keskusta korostivat peruskoulun mahdollisuutta tarjota yhteneväistä 
opetusta kaikille maantieteellisestä sijainnista tai sosioekonomisesta taustasta 
riippumatta. Myös koulusaavutusten yhteneväisyyttä oppilaiden ja koulujen 
kesken painotettiin tasa-arvon ilmentymänä. Tämän näkyi leimallisesti pe- 
ruskoulun toteutuksessa, jolloin poliittisen oikeiston yksilön valintoja ja kyky- 
jen mukaista opetusta painottava arvomaailma jäivät marginaaliin. (Ahonen 
2002; ks. Koski 2001, 74.) 

Vuoden 2014 opetussuunnitelma: 
Kansalaisuus globaalikapitalismissa 


Viimeisten vuosikymmenten aikana globalisaation mukanaan tuomat sosiaa- 
liset, kulttuuriset ja poliittiset muutokset ovat haastaneet kansallisvaltioita 
ja koulutuspoliittista diskurssia. Globalisaation määrittelyt vaihtelevat, mut- 
ta laajasti ymmärrettynä se voidaan nähdä lähtökohtaisesti kompleksisina, 
moniulotteisina ja toisiinsa kytkeytyvinä prosesseina, joiden vaikutuksesta 
yhteiskuntien sosiaaliset, poliittiset ja taloudelliset suhteet irtautuvat aiem- 
mista kansallisvaltioiden määrittämistä rajoista. (Ferguson & Mansbach 2012, 
25-28; Mundy ym. 2016.) 

Irtautumisen seurauksena kansainvälinen koulutuspoliittinen toimin- 
taympäristö on muuttunut ja avautunut erilaisten ylikansallisten organisaa- 
tioiden (EU, OECD, Maailmanpankki) sekä muiden toimijoiden (kuten ajatus- 
hautomot, järjestöt, konsultit) vaikutusvallan piiriin (Ball 2012; Mundy 2007; 
Rizvi & Lingard 2010). Valtioiden kyky kontrolloida koulutustaan näyttää 
vähenevän entisestään ja koulutusta koskevat policy-ohjelmat (poliittiset lin- 
jaukset kuten kansalliset opetussuunnitelmat) tehdään uusissa ympäristöissä, 
useampien toimijoiden ja organisaatioiden vaikutuksesta (Ball 2012, 4; Mun- 
dy ym. 2016). Käytännössä tämä näkyy koulutusjärjestelmien kansallisten 
piirteiden ohentumisena ja lähentymisenä kohti yhtenäisempiä globaaleja 
standardeja, mutta toisaalta myös paikallisten normien merkityksen kasvuna 
(Antikainen & Rinne 2012, 449; Carnoy 2016). 

Globaali politiikka, jota useat kansainväliset organisaatiot edistävät, voi- 
daan nähdä olevan pitkälti uusliberalistisen ideologian kyllästämä (Mundy 
ym. 2016; Rizvi & Lingard 2010, 184). Tämän ideologian myötä pyritään 
normalisoimaan ”kasvu ensin” -lähestymistapaa, joka perustuu yksilöllisen 
valinnan, yksityistämisen, sääntelystä vapaan markkinatalouden, sekä kilpai- 
lun kautta pääoman kasautumiseen ja tuoton tavoittelun eli markkinalogii- 
kan luonnolliseksi tekemiseen, ja sen esittämiseen ainoana varteenotettavana 
vaihtoehtona (Ball 2012, 3—4; Rizvi & Lingard 2010, 31-33; Simola ym. 2013). 

Suomalaiseen koulutuspolitiikkaan angloamerikkalaiset oikeistoliberaa- 
lit vaateet kantautuivat 1980-luvun loppupuolella ja ne saivat tukea uudelta 
keskiluokalta (Ahonen 2003, 158—159, 161). Tasa-arvon merkitys muuttui ja 

se nimettiin yksilöiden kilpailumahdollisuuksien yhtäläisyydeksi peruskou- 
lu-uudistuksen sosiaalisen tasa-arvon piirteiden painuessa taka-alalle (Ahonen 
2003, 201). 1990-luvun lama näytti vaikuttavan koulutuspolitiikkaan kahdel- 
la tavalla: toisaalta uusliberaalit vaikutteet vahvistuivat ja sen varjolla uuden 
julkisjohtamisen (new public management) mukaiset tehokkuus- ja tulokselli- 
suusopit oli mahdollista ottaa käyttöön (Ahonen 2003, 192, 199; Antikainen 
& Rinne 2012, 466). Toisaalta taas yhteinen arvopohja säilytettiin ja yksityiset 
peruskoulut torjuttiin, sillä lama muistutti uudelle keskiluokalle, miten tärkeä 
hyvinvointivaltion luoma turvaverkko on (Simola 2015, 391). 

1990- ja 2000-lukujen vaihteessa Suomeen jalkautunutta kilpailu- ja suo- 
rituskeskeistä toimintakulttuuria Simola (2015, 141—142) kutsuu erinomai- 
suuden eetokseksi, jossa keskeisimpiä arvoja ovat erinomaisuus, tehokkuus ja 
tuloksellisuus. Puhutaan ”kilpailuvaltiosta”, jossa korostuvat työkykyyn pe- 
rustuva hallintotapa, verkostot sekä innovaatioiden ja joustavuuden edistämi- 
nen (Antikainen & Rinne 2012, 478). Valtiollisessa kouludiskurssissa yksilöl- 
liset piirteet ovat lisääntyneet 1950-luvulta lähtien ja oppilasyksilöstä on tullut 
opettajan työn keskeinen kohde kouluyhteisön merkityksen hämärtyessä (Si- 
mola 1995, 345; 2015, 22—25, 42). Yksilöllisyyttä korostava eetos onkin lisään- 
tynyt koko yhteiskunnassa (Launonen 2000, 295; Värri 2014) ja keskeiseksi 
identiteetiksi on noussut yrittäjämäinen subjekti, joka mukautuu työelämän 
muuttuviin tarpeisiin (Ball 2012, 30-31; Harni 2015). 

Uusliberaalissa ajattelutavassa kansalaisuus ei määrity oikeudeksi saada 
taysmittaista suojaa yhteiskunnalta vaikeuksia kohdatessaan vaan pikem- 
minkin se on velvollisuus huolehtia niistä enemmän yksin (Bauman 2002, 
48-50; Saastamoinen 2010). Vaarana on, että erilaisuutta korostava kilvoit- 
televa individualismi näkee koulun potentiaalisen sosiaalisen ja yhteisöllisen 
ulottuvuuden pelkästään esteenä yksilön oman itsensä toteuttamiselle (Simola 
2015, 172). Yksilöä ja oppimista talouden edistämisen ehdoille välineellistävät 
piirteet eivät ole jääneet uusimman opetussuunnitelman ulkopuolelle, vaan 
ne ilmenevät elinikäisen oppimisen ja inhimillisen pääoman universaalien 
kiinnekohtien kautta. Uusliberaalit merkityksenannot ovat kuitenkin rorsin 


arvoperustassa vähemmistössä. (Tervasmaki 2016, 74-83.) Sen sijaan opetus- 

suunnitelmatekstissä pyritään puuttumaan yksilön ja yhteisön välisen suhteen 


epätasapainoon määrittelemällä ne yhtä tärkeiksi: 


Jokainen oppilas on ainutlaatuinen ja arvokas juuri sellaisena kuin 

hän on. Jokaisella on oikeus kasvaa täyteen mittaansa ihmisenä 

ja yhteiskunnan jäsenenä. Tässä oppilas tarvitsee kannustusta ja 

yksilöllistä tukea sekä kokemusta siitä, että kouluyhteisössä häntä 

kuunnellaan ja arvostetaan ja että hänen oppimisestaan ja hyvin- 

voinnistaan välitetään. Yhtä tärkeä on kokemus osallisuudesta ja 

siitä, että voi yhdessä toisten kanssa rakentaa yhteisönsä toimintaa 

ja hyvinvointia. (POPS 2014, 15.) 
Osallisuutta, yhteisöllisyyttä ja yhteistoiminnallisuutta korostaa myös PoPsin 
sosiokonstruktivistinen oppimiskäsitys, jonka mukaan ”oppiminen tapahtuu 
vuorovaikutuksessa toisten oppilaiden, opettajien sekä eri yhteisöjen ja oppi- 
misympäristöjen kanssa” (POPS 2014, 17). Opetussuunnitelman arvoperustas- 
sa keskeisiksi elementeiksi määritellään niin yksilölliset ihmisoikeudet, yksi- 
lön vastuu ja yksilön potentiaalin realisoituminen kuin laaja yhdenvertaisuus 
ja sosiaalinen tasa-arvo (POPS 2014, 15-19; Tervasmäki 2016, 64—74). Opetus- 
suunnitelman pohjalta määrittyvä kansalaisen ja yhteiskunnan välinen suhde 
voidaan nähdä tasapainoilevan yksilöä korostavan individualismin ja yhteisöä 
korostavan kommunitarismin välillä. 

Keskeisen haasteen kansalaisuuden ja yhteiskunnan suhteelle muodosta- 
vat ihmisten ja pääomien valtioiden rajat ylittävä liikkuvuus. Talouden glo- 
balisoituessa ja tiedonvälityksen nopeutuessa pääomien liikkuvuus kasvaa ja 
esimerkiksi tuotannon siirtäminen halvemman työvoiman maihin saa myös 
ihmiset liikkeelle heidän etsiessään parempia työllistymis- ja kouluttautu- 
mismahdollisuuksia (Bauman 2002, 148-150). Työperäisen maahanmuuton 
lisäksi paikalliset humanitaaristen kriisit, kuten Syyrian sota, koskettavat 
naapurimaiden lisäksi monia kaukaisempia maita sotaa pakenevien hakies- 
sa turvapaikkaa (Ferguson & Mansbach 2012, 26-27). Nämä ilmiöt lisäävät 
kulttuurien välistä vuorovaikutusta, joka voi nostattaa muukalaisvastaisuutta 
etenkin taloudellisen taantuman aikana, kun työttömyys ja epävarmuus tu- 
levasta kasvavat (Bauman 2002, 130, 133—134; Ferguson & Mansbach 2012, 


26-27). Miten ymmärtää arvopluralismia ja kulttuurin sekoittuessa syntyviä 

maailmankuvien valisia jannitteita? Mihin ideaalikansalaisuus voidaan globa- 
lisoituvassa maailmassa kiinnittaa? 

Vuoden 2014 opetussuunnitelmatekstissä globalisaation prosessien ja kan- 
sallisvaltioiden säröilyn myötä syntyvät jännitteet pyritään ylittämään määrit- 
telemällä universaalia maailmankansalaisuuden ideaalia: 

Eri kulttuuri- ja kielitaustoista tulevat ihmiset kohtaavat toisensa 

perusopetuksessa ja tutustuvat monenlaisiin tapoihin, yhteisöl- 

lisiin käytäntöihin ja katsomuksiin. Asioita opitaan näkemään 

toisten elämäntilanteista ja olosuhteista käsin. Oppiminen yhdessä 

yli kieli-, kulttuuri-, uskonto- ja katsomusrajojen luo edellytyksiä 

aidolle vuorovaikutukselle ja yhteisöllisyydelle. Perusopetus an- 

taa perustan ihmisoikeuksia kunnioittavaan maailmankansalai- 

suuteen ja rohkaisee toimimaan myönteisten muutosten puolesta. 

(POPS 2014, 16.) 
Suomalaisen kulttuuriperinnön ja kansalaisidentiteetin perusta ei enää ole 
pysyvä, vaan niiden nähdään muotoutuvan ja muuttuvan sosiaalisen vuoro- 
vaikutuksen myötä. Toisaalta maailmankansalaisuus mahdollistaa erilaisten 
identiteettien moneuden ja päällekkäisyyden, mutta toisaalta se pyrkii univer- 
saalissa yhteisöllisyydessään yhdistämään kulttuurien yhtäläisiä piirteitä ja ra- 
kentamaan yhteisön jäsenille kokonaan uutta identiteettiä, jossa on vaikutteita 
useista eri kulttuureista. 

Perusopetus rakentuu moninaiselle suomalaiselle kulttuuriperin- 

nölle. Se on muodostunut ja muotoutuu eri kulttuureiden vuo- 

rovaikutuksessa. Opetus tukee oppilaiden oman kulttuuri-iden- 

titeetin rakentumista ja kasvua aktiivisiksi toimijoiksi omassa 

kulttuurissaan ja yhteisössään sekä kiinnostusta muita kulttuureita 

kohtaan. Samalla opetus vahvistaa luovuutta ja kulttuurisen mo- 

ninaisuuden kunnioitusta, edistää vuorovaikutusta kulttuurien 

sisällä ja niiden välillä ja luo siten pohjaa kulttuurisesti kestävälle 

kehitykselle. (POPS 2014, 16.) 
Näin määritelty kansalaisuus on tyhjänä merkitsijänä universaali ja inklusiivi- 
nen, sillä siinä nimetään yhtäläisyys pienimmän mahdollisen yhteisen nimit- 
täjän kautta: me kaikki olemme maailmankansalaisia. Opetussuunnitelmassa 
rakennetaan kuvaa yhteisestä ja jatkuvasti muotoutuvasta kulttuuriperustasta, 
joka mahdollistaa sosiaalisten siteiden luomiselle yhteiskunnan väestön moni- 


muotoistuessa. Tämä kansalaisuuskäsitys lähestyy Kantin (1795/1989) klassis- 

ta määritelmää maailmankansalaisuudesta, joka on vapaa kansallisista rajoista 
ja merkityksenannoista. 

Inklusiivisuudestaan huolimatta maailmankansalaisuuden varaan ra- 
kentuvan ideaalikansalaisuuden ulkopuolelle rajautuu ideologisia piirteitä ja 
identiteettejä, sillä diskurssiteorian mukaan identiteetin muodostaminen pe- 
rustuu aina ulossulkemiselle eli erottautumiselle siitä, mikä ei sisälly ”meihin” 
(Laclau 2006; Szkudlarek 2016). Yhteen sopimattomiksi opetussuunnitelmas- 
sa määritellyn monikulttuurisen maailmankansalaisuuden kanssa rajautuvat 
esimerkiksi monikulttuurisuutta vastustavat konservatiiviset ideologiat sekä 
vahvojen kansallisvaltioiden nimeen vannovat kansallismieliset ideologiat. 
Tässä tulee esiin universalismin paradoksaalisuus — sen sisältöä määriteltäessä 
jotain jää aina ulkopuolelle (Szkudlarek 2016). Onkin pohdittava, mitkä ideo- 
logiset piirteet ja yksilöt rajautuvat kansalaisuuden ulkopuolelle ja mietittävä 
keinoja miten heidät voisi huomioida. Avoimen demokratian näkökulmasta 
nykyisten yhteiskuntien yksi visaisimpia tehtäviä onkin se, miten oppisimme 
sovittelemaan eriäviä ja jopa vastakkaisia etuja ilman, että toinen osapuoli jou- 


tuu kerta toisensa jälkeen alistumaan (Bauman 2002, 212). 


Johtopäätökset: opetussuunnitelma kansalaisuuden peilinä 


Kansanvaltaa edeltävällä aikakaudella tunnettiin eurooppalaisessa poliitti- 
sessa kirjallisuudessa niin sanottu ruhtinaan peili kirjallisuus. Nämä kirjat, 
joista kuuluisin on Machiavellin Ruhtinas, esittivät itsevaltiaan ihanteita sekä 
opettivat häntä hallinnan taidossa. Voimme puolestaan nähdä opetussuunni- 
telmatekstit eräänlaisina demokraattisen yhteiskunnan kansalaisuutta heijas- 
tavina peileinä, joiden tarkoituksena on heijastaa meille todellinen itsemme 
jäseninä kansallisvaltiossa, joka hallitsee itse itseään. 

Opetussuunnitelman tarjoama peili kansalaisuudesta esittää kuitenkin 
ainaimaginaarisen kuvan kansalaisuudesta. Ihannekansalaisuus on aina ikään 
kuin peilipinnan toisella puolella, tiivistettynä, neutraalina, yleisenä. Se jättää 
varjoihin toisia poliittisen merkityksenannon muotoja, valaisten samalla toi- 
sia. Kuten edellä totesimme, opetussuunnitelman kansalaisuuskuvasto sisältää 
välttämättä aina niin sanottuja abjekteja: torjuttua tai traumaattista sisältöä, 


joka kumpuaa esimerkiksi sodista tai muista keskeisistä yhteiskunnallisista 

murroksista ja kriiseistä. Näitä elementtejä ei voi koskaan saada keskenään 
ristiriidattomiksi. Valtion kansalaisuuden kuvasto jää aina välttämättä fan- 
tasmaattiseksi pyrkimykseksi pitää yllä eheyttä, tasapainoa ja itseriittoisuutta 
(Mura 2016, 63—64). Siksi opetussuunnitelmissa ilmenevät kansalaisuuskuvas- 
totkin ovat aina uusille merkityksenannoille avoimia. 

Olemme jälleen tilanteessa, jossa kansallisen yhtenäisyyden luonti ja sa- 
malla valtiovallan legitimoiminen on tullut vaikeaksi. Tämä näyttää ilme- 
nevän kansalaisuuden paranoidin logiikan (Mura 2016) voimistumisena. Sa- 
maan aikaan kun globaalit pääoman, informaation ja ihmisten virrat ovat yhä 
ketterämpiä, uusia aitoja, muureja ja muita kuviteltujen yhteisöjen rajoja pyri- 
tään epätoivoisesti pystyttämään (Brown 2010). Britannian EU-eroa enteilevä 
Brexit-äänestys ja kansallis-konservatiivisten arvojen nimeen vannovien po- 
pulististen puolueiden saama kannatus Euroopassa enteilevät kansalaisten ja- 
kautumista kansallismielisiä arvoja ja liberaaleja arvoja kannattavien leireihin. 
Mikäli polarisoitumiskehitys etenee, saattaa se lähitulevaisuudessa muodostaa 
haasteen kansalliselle yhtenäisyydelle niin Suomessa kuin laajemmin Euroo- 
passa. Traditionaalisten arvojen ja vahvojen johtajien kaipuu sekä muuka- 
laisten pelko voidaan tulkita nousevan länsimaisten yhteiskuntien yksilöllis- 
tymiskehityksen ja prekarisoituvan elämän aiheuttamasta eksistentiaalisesta 
turvattomuudesta (Bauman 2002, 134). Populististen puolueiden suosiota on 
puolestaan selitetty protestina länsimaisen demokratian ja vanhojen puoluei- 
den stagnaatiota, pysähtyneisyyttä, kohtaan (ks. esim. Pernaa 2012). 

Itsenäisen Suomen täyttäessä sata vuotta käsillä on ainakin kaksi mahdol- 
lista kehityskulkua, jolla suomalainen kansanopetuksen diskurssi voi tulevai- 
suudessa rakentaa kansalaisuuden kuvastoja. Toisaalta se voi päätyä etsimään 
uusia rajoja historiasta, kielestä, valtiomuodosta, painottaen kansalaisuuden 
avoimesti ulossulkevaa logiikkaa. Tässä se päätyisi noudattamaan nousussa 
ollutta oikeistolaista nationalismia. Tällöin haasteeksi muodostuu, miten on 
mahdollista vaientaa valistuksen aikakaudelta peräisin olevat, moniarvoisuut- 
ta ja universalismia vaalivat kansalaisuuden diskurssit. 

Toisaalta kansanopetuksen diskurssi voi pitää yllä uudessa opetussuun- 
nitelmassa esille noussutta maailmankansalaisuuden logiikkaa, joka välttää 


korostamasta kielen, historian, uskonnon tai kansanluonteen tapaisia rajoja 

suomalaisuudelle. Sen sijaan korostetaan demokraattisten valtioiden jaka- 
mia yksilöllisyyden, tasa-arvon ja suvaitsevaisuuden periaatteita. Tälläkin on 
epäilemättä omat haasteensa. Sen tulee kyetä samanaikaisesti tunnustamaan 
Suomessa ilmenevä moninaisuus kielessä ja kulttuurissa ja poliittisissa ideolo- 
gioissa, sekä toisaalta kyetä kuromaan ne yhä uudelleen korkeamman tasoisek- 


si yhtenäisyydeksi, jossa kansalaiset voivat tunnistaa itsensä. 

Opettajankoulutuksen jannitteita 


Jari Salminen & Janne Santti 


Opettajankoulutukselle asetetaan odotuksia ja toiveita, jotka voi- 
vat olla keskenään ristiriidassa. Jännitteet ilmenevät koulutuksen 
tavoitteissa, ja ne liittyvät usein poliittisiin ja tiedepoliittisiin pyr- 
kimyksiin sekä näkemyksiin tieteen tehtävästä. Viime kädessä jän- 
nitteet näkyvät kysymyksessä siitä, miten opettajia tulisi kouluttaa. 
Näiden jännitteiden tunnistaminen on välttämätöntä opettajankou- 
lutuksen muutosten, aikalaistoiminnan ja sen edelleen kehittämi- 
sen ymmärtämiseksi. Tutkimusprojektissamme olemme tutkineet 
opettajankoulutuksen kehitystä 1960-luvulta lähtien. Olemme tun- 
nistaneet kolme keskeistä jännitettä viimeisten vuosikymmenien 
ajalta. Ensimmäisenä tuomme esiin kasvatustieteen yli satavuo- 
tisen peruskysymyksen teorian ja käytännön välisestä suhteesta, 
jossa näkyy tutkimustiedon ja arkisen koulutyön haastava yhteys. 
Toinen jännite paikallistuu perustutkimuksen ja soveltavan tutki- 
muksen väliseen suhteeseen, jossa on 1990-luvun alusta lähtien 
yhä kiihtyvämmin jouduttu tasapainoilemaan tieteeseen perustu- 
vien todennettujen näyttöjen ja koulutuspolitiikan uusien odotus- 
ten välillä. Kolmantena jännitteenä analysoimme didaktiikan ja 
kasvatuspsykologian välistä opillista jännitettä. Kysymys on ollut 
ajankohtainen erityisesti viimeisen kahden vuosikymmenen aika- 
na. 


Johdanto 


Opettajankoulutuksen tieto- ja tiedeperusta on usein vaikeasti hahmotetta- 
vissa. Instituutiona opettajankoulutus edustaa heterogeenista ja monitieteistä 
toimintakulttuuria, jonka autonomia on ollut perinteisesti heikko. (Murray 
2016, 39.) Cochran-Smithin (2005, 3) mukaan opettajankoulutus tulisi ym- 
märtää sosiaalisena, ideologisena, retorisena ja poliittisena toimintana. Siten 


koulutuksen tavoitteisiin vaikuttavat samanaikaisesti monet ristiriitaiset, 


Jari Salminen & Janne Säntti 


osin jopa vastakkaiset tekijät. Opettajankoulutusta koskevassa kansainvälises- 
sä tutkimuksessa on tunnistettu erilaisia jännitteitä, joita muodostavat alati 
muuttuva yhteiskunta, koulumaailma sekä yliopisto odotuksineen (Labaree 
2000). Perusjännite muodostuu asetelmasta, jossa opettajankoulutuksen tu- 
lee toimia yhtä aikaa uskottavasti yliopistollisessa toimintakentässä ja toisaalta 
huolehtia kentän varsin käytännöllisistä tarpeista (Goodson 1993). 

Katz ja Raths (1992) tunnistavat kuusi dilemmaa, joiden välillä opettajan- 
koulutukset ja opettajankouluttajat joutuvat tasapainoilemaan. Näitä ovat 
laaja-alaisuus versus erikoistuminen, standardeihin perustuva arviointi versus 
moniulotteinen arviointi sekä opettajaopiskelijoiden nykyiset tarpeet versus 
tulevaisuuden tarpeet. Lisäksi dilemmoja ovat temaattinen versus ainejakoi- 
nen opetussuunnitelma, vallitsevat käytänteet versus innovatiiviset käytänteet 
sekä spesifi versus laaja-alainen arviointi. Viime vuosikymmeninä kansainvä- 
lisesti merkittävin kiistakysymys on ollut koulutuksen perusluonne: pitääkö 
koulutuksen olla käytännöstä ja normeista (standardit) lähtevää vai ennem- 
min tutkimukseen ja teoreettisuuteen pohjautuvaa. Tutkimuksen ja opetuk- 
sen välinen suhde ei sekään ole yksiselitteinen. Tilannetta ei helpota instituu- 
tioiden sisäiset, usein ristiriitaiset näkemykset arvostetusta ja toisaalta myös 
hyödynnettävästä tutkimuksesta. (Murray 2016, 39, 53.) 

Risto Rinne (1988, 133) määritteli jo 1980-luvulla vähitellen tieteellisty- 
vän ja akatemisoituvan suomalaisen opettajankoulutuksen haastavia ja ris- 
tiriitaisia lähtökohtia. Jos kasvatustiede ja siihen kuuluva opettajankoulutus 
pyrkii itsenäistymään omana tieteenään, vaarana on yhteyden heikentyminen 
ja rajojen korostuminen kasvatustieteelle välttämättömiin lähitieteisiin. Yh- 
teiskunnan muutokset ovat johtaneet etenkin 1970-luvulta lähtien jatkuvaan 
pyrkimykseen uudistaa koulua. Rinteen mukaan tämä johtaa tilanteeseen, 
jossa kasvatustieteeltä on odotettu konkreetteja ja pikaisia ratkaisuja koulun 
uudistamiseen. 

Koululaitoksen kehittämissyklien nopeutumisen myötä kasvatustiede on 
joutunut 1990-luvulta lähtien koko ajan laajentamaan tutkimuskohteitaan, 
minkä seurauksena tieteenalan akateeminen uskottavuus on mahdollisesti 
kärsinyt ja perustutkimus jopa vaarantanut. Pyrkimys vastata konkreettisiin 


ajankohtaisiin kasvatuskysymyksiin johtaa helposti historiattomuuteen ja kas- 

vatusfilosofisen tarkastelun ohenemiseen. Toisaalta liian korostunut teoreetti- 
nen lähtökohta saattaa puolestaan heikentää mahdollisuuksia käsitellä kasva- 
tuksen inhimillisiä kysymyksiä ja kasvatustilanteiden arkea, jolloin opettajat 
voivat kokea kasvatustieteen merkityksen vähäiseksi. Pahimmillaan kasvatus- 
tiede ja opettajankouluttajat irtautuvat kokonaan koulujen todellisista olosuh- 
teista, jolloin tieteen vaikuttavuus puolestaan heikkenee. 

Historiallisen analyysimme perusteella olemme tiivistäneet kolme kes- 
keisintä jännitettä suomalaisen opettajankoulutuksen kehityksessä 1960-lu- 
vulta 2010-luvulle. Jännitteillä on selkeä vaikutus opettajankoulutusten ope- 
tussuunnitelmiin (aikaisemmin tutkintovaatimuksiin). Analyysimme avaa 
opettajankoulutuksen opetussuunnitelmaa määrittäviä tekijöitä. Opetus- 
suunnitelmatutkimuksessa ollaan usein kiinnostuneita kasvatuksen yhteis- 
kunnallisista ja historiallisista ilmentymistä. (Linden 2006; Vitikka, Salmi- 
nen & Annevirta 2013.) 

Tämän artikkelin keskeisimpänä aineistona ovat olleet opettajankoulutus- 
ta koskevat komiteamietinnöt, selvitykset, didaktiikan oppikirjat, arvioinnit 
sekä strategiatekstit. Niissä on asetettu tavoitteita ja painotuksia opettajan- 
koulutuksen kehittämiseksi ja arvioitu toteutunutta kehitystä. Dokumenttien 
sisällön perusteella olemme aikaisemmin tarkastelleet opetusharjoittelussa 
tapahtuneita muutoksia, didaktiikan oppikirjojen kehitystä, käytännön ja 
teorian suhteen ilmenemistä koulutuksessa sekä koulutukselle asetettujen 
tavoitteiden painotuksia 1960-luvulta aina 2010-luvun alkuun saakka (Puus- 
tinen, Säntti & Salminen 2014; Rantala, Salminen & Säntti 2010; Salminen 
& Säntti 2012; 2013; Säntti, Rantala, Salminen & Hansen 2014; Säntti & Sal- 
minen 2010; 2015; Säntti, Puustinen & Salminen 2017). Lähdeaineistomme 
eli kirjallisten dokumenttien suhde todellisuuteen on hyvin monimutkainen 
eikä koskaan lineaarinen. Niitä analysoimalla on kuitenkin mahdollista jäljit- 
tää kehityslinjoja, tunnistaa painotuksia ja tehtyjä valintoja. Kirjallisissa do- 
kumenteissa perustellaan ja oikeutetaan toiminnan suuntaviivoja ja kohden- 


netaan myös resursseja. 

Teoriaa vai käytäntöä? 


Teorian ja käytännön välinen suhde on yksi kasvatustieteellisen tutkimuksen 
kestoaiheista (ks. esim. Broekkamp & Van Hout-Wolters 2007; Korthagen & 
Kessels 1999; Labaree 2000; Van de Ven & Johnson 2006). Tässä kasvatustie- 
teen ydinkysymyksessä toisensa kohtaavat tutkimustieto ja arkinen koulutyö. 
Yliopiston toimijat ovat perinteisesti vastanneet tutkimustiedon tuottamises- 
ta ja jakelusta, kun taas käytännön kasvatustyötä tekevät opettajat ovat huo- 
lehtineet käytännön kasvatustyötä. 

Teoria ja käytäntö esitellään puhekielessä usein vastakkaisina ja toisensa 
poissulkevina asioina. Esimerkiksi laajasti luetussa didaktiikan oppikirjassa 
hämmästellään, miksi ”jotkut pitävät opetuksen teoriasta puhumista turha- 
na”. Lisäksi esitetään, että ”ei teoria ole vaarallista”. (Uusikylä & Atjonen 2000, 
30-31.) Herää kysymys, miksi teoriaa pitää erityisesti puolustella opettajan- 
koulutuksen kontekstissa ja toisaalta miksi on tarve hälventää siihen liittyvää 
epäuskoa. Eikö akateemisessa toimintakulttuurissa ja siten myös nykymuotoi- 
sessa opettajankoulutuksessa teorialla ja teoretisoinnilla ole kiistämätön arvo 
ja merkitys? 

Tarkasteltaessa eri vuosikymmeninä tuotettuja dokumentteja tulee esiin 
mielenkiintoinen kehityskulku. Vielä 1950-luvulla Suomen koulun uudistuk- 
sen ja kehittämisen katsottiin lähtevän yksittäisestä opettajasta, jolle tuli taata 
työrauha (Simola 1998). Lähtökohtana oli käytännön koulutyö. Seuraavalla 
vuosikymmenellä alkoivat voimistua vaatimukset uudenlaisesta opettajasta. 
Uuden ajan opettajan tuli olla demokraattinen, laaja-alainen ja hyvin kou- 
lutettu. Kaikkitietävä ja -osaava kansankynttilä oli korvattava kasvatusalan 
asiantuntijalla, ja oppikoulun opettajien aineosaamista tuli täydentää kasva- 
tustieteellisellä ajattelulla. Nämä vaatimukset heijastelivat monipuolisempaa 
pedagogista ajattelua sekä siirtymää peruskouluun. 

Opettajan profiilia rakennettiin 1960-luvulta lähtien kasvatustieteellisen 
tiedon ja tutkimuksen varaan: ”Opettajain on saatava tähänastista vankem- 
pi teoreettinen pohja” (Komiteamietintö 1968, 2, 42). Vaatimukset esitettiin 
kuitenkin suhteellisen varovaisesti, ja opettajaksi opiskelevilta edellytettiin 
”harjaantumista yksinkertaisten tieteellisten selvitysten laatimiseen” (Komitea- 
mietintö 1968, 9). Perinteistä koulunpitoa ei haluttu unohtaa, ja varovaisesta 

teoriahakuisuudesta huolimatta varoiteltiin liiallisen teoretisoinnin vaaroista: 
”usein opettajanvalmistus on käytännölle vierasta” (Komiteamietintö 1969, 75). 

Vähitellen 1970-luvun kuluessa, ja viimeistään nykymuotoisen akatee- 
misen luokanopettajakoulutuksen syntymisen yhteydessä 1979, vaatimukset 
opettajaopintojen tutkimuksellisuudesta ja teoriapainotteisuudesta voimistui- 
vat. Jos edellisellä vuosikymmenellä teoria ja käytäntö oli esitetty dikotomisi- 
na, syntyi 1970-luvulla laadullisesti uudenlainen näkemys. Sen mukaan teoria 
ja käytäntö olivat edelleen erillisiä, mutta eivät enää toisilleen vastakkaisia. 
Teoria ja käytäntö haluttiin vuoropuheluun, koska ” kasvatustieteen ja sen lähi- 
tieteiden tutkimus tuottaa jatkuvasti uutta tietoa, joka on pyrittävä välittämään 
opettajille” (Komiteamietintö 1969, 43). Peruskoulun synnyttämisen aikoihin 
uskottiin yhteiskunnallisten haasteiden olevan ratkaistavissa huolellisen suun- 
nittelun ja toimeenpanon avulla. Tässä tieteellä olisi merkittävä rooli. Koulu- 
tuksen yhteydessä voimakas kasvatusoptimistinen ajattelu korosti esimerkiksi, 
että kouluun perinteisesti kuuluneet käytös- ja oppimisongelmat puhumatta- 
kaan oppimisvaikeuksista siirtyisivät historiaan kasvatustieteen edistymisen 
myötä. Toteutuessaan tämä visio olisi korostanut teorian ja käytännön kohtaa- 
mista. (Salminen & Säntti 2012.) 

Siirryttäessä 1980-luvulle komiteamietinnöissä ja arviointiraporteissa (ks. 
esim. Komiteamietintö 1989) alkoi esiintyä yhä useammin huolestuneita nä- 
kemyksiä teorian ja käytännön kohtaamattomuudesta. Kahdella edellisellä 
vuosikymmenellä voimistunut usko kasvatustieteen kykyyn tuottaa toimivia 
kasvatuksellisia ratkaisuja oli vaihtunut jonkin asteiseksi epäuskoksi. Arvos- 
telijoiden mukaan opettajankouluttajat ja opiskelijat eivät suostuneet omak- 
sumaan teoreettista lähestymistapaa. Myös opettajankouluttajien edellisen 
vuosikymmenen lähes loputon usko koulutuksen kaikkivoipasuuteen alkoi 
hiipua. Esimerkiksi Erkki Lahdes (1980, esipuhe) korosti realismihakuisuut- 
taan muun muassa toteamalla, että väite ” kaikki oppivat kaiken, on mahdoton”. 

Tilanne kävi yhä kriittisemmäksi 1990-luvulla, kun opettajankoulutuksen 
asema yliopistossa kyseenalaistettiin. Toisaalta samaan aikaan kasvatuspsyko- 
logian edustajat alkoivat kritisoida kasvatustieteen ja erityisesti didaktiikan 
oikeutusta, mihin palaamme vielä myöhemmin kirjoituksessamme. Tässä 


tilanteessa päädyttiin korostamaan opettajankoulutuksen teoreettisuutta. 

Lääkkeenä tarjottiin siis lisää teoriaa tutkimuspainotteisuuden nimissä. Vuo- 
situhannen vaihteessa opettajankoulutuksen asema vahvistui hyvien PISA-tu- 
losten seurauksena. Samanaikaisesti henkilöstön akateeminen kompetenssi oli 
vahvistunut, kun yhä useampi opettajankouluttaja väitteli tohtoriksi. Nämä 
seikat vähensivät opettajankoulutukseen kohdistunutta kritiikkiä. (Salminen 
& Säntti 2013, 118—120.) 

Vuosituhannen vaihduttua puhe muuttuu lähes päinvastaiseksi. Suoma- 
laisen opettajankoulutuksen keskeisen toimijan Pertti Kansasen (2003, 89) 
mukaan opettajankoulutuksen idea on linkittää teoria ja käytäntö riittävän 
läheisesti yhteen, jotta yksittäinen opettaja voisi ratkaista käytännön opetus- 
tilanteiden ongelmia teoreettisen tiedon varassa. Tässä esitetään uudelleen 
aiemmilta vuosilta tuttu näkemys teorian ja käytännön yhteisvaikutuksesta, 
joka näyttäisi vihdoin toteutuneen: esimerkiksi Helsingin yliopiston opetta- 
jankoulutuksessa tutkimuksen, teorian ja käytännön todetaan yhdistyneen 
siten, että tutkimusperustainen lähestymistapa toimii niitä yhdistävänä teki- 
jänä (Westbury, Hansen, Kansanen & Björkvist 2005). Helsingin yliopiston 
ohella myös muissa maamme opettajankoulutuksissa siirryttiin selkeästi tut- 
kimuspainotteisuuteen (Rantala ym. 2013; Sitomaniemi-San 2015). 

Lienee jossain määrin itsestään selvää, että nykymuotoinen akateeminen 
opettajankoulutus korostaa opettajan työn teoreettista luonnetta. Opettajan- 
koulutus 2020 -mietinnön (2007, 37) perusteella myös kentällä olevat opettajat 
näyttäisivät vihdoin ymmärtävän teoreettisen ajattelun ja tutkimuksellisuu- 
den merkityksen työssään, kun ”suomalaisessa ajattelussa tutkimuksellinen 
orientaatio nivoutuu erottamattomaksi osaksi jokaisen opettajan arkityötä”. Sa- 
massa selvityksessä ollaan toisaalta huolissaan nykytilanteesta, kun todetaan, 
että ”tutkimusvalmiuksien tulisi ankkuroitua vahvasti koulun ja luokkahuoneen 
todellisuuteen” (Opettajankoulutus 2020, 43). Nykymuotoinen opettajankou- 
lutus esittelee mielellään modernia opettajaa, joka poikkeaa merkittävästi 
edeltäjistään: ”Aiemmin opettaminen oli enemmän taidetta kuin tiedettä, eikä 
sen tueksi tahdottu teorioita tai tutkimusta. Nykyopettajat lukevat tieteellistä 
tekstiä ja soveltavat sieltä omaksumaansa” (Yliopistolehti 1/2010, 23). 

On löydettävissä myös puheenvuoroja, joissa tutkimuksellinen ote näyt- 


täytyy opettajan työssä ongelmallisena. Tarkasteltaessa vastavalmistuneiden 

opettajien käsityksiä tutkimuksellisten taitojen merkityksestä työelämässä on 
havaittavissa tavoitteiden ja todellisuuden välinen ero. Tutkimustaitoja ei koe- 
ta hyödylliseksi opetustyössä, eikä niillä ole myöskään merkitystä työllistymi- 
sen kannalta. (Rautapuro, Tuomisto & Puhakka 2011.) Myös kansainvälisissä 
tutkimuksissa on havaittu teorian ja käytännön välinen suhde problemaat- 
tiseksi, eivätkä kokeneet opettajat ole välttämättä kokeneet kasvatustieteen 
opintoja merkittäväksi työnsä kannalta (Broekkamp & Hout Wolters 2007; 
Gore & Gitlin 2004). 

Lyhyt katsauksemme osoittaa, kuinka opettajankoulutusta ohjaavien ja 
kuvaavien dokumenttien sekä yksittäisten puheenvuorojen perusteella varsin 
lyhyen ajan sisällä opettajankoulutuksen orientaatio on muuttunut käytän- 
nöllisestä ja koulunpidollisesta ajattelutavasta tutkimusperustaiseksi (ks. myös 
Sitomaniemi-San 2015). Kehityskulku voidaan esittää myös kertomuksena, 
jonka alussa esitetään suunta ja unelma (enemmän tutkimusperustaisuutta). 
Hieman myöhemmin unelmat näyttävät toteutuvan (1970-luvun tutkinno- 
nuudistus), kunnes seuraa ulkopuolista painetta ja opettajankoulutusta koe- 
tellaan (opettajankoulutusta kammetaan ammattikorkeakouluun). Lopulta 
uuden vuosituhannen myötä sinnikkäällä ja johdonmukaisella tutkimuspai- 
notteisuuden lisäämisellä saadaan aikaiseksi vihdoin teorian ja käytännön toi- 
miva vuorovaikutus. Etsikkovuosien unelma on vihdoin toteutunut. 

Edellä mainitut näkemykset tutkimusperustaisuuden merkityksestä sekä 
teorian ja käytännön yhteensulautumisesta suomalaisessa opettajankoulutuk- 
sessa tai opettajan työtodellisuutta tarkasteltaessa perustuvat edelleen pitkälti 
intentioihin, tarkoitteisiin, ja edelleen myös retoriikkaan sekä suoranaisiin 
toiveisiin (Puustinen, Säntti & Salminen 2014). Tällä hetkellä ei ole yksinker- 
taisesti riittävästi empiiristä näyttöä tutkimusperustaisen ajattelutavan toteu- 
tumisesta, ainoastaan kiistanalaisia aihetodisteita, kuten suomalaisen koulun 
PISA-menestys ja opettajan ammatin vetovoima (Kansanen 2014, 290). Var- 
maa sen sijaan on se, että suomalaisessa opettajankoulutuksessa on muutamas- 
sa vuosikymmenessä vahvistunut usko kasvatustieteellisen ja tutkimuksellisen 
lähestymistavan integraatioon (Simola 1995; Sitomaniemi-San 2015). Mikään 
muu akateeminen ala ei liene kokenut vastaavaa kehitystä sotienjälkeisessä 


Suomessa näin lyhyessä ajassa. Voimakas usko kasvatustieteen kaikkivoipa- 

suuteen ratkaista kasvatuksen käytännön ongelmia näkyy tänä päivänä muun 
muassa panostuksena tutkimuksellisten taitojen harjoitteluun opettajankou- 
lutuksessa. Tämä on puolestaan syrjäyttänyt kasvatuksen toisia lähestymista- 
poja ja sisältöjä, kun on katsottu hyvän metodologisen varustautumisen ole- 
van paras vastaus koulumaailman ymmärtämiseen ja haltuunottoon. (Autio 
2006; Kinos, Saari, Linden & Värri 2015.) 

Johanna Sitomaniemi-San (2015) esittää, että on löydettävissä yksi ryhmä, 
jonka intressien mukaista on nähdä teoria ja käytäntö toimivassa vuorovai- 
kutussuhteessa: yliopistoissa toimivat opettajankouluttajat. Suomessa on ol- 
lut erityinen tarve osoittaa, kuinka suurina määrinä tuotetut opettajat ovat 
teoreettisesti valveutuneita ja riittävin metodologisin välinein varustettuja. 
Tutkimusorientaatiota, ja siihen liittyvää teorialähtöisyyttä, voitaneen pitää 
kokoavana strategiana, jonka avulla on pyritty kouluttamaan itsenäisesti ajat- 
televia ja traditiosta vapaita opettajia, jotka pyrkivät eteenpäin ja ovat rationaa- 
lisia sekä muutoshenkisiä toimijoita. Vastatarinassa näyttäytyy traditioihin ja 
muutosvastaisuuteen jämähtänyt opettaja, joka ei suostu ajattelemaan tutki- 
musperustaisesti. 

Akateemisen ja ammatillisen yhdistäminen, niin puheissa kuin teoissa, on 
siis ymmärrettävää, jos ei suorastaan välttämätöntä, koska se palvelee erityises- 
ti opettajankoulutuksen intressejä. Tämä selittäisi osaltaan myös sen, kuinka 
vielä 1990-luvun kriittiset puheenvuorot teoreettisen ajattelutavan ohuudesta 
muun muassa opettajaksi opiskelevien, osin myös joidenkin opettajankoulut- 
tajien, ajattelussa muuttuvat sangen nopeasti uudelle vuosituhannelle tultaes- 
sa. Teoreettinen ajattelu ja tutkimusperustaisuus ovat siten tulleet luonnolli- 
siksi osaksi opettajankouluttajien puhetta. Sama puhe on myös määrittänyt 
sitä, kuinka opettajien tulisi suhtautua omaan työhönsä. (Sitomaniemi-San 
2015.) 

Loppujen lopuksi on kyse opettajankouluttajien akateemisesta uskottavuu- 
desta ja statuksesta, joka on suorassa suhteessa opettajakunnan orientaatioon 
ja asemaan, aivan kuten perinteisten professioiden kohdalla. Vielä yksinkertai- 
semmin sanottuna: mikäli peruskoulun opettajan toiminta on teorialähtöis- 
tä, on se osoitus yliopistollisen opettajankoulutuksen onnistumisesta (Kinos, 


Saari, Linden & Värri 2015; Labaree 2004). 

Van de Ven ja Johnson (2006) ovat luoneen kolmijakoisen kategorian, jon- 
ka avulla voidaan tarkastella teorian ja käytännön välistä suhdetta. Sen avulla 
pyrimme tuomaan myös esille kantamme, jonka mukaan teorian ja käytännön 
välinen suhde on edelleen ongelmallinen ja jännitteinen. Emme usko, että kas- 
vatustiede tulee ratkaisemaan tätä kysymystä, vaan että se pysyy jännitteise- 
nä jatkossakin. Kolmijaon ensimmäinen kategoria on yhtä kuin perinteinen 
tiedon välittymisongelma (knowledee-transfer problem). Se tarkoittaa tilan- 
netta, jossa uusin tutkimustieto ei välity käytännön opetustyöhön. Voidaan 
kuitenkin kysyä, kykeneekö kasvatustiede koskaan tuottamaan arjen hallin- 
nan välineitä siihen tapaan kuin esimerkiksi lääketiede tarjoaa käytännön po- 
tilastyöhön tai luonnontieteet esimerkiksi kestävien ja kevyiden materiaalien 
tuottamiseen (Biesta 2007). Kenties jotkut odottavat kasvatustieteeltä kovin 
käytännöllisiä neuvoja siihen, kuinka tulisi toimia joissain yksittäisissä kasva- 
tustilanteissa. 

Toinen tapa nähdä teorian ja käytännön välinen suhde liittyy tiedon tuot- 
tamisen tapoihin (knowledge-production problem). Yhä useammin suositellaan 
ottamaan mukaan teorianmuodostukseen käytännön toimijoita eli opet- 
tajia (ks. mm. Broekkamp & Van Hout Wolters 2007; Gore & Gitlin 2004; 
Hargreaves 2000, 231; Van de Ven & Johnson 2006, 303). Käytännön esimerk- 
kinä ajattelutavasta on suomalaisen opettajankoulutuksen tutkivan opettajan 
ideaali. Tutkiva opettaja osallistuu itse tiedon- ja teorianmuodostukseen, ei 
vain sen mekaaniseen toteuttamiseen tai tutkijoiden esittämien mallien hyö- 
dyntämiseen. 

Kolmas jäsennystapa lähtee siitä oletuksesta, että teorian ja käytännön vä- 
lillä tulee olemaan aina jonkinlainen kuilu. Ne edustavat yksinkertaisesti eri- 
laisia tiedonmuotoja (theory and practice as distinct forms of knowledge). Kum- 
mallakin on oma kontekstinsa ja tarkoituksensa, ja parhaimmillaan ne voivat 
täydentää toisiaan (Van de Ven & Johnson 2006). Siten kaikki kasvatusalan 
tilanteet eivät välttämättä ole ”teoretisoitavissa? tai ”tutkimuksellistettavissa”. 
Tämä ei luonnollisestikaan tarkoita sitä, etteikö teoreettisella ajattelulla olisi 


merkitystä myös käytännön työssä. 

Perustutkimusta vai ajankohtaisia ratkaisuyrityksiä? 


Uuden akateemisen opettajankoulutuksen lähtökohdat 1970-luvulla olivat 
monella tavalla haastavat. Nuorena tieteenalana kasvatustieteen tiedestatus 
oli alhainen. Kansainvälisiä esimerkkejä koulutusohjelman rakentamiseksi ei 
ollut. Lisäksi opettajakunnan tieteellinen osaaminen oli heikkoa. Se periytyi 
osin kansakoulunopettajien seminaarilaitoksesta. (Rantala, Salminen & Sänt- 
ti 2010.) 

Yliopistollisen opettajankoulutuksen ja kasvatustieteen merkittävä ke- 
hittäjä Matti Koskenniemi tunnusti kasvatustieteen haastavan lähtökohdan 
1960-luvulla. Hän edellytti tieteenalalta empiiristä perustutkimusta, joka 
tuottaisi kasvatusalalle todellisissa olosuhteissa testattuja malleja. Koskennie- 
men (1968) mukaan tutkimustyöllä tuli olla selkeitä käytännöllisiä kytken- 
töjä ja seuraamuksia. Kasvatuksen tutkimuksen ja tieteen kehittymisen tuli 
konkretisoitua etenkin peruskoulun perustamisen yhteydessä. (Kari 1991, 29.) 
Tutkimuksen pohjalta voitaisiin kehittää koululaitosta ja tulevaa peruskoulua 
pitkäjänteisesti, mikä omalta osaltaan korostaisi edellä mainittua teoriapai- 
notteisuutta. Peruskoulun synty- ja sisäänajovaiheessa näitä periaatteita pyrit- 
tiin myös jossain määrin toteuttamaan. Erilaisten pitkäkestoisten koulukokei- 
lujen pohjalta kehitettiin opetussuunnitelmaa, oppimateriaaleja ja arviointia. 
Aikakauden toinen johtava kasvatustieteilijä Erkki Lahdes oli astetta kriitti- 
sempi. Hän näki kaiken kattavan teorian opetusalalla jopa mahdottomana ja 
muistutti institutionaalisen kasvatustyön pysyvistä yhteiskunnallisista reuna- 
ehdoista. (Lahdes 1980, 42.) 

Kuitenkin jo vajaan vuosikymmenen kuluessa tämä varsin maltillinen tie- 
deprojekti oli tiensä päässä. Kasvatustieteellisen tutkimuksen tuottamia alus- 
tavia tuloksia pidettiin vaatimattomina ja liian kapeasti asetettuina. Tuomio 
tuli korkealta tasolta: silloisen opetusministeriön kansliapäällikön Jaakko 
Nummisen (1987) mukaan kasvatustieteessä tutkittiin vääriä asioita. Voimak- 
kaimmissa tiedepoliittisissa puheenvuoroissa luokanopettajankoulutus halut- 
tiin sijoittaa alemmaksi korkeakoulututkinnoksi tai siirtää ammattikorkea- 
koulujen vastuulle. (Autio 1997, 150-151; Jauhiainen 1997, 170-171; Kivinen 


& Rinne 1992, 56—60.) 

Samanaikaisesti kasvatustieteellisessä tutkimuskentässä oli tapahtumassa 
metodista monipuolistumista kun didaktisesti ja empiirisesti suuntautunut 
kvantitatiivinen tutkimus alkoi saada rinnalleen laadullisia ja eri teoria-ainek- 
sia hyödyntäviä näkökulmia (Ahonen 2000, 425-427). Tutkimusaiheet alkoi- 
vat hajautua erinäisiin uusiin aiheisiin ja pienimuotoisiin toimintatutkimuk- 
siin. Yhteiskunnallisen muutoksen kiihtyessä 1990-luvulta opettajankoulutus 
ajautui hankalan kaksoissidoksen kohteeksi: tiedeperusta oli edelleen vähäi- 
nen, kun samaan aikaan kasvatustieteeltä alettiin odottaa yhä nopeammin 
ratkaisuja uudistuvan koulun tukemiseen ja sen moninaisten ongelmien rat- 
kaisemiseen (Salminen & Säntti 2012). 

Aihealueet alkoivat jatkuvasti laajentua 1990-luvulta lähtien, mikä on ha- 
vaittavissa aikakauden didaktiikan oppikirjoissa (Salminen & Säntti 2012). 
Uudet teemat kuten tietotekniikan opetuskäyttö tai lahjakkaiden opetus 
esiteltiin lupaavina uusina mahdollisuuksina koulun kehittämisessä ilman 
vakuuttavaa tutkimuksellista perustaa. Jopa varsin suuria opetussuunnitelma- 
uudistuksia perusteltiin muutaman paikallisen alakoulun tekemillä lyhyillä 
integroivilla kehittämisprojekteilla (esim. Kari 1992, 87-88; Uusikylä & Atjo- 
nen 2000). Näissä esimerkeissä didaktiikka ja koululaitos näyttäytyvät hyvin 
historiattomina. Aihepiirien alati laajentuessa kasvatustieteen systematiikka 
alkoi luonnollisesti heikentyä. Uusimpiin aihealueisiin tutkijoilla oli käytös- 
sään hyvin vähän tutkimusperustaista evidenssiä. Tekstit näyttäytyvätkin mo- 
nin paikoin eräänlaisena lupauksena paremmasta opetuksesta ja oppimisesta. 
(Salminen & Säntti 2012.) 

Tieteellinen toiminta alkoi 1990-luvun kuluessa sekoittua uudelleen nor- 
matiivisiin ideologisiin tavoitteisiin. Uusikylän ja Atjosen Didaktiikan perus- 
teet -teoksessa kuvaukset hyvistä versus pahoista opettajista eivät oikeastaan 
perustu tutkimuksiin. Opettaja olisi jatkuvasti toimintaansa muuttava: ”...sana 
muutos on oikeastaan kaikkien hyvää nykyopettajuutta kuvaavien sanojen äiti”. 
Muutosta ei tullut vain sietää, vaan sitä tulisi itse edistää. Samanaikaisesti ope- 
tuksen tuli perustua professionaaliseen lähtökohtaan ja opetus—oppimis-pro- 
sessien ammattimaiseen ohjaamiseen sekä meta-tason ajatteluun (Uusikylä & 
Atjonen 2000, 178-186). Näiden kahden tehtävän välille ei kuitenkaan tehdä 


tutkimukseen perustuvia viittauksia tai anneta esimerkkejä, mitä muutoksella 

tarkoitetaan tai mihin tiedeperustaisiin ratkaisuihin se rakentuu. Muutoslis- 
toissa ei ole viittauksia empiriaan tai edes koulukokeiluihin, vaan argumentit 
näyttäytyvät lähinnä vanhan ja uuden, perinteisen ja modernin tai jopa oikean 
ja väärän pedagogiikan vastakkainasetteluna. (Salminen & Säntti 2012.) 

Kasvatustieteen sisäisen kehityksen kannalta tieteenalan ja koulutuspoli- 
tiikan vahva keskinäinen liittoutuminen, mutta myös empiirisen tutkimuk- 
sen pistemäinen tiedonkäsitys, ovat ongelmallisia. Asetelma on muodostunut 
myös nykyisen opettajankoulutuksen kantavaksi profiiliksi. Tieteellinen toi- 
minta on yhä enemmän ulkoisiin yhteiskunnallisiin ja koulutuspoliittisiin 
muutoksiin reagoivaa, mikä näkyy 2010-luvulla erityisen selvästi erilaisten 
projektien käynnistymisenä ja lyhytkestoisen hankerahoituksen varassa toi- 
mimisena. Pidemmällä aikavälillä koko kasvatustieteen uskottavuus saattaa 
joutua kyseenalaiseksi, koska kumulatiivista ymmärrystä ei empiristisen tie- 
donkäsityksen perusteella pääse syntymään. Tästä ongelmasta Koskenniemi 
(1978) ja Lahdes (1980) varoittivat epäsuorasti jo 1970-luvun lopulla korostaes- 
saan oman paradigmansa mukaisen perustutkimuksen tärkeyttä. Tämä muu- 
tos on 2000-luvun aikana edelleen kiihtynyt. Erilaiset lyhytkestoiset hankkeet 
ovat opettajankoulutuksessa yleistyneet. (Hansen 2010, 124-126; Huotari & 
Anttonen 1996.) 

Näyttäisi myös siltä, että nämä uudet ja toimialalle lupauksia antavat alue- 
valtaukset ovat syrjäyttäneet kriittistä keskustelua ja filosofis-historiallista 
käsiteanalyysiä (Salminen & Säntti 2012). Tämän tyyppinen poukkoilu pit- 
käkestoisen perustutkimuksen ja nopeasti vaihtuvien aikalaistrendien välil- 
lä näyttää olevan kasvatustieteelle erityisen vaikeasti hallittava yhteys. Osin 
tämä tilanne johtuu teorian ja käytännön välisestä jännitteestä, jota edellä 
käsiteltiin. Jos halutaan saada nopeita ratkaisuja uusiin käytännön kasvatus- 
tilanteisiin, se vaarantaa perustutkimusta. Opettajankoulutusta näyttäisi vai- 
vaavan, kaikesta tiede- ja muutospuheesta huolimatta, edelleen systemaatti- 
sesti kumuloituvan tutkimustiedon puute (Opettajankoulutus 2020, 37-40). 
Riittävää työrauhaa pitkäkestoiselle perustutkimukselle ei ole helposti saata- 
vissa. Toisaalta tutkimusta arvioidaan edelleen pirstaleiseksi, lyhytkestoiseksi 
ja se perustuu vain harvoin koulutyön todellisiin olosuhteiden tuntemukselle. 


(Opettajankoulutus 2020, 42—43.) 

Koulua on kuvattu toisinaan ratkaisuautomaattina, jolle sysätään mitä 
erilaisimpia yhteiskunnallisia tehtäviä ja ongelmia olipa kyse sitten maahan- 
muuttajiin suhtautumisesta tai yrittäjyyden puuttumisesta (Lapinoja 2006, 
21). Myös opettajankoulutus näyttäytyy kenttänä, jonka oletetaan pystyvän 
vastaamaan ainakin välillisesti erilaisiin haasteisiin varsin nopealla aikavälillä. 
Niinpä opettajankoulutuslaitosten ohjelmiin on sisällytetty esimerkiksi mo- 
nikulttuurisuuteen, tieto- ja viestintätekniikkaan, kestävään kehitykseen sekä 
yrittäjyyskasvatukseen liittyviä opintojaksoja, joiden (kasvatus)tieteellinen 
perusta voi olla toisinaan hyvinkin ohut. On haluttu antaa täsmälääkitystä 
kulloisiinkin yhteiskunnallisiin haasteisiin ja uskottu mahdollisuuteen tuot- 
taa hallinnoitavaa ja jaettavaa täsmäosaamista. Yhtenä tulkintana tälle kehi- 
tyslinjalle voidaan pitää kasvatustieteen eräänlaista ajantasaistamisyritystä. Se 
on pyrkinyt ottamaan haltuunsa yhteiskunnasta koululaitokselle kumpuavia 
muutoksia ja samalla vakuuttaa kykyään seurata omaa aikaansa. 

David Labaree (2000, 59—60) ei kadehdi kasvatustieteilijöitä, joiden työ- 
pöydät täyttyvät käytännöllisistä kysymyksistä. Hän myöntää kasvatustieteen 
soveltavan luonteen. Esimerkkinä niin sanotuista puhtaista tieteistä hän mai- 
nitsee kulttuuriantropologian ja fysiikan, joissa tutkimusongelmat nousevat 
kasvatustiedettä enemmän tieteenalan omista kysymyksenasetteluista ja läh- 
tökohdista kuin ympäristön asettamista paineista ja odotuksista. Kasvatus- 
tiede ei ole luonnollisesti ainoa tieteenala, jolta edellytetään hyödyllisyyttä 
ja käytännöllisyyttä. Usein vertailukohtana toimii lääketiede, jolle asetetaan 
vastaavanlaisia vaateita. Sillä on kuitenkin taustallaan vahva professio puhu- 
mattakaan resursseista ja ”teknologiasta”, joka tunnetaan länsimaalaisena lää- 
ketieteenä ja joka tuottaa ilmeisen toimivia ja tunnustettuja arjen ratkaisuja. 

Kasvatustieteen tutkimusalueiden jatkuva laajentuminen on syönyt us- 
kottavuutta kasvatuksen omilta kysymyksenasetteluilta. Tämä on puolestaan 
kyseenalaistanut kasvatustieteilijöiden akateemista statusta. Tieteellisyyden 
vahvistamisen sijaan tuloksena on syntynyt pinnallisia lupauksia paremmas- 
ta kasvatuksesta, opetuksesta ja oppimisesta. Tiede ei kuitenkaan voi edistyä 
uusia lupauksia asettamalla ja alati vaihtuviin koulutuspoliittisiin trendeihin 
ankkuroitumalla. Tukiessaan koulutuspolitiikan muuntuvia trendejä kasva- 


tustiede on osittain ajautunut uudenlaisen normatiivisen määrittelyn van- 

giksi. Hyvältä opetukselta odotetaan tietynlaisia lähtökohtia ilman että niitä 
perustellaan kunnollisilla tutkimusnäytöillä. Samalla perinteinen koulu näh- 
dään usein negatiivisessa valossa ilman kytkentöjä koulujen arkeen, todellisiin 


kasvatusolosuhteisiin ja instituution yhteiskunnallisiin reunaehtoihin. 


Opetusoppia vai kasvatuspsykologiaa? 


Kasvatustieteen ja erityisesti opettajankoulutuksen historiallisessa kehityk- 
sessä yhden pitkäkestoisen ja asteittain voimistuneen jännitteen on muodos- 
tanut kysymys kasvatustieteen ja psykologian suhteesta. Taimo Iisalo (1980, 
5) on todennut tämän tiedealojen jännitteen vallinneen 1900-luvun alusta 
lähtien. Kasvatusopilla oli vaikeuksia hallita omaa kasvatuspsykologista revii- 
riään. Erityisesti Yhdysvalloissa johtavat amerikkalaiset opetuksen kehittäjät 
William James ja John Dewey nojautuivat 1800-luvun lopulta yhä enemmän 
psykologisen tiedon varaan kehittäessään opettajan opetusta. (Boller 1979; 
Sutinen 2009.) Yhdysvalloissa saksalaista didaktiikka-perinnettä vastaa vuo- 
sisadan alussa omaksi tutkimuskentäkseen vähitellen vakiintunut curriculum 
studies- tai curriculum theory -tutkimussuuntaus. 

Tomperi (2000, 29) on tiivistänyt amerikkalaisperäisen curriculum-ajat- 
telun (opetussuunnitelma-ajattelun) ja saksalaisen didaktisen tradition eroja. 
Amerikkalaisessa perinteessä curriculum rakentuu sisällöiltään, muodoiltaan 
ja oikeutukseltaan yleensä yksilöllisten valmiuksien tarjoamisen periaatteen 
varaan. Se tarkoittaa välttämättömien, tarpeellisten tai hyödyllisten tietojen 
ja taitojen opiskelua. Tämän ajattelutavan mukaan ympäröivä maailma voi- 
daan esittää sitä kuvaavien faktojen joukkona ja oppijoille voidaan tarjota sel- 
laiset tehokkaan ja rationaalisen ajattelun taidot, joilla näitä faktoja ja niiden 
suhteita työstetään. Saksalaisessa kouluteorian traditiossa kulttuuriperinnön, 
eli toisinaan tarkkaankin määrättyjen hyve- ja arvolähtökohtien välittämistä 
on sen sijaan pidetty keskeisenä tehtävänä. Didaktik/Bildung-perinteessä si- 
vistykseen kuuluu paitsi tiettyjen historiallisten taustojen ja jaetun tradition 
tuntemus, myös kokonaisvaltainen ymmärrys omasta asemasta tässä traditios- 
sa sekä sellainen kokonaispersoonallinen kasvu, jota traditiossa pidetään mo- 


raalisesti ja esteettisesti suotavana. 

Opettajuuden amerikkalainen malli korostaa opetusteknista lähtökohtaa, 
jossa tieteellisesti (oppimispsykologisesti) tutkittujen menetelmien pohjalta 
voidaan oppimisen malleja soveltaa minkä tahansa sisällön opettamiseen, uni- 
versaalisti ja standardoidusti. Saksalaisessa traditiossa taas opettajan keskeinen 
kvalifikaatio on ollut sivistyneisyys sinänsä: vain itse sivistyneenä voi sivistys- 
perinnettä välittää eteenpäin. Opettajalla pitää esimerkiksi olla omakohtai- 
nen suhde siihen akateemiseen tieteenalaperinteeseen, joka hänellä on opetet- 
tavanaan. Kriittisyyteen kasvetaan tuntemalla traditio. (Tomperi 2000, 29.) 

Suomalainen kansakoulujen käytännöllinen kasvatusoppi perustui pit- 
kään saksalaiseen didaktiseen traditioon, jossa psykologian osuus oli paljon vä- 
häisempi kuin Yhdysvalloissa. Kansakoulunopettajien koulutuksessa vaikutti 
herbart-zilleriläisyys. Se korosti opetusopillisia käytännön muotoja ja painotti 
oppiaineiden ja tiedonalalähtöisen systematiikan merkitystä sekä opettajan 
työn moraalista perustaa opetuksen toteuttamisen lähtökohtana (Ahonen 
2000). Oppikoulunopettajien koulutuksessa (auskultointi) yliopistojen aine- 
laitosten edustamalla oppiainelähtöisellä pedagogiikalla oli puolestaan selkeä 
tehtävä. Saksalaisessa didaktiikan traditiossa myös ainedidaktisella tutkimuk- 
sella oli perinteisesti vahva asema (Kansanen 1992, 27). Vastaavalla tavalla 
Suomen oppikoulujen lukusuunnitelman rakenne perustui saksalaiseen niin 
sanottuun Lehrplan-traditioon. Siinä oppiaineet ja niiden tuntimäärät määri- 
tellään hyvin tarkasti. Peruskoulun syntyvaiheessa tämä periaate omaksuttiin 
ja se on jatkunut näihin päiviin asti. (Salminen 2012, 104.) 

Luokanopettajien maisteritasoisessa koulutuksessa vuodesta 1979 lähtien 
opetettavien oppiaineiden opinnot (myöhemmin niin sanotut monialaiset 
opinnot) ovat perustuneet niin ikään ainedidaktisiin malleihin. Opetushar- 
joittelussa oppiaineet ovat olleet keskeinen harjoittelun kohde. Vaikka didak- 
tiikan teoreettinen ja tieteellinen asema oli 1970-luvulla varsin vaatimaton, se 
palveli erityisesti koulutuksen käytännön tehtävää. Opettajat tuli kouluttaa 
käyttämään aikaisempaa tehokkaampia tekniikoita. Sitä edellyttivät kou- 
lu-uudistuksen suunnittelulähtöinen ja yksityiskohtaisiin tavoitteisiin pe- 
rustuva opetustyö. Opettajankoulutuksen julkilausuttuna lähtökohtana oli 
1970-luvulta aina 1990-luvun alkuun saakka didaktisesti ajatteleva opettaja. 


(Salminen & Säntti 2013, 112-115.) 

Amerikkalainen oppimispsykologinen ja opetusteknologialähtöinen tut- 
kimus vaikutti 1970-luvulla myös didaktiikkaan, jossa korostui tarkka suun- 
nittelu (Kansanen 1992, 69). Kasvatustehtävä oli magerilaisen tavoiteajattelun 
pohjalta pilkottava hyvin yksityiskohtaisiin ala- ja osatavoitteisiin. Vastaava 
tarkka strukturointi näkyi opetusharjoittelun arvostelussa, joka perustui ka- 
nadalaisen S.C.T Clarken vuonna 1970 esittämään taksonomiaan. Kosken- 
niemen tutkimusryhmä jäljitti lähes luonnontieteellisellä tarkkuudella labo- 
ratorio-olosuhteissa teoreettista mallia opettajan työlle. Koskenniemi uskoi 
ratkaisevansa opetustapahtuman rakenteen mahdollisimman yksityiskohtai- 
sesti. (Saari 2011; Salminen & Säntti 2012.) 

1960-luvun lopulta lähtien nämä kaksi erilaista koulukuntaa — saksalaispe- 
räinen systemaattinen didaktiikka ja amerikkalainen opetusteknologisempi 
ja enemmän oppimista korostava ajattelutapa — alkoivat risteytyä opettajien 
koulutusta suunniteltaessa. Aikakauden komiteoissa (Komiteamietintö 1975, 
45—48, 176) orastava jännite on jo nähtävissä. Erityisesti aineenopettajan kou- 
lutuksessa oli korostunut liian yksipuolinen tiedollinen ja didaktinen paino- 
tus. Opetusta oli muutettava oppilaskeskeisempään suuntaan. 

Opettajankoulutuksen tiedetausta rakentui 1970-luvulla varsin haasta- 
vissa ja osin ristiriitaisissa olosuhteissa. Lisäksi tieteellistämisen lähtökohtaa 
vaikeutti tehty hallinnollinen ratkaisu, jolla silloiset kasvatustieteen laitokset 
muodostettiin omiksi yksiköikseen opettajankoulutuksesta irrallaan. Syn- 
tynyt opettajankoulutuksen autonomia pikemminkin eristi toimintaa kas- 
vatustieteelle läheisten tieteenalojen vaikutuspiiristä kuin lisäsi yhteistyötä. 
Opettajankoulutusta antavien yksiköiden päätehtävä oli alusta pitäen koulut- 
taa ensisijaisesti opettajia, kun taas kasvatustieteen laitoksilla oli julkilausuttu 
päävastuu tutkimuksesta sekä tutkijoiden, koulutussuunnittelijoiden ja koulu- 
hallinnon ammattilaisten koulutuksesta. (Salminen & Säntti 2012, 110-111.) 

Kuten edellä on käynyt ilmi, 1990-luvun kuluessa opettajankoulutukseen 
alkoi kohdistua voimakasta kritiikkiä. Silloiset puheenvuorot kuvaavat hyvin 
nuoren tieteenalan vaikeutta asemoida tehtäväänsä uskottavasti akateemisena 
tulokkaana ja monitieteisenä alana. Didaktiikka ei ollut vielä lunastanut it- 
senäistä tiedestatusta, kun siitä jo kriittisimmissä puheenvuoroissa haluttiin 


kokonaan luopua. (Salminen & Säntti 2013.) 

Tutkiessaan didaktiikan saksalaista tiedetaustaa Kansanen (1992, 55) teki 
1990-luvun alussa varovaisen kriittisen päätelmän: ”Saattaa olla, että opetuk- 
sen tarkoituksen moninaiset ilmenemismuodot kohdistavat huomion pois ope- 
tuksen varsinaisesta tavoitteesta eli oppilaan persoonallisen kehityksen edistä- 
misestä, jossa oppiminen on keskeinen ilmiö”. Ennustus osui oikeaan. Erityisen 
haastajan kasvatustiede ja didaktiikka saivat 1990-luvun kuluessa kasvatus- 
psykologiasta. 

Kasvatuspsykologian professori Maija-Liisa Rauste-von Wright kirjoitti 
teoksissaan (Rauste-von Wright 1996, 21; Rauste-von Wright ym. 2003, 14), 
kuinka didaktiikka oli ohittanut kokonaan oppimisen ongelmat koulupeda- 
gogiikassa. Peruskoulun opetussuunnitelma ja vallitseva opetustapa edustivat 
hänen mukaansa mekanistis-behavioristista oppimiskäsitystä, ja perinteinen 
didaktisesti painottunut opettajankoulutus arvioitiin vastaavasti behavioristi- 
seksi ja vanhanaikaiseksi. Kuitenkin Rauste-von Wrightin havaintoon liittyy 
ilmeinen ristiriita, koska mekanistis-behavioristinen oppimiskäsitys kiinnit- 
tyy nimenomaisesti (kasvatus)psykologian eikä didaktiikan traditioon. 

Vuosikymmenen lopulla kasvatuspsykologit alkoivat esittää vaihtoehtoisia 
tapoja organisoida opettajankoulutusta. Ensimmäisenä tämä tapahtui Helsin- 
gin yliopistossa. Didaktiikan vastaliike synnytti oman luokanopettajan kou- 
lutuksen linjan, jonka pääaineeksi muodostui asetuksella kasvatuspsykologia. 
Kymmenen opiskelijan pilottiryhmä aloitti toimintansa syksyllä 1998. Opetus 
organisoitiin alusta lähtien ilmiölähtöiseksi. (Kasvatustieteellisen tiedekun- 
nan opinto-opas 1998—1999, 132.) Myöhemmin vastaavia kasvatuspsykolo- 
giaan perustuvia koulutuksia käynnistettiin muissa Suomen opettajankoulu- 
tusyksiköissä. 

Uudistuksen tavoitteena oli muuttaa perinteisen koulun opettajakeskei- 
nen ja ainelähtöinen toimintakulttuuri kohti oppilaslähtöistä ja oppiaineita 
integroivaa oppimista. Tämä edellytti perusteellista käsitteiden ja niihin no- 
jautuvan toiminnan muutosta (Rauste-von Wright 1997; Rauste-von Wright 
ym. 2003, 115). Kasvatuspsykologiaan perustuva oppimisen mallinnus on 
tuottanut erilaisia orientaatioita. Jussilan (1999, 34) mukaan psykologian pro- 
fessori Johan von Wright ankkuroi oman lähestymistapansa pragmaattiseksi 
konstruktivismiksi, jossa korostui William Jamesin, John Deweyn ja Georg H. 


OPETUSSUUNNITELMATUTKIMUS 127 


Jari Salminen & Janne Säntti 


Meadin ajattelu. Tutkivan oppimisen paradigma puolestaan korosti 2000-lu- 
vun alusta lähtien älykkään toiminnan ja asiantuntijuuden kehittämisen läh- 
tökohtia. Mallissa korostuivat oppivan yhteisön periaate, jossa samanaikaisesti 
tuetaan yksilöllistä kasvua ja yhteistä tiedon rakentamista. Koululaitoksen ei 
katsottu tukevan riittävästi älyllisten valmiuksien kehittämistä, joita tulevai- 
suuden työntekijät tarvitsevat. (Hakkarainen ym. 2002, 3.) 

Konstruktivismi kohtasi myös kritiikkiä. Siihen perustuvia oppimisen 
tekniikoita voimakkaasti puoltavat argumentit arvioitiin ideologisiksi, eivätkä 
ne perustuneet vakuuttaviin tutkimustuloksiin (Kirschner, Sweller & Clark 
2006, 8-85). Rikhard Foxin (2001, 23) mukaan konstruktivismista muodos- 
tui 1990-luvulla opettajankoulutusta ohjaava ”a somewhat uncritically accepted 
textbook account of learning”. Jussila (1999, 31) arvioi malleja myös historiat- 
tomiksi. Koulun kritiikissä ja kasvatuspsykologian malleissa ohitettiin jo 
1800-luvulta lähtien kasvatusteoreetikkojen kuten Herbartin, Rousseaun ja 
Paulsenin esittämät näkemykset oppilaan esiymmärryksen, aktiivisuuden ja 
osallisuuden merkityksestä oppimisen prosessissa. 

Didaktiikan tavoin myös kasvatuspsykologialta puuttuivat empiiriset näy- 
töt ja pitkäkestoiset kokeilut todellisissa olosuhteissa. Oppilaslähtöiset kou- 
luun kohdentuneet voimakkaat uudistusvaatimukset eivät 1990-luvulta läh- 
tien useinkaan perustuneet tutkimusnäyttöihin, vaan ainoastaan lupaukseen 
paremmasta oppimisesta ja ”uusista oppimiskäsityksistä”, joissa ”perinteinen 
koululaitos” samalla yksioikoisesti tuomittiin tehtävässään epäonnistuneeksi. 
Samalla tavalla 1990-luvun didaktiikan teoksissa opettajan tehtävänkuvaan 
tuli uusia yhteiskunnallisia vaatimuksia, jotka varsin kritiikittä ja ilman todel- 
lista empiiristä näyttöä listattiin hyvän opettajan ominaisuuksiin kuuluviin 
kriteereihin. (Salminen & Säntti 2012.) 

Näissä esimerkeissä didaktiikka ja koululaitos näyttäytyvät hyvin his- 
toriattomina. Kuten Antti Saari (2011, 19) on väitöskirjassaan suomalaisen 
kasvatuksen tutkimuksesta esittänyt, on tiedeala koko 1900-luvun ajan ir- 
tautunut kaikista koulutuksen ja kasvatuksen kulttuurisista ja historiallisista 
reunaehdoista. Osa teoreettisista malleista on puolestaan kehitetty alun perin 
aikuiskoulutuksessa, muun muassa lääkärikoulutuksessa, ei pitkäkestoisena 


tutkimustyönä peruskoulun arjessa (Salminen & Säntti 2012). 

Kasvatustieteellisesti orientoituneen didaktiikan ja kasvatuspsykologian 
välinen kuilu lienee viime vuosina kaventunut 1990-luvun lopun ja 2000-lu- 
vun alun reviiritaisteluun verrattuna. Tämä ilmiö voidaan tulkita didaktiikan 
teoreettisena ehtymisenä, jolloin se on näivettynyt erilaisten opetusmenetel- 
mien tutkimukseksi ja edistämiseksi ilman didaktiikka-traditioon palautuvaa 
sivistysteoreettista ja yhteiskunnallista yhteyttä. Lähentyminen on nähtävissä 
myös uusissa peruskoulun opetussuunnitelmissa. Niissä edellytetään aikai- 
sempaa selvemmin monialaisten oppimiskokonaisuuksien organisoimista, 
” jossa kunkin oppiaineen opetuksessa ja erityisesti oppiainerajat ylittäen tarkas- 
tellaan todellisen maailman ilmiöitä tai teemoja kokonaisuuksina” (Perusope- 
tuksen opetussuunnitelman perusteet 2014, 31.) 

Silti näiden kahden koulukunnan välillä on teoreettinen pysyvä pa- 
radigmaero, jonka William James jo 1800-luvun lopulla tunnisti. Erwin 
Johanningsmeier on tiivistänyt William Jamesin havainnot ajatukseen: 
”Knowledee of psychology would not ensure pedagogical prowess”. Psykologiasta 
ei voida johtaa yksiselitteisiä pedagogisia malleja. Yleiset psykologiset käsitteet 
eivät tavoita yksilöllistä, monimuotoista ja ennustamatonta toimintaa. Psyko- 
logian käsitteet näkyvät ihmisen toiminnassa aina kulloisestakin kontekstista 


riippuen. (Sutinen 2009, 130.) 


Johtopäätökset 


Olemme edellä esitelleet kolme opettajankoulutuksen keskeistä historiallisesti 
määrittynyttä jännitettä. Kasvatustiede, erityisesti opettajankoulutus, on pa- 
kotettu eräänlaiseen kompromissiin näiden dilemmojen seurauksena. Niitä ei 
voida lopullisesti ratkaista. Toisaalta liian voimakas kallistuminen kumpaan 
tahansa äärilaitaan tuottaa yhtä lailla uusia ongelmia. 

Teorian ja käytännön välinen kysymys aiheuttaa edelleen keskustelua ja 
mielestämme sitä ei ole ratkaistu, vaikka joissakin puheenvuoroissa niin saa- 
tetaankin väittää. Suomalainen opettajankoulutus voisi siirtää huomiotaan 
teorian ja käytännön harmonisen liiton mainostamisen sijaan tuon käsitepa- 
rin haasteellisuuden pohtimiseen. Ehkä tämän seurauksena ei myöskään lu- 
vattaisi ja odotettaisi liikoja teoreettiselta osa-alueelta. Teorian ja käytännön 


välimuoto, jossa on siis kumpaakin sopivasti, ei ole välttämättä sekään kestävä 

ratkaisu: pysytellessään jännitteiden keskivälillä seurauksena on helposti ti- 
lanne, jossa kaikki ovat tyytymättömiä. Pahimmassa skenaariossa opettajan- 
koulutuksen sisällöt eivät ole teoreettisia (toisin sanoen älyllisesti innostavia), 
mutta toisaalta niillä ei ole oikein käytännön hyötyäkään. 

Toiseksi kysymys perustutkimuksen ja soveltavan tutkimuksen välisestä 
suhteesta on aina ajankohtainen kaikissa tieteissä. Soveltavan tutkimuksen 
hengessä tieteeltä voidaan toki odottaa tiettyä hyödyllisyyttä ja käytännöl- 
lisyyttä, mutta se ei saa tapahtua perustutkimuksen kustannuksella. Mikäli 
kasvatustiede haluaa menestyä myös akateemisessa maailmassa, on perustut- 
kimus alue, jossa syntyy akateemista uskottavuutta. Sen ohella, että perustut- 
kimus on soveltavan tutkimuksen taustalla, on sillä myös välttämätön pidem- 
män aikavälin itseisarvo tieteen sisäisessä kehityksessä. 

Kolmanneksi suomalaisen opettajankoulutuksen on syytä pohtia perin- 
teisen didaktiikan mahdollisuutta nykyisessä koulutuskontekstissa. Analyy- 
simme mukaan didaktiikka on ajautunut varsin ahtaaseen nurkkaan. Lienee 
aiheellista kysyä, miten didaktiikka voi tällä hetkellä ilman aine-etuliitettä. 
Ainedidaktiikan asema on myös aika ajoin kyseenalaistettu. Paradoksaalista 
on se, että suomalaisen koululaitoksen saavuttama PISA-menestys on pääosin 
saavutettu niiden opettajien työn tuloksena, jotka koulutettiin 1960-luvulta 
aina 1990-luvulle didaktisesti ajattelevan opettajan paradigman pohjalta. 

Historian tutkimuksen pohjalta ei voi ennustaa, miten nämä kolme jän- 
nitettä tulevat painottumaan tulevaisuudessa. Viimeaikaisten kehityskulujen 
pohjalta piirtyy esille erikoinen jänniteyhtälö. Opettajankouluttajat ovat lu- 
vanneet ainakin retorisella tasolla teorian ja käytännön välisen lähes saumat- 
toman yhteyden toteutuneen. Todellisia tutkimusnäyttöjä aiheesta ei kuiten- 
kaan juuri ole. Samalla kasvatustiede on ottanut jatkuvasti yhä uusia tehtäviä, 
joihin se ilmoittaa vastaavansa tutkimusperustaisesti, jopa kansainvälisen 
huippututkimuksen vertailussa, kun se samanaikaisesti on irtautunut omas- 
ta ohuesta traditiostaan ja systematiikasta sekä laiminlyönyt pitkäkestoista 
perustutkimusta. Yhtälöä voi pitää varsin haastavana, kun ottaa lisäksi huo- 
mioon tieteenalan lyhyen historian, vähäisen autonomian ja toimialan vaikeat 


lähtökohdat kilpailtaessa ulkoisesta tutkimusrahoituksesta. 

Heikentyvät PISA-tulokset, koululaitoksessa käynnissä oleva eriarvois- 
tuminen ja opettajan ammatin statuksen laskeminen saattavat keikauttaa 
hyvinkin nopeasti jännitteiden tasapainoa kokonaan uusilla ja ennakoimat- 
tomilla tavoilla. Sellaisessa tilanteessa opettajankoulutus ajautuisi jälleen krii- 
siin 1990-luvun alun tapaan. Syitä etsittäisiin mitä todennäköisemmin koulu- 
tuksen väärin tulkitusta teoreettisuudesta, pinnallisista tutkimusnäytöistä ja 
opettajien aineenhallinnan perustaitojen heikentymisestä. 

Esittämämme jännitteet voidaan myös kieltää tai niitä voidaan vähätellä — 
tutkimukseen tai kokemukseen perustuen. Pyrimme analyysillämme herättä- 
mään tietoisuutta esitetyistä jännitteistä, joilla on sangen pitkät historialliset 
juuret. Osin kyse on historiallisista lähtökohdista ja valinnoista, tutkimuksen 
perustehtävistä sekä koululaitoksen kehittämisestä. Osa kysymyksistä liittyy 
yhtä lailla kasvatustyön inhimilliseen luonteeseen, joka on yleismaailmallinen 
ja keskeisiltä osin arvokysymys, jota tiede ei pysty ratkaisemaan: mitä on hyvä 


kasvatus ja kuinka sitä tulisi toteuttaa? 

Tutkivan opettajan rakentuminen 
akateemisessa opettajankoulutuksessa: 
Kohti monimutkaisia keskusteluja 


Johanna Sitomaniemi-San 


1970-luvun opettajankoulutusuudistuksista lähtien suomalainen 
opettajankoulutus on profiloitunut akateemiseksi koulutuksek- 
si, jossa korostetaan opettajan tieteellistä ajattelua ja tutkijuutta. 
Artikkelissa tarkastellaan suomalaisessa opettajankoulutustut- 
kimuksessa esiintyvän tutkivan opettajan idean diskursiivista ra- 
kentumista ja sen vaikutuksia opettajankoulutuksen opetussuun- 
nitelmaan. Samalla pohditaan opetussuunnitelmatutkimuksen 
tieteidenvälisen ja teoreettisen orientaation tarjoamia mahdolli- 
suuksia opettajankoulutustutkimuksen piirissä käytävien keskus- 
telujen rikastuttamiseksi ja monimutkaistamiseksi. 


Johdanto 


Opetussuunnitelmateoreetikko William Pinarin (2004; 2009) ajatus ope- 
tussuunnitelmasta ”monimutkaisena keskusteluna” (engl. curriculum as 
complicated conversation) kutsuu opettajankoulutuksen tutkijaa tarkaste- 
lemaan opettajankoulutuksen opetussuunnitelmaa monikerroksisena ja 
moniulotteisena, historiallisesti ja kulttuurisesti muotoutuneena rakennel- 
mana. Ajatus monimutkaisesta keskustelusta rohkaisee opettajankoulutusta 
laajentamaan keskusteluavaruuttaan ja ottamaan vastaan kasvatuksellisten 
kysymysten kompleksisuuden ja keskeneräisyyden opetussuunnitelmatyös- 
sään. Tässä artikkelissa esittelen muutamia tuloksia ja päätelmiä aiemmasta 
tutkimuksestani (Sitomaniemi-San 2015), jossa pyrin monimutkaistamaan 
keskusteluja suomalaisesta opettajankoulutuksesta. 

Eräs suomalaisen opettajankoulutuksen opetussuunnitelmaa keskeisesti 


määrittävä tekijä 1970-luvun lopulta lähtien on ollut opettajankoulutuksen 

akateemisuus, johon on myös vaihtelevasti viitattu ilmaisuilla rietee/lisyys ja 
tutkimusperustaisuus. Opettajankoulutuksen opetussuunnitelmissa ja opet- 
tajankoulutustutkimuksessa tämä akateemisuus näyttäytyy nykyisin useim- 
miten itsestäänselvyytenä. Samalla akateemisuuteen, tieteellisyyteen ja tut- 
kimukseen näyttäisi kietoutuvan monenlaisia, osin ääneen lausumattomia ja 
tunnistamattomia oletuksia näiden käsitteiden merkityksestä ja merkitysten 
vaikutuksesta opettajankoulutukselle. Tutkimuksessani halusin tuoda tavan- 
omaisesta poikkeavan näkökulman suomalaisen opettajankoulutuksen tutki- 
musperustaisuuteen ja siihen liittyvään tutkivan opettajan ideaan kysymällä, 
mitä kyseisen ilmiön diskurssi tekee ja tuottaa. Tällöin tuli mahdolliseksi 
nostaa esille uusia kulttuurisesti ja historiallisesti orientoituneita kysymyksiä 
suomalaisen opettajankoulutuksen opetussuunnitelmasta sekä opettajuuden 
diskursiivisesta rakentumisesta. 

Historiallisesta näkökulmasta opettajankoulutustutkimuksen kenttä ei 
ole ollut kaikista otollisinta maaperää tieteidenvälisistä keskusteluista ammen- 
tavien, vaikeiden ja monimutkaisten kysymysten esittämiseen ja tutkimiseen. 
Esimerkiksi Anne Phelan (2011) on kiinnittänyt huomiota opettajankoulutus- 
tutkimusta perinteisesti vaivaavaan ”nurkkakuntaisuuteen” eli eristäytynei- 
syyteen. Opettajankoulutuslaitosten erityisyys muiden akateemisten laitosten 
joukossa on johtanut institutionaaliseen eristäytyneisyyteen, jossa tutkimusta 
on pitkälti ohjannut opettajankoulutuksen käytännöstä ja empiriasta nouse- 
vat kysymykset. Viimeisten vuosikymmenten aikana, kansainvälisestikin tar- 
kasteltuna, opettajankoulutuksen tuottama tutkimus on ollut ongelmanaset- 
telultaan ja lähtökohdiltaan suurelta osin käytännönläheistä siinä mielessä, 
että tutkimuksen tehtävänä on ollut ohjata opettajankoulutuksen tuloksia ja 
parantaa tulevien opettajien oppimisprosesseja — siis parantaa opettajankou- 
lutuksen toimintamalleja ja pedagogisia käytänteitä. Vaikka opettajankoulu- 
tustutkimuksen käytännöllistä roolia ei pidä väheksyä, tutkimuksen käytän- 
nöllisen suuntautuneisuuden vaara piilee tutkimusongelmien määrittämisen 
kaventumisessa. Kun huomio kiinnittyy käytäntöön ja ennalta määrättyjen 
tavoitteiden saavuttamiseen, opettajankoulutustutkimuksen keskeiseksi ta- 


voitteeksi nousee sen välitön hyöty. (Phelan 2011.) 

Opettajankoulutustutkimuksen institutionaalisen eristaytyneisyyden rin- 
nalla — ja osin sen johdosta — on kulkenut intellektuaalinen eristäytyneisyys. 
Tämä on näyttäytynyt ensinnäkin opettajankoulutustutkimuksen vähäisenä 
kiinnostuksena liikkua tieteiden välillä ja ammentaa teoriasta oman kenttän- 
sä ulkopuolelta (esimerkiksi filosofiasta). Intellektuaalinen eristäytyneisyys 
on näkynyt myös taipumuksena erottaa opettajankoulutuksen poliittiset, 
kulttuuriset ja yhteiskunnalliset kontekstit sekä makrotason valtakysymykset 
opettajankoulutustutkimuksen ytimestä. (Phelan 2011.) 

Suomalaisen opettajankoulutuksen akateemisuutta koskeva tutkimus ei 
ole merkittävästi poikennut Phelanin kuvaamasta kansainvälisestä (joskin 
anglosaksispainotteisesta) opettajankoulutustutkimuksen kentästä. Joita- 
kin koulutussosiologisia (esim. Simola 19984; 1998b) ja kasvatushistoriallisia 
(esim. Puustinen 2012; Rantala & Rautiainen 2013; Säntti, Rantala, Salminen 
& Hansen 2014) tutkimuksia lukuun ottamatta valtaosa suomalaisen opet- 
tajankoulutuksen akateemisuutta koskevasta tutkimuksesta on keskittynyt 
opettajankoulutuksen pedagogiseen arviointiin ja kehittämiseen pitäen aka- 
teemisuutta ja tutkimusperustaisuutta itsestään selvänä lähtökohtana. On 
esimerkiksi seurattu akateemiseksi luokanopettajaksi kehittymistä (Uusikylä 
1990), analysoitu tieteellisen ajattelun kehittymistä luokanopettajakoulutuk- 
sessa (Hakala 1992), tutkittu opettajaksi opiskelevien asenteita ja kokemuksia 
tutkimusperustaisesta opettajankoulutuksesta (Byman ym. 2009; Maaranen 
& Krokfors 2007) ja tarkasteltu opettajankouluttajien näkemyksiä tutkimus- 
painotteisesta opettajankoulutuksesta (Krokfors ym. 2011). Näissä (enimmäk- 
seen laadullisissa) tutkimuksissa opettajankoulutuksen akateemisuus ja sitä 
seuraava tutkimuksellisuus on otettu kyseenalaistamattomaksi pedagogiseksi 
lähtökohdaksi. Toisin sanoen tutkimuksen tehtävänä on ollut kehittää ja ar- 
vioida pedagogisia käytäntöjä tuottamalla tietoa niin opettajaksi opiskelevien 
kuin opettajankouluttajien akateemiseen opettajankoulutukseen liittyvistä 
näkemyksistä, kokemuksista ja asenteista. 

Opetussuunnitelmatutkimuksen kentän tieteidenvälinen ja teoreettinen 
orientaatio sen sijaan korostaa kasvatuksen ja koulutuksen ilmiöiden tarkas- 
telua kulttuurisesti ja historiallisesti muotoutuneina rakennelmina. Tällainen 


orientaatio tarjoaa opettajankoulutustutkimuksen kentälle erilaisen ongel- 

manasettelutavan. Tutkimuksen tavoitteeksi ei ensisijaisesti nouse opettajan- 
koulutuksen välitön parantaminen tai kehittäminen, vaan pikemminkin opet- 
tajankoulutuksen moninaisten kulttuuristen kerrosten näkyväksi tekeminen, 
purkaminen ja haastaminenkin. Vaikka tällainen usein kriittiseksi luonneh- 
dittu ja koettu lähestymistapa voi johtaa ratkaisemattomien ja vaikeidenkin 
kysymysten äärelle, tulee samalla mahdolliseksi nähdä, kuvitella ja toimia 
toisin opettajankoulutuksessa. (Ks. Britzman 2003; Phelan 2011; Popkewitz 
2008.) Näin tieteidenvälisesti ja teoreettisesti orientoitunut opettajankoulu- 
tustutkimus voi avata uusia mahdollisuuksia sanoa jotakin kasvatuksellista (ei 
siis ainoastaan esimerkiksi sosiologista) ja näin syventää opettajankoulutus- 
tutkimuksen keskusteluja opettajuudesta. 

Ammentaen yllä kuvatusta poststrukturalistisesta opetussuunnitelmatut- 
kimuksen perinteestä oma tutkimukseni ei ollut kehittävää (”Kuinka suoma- 
laisen akateemisen opettajankoulutuksen käytänteitä voisi edelleen paran- 
taa?”), arvioivaa (”Millä tavoin suomalainen akateeminen opettajankoulutus 
on onnistunut?”) eikä myöskään preskriptiivista (”Miltä suomalaisen akatee- 
misen opettajankoulutuksen pitäisi näyttää ollakseen parempaa?”). Luonneh- 
tisin tutkimustani pikemminkin optimistisen kriittiseksi. Kyseenalaistamalla 
ja purkamalla akateemisen opettajankoulutuksen diskurssin nykyisiä itses- 
täänselvyyksiä oli mahdollista nostaa esiin erilainen repertuaari suomalaisen 
opettajankoulutuksen ongelmia, haasteita ja mahdollisuuksia. Tässä mielessä 
tutkimustani juurikin ohjasi halu kehittää opettajankoulutusta, mutta vailla 
tarvetta välittömälle hyödylle, valmiille totuuksille tai selkeille ratkaisuille. 

Seuraavassa osiossa esittelen tutkimuksen teoreettis-metodologista lähes- 
tymistapaa tutkimusperustaisen opettajankoulutuksen diskurssin purkami- 
seksi. Sen jälkeen esitän keskeisiä tutkimustuloksia siitä, kuinka diskurssi poh- 
jautuu käsitykseen tieteen edistävästä vaikutuksesta ja kuinka autonominen, 
tutkiva opettaja tulee diskurssissa tuotetuksi. Lopuksi pohdin, kuinka tutki- 
muksen tarjoamat näkökulmat monimutkaistavat keskusteluja opettajankou- 


lutuksen tutkimusperustaisuudesta. 

Tutkimusperustaisen opettajankoulutuksen diskurssin purkaminen 


Suomalaisen opettajankoulutuksen lähihistorian tärkeimpiin käännekohtiin 
lukeutuu 1970-luvun korkeakoulu- ja opettajankoulutusuudistukset, joiden 
myötä opettajankoulutus muuttui kokonaisuudessaan maisteritason koulu- 
tukseksi (ks. Simola 1993). Akatemisoitumisen myötä suomalaiseen opettajan- 
koulutusta koskevaan pedagogiseen ja opetussuunnitelmalliseen keskusteluun 
nousi tähän päivään jatkunut juonne, jonka keskeisiä kysymyksiä ovat olleet: 
Minkälaiset seikat tekevät opettajankoulutuksesta akateemisen? Millainen on 
akateemisesti koulutettu opettaja? Tutkimuksessani keskityin analysoimaan 
tätä keskustelun juonnetta suomalaista akateemista opettajankoulutusta kos- 
kevissa tieteellisissä julkaisuissa aina opettajankoulutusuudistuksen ajoilta 
nykyhetkeen eli 1960-luvulta 2010-luvulle. Valitsin tarkasteltaviksi teksteiksi 
nimenomaan sellaiset julkaisut, joissa akateeminen/tieteellinen/tutkimuspe- 
rustainen opettajankoulutus oli otettu pedagogiseksi tai tutkimukselliseksi 
lähtökohdaksi — en siis tekstejä, joissa akateemisen opettajankoulutuksen idea 
tuli kyseenalaistetuksi (esim. Kivinen & Rinne 1989). Tarkasteltavat tekstit 
sisälsivät Suomessa ja kansainvälisesti julkaistuja monografioita, kokooma- 
teoksia sekä kasvatustieteellisten lehtien artikkeleita ja lyhempiä kirjoituksia. 

Ranskalaisen filosofin Michel Foucault'n teoreettis-metodologisia välinei- 
tä hyödyntäen analysoin tieteellisissä teksteissä rakentuvaa suomalaisen tutki- 
musperustaisen opettajankoulutuksen diskurssia. Tällaisessa foucault’laisessa 
analyysissa tarkastellaan tiedon ja vallan yhteen kietoutumisen (”tieto/vallan”) 
vaikutuksia diskurssissa, jolloin tietoa ei siis nähdä objektiivisten totuuksien 
välittäjänä vaan tietynlaisten ”totuuksien”? tuottamisena tietynlaiseen järjes- 
tykseen, tietyssä ajassa ja paikassa. (Foucault 1976/1998; 1980; ks. myös esim. 
Fendler 2010; MacLure 2003). 

Diskursiivisuuden lisäksi lähestymistapaani määritti myös historiallisuus. 
Foucault'n tuotannosta tässäkin vaikutteita saaneena tutkimuksessa tarkas- 
teltiin suomalaisen tutkimusperustaisen opettajankoulutuksen nykyisyyden 
historiaa (Foucault 1975/1991). Toisin sanoen tutkimukseni lähti liikkeelle 
nykyhetken ilmiöstä eli akateemisesta opettajankoulutuksesta 2010-luvulla, 
mutta päätyi tarkastelemaan sen historiallisesti ja kulttuurisesti muotoutu- 


neita olemassaolon ehtoja. Tällainen ote historian kirjoittamiseen eroaa niin 

kutsutusta perinteisestä historiasta siinä, että pyrkimyksenä ei ole tuottaa ob- 
jektiivista selostusta faktojen, tapahtumien ja toimijoiden ketjusta. Sen sijaan 
nykyisyyden historian tarkoituksena on jäljittää, tehdä näkyväksi ja purkaa 
diskursiivisia käytänteitä, joiden kautta tulemme olemassa oleviksi tietynlai- 
sina subjekteina. 

Tutkimuksessani hahmotin siis tutkimusperustaisen opettajankoulutuk- 
sen diskurssin muodostuvan eri tavoin risteävistä historiallisista kerroksista, 
joissa ihmisten ja instituutioiden ideat, ihanteet, toiveet, uskomukset ja huolet 
kehkeytyvät. On huomionarvoista, että foucault'lainen diskurssin tarkastelu 
ei kohdistu toimijoihin (tässä tapauksessa tieteellisten tekstien kirjoittajiin, 
opettajankouluttajiin tai tutkijoihin) ja niiden aikomuksiin. Huomio kiin- 
nittyy pikemminkin siihen, mitä diskurssi tekee, mitä diskurssissa tapahtuu, 
ja miten diskurssin olemassaolo on mahdollista. Lähestymistapani tutkimus- 
perustaisen opettajankoulutuksen diskurssin ja nykyisyyden historian tar- 
kasteluun tarkoitti seuraavien tutkimuskysymysten kysymistä: Minkälaisia 
opettajasubjekteja tutkimusperustaisen opettajankoulutuksen diskurssi tuottaa? 
Minkälaiset kulttuurisesti ja historiallisesti spesifit olosuhteet ja yhteiskunnal- 
liset ihanteet ovat mahdollistaneet tutkimusperustaisen opettajankoulutuksen 
”totuuksien” muotoutumisen? 

Tarkemmaksi erityiskysymykseksi nousi tutkivan opettajan” toistuva 
esiintyminen suomalaisessa diskurssissa. Tutkimuksessani päädyin tarkas- 
telemaan tutkivan opettajuuden ilmenemismuotoja ja vaikutuksia nimen- 
omaan Suomessa, pitäen mielessä sen, että liikkuessaan paikasta toiseen ideat 
ja teoriat muuttuvat ja kiinnittyvät kulttuuriseen maastoon erityisellä tavalla 
(Popkewitz 2005). Näin oli mahdollista pohtia, milla tavoin tutkiva opettajuus 
on tullut ja tulee tuotetuksi Suomessa, ja mitä tämä kertoo suomalaisesta akatee- 
misesta opettajankoulutuksesta ja suomalaisesta kasvatusajattelusta. 

Tiivistäen voisi sanoa, että tein tutkimusta suomalaisesta opettajankou- 
lutustutkimuksesta ja näin ollen samalla opettajankoulutuksen opetussuun- 
nitelmasta. Problematisoin diskursiivisesti tuotettuja totuuksia tieteellisestä 
opettajankoulutuksesta ja tutkivasta opettajuudesta avatakseni mahdollisuuk- 


sia nähdä ja kuvitella toisin. Seuraavaksi siirryn tarkastelemaan tutkimuspe- 

rustaisen opettajankoulutuksen diskurssissa rakentuvia, tieteelle asetettuja 


toiveita edistyksesta. 


Tieteellisen opettajankoulutuksen lupaukset 


1970-luvun loppupuolella tapahtuvaa opettajankoulutusuudistusta edelsi 
aktiivinen keskustelu opettajankoulutuksen uudelleen järjestämisen ja aka- 
temisoitumisen tarpeellisuudesta. Nähtiin, että opettajille olisi taattava mah- 
dollisuus täydentää koulutustaan suorittamalla akateemisia jatko-opintoja 
(Koskenniemi 1962). Koulutusmuotoja haluttiin myös yhdenmukaistaa si- 
ten, että opettajat saisivat pedagogiselta ja tieteelliseltä tasoltaan samanlaisen 
koulutuksen riippumatta koulutusasteesta, jossa valmistuttuaan opettaisivat 
(Koskenniemi 1962; Kyöstiö 1965). Akateemisen, yhtenäistetyn opettajan- 
koulutuksen katsottiin myös vähentävän opetuksen laatueroja kaupungeissa 
ja maaseudulla sijaitsevien koulujen välillä (Kyöstiö 1965). Nämä toiveet opet- 
tajankoulutuksen yhdenmukaistamisesta ja koulutustason nostamisesta kyt- 
keytyivät kiinteästi 1970-luvulla tapahtuneeseen koulureformiin, jonka myötä 
rinnakkaiskoulujärjestelmä korvattiin peruskoululla (ks. esim. Simola 1993). 
Akateemisen opettajankoulutuksen diskurssissa opettajaseminaarien lak- 
kauttaminen ja opettajaksi opiskelevien siirtäminen yliopistokoulutuksen pii- 
riin nähdään mahdollisuutena nostaa opettajankoulutuksen tieteellistä pro- 
fiilia. Tässä pyrkimyksessä tieteen tehtäväksi asetetaan opettajankoulutuksen 
nostaminen perinteen ja pysähtyneisyyden ajasta kohti edistyksellisempää tu- 
levaisuutta. Tähän sisältyy toisaalta ammatillisen opettajaseminaaritradition 
hylkääminen sen käytännöntiedon korostamisen ja ”harrastelijamaisuuden”? 
(Kyöstiö 1965, 9) vuoksi ja toisaalta spekulatiivisen, filosofisen kasvatusajat- 
telun perinteen syrjäyttäminen empiirisen kasvatustieteellisen tiedon tieltä. 
Molempien traditioiden nähdään rajoittavan opettajan autonomiaa ja kykyä 
toimia ammattimaisesti koulussa, jonka on vastattava alati muuttuvan yhteis- 
kunnan vaatimuksiin. Akateemisen opettajankoulutuksen diskurssissa näh- 
dään, että seminaariperinteen käytännöllisyys pitää opettajan pelkän tekni- 
kon roolissa (esim. Niemi 1989a) kun taas filosofinen tieto ei tarjoa opettajalle 


tieteellisin menetelmin todennettua tietopohjaa, jolloin he jäävät vailla tarvit- 

tavia taitoja ja ominaisuuksia itsenäisten kasvatuksellisten päätösten tekemi- 
seen (esim. Viljanen 1988). 

Nämä tieteelle visioidut tehtävät opettajankoulutuksen uudistamisesta ja 
opettajan ylevöittämisestä autonomiseksi ja tieteellisesti ajattelevaksi ammat- 
tilaiseksi voidaan lukea valistuksen hengessä kirjoitettuna ”fabrikaationa” tai 
kertomuksena, jossa tiede merkitsee lupausta edistyksestä ja takapajuisuuden 
taakse jättämisestä (ks. Popkewitz 2005; Saari 2013). Tässä kohden on tarpeel- 
lista muistuttaa, että tutkimusperustaisen opettajankoulutuksen diskurssia ja 
siinä kulkevaa tieteen kertomusta ei tarkastella tässä empiirisen todellisuuden 
selittäjänä tai vahvistajana. Tarkoituksena ei ole myöskään puolustaa sen kum- 
memmin ”uutta” kuin ”vanhaakaan”. Tieteellisen, tutkimusperustaisen opet- 
tajankoulutuksen diskurssin tarkastelun pyrkimyksenä on valottaa binäärisen 
logiikan rakentumista ja rajoittavuutta. 

Akatemisoituneen, tieteellistyneen opettajankoulutuksen lupaukseen 
kätkeytyy toive ei ainoastaan edistyneemmästä opettajakunnasta ja koululai- 
toksesta vaan myös edistyneemmästä ja kehittyneemmästä kansakunnasta. 
Esimerkiksi opettajankoulutuksen akateemisen tason nähdään korreloivan 
kansakunnan kehitystason kanssa. Mitä kauempana kansakunnan opettajan- 
koulutus on yliopistopohjaisuudesta, sitä vähemmän kyseistä valtiota voidaan 
pitää kehittyneenä. Opettajankoulutuksen sijoittamattomuus yliopistoon 
nähdään ”takapajuisuuden” merkkinä (Kyöstiö 1965, 7), ja opettajankoulutus- 
reformi akatemisoitumisineen ”luonnollisena seurauksena” (Malinen 1974, 2) 
yhteiskunnan kehittyessä lineaarisessa jatkumossa kohti alati parempaa tule- 
vaisuutta. 

Tieteen ja tutkimuksen keinoin itseään uudistava opettajankoulutus näh- 
dään yhtenä ”todellisen sivistysvaltion tunnusmerkkinä” (Uusikylä 1992, 61; 
ks. myös Krokfors 2005, 78) sekä takaavan Suomen maineen ”korkean tason 
koulutusmaana” (Lonka & Pyhältö 2010, 316). Suomen erinomaiset tulokset 
2000-luvun PISA-tutkimuksissa tulevat näin myös osaksi tutkimusperustaisen 
opettajankoulutuksen narratiivia. Esimerkiksi akateemisen luokanopettaja- 
koulutuksen 30-vuotistaivalta juhlistavassa kokoomateoksessa esitetään suo- 
malaisen koulun menestyksen selittyvän 1970-luvun opettajankoulutusuudis- 
tuksella (Niemi 2010, 30—31). 

Suomalaisen koulun erinomaisuutta pohdittaessa on yhtenä keskeisimpä- 
nä tekijänä pidetty opettajakunnan korkealuokkaista tasoa, johon taas aka- 
teemisen opettajankoulutuksen on nähty suuresti vaikuttaneen (esim. Kallio- 
niemi, Toom, Ubani & Linnansaari 2010; Niemi, Toom & Kallioniemi 2012; 
Sahlberg 2011; Silander & Välijärvi 2013). Tutkimusperustaisen opettajan- 
koulutuksen lupaukset edistyneemmästä koulusta ikään kuin kulminoituvat 
fabrikaatioon autonomisesta, tutkivasta opettajasta. Seuraavassa osiossa esitän 
tiivistetysti tutkimukseni keskeisimpiä tuloksia siitä, kuinka tieteellisesti kou- 
lutettu, tutkiva opettaja tulee rakennetuksi tutkimusperustaisen opettajan- 


koulutuksen diskurssissa. 


Autonomisen, tutkivan opettajan diskursiivinen rakentuminen 


Tässä osiossa ensin tarkastelen, kuinka tutkimusperustaisen opettajankou- 
lutuksen diskurssi rakentaa ideaa tai mielikuvaa tieteen kautta vapautetusta 
opettajasta eli autonomisesta opettajasta. Tämän jälkeen esittelen, kuinka eri- 
laiset ideat ja mielikuvat ”tutkimuksesta” risteävät ja tulevat yhdessä tuotta- 
neeksi tutkivan opettajan. 

Tutkimusperustaisen opettajankoulutuksen diskurssissa visio autonomi- 
sesta opettajasta kiinnittyy toiveisiin opettajasta koulua muuttavana vaikut- 
tajana, itsenäisenä päätöksentekijänä sekä aktiivisena, elinikäisenä oppijana. 
Ensimmäiseen toiveeseen sisältyy näkemys opettajasta muutosagenttina, joka 
mahdollistaa koulun uudistumisen niin, että se alati vastaa yhteiskunnan tar- 
peisiin ja vaatimuksiin, myös tulevaisuudessa. ”Staattisen toteuttajaopettajan” 
ja ”tulevaisuusorientoituneen vaikuttajaopettajan” (Krokfors 2005, 72) vas- 
takkainasettelussa tieteellisen koulutuksen tehtävä on vapauttaa opettaja ru- 
tiinista, vanhan toistamisesta ja henkilökohtaisen kokemuksen kehästä kohti 
sekä tieteellistä että tietoista — ja näin ollen koulua uudistavaa — ajattelua ja 
toimintaa. Akateemisen koulutuksen katsotaan estävän ajattelu- ja toimin- 
tatapojen kangistumista ja kapeutumista sekä kehittävän opettajan kykyä ja 
halua ajatella itse (esim. Ojanen 1993). 

Diskurssissa ilmenevään toiseen toiveeseen kätkeytyy mielikuva opettajas- 
ta, joka tieteelliseen tietoon tukeutuen (mutta ei kuitenkaan sille alistuen) te- 


kee itsenäisiä opetukseen liittyviä päätöksiä ja päätelmiä sekä muodostaa omia 

kasvatuksellisia ja opetuksellisia näkemyksiä. Sen sijaan että opettaja sokeasti 
toteuttaisi ulkopuolelta tulevia ohjeita, nojautuisi valmiiksi laadittuihin muis- 
tilistoihin ja proseduureihin ja vastaisi muiden auktoriteettien vaatimuksiin, 
autonomisella opettajalla on omistajuus kasvatukselliseen ja kasvatustieteelli- 
seen tietoon, jonka pohjalta hän voi itse asettaa tavoitteensa ja ohjata toimin- 
taansa. Opettajan kehittelevä, vuorovaikutteinen työ teorian ja käytännön 
välillä nähdään diskurssissa tutkimuksellisena työnä, jossa ei ole sijaa ulkoa 
ohjautuvuudelle. Tässä tieteen tehtäväksi visioidaan ei ainoastaan todellisen, 
empiirisen tiedon tarjoaminen opettajan päätöksenteon tueksi vaan myös 
opettajan eettisen sitoutumisen ja ammatillisen motivaation herättäminen 
(esim. Uusikylä 1977). 

Tutkimusperustaisen opettajankoulutuksen diskurssin kolmannen toi- 
veen toteutumisen katsotaan mahdollistuvan tutkimusperustaisen opetta- 
jankoulutuksen varustaessaan tulevia opettajia niillä tiedoilla, asenteilla ja 
taidoilla, joiden kautta he voivat jatkuvasti kehittyä ammatillisesti. Akateemi- 
sen koulutuksen tutkimusorientaation nähdään siirtyvän opettajan mukana 
työelämään niin, että hän on sielläkin edelleen utelias, tiedonhaluinen ja avoin 
jatkuvalle oppimiselle. Näin tieteellinen koulutus mahdollistaa autonomisen 
opettajan aktiivisuuden, vastuullisuuden ja tietoisuuden omasta oppimises- 
taan ja ammatillisesta kehittymisestään (esim. Mikkilä-Erdmann & liskala 
2013; Uusikylä 1992). 

Tutkimuksessani syvensin yllä kuvatun tieteen roolin tarkastelua opetta- 
jan autonomian mahdollistajana kohdistamalla analyyttisen katseen siihen, 
kuinka diskurssissa vahvasti läsnä oleva idea turkivasta opettajasta rakentuu. 
Tutkiva opettajuus on ollut jo usean vuosikymmenen ajan vakiintunut käsite 
opettajankoulutusta ja opettajuutta koskevassa kansainvälisessä kirjallisuu- 
dessa. Tutkivan opettajuuden eri malleja on kehitelty esimerkiksi 1950-luvulla 
Yhdysvalloissa ja 1960- ja 1970-luvuilla Isossa-Britanniassa (ks. Hammersley 
1993), osin myös toimintatutkimuksen ja reflektoivan opettajuuden ideoi- 
den puitteissa (esim. Cochran-Smith & Lytle 1999; Carr & Kemmis 1986; 
Richardson 1994). Suomessa 1960-luvulla kehittyneen, didaktista prosessia 
koskevan tutkimuksen seurauksena syntyi myös omanlaisensa versio tutkivas- 


ta, tutkijanomaisesta opettajasta (esim. Malinen 1974; Uusikylä 1977). 

Suomalaisessa tutkimusperustaisen opettajankoulutuksen diskurssissa 
tutkivaan opettajuuteen liittyvien käsitteiden, teorioiden ja suuntausten kirjo 
on laaja. Diskurssissa viitataan monipuolisesti tutkivaa opettajuutta koskeviin 
kansallisiin ja kansainvälisiin lähteisiin, joten diskurssissa piirtyvä tutkiva 
opettaja voidaan hahmottaa monikerroksisena yhdistelmänä eri vaikutteita. 
Tutkimusperustaista opettajankoulutusta koskevissa teksteissä näitä vaikut- 
teita voi kirjallisten viittausten tasolla tunnistaa ja erottaa toisistaan, mutta 
itse tutkivan opettajasubjektin diskursiivisessa rakentumisessa eri suuntaukset 
ja vivahde-erot ikään kuin sulautuvat yhteen. Tutkimistani teksteistä erotin 
ja rekonstruoin kaksi tutkivan opettajuuden juonnetta, joista toinen näyt- 
ti muodostuvan edellä mainitusta suomalaisesta versiosta ja toinen muista, 
kansainvälisistä tutkivan opettajuuden ideoista. Nimeän ne tässä didaktisesti 
ajattelevan tutkijaopettajan ja tutkivan praktikko-opettajan juonteiksi (vaikka 
itse teksteissä käytetään monia eriäviä nimityksiä). Näiden kahden juonteen 
voidaan nähdä kiinnittyvän diskurssiin toisistaan merkittävästi poikkeavin 
tavoin, vaikka sanastoltaan nämä juonteet näennäisesti muistuttavatkin toi- 
siaan. Kahden eri juonteen rekonstruoinnin tarkoituksena ei kuitenkaan ole 
jäsentää tyhjentävästi näiden eroavaisuuksia, vaan tehdä näkyväksi, kuinka 
historiallisesti ja kulttuurisesti eri tavoin muotoutuneet merkitykset ”tutki- 
muksesta” risteävät autonomisen, tutkivan opettajan tuottamisessa. Pyrki- 
myksenä ei ole myöskään tarkastella, kuinka erilaiset tutkivalle opettajalle 
annetut merkitykset sopivat analyyttisesti yhteen. Tutkivalle opettajan eri 
merkitykset ja historiallisesti rakentuneet juonteet — jopa keskenään ristirii- 
taiset sellaiset — tulevat yhdessä vahvistaneeksi tutkivan opettajan idean dis- 
kursiivista voimaa ja kestävyyttä (ks. Fendler 2003). 

Didaktisesti ajattelevan tutkijaopettajan juonteella tarkoitan ajatusta 
tutkivasta opettajasta, joka kehittyi paljolti Matti Koskenniemen ja hänen 
kanssatutkijoidensa kehittämän didaktisen prosessianalyysin pohjalta (esim. 
Koskenniemi & Hälinen 1970; ks. myös Saari 2011). Näissä empiirisissä tut- 
kimuksissa pyritään tuottamaan systemaattista, kasvatustieteellistä tietoa 
opetusprosessista. Didaktisesti ajattelevan tutkijaopettajan juonteeseen si- 
sältyy ajatus siitä, että opettajalle on tarjottava tieteellisesti tuotettua tietoa 


opetusprosessin lainalaisuuksista, jotta hän ei olisi opetustilanteessa päätöksiä 

tehdessään pelkän kokemuksellisen ja spekulatiivisen tiedon varassa. Lisäksi 
katsotaan, että tutkijan metodologiset välineet opetusprosessin havainnoin- 
nissa kuuluvat myös opettajan työskentelyvälineistöön, jotta opetusprosessi 
tulisi hänelle näkyväksi ja havainnoitavaksi koululuokassa. Näin opettajalle 
annetaan myös tutkijan positio, josta havainnoida opetusprosessia osallistuen 
siihen samalla opettajana. 

Tässä juonteessa tieteellinen opettajankoulutus nähdään mahdollisuu- 
tena varustaa opettaja empiirisellä kasvatustieteellisellä tiedolla sekä tutki- 
musmetodologisilla taidoilla, jotta opettajalle olisi mahdollista tehdä itsenäi- 
siä, vastuullisia ja luovia päätöksiä opetuksessaan. Tuleville opettajille tulee 
paitsi opettaa kasvatustieteen teoriaa ja käsitteistöä myös järjestää tutkijan 
koulutusta eli tarjota kokemuksia kasvatustieteellisen tutkimuksen teosta ja 
tutkimusmetodologian soveltamisesta. (Ks. esim. Alikoski 1973; Sahlberg 
1993.) Samalla tulevien opettajien on omaksuttava tutkiva ote oman ope- 
tustyönsä tarkasteluun, eli opittava havainnoimaan, arvioimaan, pohtimaan 
ja reflektoimaan omaa opetustyötään. Tutkijaopettaja olisi siis koulutettava 
kohdistamaan tieteellinen katseensa opetustilanteeseen kahdesta suunnasta: 
toisaalta tutkijan näkökulmasta luokkahuoneen laidalta tai ulkopuolelta ja 
toisaalta opettajan sisäisestä näkökulmasta opetusprosessin ohjaajana. Näin 
tutkimusmetodologiset taidot tulevat valjastetuksi sekä opetusprosessia kos- 
kevan kasvatustieteellisen tiedon tuottamiseen että opettajan metakognition 
ja reflektiotaitojen kehittämiseen. Tutkijaopettajan toteuttama opetusprosessi 
hahmottuu tutkimusprosessina, jossa tieteen tekemisen konventiot ja empi- 
rian pohjalta kehitetyt teoriat viitoittavat tietä tutkijaopettajan itsenäiselle, 
tieteelliselle didaktiselle/pedagogiselle ajattelulle. 

Kun yllä kuvattu didaktisesti eli tieteellisesti ajattelevan tutkijaopettajan 
idea nojautuu (positivistisen ja myöhemmin tulkinnallisen käänteen) empii- 
risen kasvatustieteellisen tutkimuksen konventioihin ja akateemisen tiedon 
ylivoimaan, diskurssista rekonstruoimani tutkivan praktikko-opettajan juonne 
perustuu melkeinpä käänteisiin käsityksiin tutkimuksesta. Paljolti toiminta- 
ja opettajatutkimuksesta ammentava idea tutkivasta praktikko-opettajasta 
nimittäin haastaa tieteellisen tutkimuksen konventiot pyrkiessään demokra- 


tisoimaan ja demystifioimaan eli luonnollistamaan tutkimuksen tekoa. 

Ensiksi, tässä juonteessa tutkijan ja opettajan välisen eron häivyttäminen 
tapahtuu vähättelemällä akateemisen tiedon ja ammattitutkijan rooleja opet- 
tajalle relevantin kasvatuksellisen tiedon tuottamisessa. Yliopiston suojissa 
toimivat kasvatustieteilijät nähdään määrittelevän tutkimuskysymyksiä kou- 
lun ulkopuolelta, kun taas opettajat luokkahuoneen ensisijaisina asiantuntijoi- 
na pystyvät kysymään tarkempia ja relevantimpia tutkimuskysymyksiä koulun 
kehittämiseksi ja uudistamiseksi (ks. esim. Rantala 2008; Syrjälä & Lauriala 
1990). Tutkiva praktikko-opettaja tulisi siis nähdä yhdenvertaisina akateemi- 
sen tutkijan kanssa, ja tutkivan praktikko-opettajan tuottamaa tietoa ei tulisi 
vähätellä akateemisen tiedon rinnalla. Tässä juonteessa nähdään, että tutki- 
van praktikko-opettajan etuoikeutettu asema koulun ja luokkahuoneen asian- 
tuntijana takaa hänelle vähintään yhdenvertaisen, ellei jopa ylemmän paikan 
kasvatuksellisen tiedon tuottamisen hierarkiassa (ks. esim. Korpinen 1994; 
Kynäslahti ym. 2006). 

Toiseksi, tutkivan praktikko-opettajan juonteessa tutkimuksen teko näh- 
dään toimintana, jota autonomiset opettajat toteuttavat luonnostaan. Katsan- 
tokanta on siis täysin päinvastainen kuin didaktisesti ajattelevan tutkijaopet- 
tajan juonteessa, jossa tutkimuksen teko tulee mahdolliseksi vasta tieteellisen 
koulutuksen ja tutkimusmetodologisen kompetenssin kautta. Tutkivan prak- 
tikko-opettajan juonteessa tutkimus viittaa autonomisen opettajan uteliai- 
suuteen ja kyselevään, ihmettelevään asenteeseen, jonka nähdään takaavan 
opettajan kyvyn jatkuvasti uudistua työssään. Tutkimuksella viitataan myös 
tutkivaan oppimiseen, jota autonomisen opettajan oletetaan työssään harjoit- 
tavan. Lisäksi tutkimuksella viitataan autonomisen opettajan harjoittamaan 
itsereflektioon, jonka kautta hän tulee tietoiseksi omista ajatusrakennelmis- 
taan ja toimintatavoistaan uudistaakseen niitä läpi opettajanuransa. (Ks. esim. 
Lonka & Pyhältö 2010; Niikko 1996; Ojanen 2003.) 

Näiden kahden juonteen tunnistaminen ja rekonstruoiminen nostavat 
esiin diskurssissa tuotetun tutkivan opettajasubjektin monikerroksisuuden 
ja monimerkityksellisyyden. Vaikka molemmissa juonteissa pyrkimyksenä 
on saattaa tutkijan ja opettajan positiot yhteen ja laajentaa opettajan autono- 
miaa, lähtökohdat ovat keskenään hyvin erilaiset. Didaktisesti ajattelevan tut- 


kijaopettajan juonteessa juuri tieteellisesti koulutetuksi tutkijaksi tuleminen 

mahdollistaa autonomian opettajana, kun taas tutkivan praktikko-opettajan 
juonteessa autonomia ja tutkijuus on löydyttävä opettajasta itsestään, luon- 
nostaan, ilman että se olisi akateemisen tutkijayhteisön määriteltävissä tai 
sieltä lunastettavissa. Vaikka juonteiden välillä olevien erojen voidaan nähdä 
olevan jännitteisessä suhteessa toisiinsa nähden, diskurssista voi myös havai- 
ta, että nämä kaksi juonnetta (ja muut mahdolliset juonteet, joita ei ole kysei- 
sen tutkimuksen puitteissa paikannettu) tulevat yhdessä vahvistaneeksi ideaa 
opettajasta tutkijana. Toisinaan tutkimuksen ja tutkivan opettajan erilaiset 
merkitykset tulevat tuoduksi yhteen hyvin konkreettisellakin tavalla: ”Arki- 
kielen mukaisesti tutkiva opettaja on utelias ja tapahtumia tarkkaava, mutta 
sen lisäksi hänen pedagogista ajatteluaan voivat ohjata tutkimusmetodologiasta 
opitut kriteerit” (Kansanen 1993, 50). 

Kaiken kaikkiaan akateemisen, tutkimusperustaisen opettajankoulutuk- 
sen diskurssi hahmottuu modernina kertomuksena edistyksestä perinteen ja 
tietämättömyyden korvautuessa tieteen menetelmillä ja tieteellisellä tiedolla. 
Tieteen tehtävä on herättää opettajan tietoisuus ja aktiivisuus ja näin vapaut- 
taa opettaja passiivisuuden ja pysähtyneisyyden tilasta. Näin tieteellistymi- 
nen — toisin kuin voisi kuvitella — ei tuo suomalaiseen opettajankoulutukseen 
teknisempää orientaatiota vaan tukee ja vahvistaa perinteistä sivistysihannetta 
yksilön sisäisestä kasvusta ja vapaudesta. Tällä tavoin tarkasteltuna suomalai- 
nen akateeminen opettajankoulutus näyttäisi kurottautuvan yhtäältä edistys- 


uskoa täynnä kohti tulevaisuutta ja toisaalta nostalgisesti kohti menneisyyttä. 


Suomalaisen opettajankoulutuksen monimutkaisuus 


Suomalaista opettajankoulutusta koskevassa kirjallisuudessa nimenomaan sen 
akateemisuus, tieteellisyys ja tutkimusperustaisuus nostetaan esiin ainutlaa- 
tuisena, erityisenä piirteenä, jota ei löydy muualta maailmasta. Kirjallisuu- 
dessa korostetaan, että vaikka muissakin maissa opettajankoulutus voi olla 
yliopistotason koulutusta ja tutkivaan opettajuuteen perustuvaa, suomalainen 
malli erottautuu sen tieteellisyydellä, eriytyisesti sen vaatimuksilla varustaa 
opettajaopiskelijansa myös tieteellisen tutkimuksen taidoilla. Tutkimukseni 
tavoitteena oli purkaa ja haastaa opettajankoulutuksen akateemisuuteen liit- 


tyviä kyseenalaistamattomia oletuksia tutkivasta opettajuudesta ja tieteen 

edistävistä vaikutuksista. Ajattelemalla foucault’laisen, poststrukturalisti- 
sen teorian kanssa (Jackson & Mazzei 2012) tutkimusperustaisuus ja tutkiva 
opettajuus alkoivat näyttäytyä uudenlaisessa valossa, tutun ja itsestään selvän 
sijasta oudolta ja yllättävältä. Analyysin pohjalta oli mahdollista nostaa esiin 
uusia kysymyksiä akateemisesta opettajankoulutuksesta ja sen ongelmalli- 
suudesta suomalaisen opettajankoulutuskeskustelun monimutkaistamiseksi. 
Tutkivan opettajan diskursiivisen rakentumisen tarkastelun tulokset edelleen 
ohjasivat kysymään, minkälaisia vaikutuksia nykyisillä tutkimuksen ja tieteen 
teon käsityksillä on suomalaisen opettajankoulutuksen opetussuunnitelmal- 
le; minkälaisessa akateemisessa tilassa suomalaisen opettajankoulutuksen on 
nykyisessä muodossaan mahdollista liikkua. Seuraavassa pohdin, millä tavoin 
nykyisen opettajankoulutuksen tutkimusperustaisuus tulee mahdollisesti ra- 
joittaneeksi sitä akateemista tilaa, jossa tulevat opettajat voisivat tarkastella ja 
tutkia kasvatuksen ja koulumaailman kompleksisuutta. 

Analyysin tulokset valottavat tutkimusmetodologiaopintojen keskeisen 
aseman taustaa suomalaisessa opettajankoulutuksessa. Historiallisesti tutki- 
musmetodologian rooli ei selity ainoastaan suomalaisen kasvatustieteen empii- 
risellä käänteellä (ks. Saari 2011; Saari, Salmela & Vilkkilä 2014) ja siihen liit- 
tyvällä pyrkimyksellä näyttäytyä tieteenalana, joka tuottaa ”todellista” tietoa. 
Spesifimmin nykyinen tutkimusmetodologiapainotteisuus — itse kutsuisin 
sitä metodologiasta lumoutumiseksi — selittyy tutkijaopettajan kouluttamise- 
na didaktiseen/pedagogiseen ajatteluun nimenomaan tutkimusmetodologian 
avulla. Vaikka suomalaisten opettajankoulutuslaitosten opetussuunnitelmat 
pitävät sisällään sinänsä monipuolisen tarjonnan kursseja, jotka eivät toki ra- 
joitu didaktiikkaan ja pedagogiseen ajatteluun, väitän, että ”koskenniemeläi- 
sen” didaktisen ajattelun vahva perintö näkyy siinä, miten opiskelijoita ohja- 
taan kasvatustieteellisen tutkimuksen pariin ”metodologia edellä”. Näyttäisi 
siltä, että tutkimusmetodologisen osaamisen katsotaan olevan avainasemassa 
opettajan kohtaamien pedagogisten ongelmien ratkaisemisessa (esim. Krok- 
fors 2007, 153; Malinen 1974; Niemi 1989b, 252) juurikin siitä historiallisesti 
muotoutuneesta syystä, että se on nähty opettajan didaktisen/pedagogisen 
ajattelun systemaattisen kehittämisen ehtona. Toisaalta tutkimusmetodolo- 


gisesta kompetenssista on myös tullut eräänlainen tae opintojen akateemises- 

ta tasosta, sillä se tätä nykyä näyttäisi useimmiten olevan opettajaopiskelijan 
opinnäytetyön ensisijainen tieteellisyyden kriteeri. 

Jos opettajaopiskelijoiden tutkimusopintojen nähdään koostuvan ensisi- 
jaisesti tutkimusmetodologian opinnoista, on vaarana, että tutkimustaidot 
hahmottuvat jopa teknisesti toteutettavana aineistonkeruun ja luokittelun 
prosessina. Kasvatustieteellisen tutkimuksen toteuttaminen ”metodologia 
edellä” voi helposti muodostua prosessiksi, jossa opettajaopiskelija ensin va- 
litsee henkilökohtaisesti kiinnostavan aiheen, sitten valitsee metodologian 
ja lopuksi etsii aiheeseensa sopivan teoreettisen viitekehyksen (ks. Maaranen 
2010, 490). Tällaisessa tutkimusprosessissa muodolliseksi tai konventionaali- 
seksi kutsuttu (Jackson & Mazzei 2012; St. Pierre 2013) laadullinen metodo- 
logia ei kuitenkaan kykene kovin helposti etäännyttämään tutuksi koetusta 
asiasta, laajentamaan ajattelua tai rikastuttamaan analyysia (Salo 2015; St. 
Pierre & Jackson 2014). Lisäksi teorian rooli tällaisessa metodologiavetoisessa 
tutkimusprosessissa päätyy joko olemaan selittävä (kuten esimerkiksi erilai- 
set teoriat oppimisesta) tai toimimaan tutkimuksen kyseenalaistamattomana 
kasvatuksellisena totuutena ja lähtökohtana. Samalla katoaa paikka teorialle 
ajattelun ja analyysin välineenä, lähestymistavalle jossa teoreettiset ja metodo- 
logiset valinnat ja välineet eivät ole erotettavissa toisistaan. 

Voisi täten väittää, että suomalaisen opettajankoulutuksen tutkimusperus- 
taisuus tulee merkittävällä tavalla kaventaneeksi sitä akateemista tilaa, jossa 
tulevia opettajia koulutetaan kohtaamaan, pohtimaan ja tutkimaan kasvatuk- 
sellisia ongelmia. Opettajankoulutuksen nykyinen tieteellisyys tulee rajoit- 
taneeksi opettajaopiskelijoiden mahdollisuuksia oppia ajattelemaan teorian 
kanssa kasvatuksellisten — ja kasvatustieteellisten — kysymysten äärellä. Toi- 
sin sanoen ”tutkimuksen” ja ”tutkivan opettajuuden” läsnäolo akateemisessa 
opettajankoulutuksessa tulee omalta osaltaan sulkeneeksi ulos sellaisen ope- 
tussuunnitelman, joka tarjoaisi monipuolisempia välineitä kasvatuksellisen 
maailman monimutkaisuuden ja monimuotoisuuden tarkasteluun. Metodo- 
logiapainotteisuus ja teoriattomuus tulevat yhdessä vaikuttaneeksi Phelanin 
(2011) mainitseman opettajankoulutuksen eristäytyneisyyteen sekä opetus- 


suunnitelmallisessa että tutkimuksellisessa mielessä. 

Foucault-vaikutteisen linssin lapi katsottuna suomalaisen opettajankoulu- 
tuksen tieteellisyys näyttäytyy itse toivomansa edistyksen sijasta pysähtynei- 
syyden mahdollistajana. Tällä en kuitenkaan tarkoita, että edistys” olisi sen 
toivottavampaa tai ongelmattomampaa (ks. modernin, länsimaisen edistyk- 
sen poststrukturaalinen ja postkoloniaalinen kritiikki kasvatustieteissä, esim. 
Andreotti 2011; Todd 2009; Willinsky 1998). Huomioni kohdistuu pikem- 
minkin siihen, kuinka suomalaisessa opettajankoulutuksessa ”tutkimus” tulee 
nivotuksi akateemiseen tietoon tavalla, jossa nojaudutaan valmiisiin, kyseen- 
alaistamattomiin kasvatusajattelun totuuksiin. 

Vaikka diskurssin analysoinnin tarkoituksena ei ollut kuvata empiiris- 
tä todellisuutta, voimme havaita, että diskurssilla on todellisia, materiaalisia 
vaikutuksia. Opettajankoulutuksen opetussuunnitelman diskursiivisten käy- 
tänteiden syy-seuraus-suhde ei niinkään paikannu esimerkiksi siihen, kuinka 
tutkivia akateemisesta opettajankoulutuksesta valmistuneet opettajat opetus- 
työssään todellisuudessa ovat. Sen sijaan diskurssin vaikutukset konkretisoi- 
tuvat esimerkiksi siinä, millä tavoin tutkimuksesta, tieteellisyydestä ja aka- 
teemisesta tiedosta on mahdollista puhua opettajankoulutuksessa sekä miten 
tutkivan opettajan idea kätkee sisälleen ja ylläpitää ihanteita kansakunnasta ja 
sen edistyksestä. 

Esittämälläni kritiikillä on kuitenkin kääntöpuolensa. Vaikka nykyisen 
tutkimusperustaisen opettajankoulutuksen idean voi nähdä usealla tavalla 
rajoittavan opetussuunnitelmallisia ratkaisuja ja kaventavan opettajankou- 
lutuksen akateemista tilaa, suomalaisen opettajankoulutuksen akateemisuu- 
della on samalla paljon ainutlaatuista potentiaalia ja mahdollisuuksia uusille 


avauksille. 


Teorian ja akateemisen tiedon mahdollisuudet 
opettajankoulutuksessa 


Kuten Phelan (2011) korostaa, opetussuunnitelmatutkimuksen teoreettisella 
ja tieteidenvälisellä orientaatiolla olisi paljon annettavaa opettajankoulutus- 
tutkimuksen — ja näin ollen itse opettajankoulutuksen — rikastuttamiseksi ja 
intellektuaalisen eristäytyneisyyden murtamiseksi. Teoretisointi, siis teorian 


kanssa ajattelu, haastaa opettajankoulutustutkimusta tarkastelemaan paitsi 

kohdettaan (opettajankoulutusta) myös itse rakentamaansa kenttää moni- 
kerroksisena, kulttuurisena ja historiallisena rakennelmana. Tästä syystä on 
melkeinpä väistämätöntä, että teoretisointi vaatii kumppanikseen tieteiden- 
välisyyttä, työskentelyä akateemisen tiedon kanssa kasvatuksellisen tiedon 
reunoilla ja ulkopuolella ja samalla metodologiapainotteisuudesta luopumista. 
Tässä mielessä kasvatustieteenkin kentälle tuodut ”postlaadullisen käänteen” 
(esim. St. Pierre 2013; St. Pierre & Jackson 2014) näkökulmiin tutustuminen 
voisi tarjota suomalaiselle opettajankoulutukselle — niin sitä koskevalle tutki- 
mukselle kuin opetussuunnitelmalle — yhdenlaisen tavan arvioida uudelleen 
kiinteää suhdettaan laadullisen tutkimuksen metodeihin. 

Vaikka tutkimukseni osoittaa, että nykyinen tutkimusperustaisuus tulee 
rajoittaneeksi kasvatuksellisten kysymysten akateemista tilaa suomalaisessa 
opettajankoulutuksessa, tarkastelemalla tutkimusperustaisuuden nykyisyy- 
den historiaa se myös avaa mahdollisuuksia opettajankoulutuksen ja akateemi- 
suuden suhteen uudelleen määrittelylle. Mitä tapahtuisi, ja millä seurauksilla, 
jos suomalainen opettajankoulutus avautuisi akateemiselle tiedolle ja teorialle 
eri tavalla? Tai toisella tavalla kysyttynä, onko suomalaisella opettajankoulu- 
tuksella varaa olla avautumatta? 

Suomalaisesta akateemisesta opettajankoulutuksesta esiin nostamani tut- 
kimustulokset ja kysymykset opettajankoulutuksen monimutkaistamiseksi 
eivät olisi mahdollisia ilman analyysia ja ajattelua teorian kanssa. Hieman 
poleemisessa tekstissään Lynn Fendler (2011) pitääkin Foucault'ta mitä sopi- 
vimpana opettajankouluttajana sekä nykyisyyden historiaa merkityksellisenä 
kasvatuksellisena projektina juuri siksi, että se provosoi meitä kuvittelemaan 


uusia olemassa olon muotoja maailmassa. 

Opetussuunnitelmatutkimus 
luokanopettajankoulutuksessa - yhdestä 
totuudesta moniin totuuksiin 


Liisa Hakala, Katriina Maaranen & Anna-Leena Riitaoja 


Helsingin yliopiston kasvatustieteellisen tiedekunnan opetussuun- 
nitelmatutkimuksen opinnoissa tavoitteena on laajentaa opiskelijoi- 
den opetussuunnitelmaa koskevaa ymmärrystä. Samalla purkautuu 
käsitys opettajasta yksinomaan opetussuunnitelman toimeenpani- 
jana. Tavoitteeseen pyritään historiallistamalla opetussuunnitel- 
matutkimusta ja opetussuunnitelmaa, tekemällä näkyväksi opetus- 
suunnitelman kompleksisuutta ja opetussuunnitelmaideologioiden 
välistä kamppailua sekä osoittamalla arvoneutraalina näyttäytyvän 
opetussuunnitelman kestämättömyyden. Esitämme yhden tavan 
toteuttaa opetussuunnitelmatutkimuksen opintoja. Nostamme 
myös esiin opiskelijoiden opintojaksoon liittyviä ajatuksia, joita 
olemme keränneet opintojakson jälkeen kahdella pienryhmähaas- 
tattelulla. Pyrimme siihen, että opiskelijat alkavat teorian informoi- 
mina rakentaa omaa opetussuunnitelmanäkemystään. 


Johdanto 


Suomessa opetussuunnitelmalla viitataan noin kymmenen vuoden välein uu- 
distettavaan asiakirjaan, joka ohjaa koulun toimintaa ja kertoo, mitä oppilaille 
opetetaan. Arkiajattelussa opetussuunnitelma voi näyttäytyä arvoneutraali- 
na, tärkeimpiä opeteltavia asioita listaavana dokumenttina, jota opettajat to- 
teuttavat. Myös opetussuunnitelmaa käsittelevässä tutkimuskirjallisuudessa 
opetussuunnitelma on näyttäytynyt kontekstistaan irrallisena ja poliittisesti 
neutraalina. Ajallisesti tällainen näkemys oli vallitseva erityisesti 1970-lukua 


edeltävinä vuosikymmeninä. (Pinar, Reynolds, Slattery & Taubman 1995.) 


Liisa Hakala, Katriina Maaranen & Anna-Leena Riitaoja 


Historiaton ja poliittisesti neutraali opetussuunnitelman tulkinta nostaa 
esiin ainoastaan menetelmällisiä kysymyksiä: miten saada oppilaat oppimaan 
opetussuunnitelmaan listatut asiat. Samalla tulee vaikutelma, että opettajan- 
koulutuksen tehtävä on muokata opiskelijoista pelkästään taitavia opetussuun- 
nitelman toimeenpanijoita. Keräämämme näytteenomaisen haastatteluaineis- 
ton perusteella voidaan todeta, ettei tällainen opetussuunnitelmaymmärrys 
ole kasvatustieteen maisteritutkintonsa puolivälissä oleville opiskelijoille 
täysin vieras. Kiinnostava kysymys on, kuinka tietoisesti opettajaopinnoissa 
pyritään purkamaan käsitystä opettajasta yksinomaan opetussuunnitelman 
toimeenpanijana. Eräs haastateltava (haastattelu 1, opiskelija or) muisti, miten 
ensimmäisen vuoden luennolla käynyt vierailija ”paukutti aika vahvasti [ope- 
tussuunnitelman] normatiivisuuspuolta” ja oli siten saanut opiskelijan varo- 
maan muodostamasta itsenäistä suhdetta opetussuunnitelmaan: ”muistakaa, 
tämä on normi, siitä poikkeaminen ei ole hyvä (...) niin sit siinä saattaa joku 
pelästyä, minkä jälkeen se on suunnattu se suunta ehkä vähän sille raiteelle, että 
nyt mä vähän varon ainakin liikaa ajattelemasta ite ja muodostamasta sellasta 
turvallista itsenäistä suhdetta siihen.” 

Opetussuunnitelmatutkimuksen opintojen tavoitteena on laajentaa opis- 
kelijoiden opetussuunnitelmaa koskevaa ymmärrystä, minkä voi ajatella pur- 
kavan käsitystä opettajasta opetussuunnitelman mekaanisena toimeenpani- 
jana. Ymmärrystä pyritään laajentamaan 1) historiallistamalla (ks. seuraava 
kappale) opetussuunnitelmatutkimusta ja opetussuunnitelmaa, 2) tekemällä 
näkyväksi opetussuunnitelman kompleksisuutta ja opetussuunnitelmaideolo- 
gioiden välistä kamppailua sekä 3) osoittamalla arvoneutraalina näyttäytyvän 
opetussuunnitelman kestämättömyyden. Tässä esitämme opetussuunnitel- 
matutkimuksen opinnoista yhden toteuttamistavan, jonka tavoitteena on 
saada opintojaksolla käsitellyn teorian informoimana opiskelijat rakentamaan 
omaa opetussuunnitelmanäkemystään. Nostamme tarkasteltavaksi myös 
opiskelijoiden opintojaksoa koskevia ajatuksia, joita olemme keränneet pien- 
ryhmähaastatteluin aiemmin toteutetun opintojakson jälkeen. 

Aloitamme tarkastelun katsauksella opetussuunnitelmatutkimukseen. 
Nykytilan ymmärtäminen edellyttää historiaan perehtymistä. Uutena näyt- 
täytyvät opetussuunnitelmaan liittyvät ehdotukset ovat todellisuudessa har- 

voin uusia. Uudet ehdotukset eivät ole irrallisia niistä historiallisista ympäris- 
töistä, joissa niitä koskeva tieto on tuotettu. (Goodson 2014; Schiro 2013.) Ne 
eivät ole myöskään irrallisia länsimaiseen tietoisuuteen merkittävästi vaikutta- 
neista ja toisistaan eroavista modernista ja postmodernista ajattelutavasta (ks. 
Pinar ym. 1995; Pinar 2014)". Historiatietoisuus auttaa ymmärtämään opetus- 
suunnitelman ideologisuutta (Pinar 2014). Poliittisen kontekstin tiedostami- 
nen on opettajan työssä tärkeää, sillä ilman sitä ”kasvatus- tai koulutustoiminta 
saattaa litistyä sokeaksi säännön seuraamiseksi, terminologiseksi vieraantumi- 


seksi ja ammatilliseksi itsesensuuriksi” (Autio 2010, 120). 


Opetussuunnitelman hallinnollisesta kehittämisestä 
sen kompleksisuuden ymmärtämiseen 


Opetussuunnitelmatutkimus on tieteenalarajat ylittävä yritys ymmärtää kas- 
vatus- ja koulutustodellisuuden kokonaisuutta kompleksisena keskustelua- 
varuutena, joka voi informoida mm. opetussuunnitelmauudistuksia, opetta- 
jankoulutusta sekä opettajan työn arkea, mutta myös opettajan ymmärrystä 
oman opetustyön periaatteista ja omista äänettömistä sitoumuksista (ks. Au- 
tio, Hakala ja Kujala tässä teoksessa). Vaikka ymmärrämme tämän hieman ly- 
hentämämme 'määritelmän' tilanteisena merkityksenantona, joka voi toisessa 
yhteydessä saada myös toisenlaisia painotuksia, määritelmä on aiheemme kan- 
nalta informatiivinen. Siitä on luettavissa Yhdysvalloissa 1970-luvulla käyn- 
nistynyt opetussuunnitelmatutkimuksen merkittävä siirtymä tai uudelleen 
käsitteellistäminen (reconceptualization). Tämän uudistuksen myötä tutkijat 
etäännyttivät itsensä heille langenneesta roolista, joka oli järjestelmää mukai- 
leva opetussuunnitelman hallinnollinen kehittäminen. Keskiöön nousi teo- 
ria ja pyrkimys ymmärtää opetussuunnitelmaa (Pinar ym. 1995, 5-7). Aution 
(2010) mukaan tässä ajatustavan muutoksessa oli kyse siitä, että uudistajat esit- 


' Käsitteisiin moderni ja postmoderni eri muodoissaan liitetään lukuisia toisistaan 


eroavia merkityksiä. Vaikka modernismiin ja postmodernismiin viitataan myös ajan- 
jaksoina, keskeiseksi nousevat erot modernismin ja postmodernismin tavoissa nähdä 
maailmaa. (Ks. Weinberg 2008, 31.) Tässä luvussa postmoderni ymmärretään mo- 
dernin perususkomuksia kyseenalaistavana kriittisenä asenteena tai ajattelutapana, 
johon liittyy merkittävää potentiaalia tehdä tilaa myös vaihtoehtoisille äänille ja maa- 
ilman näkemisen tavoille. 

tivät luopumista opetuksen organisointia korostavasta metodin kulttuurista ja 
keskittymistä yhteiskuntaa ja kulttuuria koskevien asioiden keskinäisyhteyk- 
sien näkemiseen ja ymmärtämiseen. 

Uusi asemoituminen ei kuitenkaan tarkoittanut sitä, että alan tutkijat ei- 
vät haluaisi muuttaa opetussuunnitelmaa. Tilan todellinen muutos katsotaan 
tapahtuvan vasta silloin, kun hyväksytään ja ymmärretään opetussuunnitel- 
man kompleksisuus (Pinar ym. 1995, 6). Myös opettajaopiskelijan opetussuun- 
nitelmaa koskevan ymmärryksen laajenemisessa on kyse opetussuunnitelman 
kompleksisuuteen havahtumisesta. Opetussuunnitelma ei ole vain toimeen- 
pantava asiakirja, vaan se symboloi aina tietynlaisia ideoita ja arvoja sekä käsi- 
tyksiä ihmisestä, maailmasta ja tiedosta. Opetussuunnitelmaa on perusteltua 
tarkastella asiakirjana, joka ottaa kantaa muun muassa historiallisiin, poliit- 
tisiin, eettisiin, rodullisiin tai sukupuolta koskeviin käsityksiin ja joka aina 
ilmenee tietynlaista todellisuutta ylläpitävänä ja uusintavana (Pinar ym. 1995; 


Pinar 2012). 


Kritiikin kohteena rationaalinen, psykologisoitunut opetussuunnitelma 


Yhdysvalloissa uudelleen käsitteellistämistä korostaneen opetussuunnitelma- 
tutkimuksen edustajat kyseenalaistivat tuolloin vallinnutta opetussuunni- 
telma-ajattelua (Pinar ym. 1995), jonka lähtökohtana oli vastata 1900-luvun 
alun teollistuvan yhteiskunnan tarpeisiin, jotka kumpusivat mm. työelämän 
ja kaupungistumisen synnyttämistä muutoksista. Koulutuksen tehtävänä 
pidettiin erityisesti sosiaalisen järjestyksen ylläpitämistä ja taloudellisen kas- 
vun edistämistä (Kliebard 1999; Labaree 2010; Tröhler 2011). Opetussuun- 
nitelmatutkimuksen kritiikki kohdistui laajalla rintamalla modernin ajatte- 
lun perusteisiin, kuten rationaalisuuteen, edistysuskoon, empiirisen tieteen 
kaikkivoipasuuteen sekä oletettuun arvoneutraaliuteen ja objektiivisuuteen. 
Nämä modernin tavat nähdä maailmaa ohjasivat myös yhdysvaltalaista kou- 
lutusta, joka ammensi kokeelliseen psykologiaan perustuvasta tieteellisestä 
opetussuunnittelusta sekä liike-elämän ja teollisuuden toimintamalleista, ku- 
ten maksimaaliseen tehokkuuteen pyrkivästä tieteellisestä liikkeenjohdosta. 
(Kliebard 1999; Pinar ym. 1995.) Koulun funktiona olisi olla aikuiselämään 


valmistava tehdas, opetussuunnitelma tuotantoprosessi, lapset raakamateriaa- 

lia ja opettaja sen saumattoman tuotantoprosessin päällysmies, jonka tulokse- 
na syntyy juuri sellaisia tuotteita, joita tilaaja on tilannut (ks. Kliebard 1999; 
Schiro 2013). 

Rationaalisen opetussuunnitelma-ajattelun ikonina voidaan pitää Ralph 
W. Tylerin opetussuunnitelmamallia. Tylerin vuonna 1949 julkaistun Basic 
Principles of Curriculum and Instruction -teoksen elinvoimainen perusidea on, 
että opetussuunnitelman laatiminen edellyttää tavoitteiden tarkkaa harkin- 
taa, niiden saavuttamisen näkökulmasta tarkoituksenmukaisen oppiaineksen 
ja oppimiskokemusten valintaa, edellisten organisointia tehokkaaksi ope- 
tukseksi sekä arviointia, joka kohdentuu oppimiskokemusten tehokkuuteen 
suhteessa tavoitteiden saavuttamiseen (Tyler 1957). Tylerilaisuudessa tiivistyy 
teollistuneen ajan yhteiskunta- ja ihmisihanne sekä usko tieteen avulla kont- 
rolloituun ihmisen todellisuuteen (Autio 2010, 118). Tylerin rationaaliksi 
kutsuttu malli sekä empiristisestä tieteenihanteesta ammentava behavioris- 
mi ja myöhemmin kognitiivinen psykologia olivat edistäneet sosiaalisen te- 
hokkuuden ideologiaa koulutuksessa niinä vuosikymmeninä, jotka edelsivät 
opetussuunnitelmatutkimuksen tuomaa muutosta (Pinar ym. 1995). Samalla 
kasvatus oli alkanut kutistua helpommin haltuun otettavaksi ja arvioitavaksi, 
arvoneutraalina ja universaalina näyttäytyväksi oppimiseksi, helpoksi saaliiksi 
pyrkimyksille välineellistää kasvatusta mitä erilaisimmista lähtökohdista (Au- 
tio 2010; 2017; Saari, Salmela & Vilkkilä 2014; Schiro 2013). Tässä ymmärrys- 
kehikossa kasvatuksen eettisyys, poliittisuus, sukupuolittuneisuus, länsikes- 
keisyys ja monet muut teemat ovat näennäisesti poispyyhittyjä. 

On syytä huomata, että Tylerin rationaali ja sen edistämä sosiaalisen te- 
hokkuuden ideologia eivät ole yksinomaan Yhdysvaltoihin rajoittuneita his- 
toriallisia jäänteitä. Peruskoulu-uudistuksessa tavoiterationaalisuus tuli osaksi 
opetussuunnitelma-ajattelua myös Suomessa (Saari ym. 2014; Simola 1998). 
Tylerin rationaali ja tehokkuuden ideologia vaikuttavat aktivoituvan mer- 
kittävinä pidetyissä kansallisissa ja globaaleissa kriiseissä, jotka ovat tänä päi- 
vänä lähinnä taloudellisia. Tylerilaisuus ja yhteiskuntarelevanssia painottava 
tehokkuuden ideologia ovatkin alkujuuria niille hallinnollisesti, poliittisesti 
ja työelämälähtöisesti määritellyille akateemisesti orientoituneille opetus- 


suunnitelmille, joiden kapea-alaisten tavoitteiden saavuttamista arvioidaan 

testeillä tilivelvollisuuden hengessä (Schiro 2013, 82). Tällainen yksinkertais- 
tava käsitys tiedonaloista ei pysty rakentamaan laajempaa ymmärrystä ihmi- 
sestä ja hänen maailmasuhteestaan, jotka ovat kasvatuksen ydintä (ks. Pinar 
2012). Saari, Salmela ja Vilkkilä (2014) näkevät tehokkuuden ideologian lähtö- 
kohtana myös niille työelämän joustavuutta edellyttäville vaatimuksille, jois- 
ta puolestaan juontuvat tarpeet liittää niin kutsuttuja geneerisiä valmiuksia 
opetussuunnitelman osaksi. Näiksi taidoiksi nimetään muun muassa ongel- 
manratkaisukyky, analyyttinen päättelykyky, kriittinen ajattelu, aineistojen 


hallinta sekä vuorovaikutus- ja esiintymistaidot (OPM 2011). 


Koulutus ideologisena kamppailuna 


Labaree (2010) tarkastelee artikkelissaan How Dewey lost: The victory of David 
Snedden and Social Efficiency ... 1900-luvun alkuun sijoittuvaa kamppailua yh- 
dysvaltalaisesta koulutuksesta, jolla on ollut kauaskantoisia seurauksia. Hal- 
linnolliset progressivistit edusmiehenään kasvatustieteilijä David Snedden* 
pyrkivät kehittämään koulutusta sosiaalisen tehokkuuden hengessä. Vas- 
tapoolina olivat kasvatukselliset progressivistit, joiden huomattavin teoree- 
tikko oli kasvatusfilosofi John Dewey. Deweylaiset fokusoituivat sellaisten 
opetus- ja oppimisprosessien kehittämiseen, jotka lähtivät oppilaiden tarpeis- 
ta ja jotka edistivät yhteisöllisiä arvoja, yhteistyötä, oikeudenmukaisuutta ja 
demokratiaa. On ilmeistä, että hallinnolliset progressivistit voittivat kamp- 
pailun yhdysvaltalaisen koulutusjärjestelmän sielusta. Sosiaalinen tehokkuus 
vetosi valtaapitäviin. Se tarjosi vastauksia ajankohtaisiin ongelmiin, lupasi 
koulutuksen palvelevan taloudellista tuottavuutta ja lähestyi tehtäväänsä klas- 
sisella manageristisella tavalla, jossa prosessi etenee ylhäältä alaspäin. Hallin- 
nolliset progressivistit hyödynsivät myös empirististä tiedettä. He kehittivät 
näennäisen objektiivisia, valideja tekniikoita, joilla mitata oppilaiden kykyjä, 
ja käyttivät näitä tuloksia opetussuunnitelman kehittämisessä. Tämä auttoi 
heitä esittämään visionsa nykyaikaisena siten, että deweyläisten progressivis- 


tien näkemykset vaikuttivat idealistisilta. (Labaree 2010.) 


? Labareen (2010, 171) mukaan Snedden ammensi koulutuksen uudistustyössään mer- 


kittävästi Herbert Spenceriin palautuvasti sosiaalisesta darwinismista sekä Edward A. 
Rossiin palautuvasti sosiaalisesta kontrollista. 

Labaree (2010) osoittaa artikkelissaan, miten koulutuksen luonteesta ja 
sen tarkoituksesta käydään jatkuvaa kamppailua kilpailevien ideologioiden 
välillä. Schiro (2013) esittelee neljä keskenään kamppailevaa opetussuunni- 
telmaideologiaa, jotka ovat yhteiskuntarelevanssia painottavan sosiaalisen te- 
hokkuuden ideologian lisäksi tieteenalalähtöinen ideologia, oppijakeskeinen 
ideologia ja yhteiskunnalliseen muutokseen pyrkivä sosiaalisen rekonstruk- 
tion ideologia. Nämä ideologiat ovat tunnistettavia myös keskusteluissa, joita 
käydään suomalaisen koulutuksen tarkoituksesta ja sen luonteesta (Mäkinen 
& Kujala tässä teoksessa). Labareen (2010) tarkastelu osoittaa myös sen, että 
eri ideologioiden menestyminen on suhteessa siihen, miten ne lupaavat vas- 
tata niihin sosiaalisiin ongelmiin, joita ajassa pidetään keskeisinä. Näkyväksi 
tulee edelleen se, että hallinnollisesti ja poliittisesti toimeenpantaviksi valitut 
kulkusuunnat eivät ole yksi yhteen niiden ideoiden kanssa, jotka nousevat kas- 
vatukseen liittyvistä laajemmista teoretisoinneista. 

Opetussuunnitelmatutkimuksen ja opetussuunnitelman historiallistami- 
nen purkaa opetussuunnitelman arvoneutraaliutta ja epäpoliittisuutta. Se te- 
kee näkyväksi ideologista kamppailua, joka ei koske yksinomaan koulua vaan 
myös sitä, millaiselta maailman halutaan näyttävän. Valitut lähestymistavat 
ovat aina arvovalintoja. Koulujärjestelmät ja opetussuunnitelmat voivat olla 


aina myös toisenlaisia. 


Kohti sosiaalista tiedonkäsitystä 


Aiemmin esitetyssä määritelmässä’ opetussuunnitelmatutkimuksen todettiin 
informoivan muun muassa opetussuunnitelmauudistuksia ja opettajankou- 
lutusta, mutta myös opettajaksi opiskelevien ymmärrystä oman opetustyön 
periaatteista ja omista äänettömistä sitoumuksista. Opetustyön periaatteiden 
ja opiskelijoiden omien sitoumusten tarkastelemisessa on kyse erityisesti ope- 
tussuunnitelmaa koskevien näkemysten sekä niiden historiallisuuden, poliit- 
tisuuden ja tiedonkäsitystä koskevien taustaoletusten näkyväksi tekemisestä. 
Lisäksi tarkastelun kohteeksi otetaan koulutuksen, yksilön ja maailman väli- 
set suhteet. Samoin tarkastellaan, miten erilaiset näkemykset lähestyvät kou- 
lutuksen oikeutusta muokata yksilöä. Näin opetuksen järjestämistä koskevien 


”miten”-kysymysten sijaan keskeisemmäksi nousee kysymys siitä, miten esitet- 

tyjä ratkaisuja perustellaan sekä millaisiin laajempiin käsityksiin maailmasta, 
kasvatuksesta, tiedosta ja yksilöstä (siis tiedonkäsityksiin eli epistemologioi- 
hin) ne perustuvat. Tärkeää on myös pohtia, millaiset historialliset, kulttuu- 
riset, taloudelliset ja poliittiset olosuhteet ovat tehneet nämä tiedonkäsitykset 
mahdollisiksi (Popkewitz 2014). Ydinkysymys tällöin on, miten olemme tul- 
leet ajattelemaan ja näkemään asiat ja itsemme niin kuin nyt näemme ja mitkä 


olisivat mahdollisuudet nähdä “toisin” (ks. Tamboukou 1999). 


”Post”-teoriat modernia tiedonkäsitystä purkamassa 


Opetussuunnitelmatutkimuksen 1970-luvun kehitykseen liittyvä tutkimus- 
alan teoretisoituminen ammensi muun muassa yhteiskunta- ja kulttuurintut- 
kimuksen parissa alkaneesta, mutta sittemmin tieteenalarajoja ylittäneestä 
moderni-postmoderni-keskustelusta. Modernin tiedonkäsityksen näkökul- 
masta maailmasta voidaan oikeiden tutkimusmenetelmien ja rationaalisen 
päättelyn avulla löytää totuus, joka on objektiivista, havainnoitsijasta riippu- 
matonta ja arvoneutraalia. Postmoderni tiedonkäsitys kyseenalaistaa näke- 
myksen. (Esim. Gergen 2009; Lyotard 1985; Pulkkinen 1998.) Tietomme ja 
ymmärryksemme maailmasta on aina ihmisten välisessä vuorovaikutuksessa 
sekä historiallisissa, kulttuurisissa, taloudellisissa ja poliittisissa olosuhteissa 
rakentunutta (ns. sosiaalinen epistemologia, Gergen 2009; Popkewitz 2014). 
Kun tieto ymmärretään näin, tosiasioina esitettyjen asioiden arvoneutraalius 
purkautuu ja niitä voidaan tarkastella esimerkiksi poliittisesta tai eettisestä 
näkökulmasta. Ei ole olemassa objektiivista ja neutraalia tietoa, joka voisi toi- 
mia opetussuunnitelman tieteellisyyden mittana ja perustana. Siten opetus- 
suunnitelma symboloi aina joitain ideoita ja arvoja sekä käsityksiä ihmisestä, 
maailmasta ja tiedosta (Pinar ym. 1995). Koulun opetussuunnitelmassa onkin 
kyse siitä, mitä vanhemmat sukupolvet valitsevat (kursivointi kirjoittajien) 
kerrottavaksi nuoremmille (Pinar 2012). Erilaisilla näkemyksillä on esioletuk- 
sensa ja päämääränsä mutta myös seurauksensa, jotka voivat olla erilaisia eri 
ihmisille. Kaikkiin valintoihin liittyy näin väistämättä eettinen ulottuvuus. 
(Andreotti 2010.) 

Siirtymää suhteelliseen ja ihmisten välisissä suhteissa muodostuvaan tie- 


toon ovat inspiroineet postmodernin teorianmuodostuksen lisäksi muut 

tiedon historiallisuuden, suhteellisuuden sekä tiedon ja vallan välisen ulot- 
tuvuuden esiin nostavat ajattelutavat, kuten poststrukturalismi, dekonstruk- 
tio ja postkolonialismi. (Andreotti 2010; Pinar ym. 1995.) Postkoloniaalinen 
kritiikki on tuonut uuden näkökulman edellisten ajattelutapojen esiin nos- 
tamiin modernin tiedonkäsityksen ongelmiin, jotka horjuttavat kuvitelmaa 
modernin tiedonkäsityksen ja maailmankuvan yleispätevyydestä. Mignolo 
(2000) kuvaa, kuinka läntisessä Euroopassa tietyssä historiallisessa tilantees- 
sa syntyneistä ja varsin paikallisista tavoista jäsentää tietoa, ihmistä ja maail- 
maa muodostui poliittisten ja taloudellisten järjestelmien levittämisen myötä 
globaaleja tapoja jäsentää asioita. Modernin ajattelutavoista ja arvoista sekä 
eurooppalaisesta ihmisestä (usein valkoisesta miehestä) tuli kaiken keskipis- 
te, johon koko muuta maailmaa verrattiin (Andreotti, Ahenakew & Cooper 
2011; Grosfoguel 2011; Mignolo 2000). Samalla erilaisten historioiden, kon- 
tekstien sekä monien tiedonkäsitysten ja näkökulmien olemassaolo häivytet- 
tiin (Massey 2008; Mignolo 2000). 

Postkoloniaalinen kritiikki osoittaa historialliset, taloudelliset ja poliittiset 
tekijät, jotka tekivät eurooppalaisen katsantokannan vakiintumisen ja moder- 
nin tiedonkäsityksen syntymisen ylipäätään mahdollisiksi. Kritiikin keskei- 
nen argumentti on, että modernin kertomusta ei olisi ollut edes mahdollista 
kirjoittaa, eikä läntistä Eurooppaa olisi voitu sijoittaa tämän kertomuksen kes- 
kipisteeseen ilman imperialismia ja siirtomaista saatavia resursseja, jotka teki- 
vät kehityksen (esim. teollistuminen), vaurauden ja riippumattomuuden mah- 
dolliseksi eurooppalaisille. Dusseliin (1994) viitaten Grosfoguel (2011, 4-6) 
huomauttaa osuvasti, että valistuksessa luotua kartesiolaista (Descartes) ratio- 
naalista ihmistä (Cogito ergo sum/Ajattelen siis olen) edelsikin ego conguistus, 
eurooppalainen valloittaja-ihminen (Valloitan siis olen). 

Postkoloniaalinen kritiikki alleviivaa rationaalisen opetussuunnitelma- 
tutkimuksen kestämättömyyttä kiinnittämällä huomiota modernin tiedon- 
käsityksen poliittisiin sekä eettisesti ongelmallisiin seurauksiin. Lisäksi siinä 
tähdennetään monien tiedonkäsitysten, näkökulmien, ideologioiden ja niiden 
jännitteisyyden huomioon ottamista. Kritiikki korostaa erilaisten tiedonkäsi- 
tysten olemassaolon tärkeyttä ja sitä, että valittu tiedonkäsitys vaikuttaa aina 


tapaan järjestää ympäröivää maailmaa. Jokainen tiedonkäsitys johtaa erilaisiin 

valintoihin, tekoihin ja seurauksiin, jotka koskettavat ihmisiä ja ihmisryhmiä 
eri tavoin. Tämän ymmärtäminen avaa kriittisen näkökulman kouluinstituu- 
tioon, sen syntyyn ja koulun tehtäviin yhteiskunnan ja globaalin järjestyksen 
uusintajina. Institutionaalinen koulutusjärjestelmä on alusta alkaen ollut voi- 
makkaasti sidoksissa poliittisten ja taloudellisten järjestelmien ylläpitämiseen 
ja uusintamiseen (esim. kansallisvaltio, kapitalismi). Kasvatustiede, koulutus- 
järjestelmä, ja opettajankoulutus kantavat historian perintöä mukanaan usein 
huomaamattaan (Riitaoja 2013). Koulua ja opetussuunnitelmaa on käytetty 
myös yhteiskunnallisten ja globaalien alistussuhteiden ja sortomekanismien 
oikeuttamiseen ja ylläpitämiseen. Tämä tulee korostetusti esiin tilanteissa, 
joissa virallinen koulutusinstituutio ja opetussuunnitelma valjastetaan esimer- 
kiksi imperialismin, kolonialismin, kansallissosialismin, apartheidin tai kan- 
sanmurhan välineeksi. 

Toisaalta rakentamalla olemassa olevien järjestelmien sisällä koulua ja ope- 
tussuunnitelmaa ”toisin? on voitu kertoa erilaisia kertomuksia maailmasta 
sekä taistella alistavia ja sortavia rakenteita vastaan. Tästä esimerkkejä ovat 
paikalliset koululiikkeet ja vaihtoehtopedagogiikat, jotka ovat luoneet opetta- 
jille ja oppilaille erilaisia olemisen ja toiminnan tiloja (Haworth 2012). Tällai- 
sia ovat myös opetussuunnitelman dekolonisaatioon tähtäävät liikkeet, jotka 
ovat pyrkineet sekä virallisen opetussuunnitelman muuttamiseen että käytän- 
nön tason muutokseen. Tämä on tehty historiallistamalla ja purkamalla mo- 
derniin tiedonkäsitykseen perustuvia oppikirjoissa universaaleina totuuksina 
esitettyjä Eurooppa- ja länsikeskeisiä kertomuksia maailmasta sekä tarjoamal- 
la vaihtoehtoisia näkökulmia. (Esim. Andreotti 2011; Battiste 2016.) Näin 
koulun välittämiä kertomuksia maailmasta voidaan tarkastella faktatiedon si- 
jaan pikemminkin maailmankuvina, joiden taustoja ja rakentumista yritetään 
ymmärtää (Mikander 2016, 73-79). 


Toisin näkemisestä toisin oppimiseen 


Opetussuunnitelmatutkimuksen uudenlaiset teoreettiset avaukset tekevät 
ymmärrettäväksi sen, että kouluinstituution tehtäviä ja opetussuunnitelmaa 
ei voi ottaa vain annettuina eikä niitä voi sokeasti noudattaa. Ne laajentavat 


yleisemminkin opetussuunnitelmaa koskevaa ymmärrystä. Uudet avaukset 

johtavat pohtimaan opettajan opetussuunnitelmaa koskevien valintojen seu- 
rauksia ja eettistä kestävyyttä sekä opettajan suhdetta opetussuunnitelmaan. 
Opettajan työn näkökulmasta kyse on sellaisesta ammatillisen näkökulman 
avartumisesta, joka ylittää opettajan roolin ennalta asetettujen tavoitteiden 
toimeenpanijana, pelkkänä opetusmenetelmällisenä teknikkona tai oppilaan 
edellä kulkevana oppiaineosaajana (ks. Pinar 2012). Kyse on itsensä haastami- 
sesta oppimaan uudella tavalla. Andreotti (2010) puhuu neljästä oppimisen 

tavasta, joita hän kuvaa seuraavasti: 
1. Poisoppiminen (learning to unlearn) tarkoittaa sen tunnistamista, että 
mitä pidämme hyvänä ja ideaalina on vain yksi mahdollinen näkökul- 


ma, joka suhteutuu siihen, mistä tulemme sosiaalisesti, historiallisesti ja 
kulttuurisesti. 


2. Kuuntelemaan oppiminen (learning to listen) tarkoittaa oman näkökul- 
man vaikutusten ja rajallisuuden tunnistamista sekä avoimuutta uusia 
maailman ymmärtämisen tapoja kohtaan. 


4. Oppimaan oppimisessa (learning to learn) on kyse uusien näkökulmien 
löytämisestä, aiempien näkökulmien laajentamisesta ja uudelleen jäsen- 
tämisestä sekä ymmärryksen syventämisestä. Oppimaan oppiminen on 
epämukavuusalueelle menemistä ja sen hyväksymistä, että on asioita, 
joita ei tiedä. 

4. Kurottautuvassa oppimisessa (learning to reach out) on kyse siitä, että 
oppimista sovelletaan omiin konteksteihin sekä siitä, että jatkamme 
ihmissuhteissamme uudenlaisten olemisen, ajattelun, tekemisen ja tie- 
tämisen tapojen reflektointia. (Andreotti 2010, 242—243.) 

Andreottin (2010) mukaan tällaista oppimista ei kuitenkaan voi siirtää arvoi- 
na ihmiseltä toiselle, vaan se mahdollistuu ainoastaan kokemusten ja todeksi 
eletyn teorian avulla. Siksi opettajankoulutuksen tulisi tarjota opettajille ja 
opiskelijoille tilanteita, joissa he voisivat kokea ja teoretisoida näitä mahdol- 
lisuuksia sen sijaan, että niitä opetetaan annettuina ja staattisina sisältöinä. 
(Andreotti 2010.) 

Opettajankoulutus toimii väistämättä monien odotusten keskiössä, mikä 
voi periaatteessa toimia sysäyksenä moniääniseen keskusteluun ja kyseenalais- 
tamiseen. Toisaalta kiire, tulosvastuu ja vähenevät opetusresurssit vievät näitä 


mahdollisuuksia. Opettajankoulutuksen odotetaan myös vastaavan opetus- 

suunnitelmien uusiin avauksiin. Opettajankoulutus ei voi kuitenkaan olla 
vain suoraviivaisen reaktiivinen suhteessa kansalliseen opetussuunnitelmaan. 
Oman tieteenalansa (tai opetussuunnitelmatutkimuksen hengessä tieteiden- 
välisesti ammentavan) teorian informoimana opettajankoulutuksen on tarjot- 
tava opiskelijoille ajatuksellisia välineitä, joiden avulla he voivat tulkita ja jopa 
lukea vastakarvaan opetussuunnitelmassa totuuksina tarjoutuvia näkemyksiä. 
Opetussuunnitelmatutkimuksen opinnoissa pyrimme siihen, että opiskelijoil- 
la on mahdollisuuksia Andreottin (2010, 242—243) käsittein poisoppimiseen, 
kuuntelemaan oppimiseen, oppimaan oppimiseen ja kurottautuvaan oppimi- 
seen. Seuraavaksi esitämme yhden tavan toteuttaa opetussuunnitelmatutki- 
muksen opintojakso, joka on osa luokanopettajaopiskelijoiden opintoja. Sen 
päämäärä on aiemmin esitetyn suunnassa opetussuunnitelmaa koskevan ym- 
märtämisen laajentaminen. Lisäksi tarkastelemme opiskelijoiden kokemuksia 


kyseisestä opintojaksosta. 


Opetussuunnitelmatutkimus opetussuunnitelmaa 
koskevaa ymmärrystä laajentamassa 


Helsingin yliopiston kasvatustieteellisen tiedekunnan opetussuunnitelmatut- 
kimuksen opintojakso (5 op) on kohdennettu luokanopettajaopiskelijoille ja 
sijoittuu osaksi maisteriopintoja. Opintojen suunnittelun lähtökohta on mo- 
dernin tiedonkäsityksen varaan rakentuvan opetussuunnitelmateoreettisen 
näkökulman problematisoiminen sekä tiedon, ajattelutapojen ja opetussuun- 
nitelmien tavoitteiden historiallisuuden, poliittisuuden sekä koulutuksen, 
yksilön ja maailman välisten suhteiden näkyväksi tekeminen. Tavoitteena on 
sosiaalisen tiedonkäsityksen idean mukaisesti monipuolistaa käsitystä opetus- 
suunnitelmasta ja sitä koskevista vaihtoehtoisista lähestymistavoista. Samalla 
tarkastelun kohteeksi asettuvat teorian informoimana kouluun ja opetussuun- 
nitelmaan liittyvät esioletukset (äänettömät sitoumuksemme), joihin olemme 
sosiaalistuneet kansalaisina, työntekijöinä sekä instituutioiden kasvatteina. 
Omista sitoumuksista tietoiseksi tuleminen auttaa näkemään sen ulkopuolel- 
le, mitä pidämme luonnollisena. 

Opintojakso koostuu luento-osuudesta ja viidestä pienryhmätapaamisesta. 
Kaikki opiskelijat perehtyvät Michael S. Schiron (2013) teokseen Curriculum 

Theory. Conflicting Visions and Enduring Concerns. Teoksessa tarkastellaan 
neljää aiemmin mainittua opetussuunnitelmaideologiaa, jotka ovat tieteenala- 
lähtöinen ideologia, yhteiskuntarelevanssia painottava sosiaalisen tehokkuu- 
den ideologia, oppijakeskeinen ideologia ja sosiaalisen rekonstruktion ideolo- 
gia. Opiskelijat perehtyvät myös aiheeseen liittyvään muuhun kirjallisuuteen 
ja artikkeleihin. Luennoilla on painotettu viime vuosina opetussuunnitel- 
maideologioiden ja suomalaisen opetussuunnitelmahistorian ohella etenkin 
perusopetuksen säädöspohjaa ja opetussuunnitelman perusteiden uudistusta. 
Ennen ensimmäistä pienryhmätapaamista opiskelijat lukevat kurssiin johdat- 
televan artikkelin (Värri & Ropo 2004), jossa keskiössä on se, mistä lähteistä 
myöhäismoderni opettajankoulutus luo moraalisen näköalansa ja millaisia pe- 
dagogisia perusteita sillä on tarjota opettajaidentiteettiään rakentaville opetta- 
jille. Luentoja lukuun ottamatta opiskelu perustuu omatoimiseen opiskeluun 
osana pienryhmäprosessia, jossa jokainen ryhmä syventyy yhteen opetussuun- 
nitelmaa koskevaan näkökulmaan. Työskentelyn tukena on oppimisalustalla 
oleva kuhunkin tulokulmaan liittyvä lähdemateriaali ja kysymykset. Opetus- 
suunnitelmaa koskevia lähestymistapoja tarkastellaan myös suhteessa Schiron 
(2013) teoksen opetussuunnitelmaideologioihin ja niiden taustaoletuksiin. 
Opintojakson lopussa pienryhmät esittävät vertaisopettamisen hengessä pro- 
sessointiaan toisilleen. He myös aktivoivat muita yhteiseen keskusteluun. Kes- 
kusteluissa opintojakson opettajalla on aktiivinen rooli. Loppuyhteenvedossa 
kokonaisuutta käsitellään muun muassa paneelikeskustelun avulla. 
Nykyisellään ryhmäkertojen sisällöt koostuvat seuraavista näkökulmis- 
ta opetussuunnitelmaan: rationaalinen, koulukriittinen, postkoloniaalinen, 
kansallinen ja paikallinen sekä opetussuunnitelman integrointi. Rationaa- 
lisessa näkökulmassa tarkastelun kohteena on jo aiemmin avattu modernin 
tiedonkäsitykseen kiinnittyvä opetussuunnitelma-ajattelu. Lähdemateriaali- 
na on Ralph W. Tylerin teos Basic Principles of Curriculum and Instruction 
(1957) ja kirjallisuus, joka nostaa esiin Tylerin rationaalin kritiikkiä. Ajatukse- 
na on tarkastella rationaalisen opetussuunnitelma-ajattelun taustaoletuksia ja 
sitä, miten voimakkaasti tavoiterationaalisuus on juurtunut tietoisuuteemme 
ja tapaamme ymmärtää opetussuunnitelmaa. Modernin ajattelun perusteiden 


kritiikitön sisäistyminen osaksi ymmärrystämme vaientaa vaihtoehtoisia to- 

dellisuuden jäsentämistapoja. Koulukriittisessä näkökulmassa paneudutaan 
jatkuvan edistyksen ajatuksen kriitikon, filosofi Ivan Illichin vuoden 1970 
teokseen Deschooling Society (painos 1971) pohjautuvaan ajatteluun sekä mui- 
hin koulutonta yhteiskuntaa koskeviin näkemyksiin (Haworth 2012). Taus- 
ta-ajatuksena on nostaa esiin näkökulmia ja pedagogiikkoja, jotka kyseenalais- 
tavat kasvatuksen tehtävän valtion ja sen instituutioiden ylläpitämisen sekä 
sosiaalisen tehokkuuden välineenä. Lisäksi kyseenalaistetaan ajatus kasvatuk- 
sesta johonkin ennalta määrättyyn ihmisyyteen valmistamisena (Suissa 2006, 
99-101). 

Postkoloniaalisessa näkökulmassa paneudutaan postkoloniaaliseen teo- 
riaan kasvatuksessa (Andreotti 2010) sekä globaaliin kansalaisuuskasvatuk- 
seen suomalaisessa kontekstissa (Andreotti, Biesta & Ahenakew 2014). Ajatuk- 
sena on erityisesti se, mitä kasvatus globaaliin kansalaisuuteen voisi tarkoittaa 
erilaisten tiedonkäsitysten valossa. Problematisoinnin kohteena on erityisesti 
21. vuosisadan oppimista (engl. 2zst century learning) koskeva puhetapa, joka 
pyrkii näkemään maailman muuttuvana ja kompleksisena, mutta joka silti 
monilta osin sitoutuu viime kädessä modernin ideaaleihin. Andreotti (2010) 
tarjoaakin tilalle postkoloniaalisesta ymmärryksestä rakentuvaa lähtökohtaa, 
joka tunnistaa tiedonkäsitysten moninaisuuden sanomatta kuitenkaan, mi- 
hin tiedonkäsitykseen tulisi sitoutua. Sen sijaan erilaisten valintojen seuraus- 
ten pohtiminen kuuluu eettiseen vastuuseen. Kansallisessa näkökulmassa 
perehdytään Perusopetuksen opetussuunnitelman perusteet 2014 -asiakirjaan ja 
sen perustalta laadittuihin opiskelijoiden valitsemiin paikallisiin opetussuun- 
nitelmiin. Ajatuksena on tarkastella tiedostavasti ja kriittisesti suomalaista 
opetussuunnitelmaa. Tarkastelun kohteena on esimerkiksi se, millaisia taus- 
taoletuksia ja ideologioita asiakirja edustaa sekä millaisia paikallisia erityis- 
piirteitä nousee tarkasteltavaksi valitussa paikallisessa opetussuunnitelmassa. 
Opetussuunnitelman integroinnin näkökulmassa perehdytään integroinnin 
historiaan, eri koulukuntien tulkintoihin integroinnista ja näiden ideolo- 
gisiin lähtökohtiin (esim. Beane 1997; Gehrke 1998). Tämä perehtyminen 
taustoittaa myös Perusopetuksen opetussuunnitelman perusteet 2014 -asiakirjan 
laaja-alaisen osaamisen, eheyttämisen ja monialaisten oppimiskokonaisuuk- 


sien teemojen tarkastelua. Ajatuksena on tiedostaa, että uutena näyttäytyvät 

opetussuunnitelmaa koskevat ehdotukset ovat itseasiassa harvoin uusia (ks. 
Goodson 2014), ja että samaa asiaa (tässä integrointia) voidaan merkityksel- 
listää eri lähtökohdista ja toisistaan eriävin tavoin. Samalla näkyväksi tulevat 


muun muassa ilmiöiden historiallisuus ja poliittisuus. 


Opiskelijoiden opintojaksoon liittyvää pohdintaa 


Vuonna 2015 päätimme selvittää, missä määrin olimme päässeet tavoittee- 
seemme laajentaa opiskelijoiden opetussuunnitelmaa koskevaa ymmärrystä 
kuulemalla kurssin käyneitä opiskelijoita. Pyysimme kuutta opintojakson 
suorittanutta opiskelijaa reflektoimaan heidän opintojaksoon liittyviä ajatuk- 
siaan. Tällöin omana teemanaan oli nykyisen opetussuunnitelman integroin- 
nin näkökulman sijaan kansainvälinen näkökulma opetussuunnitelmaan. 
Kansainvälisessä näkökulmassa paneuduttiin Kanadan Ontarion opetus- 
suunnitelmauudistukseen. Opiskelijat perehtyivät muun muassa Opetushal- 
lituksen raporttiin (Laukkanen & Salonen 2010) Ontarion mallista, jonka 
avulla koululaisten oppimistulokset oli saatu lyhyessä ajassa nostettua kan- 
sainvälisissä vertailuissa. Mallissa yhdistyvät vanhempien kasvanut luottamus 
koulujärjestelmään, hallinnon tilivelvollisuus ja siihen liittyvä avoimuuden 
periaate, joka realisoitui muun muassa opettajan toimien aiempaa suurempana 
läpinäkyvyytenä. Ajatuksena on, että opiskelijat tarkastelevat Ontarion mallia 
taustaoletuksineen, mika on mallin suhde suomalaiseen opetussuunnitelmat- 
raditioon ja keskusteluun opettajan autonomiasta sen yhteydessä. 

Teimme kaksi 45 minuutin pituista kolmen hengen ryhmähaastattelua 
(jatkossa H1 = haastattelu 1, opiskelijat 01, 02 ja 03 sekä H2 = haastattelu 2, 
opiskelijat 01, 02 ja 03) koskien opiskelijoiden opintojaksoon liittyviä ajatuksia. 
Teorialähtöisen (abduktiivisen) sisällönanalyysin avulla analysoimme litteroi- 
miemme keskustelujen antia suhteessa kolmeen opintojaksomme suunnitte- 
lua ja toteutusta ohjanneeseen teemaan. Nämä teemat olivat 1) opetussuun- 
nitelman historiallistaminen, 2) opetussuunnitelman kompleksisuus ja siihen 
liittyvä mahdollinen hämmennys sekä 3) käsitysten purkaminen opettajasta 
opetussuunnitelman mekaanisena toimeenpanijana. Halusimme siis selvittää, 


millaisia tulkintoja opiskelijat liittivät opetussuunnitelman historiallistami- 

seen ja sen kompleksisuuteen sekä sitä, millaisena he näkivät suhteensa opetus- 


suunnitelmaan opintojakson jälkeen. 


Opetussuunnitelman historiallistaminen 
Opiskelijat puhuivat historiallisen ulottuvuuden tärkeydestä. He myös näki- 
vät opetussuunnitelman liittyvän aina kulloiseenkin ajanjaksoon ja poliitti- 
seen tilanteeseen yhteiskunnassa. Historiallisuutta lähestyttiin kuitenkin eri 
tavoin. Opiskelijoiden puheesta oli löydettävissä kolme ulottuvuutta: 1) His- 
toriallinen näkökulmana yhtenä aihealueena, jolle on rajallinen määrä aikaa. 
Tämä näkökulma ei tavoita sitä, miten ajattelutapamme on rakentunut his- 
toriallisesti, sosiaalisesti, taloudellisesti ja poliittisesti ja on siten kaikkea ajat- 
telua läpäisevä. 2) Historiatietoisuus, jossa nykyisyys nähdään menneisyyden 
kerrostumien lopputuloksena. Historiallisuudesta huolimatta tähän näkökul- 
maan sisältyy ajatus siitä, että muutosta voitaisiin tarkastella monien näkö- 
kulmien välisten kamppailujen sijaan lineaarisena muutoksena kohti parem- 
paa. Menneisyyttä jäsennetään ja arvotetaan nykyisyyden silmälaseilla, joiden 
historiallinen rakentuneisuus jää tunnistamatta. 3) Historiatietoisuus ideolo- 
gioiden välisenä kamppailuna, mihin sisältyy historiallisuuden lisäksi ajatus 
kriittisyydestä erilaisten näkemysten punnitsemisena. Näitä ulottuvuuksia 
kuvataan esimerkinomaisesti seuraavissa aineisto-otteissa. 
1) Historiallinen näkökulma yhtenä aihealueena 

H202: kyllä, kyllä ainakin jokseenkin pitää olla historiatietoinen, mut et ei 


kaikki voi olla spesialisoitunut siihen, kun täs on kaikkee muutakin, mutta ei 
siitä varmasti ole haittaakaan 


2) Historiatietoisuus, joka tunnistaa menneisyyden merkityksen nykytilanteen 
synnylle 
H203: (...) mutta kyllähän se, että sä tiedät, mitä menneisyydessä on ollut, niin 
se mahdollistaa sulle paremmin eväät siihen, että sä kehität toimintaa johon- 
kin, sä tiedät niitä perusteita, mistä me tullaan, minkälaista ajattelua meillä on 
ollut ja meidän alan taustalla. 


3) Historiatietoisuus ideologioiden välisenä kamppailuna 
H101: (...) siit on ainakin tosi paljon hyötyä jotta ymmärtää nykyisyyttä sitä 
tilannetta mihin tähän on tultu. Muuten on lyhytjänteisempää, se on sen val- 
litsevan keskustelun diskurssin varassa, että puhutaan tämä on hyvä, tämä on 
huono, mut sit jos näkis sitä vähän pidemmälle jaksolle, niin näkis, että nää 

samat kysymykset on ollu ennenkin ja niihin on jouduttu vastaa ennenkin 
ja jotenkin, niinku ymmärtää sitä kehitystä et se ei oo aina niin yksoikosta 
aina ne vastaukset pelkästään. Jotenkin vaatii semmosta itsenäistä, itsenäistä 
pohtimista se, arvojen ja kaikkien näiden valossa... miten pitää ja kannattaa 
toimia... historia antaa siihen välineitä. 


Opetussuunnitelman kompleksisuus ja siihen liittyvä mahdollinen hämmennys 


Opiskelijoilta tiedusteltiin myös heidän mahdollista opintojaksolla koke- 
maansa hämmennystä. Hämmennys oli kurssin piilotavoite, jolla pyrimme 
nyrjäyttämään paikaltaan vain opetussuunnitelman toimeenpanoon keskit- 
tyvää opetussuunnitelmaymmärrystä. Ajattelimme aiheuttavamme hämmen- 
nystä esittelemällä opiskelijoille sellaisia tekstejä, joissa rinnastetaan kasvatus 
empiirisen tieteen avulla kontrolloitavaan liukuhihnatyöhön tai joissa kasva- 
tus nähdään valtion ja sen instituutioiden ylläpitämisen tai jonkun yksittäisen 
ideologian toimeenpanon välineenä. Oletimme, että hämmennystä aiheutta- 
vat myös tekstit, jotka johtavat pohtimaan opettajan roolia valtion tavoittei- 
den toimeenpanijana. Lisäksi hämmennystä saattaa aiheuttaa tietoisuus siitä 
historiaan palautuvasta opetussuunnitelmaideologioiden välisestä kamppai- 
lusta, mitä käydään koulutuksen tarkoituksesta. Ajattelimme, että teorian 
informoima tietoisuus opetussuunnitelman kompleksisuudesta voi parhaim- 
millaan johtaa opiskelijan opetussuunnitelmaymmärryksen laajentumiseen. 
Opiskelijoiden puheesta oli löydettävissä kaksi hämmennystä koskevaa ulot- 
tuvuutta: 1) Koulun olemassaolon kyseenalaistamisesta johtuva hämmennys 
sekä 2) Kompleksisuudesta juontuva hämmennys, johon opiskelijat suhtautui- 


vat eri tavoin. 


1) Koulun olemassaolon kyseenalaistamisesta johtuva hämmennys 
Ryhmäkerroilla käsitelty koulukriittinen näkökulma oli monien opiskelijoi- 
den mielestä ajatuksia herättävä ja jollain tavoin hämmentävä. Toisaalta joille- 


kin tällaiset näkökulmat olivat jo ennestään tuttuja: 
H103: mä luulen, että mä olin entuudestaan jollain tapaa kevyesti tai teoreet- 
tisesti tietoinen kyllä näistä tälläsistä näkemyksistä, mutta nytten tuli sitten 
syvennyttyä niihin enemmän ensimmäistä kertaa (...) sillä lailla pani mietti- 
mään varsinkin ne kriittisimmät näkökulmat, sitä koululaitoksen ja systee- 
min oikeutusta. Toisaalta mua sitten, aikasemminkin miettiny enemmän 
arvonäkökulmasta miettiny niitä, että mikä oikeus niinku yhteiskunnalla on 

määrittää opetussuunnitelma ja sen arvot, että kaikki lapset niinku sosialisoi- 
daan semmoseen samaan muottiin 


2) Kompleksisuuden tuottama hämmennys ja erilaiset tavat suhtautua siihen 

Opiskelijat pohtivat myös hämmennystä, joka syntyi opetussuunnitelman 
kompleksisuudesta sekä monien näkökulmien merkityksen ymmärtämisestä 
yhden totuuden sijaan. He eivät kuitenkaan tarkastelleet sitä, millaisia seu- 
rauksia eri vaihtoehdoilla on kasvatuksen ja siihen liittyvän eettisen vastuun 


näkökulmasta: 
H201: joo sit ainakin oivaltaa sen kasvatuksessa ja tässä yhteiskuntapolitiikas- 
sa et muussakaan asiat ei ole mustavalkoisia, et jotenkin tosi terveellistä, että 
oppii kattomaan asioita tosi monesta, vaikka välillä se on tosi rasittavaa kun 
tuntuu, et okei, nyt mä otan tän näkökulman, mut sit on olemassa vielä monta 
muutakin. 
H202: Et mä en edes tiedä mitä mieltä mä oon loppujen lopuks. 
H201: Niin välillä se on ehkä hämmentävää, kun miettii et okei viel toikin 
pointti ja. 
H202: Niin mä oon vähän tätä mieltä ja vähän tätäkin mieltä ja. 
H201: Eikä voi laittaa paremmuusjärjestykseen, se on vaan semmosta. 


Toisaalta opiskelijoiden puheessa tuli ilmi se, että he pitivät ongelmallisena 
liiallista hämmennystä, joka haastaisi nykyisen merkityshorisontin. He siis 
toivoivat, että he voisivat kurssin aikana muodostaa oman koherentin näke- 
myksensä, ratkaista näin ristiriidat ja päästä eroon hämmennyksestä. Tämä 
heijastelee modernin tiedonkäsityksen ihanteita varmuudesta, selkeydestä ja 
yksiselitteisyydestä sen sijaan että lähtökohtana olisi, miten olla mukavasti 


epämukavuuden, valintojen ja eettisen vastuun keskellä (Andreotti 2010): 
H102: (...) vaikka se ei ehkä hämmentänyt niin (...) eihän siellä tullut pysyviä 
vastauksia ja kyllä se pisti, kun kaikessa on kumminki ne näkökulmat, se on 
hyvä miten niitä pysty silleen kattelee ja sen Schiron kirjan kanssa luki niin, 
eihän sitä ollu, et nyt kävelee kurssilta pois ja nyt minä tiedän täysin miten 
homma menee ja näin se oma näkemys on täysin, et ehkä siitä jäi hämmennys 
päälle siitä huolimatta pikkusen, mut se on ihan hyväksyttävää kuitenkin. 


Hämmennyksen ajateltiin silti avaavan mahdollisuuksia uuden oppimiseen ja 


moninäkökulmaisuuden ymmärtämiseen: 
H203: kyllähän aika usein oppiminen lähtee jonkinlaisesta kriisiytymisestä 
(...) et vasta omien mukavuusalueiden ulkopuolella aletaan elämään ja oppi- 
maan (...) että tulee joku sellanen herääminen siihen tilanteeseen tai esimer- 
kiks tossa niin monta näkökulmaa, että saattaa olla, että on pää vähän pyöräl- 

lä, mut sit ymmärtää sen, et tää ei ole mikään yksinkertainen ja yksiselitteinen 
asia. 


Lisäksi hämmennyksen kuvattiin tarjoavan mahdollisuuksia kehittymiselle 


sekä avoimelle pyrkimykselle ymmärtää asioita aina laajemmin: 

H101: (...) ei maailma ole niin yksinkertainen, että siinä olisi pystyis olee, et 
kaikki olis aina samaa mieltä. Ja sitten kun saadaan — no — hämmennystä 
syntymään niin sitten tietyllä tapaa sit on mahdollista myös päätyä jotenkin 
ehkä hedelmällisempiin ja ehkä tiedostetumpiin ratkaisuihin (...) koska jos 
ei koskaan kyseenalaista, niin ei voi koskaan kehittyäkään, että hämmennys 
mahdollistaa sitten monesti ainakin tietoisempaa ehkä parempaan päin me- 
nemistä. 


Käsitysten purkaminen opettajasta opetussuunnitelman toimeenpanijana 

Kysyimme opiskelijoilta siitä, millaiseksi he opintojakson käytyään ymmärtä- 
vät suhteensa opetussuunnitelmaan. Erityisesti olimme kiinnostuneita siitä, 
oliko kurssi onnistunut purkamaan käsityksiä opetussuunnitelmasta neut- 
raalina ja historiattomana asiakirjana sekä opettajasta opetussuunnitelman 
mekaanisena toimeenpanijana. Opiskelijoiden puheesta tuli esille kaksi ulot- 
tuvuutta: 1) Suhde opetussuunnitelman normatiivisuuteen ja opettajan auto- 


nomiaan sekä 2) Opetussuunnitelmaan sitoutuminen. 


1) Suhde opetussuunnitelman normatiivisuuteen ja opettajan autonomiaan 

Opiskelijat korostivat sitä, että opetussuunnitelma täytyy ottaa huomioon. 
Opetussuunnitelmaan sitoutumisen aste kyllä vaihteli. Kuten tämän luvun 
alussa esiin nostamamme opiskelijan toteamus kertoo, normin noudattamisen 
tärkeyttä oli tuotu esille opintojen alussa. Tämä oli saanut opiskelijan varo- 


maan liian itsenäistä suhdetta opetussuunnitelmaan: 

H101: meillä kävi kyllä joku opetushallituksesta jollain luennolla, tuli taas 
paukutti aika vahvasti normatiivisuuspuolta: ”muistakaa, tämä on normi, sii- 
tä poikkeaminen ei ole hyva..” Se oli ekan vuoden opiskelijoille, niin sit siinä 
saattaa joku aikanaan pelästyä, että minkä jälkeen se on suunnattu se suunta 
ehkä vähän sille raiteelle, että nyt mä vähän varon ainakin liikaa ajattelemas- 
ta ite ja muodostamasta sellasta turvallista itsenäistä suhdetta siihen jos pitää 
muistaa täyttää ne normit. 


Opintojakso oli onnistunut rikkomaan käsityksiä opettajan opetussuunnitel- 


masuhteen ongelmattomuudesta: 

H201: (...) ehkä tääl on tullu sellanen, että uskaltaa myös lukea sitä kriittisesti, 
et se ei oo vaan, vaik se on se normi, niin... tuntuu, että tää koulutus on anta- 
nut myös sellasta kriittistä näkökulmaa siihen 
Ylipäätään opiskelijat pitivät opetussuunnitelmaa erilaisten valintojen ja pai- 
notusten tuloksena: 
H202: (...) kyl tää on vaan, on tullut se ajatus, että se on se normi ja sitä nou- 
datetaan et tulee semmonen olo, että haluu tutustuu siihen hyvin, et sen mu- 
kaan mennään, mut sit pitää aina miettiä, että siellä on nyt jotain asioita, ja ens 
kerralla siellä on jotain toisia asioita, että mistä ne johtuu ja miten lukee sitä... 
onks joku tärkeempää kuin joku toinen, millä tavalla ne on sinne valittu, mitä 
sitten painottaa millonkin. 
Opettajalla katsottiin olevan vapauksia opetussuunnitelman toteuttamisessa, 
vaikka opettajan autonomia liitettiin sisällöllisiin painotuksiin ja pedagogi- 
siin ratkaisuihin. Opettajan ei odotettu tarkastelevan koulutuksen ideologisia 
lähtökohtia ja tavoitteita eikä rakentavan omaa opetussuunnitelmasuhdettaan 


tältä pohjalta: 
H102: siellä luennoilla tuli aika hyvin sellaista mihin pysty aika hyvin sitou- 
tumaan, ajatus, että ei olisi vaan yhtä tiettyä mallia, joka olisi opetussuunni- 
telma-fixed-malli, vaan et se pitäisi sisällään monenlaisia aineksia, joista sitten 
opettajat kun on erilaisia ja erilailla ajattelevia, niin vois sitten löytää sieltä 
oman kosketuspinnan ja sitä kautta sitten toimimaan motivoituneesti koulus- 
sa (...) kyllähän sitä taas jotkut sanoo, että sieltähän saa poimia ne (...) pitää 
aina jotenkin priorisoida, kaikkea ei voi ottaa, niin sitten voisi rohkeasti prio- 
risoida sieltä (...) että jotenkin tämän, tän vapaammankin puolen painottami- 
nen lisää niin olisi varmaan arvokasta. 
2) Opetussuunnitelmaan sitoutuminen 
Opiskelijoiden puheessa kävi ilmi vahva sitoutuminen vuoden 2014 perusope- 
tuksen opetussuunnitelmaan. Ongelmallista on, että he eivät kyseenalaista 
sitoutumistaan, jolloin teoriaperustainen opetussuunnitelman tulkinta on 
jäänyt keskeneräiseksi. Voidaan myös kysyä itsereflektiivisesti, missä määrin 
opetussuunnitelmaa käsitellään opettajaopinnoissa tavalla, joka mahdollistaa 
syvemmän opetussuunnitelmaymmärryksen ja toisin näkemisen kuin toimii 
vastoin tätä tarkoitusta. Mikä ylipäätään on ymmärryksen laajentamiseen pyr- 
kivien interventioittemme jälki opiskelijassa? Opiskelijat totesivat joidenkin 
opintojaksomme luentojen teemoista vahvistaneen heidän sitoutumistaan ope- 
tussuunnitelmaan. Sitoutumista vaikutti vahvistavan se, että opiskelijat ovat jo 


aiemmissa opinnoissaan tarkastelleet opetussuunnitelmaa. Opetussuunnitel- 

maan sitoutumista vahvistavina elementteinä mainittiin opetussuunnitelman 
tavoitteiden ajantasaisuus ja tieteellisyys, vetoaminen tasa-arvoon ja kaikille 
tasalaatuiseen koulutukseen, opetussuunnitelman konkreettisuus, opetus- 
harjoittelu ja aineiden opintojaksot (perusopetuksessa opetettavien aineiden 
monialaiset opinnot) sekä kokemus siitä, että opetussuunnitelman arvoihin 
on helppo samastua. 

Opetussuunnitelman tavoitteiden perusteleminen ajantasaisina ja tieteelli- 
sesti, kuten esimerkiksi lapsen kehityksen tai oppimisen näkökulmilla, häivyt- 


ti opetussuunnitelman ideologisuuden ja vahvisti sitoutumista: 

H101: (...) ainakin siellä luennolla, sitä tulevaa opetussuunnitelmaa sitä avat- 
tiin aika hyvin ja mun mielestä nyt pystyy, jopa ehkä paremmin jopa sitoutu- 
maan kun ymmärtää, että mistä ne nyt on lähteny ne laaja-alaisen osaamisen 
alueet, ja miks ne on just tällasia, et yks ehdotus siitä, millasia tällaset koko- 
naisuudet vois olla (...) kunhan siinä sitten muistetaan sitten myös painottaa 
sitä, että tässä on annettu nyt yks tällanen väline ja teillä on kuitenkin peda- 
goginen vastuu ja vapaus siitä sitten jotenkin toteuttaa sitä, että ei tulis sitä 
orjallista normatiivisuus näkökulmaa 


Kiinnostavaa on se, miten opetussuunnitelman ideologisuus häipyi luotta- 
malla varauksettomasti tieteen mahdollisuuksiin tarjota objektiivisia faktoja, 
joilla voitaisiin perustella valikoituja tavoitteita, sisältöjä ja menetelmiä. Fakto- 
jen ja tutkimuksen ajatellaan antavan yksiselitteisiä vastauksia, miten asioiden 
pitäisi olla ja mikä on lapsen paras. Syntyy tilanne, jolloin asiat eivät enää näyt- 


täydy neuvottelun kohteena olevina ja siten poliittisina kysymyksinä: 
H203: (...) mut et mikä on opettajana tai yksittäisen opettajan mahikset vai- 
kuttaa, et onks tää vaan jonkun tällasen trendin vietävänä kun hirveesti puhu- 
taan täällä tutkimuksessa, et miten asiat pitäis olla ja näin, mut sit kuitenkin 
tuntuu et kaikki markkinavoimat ja muut, niin tuli semmonen, että apua, että 
onks oikeesti mahdollisuuksia muuttaa mitään. 


Kasvatustieteellisen tiedon arvoneutraalius tuli esiin opiskelijoiden puheessa, 


kun he miettivät, että olisiko olemassa yksi vastaus siihen, mikä olisi oppilaan 


paras ja häntä absoluuttisesti parhaiten kehittävää. 
H102: (...) Ja nyt kun on tässä opettanut, niin on miettinyt sitä, että onks tää 
[nykyinen opetussuunnitelma] kummiskaan se paras tapa antaa ihmiselle kas- 
vun välineitä, ja että kehittääkö tää parhaalla mahdollisella tavalla. 


Ajatus lapsen hyvästä sekä hyvästä kasvatuksesta ja opetuksesta ei näin näyt- 


täydy ensisijaisesti arvosidonnaisena vaan tieteellisesti todennettavana ja peda- 

gogisesti toimeenpantavana kysymyksenä. Kehityspsykologian päälle rakentu- 
va kasvatustieteen tieteisusko johtaa siihen, että kasvatuksessa aina läsnä olevat 
arvokysymykset eivät ole olennaisia. (Biesta 2007; Autio 2010; Popkewitz ym. 
2017.) Myös perustelut opetussuunnitelman olemassaolosta sekä vetoaminen 
tasa-arvoon ja kaikille tasalaatuiseen koulutukseen olivat vähentäneet kriitti- 


syyttä opetussuunnitelmaa kohtaan: 

H103: Mä luulen, että mulla on vähän sellanen, ehkä oli ennen jo, sellanen 
kriittisempi näkökulma opetussuunnitelmaan kun tän kurssin jälkeen. Et 
ehkä autto ymmärtämään jotain siitä, et miks se on olemassa tai miks se on 
sellanen kun se. Ainakin päällimmäisenä jäi mieleen se, kuinka paljon Suo- 
messa painotetaan sitä tasa-arvon ihannetta ja sellasta, että kaikille samanlai- 
nen koulutus. Ja kaikilla on oikeus saada hyvä ja laadukas koulutus niin riip- 
pumatta siitä missä asuu tai mistä taustasta tulee. Ja se on mun mielestä tosi 
hieno periaate, että sellaista eriarvoistumista yritetään välttää koulutuksen 
avulla ja oppilaille luoda parempi yhteiskunta. Ja kun mä olin aikaisemmin 
ajatellut, että se liikaa jotenkin sitoo ja et ihanteellinen kuva opetuksesta olis 
sellanen, että se olisi vapaampaa vuorovaikutusta ja et siinä oppilaat ja opettaja 
siinä yhdessä tekee, pitäis jotenkin rakentaa sitä tietoa tai lähtee oppilaiden 
omasta kiinnostuksesta ja näin. 


Opetussuunnitelman konkreettisuutta pidettiin sitoutumista helpottavana 


asiana: 
H203: (...) jotenkin tosi semmonen positiivinen ja luottavainen olo on tohon 
uuteen opsiin kun musta tuntuu, että se on paljon konkreettisempi tai siel- 
lä on paljon enemmän välineitä [tavoitteiden konkretisoimiseen] kun silloin 
2004 opsissa. 


Monet opiskelijat kertoivat, että uusi opetussuunnitelma tuntui heidän arvo- 


jensa mukaiselta: 
H102: (...) niin se oli hienoa kyllä, että millaista ajatustyötä ja arvomaailmaa 
siellä on, tuli ihan se fiilis, että tää on se koulu, missä mä haluan olla töissä, 
että siellä on paljon hyviä näkemyksiä, ja arvoja joihin sen pitäisi rakentua, se 
on toki jokaisesta opettajasta kiinni, että kuinka ne omaksuu ne näkemykset. 


Myös opetusharjoittelu vaikutti sitouttavan opetussuunnitelmaan, vahvista- 
van opettajan opetussuunnitelman toimeenpanijan roolia ja riisuvan opetus- 


suunnitelman kompleksisuutta: 
H102: (...) tää maisteriharjoittelu niin on se ristiriitahomma, että kun se kum- 
miski se ops on enimmäkseen valitettavasti aika käytännönläheinen homma, 
työ, niin siellä on ne kummiski ne aika tiukat tavoitteet, eihän ne oo niin tiuk- 
koja kuin ne voisi olla mutta kummiski, että käyt historiassa tämän ja tämän 
ja tämän termin läpi. 

Opiskelijat toivat esiin, miten etenkin aineiden opintojaksot (perusopetukses- 
sa opetettavien aineiden monialaiset opinnot) ovat sitouttaneet opetussuunni- 
telma-asiakirjaan: 

H203: (...) aina kun on joku kurssi, niin yrittää sen aineen kohdalta lukee sen 

opsin tosi tarkkaan, et ikään kuin se on hallussa sentään ja aina kun saa pala 

palalta haltuun, kun haluaa saada sen mahdollisimman nopeasti mahdolli- 

simman hyvin haltuun ja kehittää niitä ajatuksia taas sen pohjalta. 
Vaikka haastatteluihin osallistui vain kuusi opiskelijaa 120 opintojaksoon 
osallistuneesta, aineisto osoittautui informatiiviseksi. Kaikki haastateltavat 
pitivät opetussuunnitelman historiallisen ulottuvuuden tarkastelua tärkeä- 
nä. Katseen suuntaamisen menneisyyteen nähtiin yleisesti laajentavan ym- 
märrystä nykyisyydestä. Osa opiskelijoista kertoi, miten opetussuunnitelman 
historiallistaminen oli laajentanut heidän ymmärrystään opetussuunnitelman 
ideologisuudesta. Se, että tätä ei ilmaistu voimakkaammin, voi osaltaan palau- 
tua siihen, että me ainoastaan äänitimme haastattelut. Videointi olisi tuonut 
esiin myös sen, miten opiskelijat ilmeillään ja eleillään myötäilivät, kun joku 
heistä toi uuden näkökulman keskusteluun. Opintojakso havahdutti epäile- 
mättä opiskelijoita opetussuunnitelman kompleksisuuteen. Jo se herätti häm- 
mennystä, että instituutio, johon he ovat sosiaalistuneet oppilaina ja johon he 
ovat opettajaopiskelijoina liittäneet elämäntarinansa, asetettiin kyseenalaisek- 
si. Tämä näkökulma on herättänyt aiempina vuosina yksittäisissä opiskelijoissa 
jopa ärtymystä. Hämmennystä herätti se, miten opintojaksolla purettiin tosi- 
asioina esittäytyvien asioiden arvoneutraaliutta, kuten tavoiterationalismia, ja 
johdatettiin pohtimaan näkökulmien moninaisuutta. Osa opiskelijoista hai- 
kaili yksiselitteisyyden perään, vaikka opintojakson opettajien perspektiivistä 
merkittävää oli, että opiskelijat löytävät uusia näkökulmia, laajentavat aiempia 
näkökulmiaan, syventävät ymmärrystään ja menevät epämukavuuden alueel- 
le (ks. Andreotti 2010). Osa puolestaan vaikutti suhtautuvan mielenkiinnolla 
haasteeseen ymmärtää laajemmin opetussuunnitelmaa, mitä voi tukea myös 
se, että opintojakson jälkeen moni opiskelija on tullut myös henkilökohtaisesti 
kiittämään ajatuksia herättäneestä opintojaksosta. 

Opiskelijat eivät pitäneet opetussuunnitelmaa täysin normatiivisesti si- 
tovana asiakirjana. Huomioimatta sitä ei voi kuitenkaan jättää. Opettaja ei 


voikaan, eikä se ole useimmiten millään lailla tarkoituksenmukaista, sivuut- 

taa edustamansa kasvatusinstituution virallista ideologiaa (Pinar 2012). Silti 
opettajan työn autonomian käsityksessään opiskelijat myötäilivät näkemyk- 
semme mukaan yllättävän vahvasti didaktiikka-tradition opettajalle suomaa 
autonomiaa, joka rajautuu sisällöllisiin painotuksiin ja pedagogisiin ratkaisui- 
hin, jolloin opettajien katsotaan olevan epäpoliittisia toimijoita (ks. Erss 2015, 
39). Samalla opiskelijan oman opetussuunnitelmasuhteen rakentuminen jää 
väistämättä keskeneräiseksi. Aineistomme antaakin viitteitä siitä, että opiske- 
lijoiden opetussuunnitelmasuhteen laajenemista koskeva prosessi on eri opis- 
kelijoilla hyvin eri vaiheissa. 

Kun tarkastelimme opettajaopiskelijoiden sitoutumista opetussuunnitel- 
ma-asiakirjaan, oli meidän vuoromme hämmentyä. Näkemyksemme mukaan 
opiskelijoiden sitoutuminen opetussuunnitelmaan oli ilmeisen problemati- 
soimatonta. Meidän oli pakko jäädä pohtimaan, miten ajatuksemme keske- 
nään ristiriitaisista ideologioista on lopulta välittynyt opiskelijoille tai ehkä 
ennemminkin, miten hyvin he tunnistavat ne ideologiat ja niiden seuraukset, 
joihin he opetussuunnitelma-asiakirjaan sitoutumisen myötä sitoutuvat. On 
pohdittava, kuinka tietoisesti opettajaopinnoissa pyritään purkamaan käsitys- 
tä opettajasta yksinomaan opetussuunnitelman toimeenpanijana ja avaamaan 
tilaa syvemmälle opetussuunnitelmaymmärrykselle. Onkin syytä kysyä — jäl- 
leen itsereflektiivisesti — missä määrin me opettajankouluttajat olemme tietoi- 
sia omista äänettömistä sitoumuksistamme. Mitkä ovat niitä totuuksia, jotka 
me omassa opetuksessamme jätämme problematisoinnin ulkopuolelle? Missä 
määrin olemme itse tietoisia omien näkökulmiemme rajallisuudesta ja avoimia 


uusia maailman ymmärtämisen tapoja kohtaan (ks. Andreotti 2010)? 


Lopuksi 


Opetussuunnitelmaa ja opettajankoulutusta ei voida rakentaa vain yhdelle 
universaaliksi, arvoneutraaliksi, historiattomaksi, kontekstittomaksi ja ob- 
jektiiviseksi oletetulle tiedonkäsitykselle. Tarvitaan näkemyshorisonttien 
monipuolistamista sekä niiden historiallisuuden ymmärtämistä eli sitä, miten 
näin tultiin ajattelemaan. Tilanteessa, jossa yksi suuri kertomus, tietoperusta 
ja paradigma on murtunut, uutta tietoa ei voida rakentaa vain edellisen päälle, 


vaan aiempaa tietoa ja sen taustaoletuksia on tarkasteltava uudelleen. Erilaisia 

näkökulmia ja paradigmoja ei voida myöskään sovittaa yhden isomman näkö- 
kulman sisään ajattelemalla, että ilmiötä eri suunnista katsomalla nähtäisiin 
kokonaisuus. Tieto ei myöskään näyttäydy haltuun otettavina faktoina, vaan 
tieto ”tekee asioita” ja siitä seuraa aina jotain: se suostuttelee ja saa ihmisryh- 
mät ja yhteisöt näkemään itsensä ja toisensa tietynlaisina sekä orientoitumaan 
maailmaan tietyllä tavoin (Andreotti, Faafo & Giroux 2010). Tietoon sisäl- 
tyy siten aina vallan ulottuvuus (Foucault 1980). Kumulatiivisen oppimisen 
sijaan tarvitaankin aiemmin opitun toisin näkemistä ja monien näkökulmien 
(totuuksien) samanaikaisen läsnäolon tunnistamista sekä ymmärrystä siitä, 
että eri näkökulmien seuraukset ovat erilaisia eri ihmisryhmille. Tietoon ja 
tietämiseen liittyy siis eettinen ulottuvuus. (Ks. Andreotti 2010.) 

Toisin näkeminen voi aiheuttaa epävarmuutta ja tunnetta, että ei ymmärrä 
tai että on vaikeaa ajatella toisin. Olemme tottuneet ajattelemaan modernin 
tiedonkäsityksen kielellä, johon liittyvät oletukset varmuudesta, selkeydestä 
ja yksiselitteisyydestä (Adams St. Pierre 2000), ja tämä oli myös nähtävissä 
tekemissämme pienryhmähaastatteluissa. Tällaisessa kompleksisuuden, jän- 
nitteisyyden ja joskus myös konfliktin tilassa oleminen kutsuu tutustumaan, 
miten olla mukavasti epämukavuuden, valintojen ja eettisen vastuun keskellä 
(Andreotti 2010). Uudenlainen orientoituminen korostuu maailmassa, jossa 
erilaisuus ja moninaisuus ovat olemisen lähtökohtia, eivätkä kontrollin kohtei- 
ta (McCarthy, Bulut & Patel 2014, 41). 

Pinarin (2012) mukaan opettajat voivat opettaa ainoastaan, jos he ovat 
vapaita opettamaan oman opettajuuteen liittyvän intellektuaalisen arvioin- 
tikykynsä perusteella. Opettaja on aina erilaisten odotusten kohteena. Kes- 
kenäänkin ristiriitaisten odotusten ja jännitteiden keskellä opettaja voi pysyä 
fokusoituneena ja uskollisena näkemyksilleen vain, jos hänellä on teoreettista 
ja elettyä ymmärrystä toisenlaisista maailmoista ja todellisuuksista. Ilman aka- 
teemista vapautta opettaminen ei ole mahdollista (Pinar 2012, XVII-XVIII). 
Opettajan suhde opetussuunnitelmaan ei voi olla kyseenalaistamattoman 
kritiikitön kunkin ajan koulutuspoliittisiin opetussuunnitelmanäkemyksiin. 
Toisaalta suhde opetussuunnitelmaan ei voi olla virallisesta näkemyksestä 
irrallinenkaan. Pinar (2012, 39) kuvaa opettajan suhdetta opetussuunnitel- 


maan osuvasti ilmaisulla ”separate but connected”. Opetustyö edellyttääkin 

intellektuaalisesti riippumattomia opettajia, joiden ammatillista ymmärrystä 
informoi heidän oppineisuutensa, tarkkanäköisyytensä ja eettinen sitoutumi- 
sensa oppilaaseen (Pinar 2012, 223). 

Suomalaisten opettajien työn autonomiaa pidetään kansainvälisesti verrat- 
tuna laajana (esim. Niemi 2015; Sahlberg 2015; Tirri 2014). Sahlberg (2015, 
132—133) liittää suomalaisen opettajan korkean autonomian muun muassa 
akateemiseen opettajankoulutukseen, jonka hän myös katsoo antavan opetta- 
jalle valmiuksia vastustaa sellaisia globaaleja koulu-uudistuksia, jotka vaikut- 
tavat epäedullisilta opettajien ja lasten näkökulmista. Kriittisempi näkemys 
on Autiolla (2104, 24), joka perää sitä, että opettajat ymmärtäisivät laajempia 
poliittisia, kulttuurisia ja kasvatuksellisia kehityskulkuja. Toki hän esittää 
epäilynsä siitä, ovatko opettajat missään ja koskaan kyenneet toteuttamaan 
omia kasvatuksellisia pyrkimyksiään. Autio (2014) arvioi, että opettajankou- 
lutus ei ole taannut tähän riittäviä intellektuelleja resursseja. On ilmeistä, että 
teorian informoima opetussuunnitelmaymmärrys on opettajan autonomian 
ehto ja samalla akateemisesti koulutetun opettajan mielekkään koulutyön 
edellytys. Teorian informoima opetussuunnitelmaymmärrys on myös ehto sil- 
le, että opettaja voi tulla tietoiseksi omista esioletuksistaan ja vaihtoehtoisten 
todellisuuksien olemassaolosta. 

Opettajan pitkän työuran aikana voi tapahtua hyvin merkittäviä yhteis- 
kunnallisia, opetussuunnitelmaan vaikuttavia muutoksia. Historia on osoitta- 
nut, että muutokset voivat olla jopa ihmisyyden kannalta fataaleja. Valtioiden 
asettamien koulutuspoliittisten tavoitteiden ei voi ajatella toimivan eettisyy- 
den takaajina. Monet omassa kontekstissaan ja ajassaan ihan järkeenkäyviltä 
vaikuttaneet ihmisyyttä halveksivat ajattelutavat ovat toisesta kontekstista tai 
ajankohdasta katsottuna hätkähdyttäviä. Kunkin ajan ja tilanteen eettisten 
ongelmien näkeminen vaatii moninäkökulmaisuutta ja historiallistamista 
sekä eettistä harkintaa vallitseviin ideologioihin nähden. Opettajan eettiseen 
vastuuseen kuuluu nähdä oman aikansa itsestäänselvyyksien yli. 

Maailman ja paradigmojen kompleksisuus tulee sisältyä osaksi kaikkea 
opettajankoulutusta. Nykyisyyden itsestäänselvyyksien historiallistaminen 
vaatii taustalla olevien oletusten (metateorian) tunnistamista sekä sen poh- 


timista, mikä tieto on arvokkainta ja miksi, sekä mitä tästä seuraa. Koulu- 

maailmassa opettajat joutuvat kohtaamaan tilanteita, joissa eivat saa hyvak- 
syntää tai palkkiota tehdystä työstä tai joissa ei päästä kaikkia miellyttävään 
kompromissiratkaisuun. Opettajankoulutuksen tulee tarjota tuleville opetta- 
jille tilaisuuksia, joissa kohdata erimielisyyttä, erilaisia näkökulmia, erilaisia 
maailmoja ja erilaisia totuuksia elämästä. Opiskelijoiden tulisi saada kokemuk- 
sia, jotka tukevat sitä, että he voisivat työssään muodostaa oman opetussuun- 
nitelmaa koskevan suhteensa ja näkemyksensä sekä olla mukavasti keskenään 
kamppailevien näkökulmien tuottaman epämukavuuden keskellä. Opettajak- 
si opiskelevilla tulisi olla aikaa, tilaa ja mahdollisuuksia opetussuunnitelmaa 


koskevan ymmärryksensä laajentamiseen osana opettajaopintojaan. 

Curriculum as a Political and 
Cultural Framework Defining 
Teachers’ Roles and Autonomy 


Maria Erss 


Curriculum, as text, is primarily directed to teachers and educational 
authorities, concerning students only indirectly through the 
mediation of teachers. In addition to describing the aims, goals 
and objectives of education along with the prescribed content, 
a curriculum contains clues to the roles and responsibilities of 
teachers, which are related to the desired teaching and learning 
paradigm. The curriculum usually indicates areas of which teachers 
may have the freedom to make decisions either individually or 
collectively. This leeway given by the curriculum is called teachers’ 
professional autonomy or simply teacher autonomy. The following 
article analyses how the concept of teacher autonomy has changed 
through consecutive curricula in different cultural and political 
contexts. The analysis is based on the upper secondary school 
curricula in Estonia, Finland and Bavaria (Germany) in the time 
period of 1990-2011. 


Introduction 


Curriculum, as a programme for formal education in the sense of schooling, 
has existed in Western countries at least since the opening of the first religious 
schools in monasteries during the early Middle Ages. However, the idea of 
curriculum development as a scientifically founded activity originates from 
the beginning of the 20% century in the United States. The first curriculum 
theorists, Bobbitt (1918), Tyler (1949) and Taba (1962) were mainly influenced 
by the behavioural sciences when trying to develop the basic principles 
of curriculum development. The benefit of psychology as a foundation of 


understanding learning and education is its “ideologically neutral” character, at 

least on the surface (Autio 2013, 22). In the pluralistic society of the U.S. with its 
many competing political ideologies, psychology seemed as the least contested 
principle for designing education. Bobbit, Tyler and Taba understood that in 
order to develop a balanced curriculum one needed to study both the learners’ 
needs and interests and the “economic, political, social, and cultural character 
of the society” (Taba 1962, 33). As Taba admitted, the latter was problematic as 
there was “no ’science of man’, and as yet no adequate description of a culture 
of modern society” (Taba 1962, 33) which would take into account the whole 
picture that educators needed to see. Until then, sociology had mostly ignored 
the study of education as a social institution and psychology had paid little 
attention to the study of education as a social force (Taba 1962, 33-34). Asa 
consequence, the political nature of curriculum making was not emphasized, 
but was even disguised as a rational, objective choice for the most part of the 
20% century. 

This lack of political awareness was not limited to the United States. In 
the continental Europe, most notably in Germany, education was, from the 
late 18" century, influenced by Herders romantic concept of Bildung. It is, 
to quote, “a non-political concept that focuses on the individual’s process of 
self-development, unfolding, self-cultivation — in accordance with an organic 
concept of nature and natural development” (Horlacher 2004, 421). Although 
the traditions of American curriculum and German Bildung or Didaktik have 
been described as two vastly different intellectual practices in conceptualizing 
teaching, schooling and education (Westbury 2002) they have both, at least 
until 1970s, underplayed the political nature of the curriculum. 

The systematic effort of understanding curriculum asa political text emerged 
in the 1970s following the Marxist or neo-Marxist tradition and critical 
theory which has become, in the last few decades, the dominating approach in 
the curriculum field (Pinar, Reynolds, Slattery & Taubman 2008, 243-244). 
Despite the fact that the curriculum tradition as the institutionalized concept 
of education has acknowledged more than the Bildung/Didaktik tradition the 
linkages between education and politics, presently even German educators 
acknowledge them. According to a German education historian (Tenorth 
2013), the educational ideals have been connected throughout history to the 

education politics and the particular education system which should realise 
these ideals. I argue that these educational ideals concern more than just the 
content of schooling. A curriculum is primarily directed to teachers who have 
to implement it and therefore contains guidelines for teachers’ role and duties 
while also indicating the areas, which are left to teachers’ own discretion. 
This leeway left to teachers is called teachers’ professional autonomy or simply 
teacher autonomy. 

In the following article I will discuss some theoretical underpinnings of 
teacher autonomy and teachers’ roles within the politically defined curriculum 
and Bildung/Didaktik tradition. After that I will discuss a comparative 
curriculum analysis in regard of the changes in the discourse of teacher 
autonomy in the Estonian, Finnish and Bavarian curricula for upper secondary 


schools from 1990-2011. 


Theoretical Foundations of Teacher Autonomy 


Teachers’ need for autonomy has been justified through several theories. In 
the following overview I will describe the self-determination theory, the new 
concepts of teacher professionalism and the teachers’ role within the Bildung/ 
Didaktik and curriculum theory. 


1. The self-determination theory 

The self-determination theory views autonomy as the key concept in 
understanding behavioural regulation and motivation (Ryan & Deci 2006), it 
is considered one of the basic needs of all human beings (Vansteenkiste & Ryan 
2013) and thus an important motivational factor for teachers’ work. Autonomy 
is, according to this theory, understood as governance by self as opposed to 
heteronomy which refers to regulations from outside of the phenomenal self 
by forces experienced as alien or pressuring (Ryan & Deci 2006). Teachers’ 
work is characterized by the tension of being a professional practitioner in 
the classroom while simultaneously being constrained by the school and the 
centrally imposed curriculum (Hopmann 2003; Wermke & Höstfält 2014). 
Due to these constraints teachers never have complete autonomy. Instead, 


their autonomy is a matter of degree between heteronomy and autonomy. The 

self-determination theory suggests that people can be autonomous even if they 
follow rules and prescriptions from outside, on the condition that they fully 
endorse these regulations (Ryan & Deci 2006, 1560). Consequently, teachers 
who approve of the curriculum because it makes sense to them or because they 


support the values expressed in it can still feel autonomous in their work. 


2. The new concepts of teacher professionalism — restricted and extended 
professionalism 

Another justification for teachers’ need for autonomy comes from the concern 
with learner-centred approach to teaching which is more responsive to the 
individual needs and interests of the students while promoting the self 
regulation and autonomy of students. This requires professionalization of 
teaching and a change in teachers’ role through participation in curriculum 
planning and decision-making in order to be agents of change and flexible 
implementers of the curriculum. 

According to Helsby and McCullogh (1996, 56) the terms professionalization 
and professionalism refer to different phenomena: the first indicates the growth 
in occupational status and prestige and the latter the responsibility of teachers 
to control and develop their own knowledge and to “determine their own 
tasks in the classroom.” Such a view of teaching requires teachers to have 
autonomy in order to achieve professionalism (Nemerzitski, Loogma, Heinla 
& Eisenschmidt 2013, 402). Nevertheless, different concepts of professionalism 
accept different degrees of autonomy for teachers. The research on teacher 
professionalism recognizes two types of professionalism — restricted and 
extended (Hoyle 1975, 318). Restricted professionalism reduces teachers to 
implementers of “teacher-proof” policies and programs created by others 
(Wise 1989). Contrarily, extended professionalism emphasizes teachers’ new 
role as curriculum developers, critical thinkers and empowered, autonomous 
professionals who can flexibly respond to students’ individual needs (Webb et 
al. 2004). 

These are two very different paradigms regarding teaching. While 
restricted professionalism assumes that teachers cannot be trusted as they are 


seen as the major break on school innovations, the extended professionalism 


196 TERO AUTIO, LIISA HAKALA & TIINA KUJALA (TOIM.) 


Curriculum as a Political and Cultural Framework Defining Teachers’ Roles and Autonomy 


puts trust in teachers as professionals who are licensed to practice teaching 
and act responsibly. These opposing views of teachers are associated in the 
case of extended professionalism with the German/continental (also Nordic) 
Didaktik tradition and restricted professionalism with the Anglo-American 


curriculum tradition (Westbury 2002). 


3. Teachers’ role in Bildung/Didaktik tradition 

The German authors describe the role of teachers in the Bildung/Didaktik 
tradition as independent interpreters of the curriculum who may decide on 
how the curriculum content is presented (Kiinzli 2002, 112; Terhart 2002, 
32). One of the leading German educational theorists, Wolfgang Klafki 
(1968), described Didaktik as a professional technique aimed at the analysis 
of the curriculum goals, including the selection and organization of cultural 
objectives (knowledge, values, symbols and skills). While curriculum 
development became the task of universities and higher authorities, Didaktik 
was considered as the true task of teachers (Kiinzli 2002, 32). 

Comparing the teachers’ role in the Anglo-American curriculum tradition 
and the German Didaktik tradition, the American curriculum theorist Ian 
Westbury believes that teachers have much more autonomy in the Didaktik 
tradition than in the curriculum tradition. In fact, he is very critical about 
the restricted professionalism that teachers are subjected to in most American 
education systems: ”Within the perspective of the curriculum, teachers are 
always [...] the invisible agents of the system, to be remotely controlled by that 
system for public ends, zot independent actors with their own visible role to 
play in the schools. They are seen as ”animated” and directed by the system and 
not as sources of animation for the system” (Westbury 2002, 52). The main 
difference seems to be that curriculum tradition focuses on the institutional 
aspect of education while Didaktik stresses the classroom curriculum, which is 
the product of teachers’ reflection of the curriculum. Moreover, Kiinzli suggests 
that unlike in the curriculum tradition, in the Didaktik the relationship 
between the teacher and the students is a personal one and therefore the 
German Didaktik tradition has always been against the centralization and state 


domination of education (Kiinzli 2002). Although lately, we have seen reversals 

in Germany where the Didaktik tradition has been put under pressure by more 
centralized governance and increased administrative control of education, 
which is more typical to the curriculum tradition. These developments have 
been noticeable since the so-called PISA shock that followed the disappointing 
results of German students in the international student achievement test PISA 
in 2002 (Raidt 2009). 

If the role of teachers should be visualized in terms of their autonomy in 
the Didaktik and curriculum tradition, we could draw on the one hand from 
the famous Didaktik triangle: 


CONTENT 


Interpretation & 


modification reception 


TEACHER ——> pedagogical relation -—————» STUDENT 


Figure 1. The Didaktik Triangle. After Kansanen & Meri (1999), modified by Erss 


Although this model is subject-centred where the content of the subject is 
given by higher authorities, teachers can somewhat modify the content based 
on the students’ needs and interests. Teachers’ main freedom concerns the 
methods of how they present the content and mediate it to their students 
in accordance to student’s existing knowledge, skills, interests, needs and 
abilities. There is a pedagogical relation between the teachers and students 
which is guided by teachers’ professional ethics, indicating that teachers are 
aware of their responsibilities and the consequences of their actions regarding 
students (Kiinzli 2002, 35). 

4. Teachers role in curriculum tradition 


On the other hand, I suggest the following interpretation of the curriculum 
model: 


INSTITUTIONS & (> CURRICULUM 
ADMINISTRATION 


within the social context 
(state, county, school) 


TEACHERS AND STUDENTS 
(Implementation and reception) 


Figure 2. The Inversed Curriculum Triangle 


According to this model, teachers and students are both at the receiving end 
of the curriculum. They are seen as subjects to the education politics, the 
educational institutions and administration on state, county and school level. 
There is a reciprocal relationship between the institutions/administration and 
the curriculum. While the curriculum is developed within the institutions 
and handed down to teachers to implement and to students to receive, the 
curriculum gives to institutions input regarding developing assessment and 
accountability measures and the technological and methodological solutions. 
The curriculum approach does not hide the fact that the social context (along 
with the interests of stakeholders) plays an important role in these decisions. 
The task of interpreting the curriculum and developing student-oriented 
individual solutions to instruction is largely removed from teachers’ competence 
as the textbooks, teacher guidebooks and methods along with assessment 
forms are also prescribed and approved by the administration (Westbury 

2002, 48). Essentially, the curriculum approach has tried to create “teacher- 
proof” packages of the curriculum in the hope of achieving standardized 
performance, although teachers never implemented them “faithfully” (Kelly 
2009, 14). 

The Curriculum and Didaktik approaches have tackled the problem of 
varying teacher professionalism by different funding priorities. While in the 
curriculum approach much attention is spent on developing support materials 
to teachers, in the Didaktik tradition most resources are directed to teacher 
education. Particularly, this emphasis on valuing teacher professionalism and 
teacher education can be seen in the Nordic tradition. According to Tero Autio, 
in the Nordic tradition teachers are academically educated intellectuals whose 
“most significant work is trusted, supported, and encouraged by surrounding 


culture and society.” (Autio 2013, 19.) 


5. Bildung/Didaktik: ideal and reality 

Comparing the two models there should be no doubt that the Didaktik 
model stresses more teacher autonomy while setting higher expectations to 
teacher professionalism. Yet, the Didaktik model is not perfect either. First, 
it is traditionally very subject- and teacher-centred and can, although does 
not have to, result in teacher-centred methods (Kiinzli 2002, 39). Second, 
due to its connection to the idealistic Bildung tradition it strives for aesthetic 
self-cultivation while ignoring the social and political realities. This problem 
originates from the io” century Germany where Bildung became a romantic 
escape from the frustrating political reality to the perfected personal domain. 
To make matters worse, by the beginning of the 20" century Bildung had 
turned from a progressive ideal in a conservative and reactionary ideology 
which opposed the rational and individualistic spirit of modernism and, 
paradoxically, ridiculed democracy. Moreover, it was not possible to unite 
with the realities of capitalism (Pinar 2009). According to a German education 
historian (Tenorth 2013) Bildung was used up to the middle of the 20th 
century in Germany as a fight slogan to emphasise the superiority of the 
German Bildung compared to the “Western Civilization” of other European 


nations. While Bildung was considered as desirable and humane, “civilization” 

and “democracy” were discarded as an expression of a calculating shopkeeper’s 
mind-set (Tenorth 2013). 

Furthermore, the aesthetically oriented Bildung became essentially an 
elite project reserved for the gymnasium students while mass education 
continued to be more utilitarian. Wilhelm von Humboldt (1767-1835), one 
of the ideological fathers of the Bildung tradition had envisioned “allgemeine 
Bildung” (general education) as something that children from all social classes 
would share. However, his ideas were torpedoed by the 19 century conservative 
politicians, especially after the political “restoration” in Germany of 1819. The 
strongest critic of Humboldt was the Prussian ministry official Ludolph von 
Beckedorff who countered Humboldt’s ideals with the argument “It can't be 
helped that there are different social classes and professions in the human society” 
which is why we do not need “the artificially equal public school”, rather we need 
“a naturally unequal education for different social classes” (Tenorth 2013, after 
Herrlitz et al. 2009). As a conseguence, the early separation of children in more 
academic or vocational tracks of education still continues in the Germany of 
the 21st century. In these views we can see a conflict between the idealistic and 
utilitarian concept of education which has not been resolved. 

For teachers this idealism translates into underestimating the influence 
of political and social pressures on teachers’ work in the Bildung/Didaktik 
tradition where teachers are seen as loyal servants of the state. Even today, 
every new teacher in Germany that is offered the position of a civil servant 
has to take an oath in which he/she swears to serve the state faithfully.’ The 
Bildung/Didaktik tradition can easily lull the people to believe that education 
is “an entirely individual enterprise, free from social control” (Erss 2015, 39). In 
the light of the twisted ideology of the Nazi regime to which some teachers 
are known to have been accomplices, teacher autonomy has gained an 
especially important dimension. According to Adorno, the leading member 
of Frankfurt school of critical theory, democratic pedagogy means that one 


needs to learn from the history. Teachers’ responsibility in maintaining and 


1 For example, in Bavaria the oath to be taken is phrased as follows: “I pledge allegiance 
to the constitution of the Federal Republic of Germany and to the constitution of Bavaria, 
obedience to the laws and a conscientious fulfillment of my duties as a civil servant, so help me 


God.” (§ 38 Abs. 1 BeamtStG.) 

cultivating a critical mind-set and autonomous reflection is huge. According to 
Adorno, “The single genuine power standing against the principle of Auschwitz 
is autonomy, if I might use the Kantian expression: the power of reflection, of self- 
determination, of not-cooperating” (Adorno 2005, 195). 


6. Reconceptualized Bildung/Didaktik and the transformative potential of 
education 

Adorno’s social critical views on education along with the rise of social 
sciences and empirical education research and the increased demand for 
democracy through the turbulent socio-political events of the 1960s (student 
revolution) led to a reconceptualization of the Bildung/Didaktik tradition 
in Germany. Wolfgang Klafki developed his critical-constructive didactics 
which is influenced by critical social theory and critical education science. 
“Constructive” in this context does not refer to constructionism; it is rather 
an indication of a close link to practice and action. Klafki understood that 
the capacity for self-determination and participatory decision-making were 
mutually related and suggested that the purpose of critical-social didactics 
should be the development of the following three capacities: self-determination, 
participation in decision-making and solidarity. Education received within 
this theory a social mission and transformative power, to go beyond reacting 
to the changing social environment and lead the change towards democratic 
society and liberal social democracy (Klafki 2002). 

However, the guestion remains: If education is to have an empowering 
and liberating function for students, should teachers also be empowered and 
liberated in order to carry out this task? Or are teachers still seen as simply 
the tools for implementing the desired ideology of the curriculum-makers 
and the maintainers of the social order within the socially stable institution 
of education? Because the German example shows that the institutional form 
of education (as in the three tier system of secondary education) has proven to 
be stronger than any wish for social change. Teachers, with their traditional 
didactics-focus on the classroom only, have largely remained the more or 
less faithful servants of the system, not having become leaders of change. It 
is possible, of course, that the latter was not actually intended. Therefore, 

the transformative potential of critical-constructive Didaktik remains 
questionable. 

Today, the Nordic countries have come closest to the ideal of allgemeine 
Bildung as imagined by Wilhelm von Humboldt. Particularly Finland stands 
out with its strong comprehensive school system and emphasis on equal 
chances. Tero Autio emphasizes in the Finnish concept of Bildung tradition, 
the moral component of education i.e. Erziehung (kasvatus). At best the moral 
shifts teaching “from transmission to transformation,’ the curriculum content 
is not delivered with tests in sight, but renders, in principle every single lesson a 
“complicated conversation” (Pinar 2008) “where all the participants at every level 
think about the basic curriculum question of the worthwhileness of the content 
and subject matter just taught and addressed” (Autio 2013). To conclude, 
teaching can have a transformative potential for the students but can it change 
the society? In Finland, the society has gone through major transformations 
during the 20" century towards increasing democracy and equality. Some part 
of it can be contributed to education and teachers’ noble work. 

For Estonia, the 20%" century has been a turbulent time with short intense 
periods of development during the independence periods (1918-1940 and 
again from 1991 to present) and long set-backs or interruptions in development 
by foreign occupations (German and Soviet occupations during and after the 
ww 11). Yet, the Bildung/Didaktik tradition remained strong even during 
the totalitarian Soviet period. However, Estonian education governance has 
received, during the last two decades, influences from the Anglo-American 
curriculum tradition. On the one hand, more attention is paid to the utilitarian 
value of education, to accountability of schools and centralized testing, on the 
other hand school autonomy is also encouraged. 

Since curricula contain important clues regarding teacher autonomy I 
conducted a comparative analysis of curricula for upper secondary schools in 
three countries: Estonia, Finland and Bavaria (Germany) in the time period of 
1990-2011. Before I present the results of this analysis on teacher autonomy, I 
will briefly describe the education systems in Estonia, Finland and Germany 


while discussing their similarities and differences. 


OPETUSSUUNNITELMATUTKIMUS 203 


Maria Erss 


Short Description of the Education Systems 
in Estonia, Finland and Germany 


At first glance, the education systems of Estonia and Finland appear quite 
similar, comprising of kindergarten, a 9-year comprehensive school and a 
3-year upper secondary school called gymnasium in Estonia and /ukio in 
Finland or students may attend a vocational school. In both systems teachers 
have to develop school curricula to be responsive to the local needs while the 
management of schools is decentralized allowing for school autonomy. The 
preparation of teachers follows the German Didaktik tradition, which defines 
teachers as interpreters of the curriculum and autonomous professionals in 
the classroom. Simultaneously, all schools have to follow the framework of 
a national curriculum and, in Finland, a third tier of curriculum exists, the 
municipal curriculum. At a closer look, the major difference between the 
Estonian and Finnish school system is the standardized testing and external 
evaluation. While Finnish students only participate in one external evaluation 
at the end of the upper secondary school, the matriculation exams, Estonian 
students are centrally tested at the end of each school stage: in the grades 3, 
6, 9 and 12. However, in the grades 3 and 6 the testing is sample-based while 
teachers do not know until the same school year in which subjects the students 
are tested. In the 9 and 12" grades there are three centralized exams: mother 
tongue, mathematics and foreign language. Additionally, in the 12™ grade, a 
school exam has to be taken which combines several subjects, and a students’ 
research project needs to be written. The centralized exams at the end of the 
gymnasium qualify the students for studies at the university, and, recently, 
universities often require additional tests or interviews. Estonian schools are 
regularly subjected to external evaluations by government authorities, but the 
trend is more towards problem-based evaluation in particular schools, not 
uniform evaluation of all schools. Based on the lack of external evaluations in 
the Finnish comprehensive school (peruskoulu) one can assume that Finnish 
teachers of peruskoulu have more autonomy than their colleagues in lukio. 
The German education system is decentralized into 16 states (Länder) 
and each has their own educational authorities and curriculum, although 


a framework of common standards has been created since 2002 by the 

Kultusministerkonferenz (the Assembly of Ministers of Education and 
Culture) after the publication of the first PISA results which indicated 
great achievement gaps and differences of requirements between the states. 
After primary school, lasting 4—6 years, students are sorted based on their 
achievement, their parent’s wish and their teacher’s recommendation to one 
of the three tracks of secondary school: Hauptschule, Realschule (recently, 
these two have been united in many states in Mittelschule) or Gymnasium. 
Hauptschule and Realschule prepare students for vocational education, being 
more practically oriented and having less rigorous academic standards than 
Gymnasium. Gymnasium is the only school form that prepares students for 
higher academic education and selects its students carefully based on ability. 
Only about 40% of the students in Germany attend this school form although 
the trend is increasing. Teacher preparation in Germany is tied to the school 
form with gymnasium teachers traditionally being the most academically 
prepared teachers following the subject traditions and the German Didaktik- 
tradition. Gymnasium teachers are also socially the highest ranking teachers 
including salaries and benefits, usually being employed as civil servants. In 
terms of school autonomy or local curriculum development German states 
tend to be much more centralized than in Estonia or Finland. Except for a 
few states such as North-Rhine Westfalia or Rhineland-Palatinate teachers 
are not expected to develop school-based curricula. In Bavaria standardized 
tests within the state (in gymnasium in grades 6, 8 and 10) as well as between 
the states (in the grades 3 and 8) are administered. The gymnasium ends with 
rigorous state-wide standardized exams which are graded locally, however 
there are no standardized graduation exams that apply for all regions of 
Germany. In Bavaria, the faithful implementation of the curriculum is 
additionally controlled with supervision of teacher-given tests by department 
head. Additionally, regular teacher appraisals by the school principal take 
place, and in case of promotion, by external evaluators, while schools are also 
externally evaluated. 

Given the differences between the school systems it was more relevant to 


compare the last stage of secondary schooling: Estonian gymnasium, Finnish 

lukio and Bavarian gymnasium that all end with standardized exams rather 


than comparing the lower stages. 


Data Collection and Methodology 


The research questions for the following study are phrased as such: How has 
the discourse of teacher autonomy changed in the upper-secondary school 
curricula of Estonia, Finland and Bavaria (Germany) in 1990-2011? What 
wider societal developments are connected to the change of discourse? In order 
to answer the research questions at least two (in Estonian case three) sequential 
curricula for upper secondary schools were selected from each country during 
the period 1990-2011. The analysis in Estonia involved the curricula for basic 
schools and gymnasia from 1996, 2002 and 2011, in Finland the curricula 
for upper secondary school (/ukio) from 1994 and 2003 and in Bavaria the 
curricula for gymnasiums from 1990 and 2008. The choice of the method - 
critical discourse analysis of curricula is justified by the social constructionist 
paradigm. The social constructionist paradigm considers language as the most 
important tool through which humans construct reality (Burr 1995, 5). Social 
constructionism views our social reality as produced and maintained between 
people in their ongoing activities and interactions while being culturally, 
historically and linguistically influenced (Berger & Luckmann 1981, 35—42). 

The critical discourse analysis (CDA) is directly related to the social 
constructionist paradigm in interpreting language (discourses) as a form 
of social practice and behaviour while trying to make people aware of the 
mutual influences of language and social practices (Titscher et. al. 2000, 147). 
Discourses are seen as doing ideological work and expressing power relations 
(Fairclough & Wodak 1997, 271-280), therefore CDA has a strong potential in 
examining covert and overt ideologies in educational settings. Since discourses 
are historical, appearing, intensifying and mitigating in certain historical 
moments, this study uses the Historical Discourse Analysis (HDA) (Reisigl & 
Wodak 2009) to understand the developments in teacher autonomy during 
the 1990s and 2000s. 

Curriculum Analysis 


The Historical Discourse Analysis (HDA) is operationalised as discursive 


strategies (Reisigl & Wodak 2009) for the study of curricula through the 


following questions: 


I. 


How are persons, objects, phenomena/events, processes and actions 
named and referred to linguistically (the strategy of nomination)? 


What characteristics, qualities and features are attributed to social 
actors, objects, phenomena/events and processes (predication)? 


What arguments are used in the discourse in question (argumentation)? 


From what perspective are these nominations, attributions and 
arguments expressed — (perspectivisation/framing or discourse 
representation)? 


Whether these utterances are articulated overtly; are they intensified or 
mitigated (intensification/mitigation)? 


The main findings of the curriculum analysis are given in the compressed form 


of a table below. As can be seen, apart from discourses directly dealing with 


school or teacher autonomy some related discourses were analysed such as 


control discourses or changes in the learning and teaching paradigm towards 


constructivism. 

Curriculum as a Political and Cultural Framework Defining Teachers’ Roles and Autonomy 


1. School Autonomy: Nomination 


School autonomy, through school curriculum development, was legalised in 
the 1994 Finnish curriculum and 1996 Estonian curriculum while neither 
the 1990 nor 2008 Bavarian curriculum specifically mentions it. The Estonian 
curriculum for basic schools and gymnasia of 1996 defines the process of school 
curriculum development as “the process of acknowledging the school culture”. 
School curriculum should be developed in accordance with local preferences 
and resources and the wishes of students and parents. The freedoms for schools 
granted through school curriculum involve decisions about additional cross- 
curricular themes, the distribution of topics, assessment periods and elective 
courses. 

The Finnish curriculum for /ukio of 1994 mentions, among freedoms 
granted to schools, the flexible grouping of students by their choices and 
progress with flexible time tables in a modularized system of courses, which 
allows students to proceed according to individual study plans. Finnish schools 
were also granted the right to allocate their own resources. Overall, the use 
of enabling verbs such as “may” and “can” outweighs the normative language 
in the 1994 Finnish curriculum. However, both the Estonian curriculum of 
2002 and the Finnish curriculum of 2003 are using more normative language, 
emphasizing more the duties than freedoms of schools and teachers. One 
indicator for a more normative language and mitigation of teacher autonomy 
is the lack of transitive verbs that indicate choice such as “choose” and 
“decide”. A trend of replacing teachers by “school” or “learning environment” 
is increasingly noticeable, particularly in the Estonian curriculum of 2011. 
In the Estonian curricula of 2002 and 2011, teacher autonomy becomes a 
collective construct and whenever decision freedom is mentioned, it refers 
to teacher communities and school instead of individual teachers. Another 
example of the more normative language of the 2000s can be found in the 
2003 Finnish curriculum warning the education providers and schools against 
“failing to comply with or deviating from the national core curriculum”. This 
can be considered as a centralizing reaction to the extreme freedom granted to 


Finnish schools by the 1994 curriculum (Ropo & Välijärvi 2010). 

The 1990 Bavarian curriculum for gymnasia sounds very normative while 
excessively using verbs that express obligation such as “must”, “have to” and 
“should”. In respect of the extracurricular activities it reminds teachers of 
their duties, “The extracurricular activities must ... never undermine the actual 
goal of schooling? Comparatively, the 2008 Bavarian curriculum uses a more 
liberal tone indicating that the new curriculum consciously avoids detailed 
prescriptions in order to leave schools more room for independent decision- 
making regarding the profile of the school. The 2008 curriculum promises 
the Bavarian schools, in the future, “even more autonomy” on the condition 
that schools are willing to apply rigorous quality controls through internal 
and external evaluations. This can be seen as an immediate reaction to the 
PISA studies and the recommendations of the Organisation for Economic 
Co-operation and Development (OECD 2007, 7) suggesting, among other 
factors, three major indicators for successful school systems. These are school 


autonomy, common standards and accountability of schools to the public. 


2. Teachers Role and Autonomy: Predication and Perspectivization 

From 1994 in Finland and from 1996 in Estonia the teachers’ roles in the 
curricula are characterized through the social-constructive perspective as 
“guides, designers or creators of learning situations” while the 1990 Bavarian 
curriculum is quite teacher centred representing the “knowledge transmission” 
paradigm. Bavarian teachers were characterized as “convincing personalities 
and role models for students”. Although the 2008 Bavarian curriculum 
indicates some influences of the social-constructivist paradigm through the use 
of verbs such as “counsel, support and create learning situations” for describing 
teachers’ activities, the “knowledge transmission” paradigm continues to exist 
which indicates that there has been no fundamental paradigm shift. 

Both the Finnish and Estonian curricula emphasize the changing role 
of teachers from curriculum implementers to curriculum developers and, 
optimistically, in the case of the 1996 Estonian curriculum to “makers of 
education policy”. Teacher autonomy in the 1996 Estonian curriculum is 
described through transitive verbs: teachers may “choose” the assessment 


objects and methods and “decide” how the results will be used for summative 

assessment. According to the 1996 curriculum, teacher autonomy in Estonia 
refers mainly to assessment, teaching methods, organization of instruction 
and integration of subjects. In Finland, the 1994 curriculum allows teachers to 
“choose the exact objectives and to choose the means to reach them” while also 
deciding on the “approved credit transfer”. The use of transitive verbs in this 
context emphasizes teacher agency. However, most of teachers’ activities are 
expressed through nominalizations which mask the agency and responsibility 
of actors by emphasizing products and results rather than processes by which 
they are achieved and are therefore considered a manipulative instrument 
in politics concealing true power relations (Hitchings 2013). In the 1994 
curriculum, teacher autonomy in Finland includes decisions about content, 
determining the essential, constructing items of knowledge into wholes, 
replacing outdated materials and creating new courses. Meanwhile, Finnish 
teachers are described as “cooperative” and “flexible”, with the new keywords 
indicating the need for cooperative decision-making and flexible solutions. 

The 2003 Finnish curriculum does not mention teachers as frequently as 
the 1994 curriculum. The word “teacher” only appears 10 times in 24 pages 
compared to 21 times in the 1994 curriculum. Instead, teachers are more 
often replaced by /ukio (upper secondary school), opetus (education), koulutus 
(instruction and study) and kasvatustyö (educational work). This serves several 
functions. First, it is an indication of a strong social constructivist paradigm 
which weakens the centrality of the teachers and emphasizes learning 
processes. Second, it suggests that education is a social process that happens 
in cooperation of different agents indicating the need for cooperative decision- 
making. As a consequence, teacher autonomy becomes a collective concept. 
Finally, it obscures the role and duties of teachers. The 2003 curriculum is full of 
normative language, the verb “tulee” (must) appears 82 times, however it refers 
elegantly, not directly, to teachers but to schools and other replacement words 
for teachers. Teachers’ role is described as “supervising, guiding and helping” 
students while teachers’ main autonomy lies in deciding the assessment forms, 
methods of instruction and “creation of study environments.” 

The decisions about the school curriculum, instruction forms, the content 


of specialized courses, cross-curricular themes and instruction of minority 

studies lies within the competencies of the “school.” “Study environment” 
becomes a new keyword both in the Finnish curriculum of 2003 and in the 
Estonian curriculum of 2011. Particularly in the latter, it starts replacing the 
teachers, being used as an active agent capable of developing students and 
school traditions. Although we can see a shift in the rhetoric of the Finnish 
curriculum of 2003 towards less individual freedom for teachers, the collective 
freedom of teachers and schools remains strong. 

The Bavarian curriculum of 1990 specifies the freedoms for teachers such 
as deeper investigation of topics that particularly interest the students, time 
for cross-curricular projects and pedagogical conversations. Teachers are 
described as should have high expectations to their students while doing their 
jobs “carefully and timely”. The normative rhetoric in this curriculum is in 
line with teachers’ role as loyal civil servants in Bavaria. The 2008 Bavarian 
curriculum uses a more enabling rhetoric, allowing more “free space for 
adjusting to local needs” and even includes independent design of the new 
career-related seminars in the grade 11, emphasizing the need for cooperation 
between teachers and school leadership. 

Despite the more liberal rhetoric, the content pressure increased in the 
2008 Bavarian curriculum since a reform was launched in 2004 that shortened 
the gymnasium education by one year (from 9 to 8 years) without reducing 
the content accordingly. According to a Bavarian curriculum expert that I 
had occasion to speak with in 2013, the curriculum revisions that took place 
since 2004, known under the slogan “purging,” did not reduce the content 
to a manageable form. The reform took place all over Germany and soon 
became known in the press under the derogatory term “Turbo-Abi” (Turbo- 
graduation) (Warnecke 2012). Massive protests by students, parents and 
teachers (Süddeutsche Zeitung 2010) did not stop this reform which was 
further enforced by German business organizations. The argument was made 
that German students spent too many years in school and at the university, 
thus being too old when they reached the labour market and therefore started 
paying taxes. This was seen as a competitive disadvantage compared to other 
European countries. However, in 2017 the Bavarian government finally gave in 
to the pressure of unsatisfied parents who were protesting about the burn-out 

of their children in an 8-year gymnasium and promised to reverse the reform 
to a 9-year gymnasium. The reform will happen gradually starting from school 
year 2018/2019 (Burchard 2017). 


3. Neoliberal Discourse: Argumentations and Mitigation/Intensification of the 
Discourse 

The change in the rhetoric in the Bavarian curriculum of 2008 towards more 
autonomous schools which pays closer attention to talent identification, 
individual personality development and career counselling can be seen as 
immediate reaction to the problems identified by OECD during the PISA studies 
concerning German education. The PISA study of 2000 had ascertained that 
German schools were not geared towards the employment market and that the 
stratified secondary education system was not optimally developing each child’s 
talents. The dominant discourse in the German policy became the “unused 
talent base” (Raidt 2009). Talent identification and development received an 
economic dimension as investment in “human capital” (Himmelrath, Mersch 
& Petermann 2008). Although it was a much criticised concept by educators 
the economic and neoliberal arguments started having a stronger influence on 
German education during the 2000s. 

Further, the neoliberal discourse had its influence on Finnish curricula. 
The 1994 Finnish curriculum for /ukio states that increasing availability of 
school choice requires that “the school system is becoming more flexible and 
service-minded” and “school develops into many-sided learning centre that 
produces flexible and high-quality education services.” This view of schools 
providing services to the public, being responsive to the needs of “customers” 
and “producing” high-quality services, indicates a strong influence of neoliberal 
ideology and New Public Management as it borrows vocabulary from business 
and production. All the basic factors of schools acting in a free market 
economy are in place here: competition between schools, market with services, 
customers who have a choice and quality of the service as a major concern in 
this operating environment. However, the 1994 Finnish curriculum strongly 
emphasized teacher autonomy with the argument: “Being able to make choices 


is essential in teaching.” 

In the Estonian curricula, neoliberal discourse is not openly expressed 
although global and European influences are noticeable in the list of general 
competencies (for example entrepreneurship in the latest curriculum). The 
control discourse in Estonian curricula is somewhat latent. Only the 1996 
curriculum openly justifies the introduction of standardized graduation 
exams with the need of nationwide standardization of graduation grades and 
national quality assurance, as well as the benefit of uniting graduation exams 
with entrance exams to universities. Conversely, the German curriculum of 
2008 emphasizes comparative testing and standardized exams as a control 
mechanism. Nevertheless, the same mechanisms also existed in Estonia even 
though they were not advertised in the curriculum. Generally, both Estonian 
and Finnish curricula only mention the self-assessment of schools as a means 
of control. In terms of the intensification of the social-constructivist paradigm, 
Estonian curriculum of 1996 is inconsistent. It was criticised by Finnish 
curriculum experts for the contradiction between the very modern sounding 
general part and old-fashioned subject syllabi which promote the knowledge 
transmission paradigm and acquisition of encyclopaedic knowledge (OECD 
2001, 81-83). 


Conclusion and Discussion 


The discourse analysis of the curricula showed that the revisions of curricula 
are influenced by the socio-political environment. Changes are usually 
triggered by some kind of societal need that often expresses itself through 
a crisis. However, crises also pose a window of opportunity for change. 
According to the punctuated equilibrium theory (Tushman & Romanelli 
1985) change is not always possible. Most institutions experience rather long 
periods of relatively stable equilibrium which are punctuated by short periods 
of intense change. Even if change is attempted in the periods of equilibrium 
it does not affect the deeper structures of the organization which concern the 
values and beliefs, basic strategy of organizational priorities, distribution of 


power, organizational structure and control systems (Parsons & Fidler 2005, 


449). 


214 TERO AUTIO, LIISA HAKALA & TIINA KUJALA (TOIM.) 


Curriculum as a Political and Cultural Framework Defining Teachers’ Roles and Autonomy 


When we consider when the great teacher and school autonomy was 
introduced in Finnish curricula then we cannot help but notice that 1994 (the 
year when the curriculum was launched) was in the middle of a very difficult 
economic crisis caused by the end of the trade after the collapse of the Soviet 
Union. There is a saying: Why waste a good crisis, indicating that crises can 
be used to introduce innovations because they pose the natural punctuations 
of the otherwise stable development. In Finland, the course towards teacher 
and school autonomy has proven to be the new equilibrium that has been 
followed without any major interruption throughout several consecutive 
curricula. Although the individual autonomy of teachers has been reduced in 
the curriculum rhetoric, teachers together wield a large amount of autonomy 
in schools. This is in accordance with Klafki’s critical-constructive didactics, 
which views self-determination and participatory decision-making as mutually 
related (Klafki 2002). The rationale behind decentralization of educational 
management and increasing the autonomy of schools has something to do with 
the idea of empowering educational institutions and the people within for self- 
directed actions while reducing their dependence from central government. 
Self-directedness involves increased responsibility for one’s actions including 
the chance to develop locally tailored solutions. 

Similar considerations were also at play in Estonia when the first national 
curriculum after the collapse of the Soviet Union was put in place in 1996. 
Decentralization and school autonomy were seen as the natural reaction to the 
over-centralization and lack of local responsiveness of the totalitarian Soviet 
education. However, both in the Finnish and Estonian case, another implicit 
consideration might have been the idea that decentralization was a way of 
forcing each individual school to find creative ways of dealing with the lack 
of resources. Obviously, the collapse of the Soviet Union and the transition 
to liberal market economy was a big economic and social shock to Estonian 
society. According to the World Bank the real wages decreased due to the 
liberalization of prices 40% in 1991, the year Estonia regained independence. 
Furthermore, the increase in prices for the imported raw materials caused a drop 


of GDP by 15% in 1992 (The World Bank 1993, xv). In these circumstances, 

the curriculum needed to be responsive to the changed environment and 
municipalities were made responsible for the funding of schools. 

However, the paths chosen during a crisis may not always lead to stable 
development. A good example is the gymnasium reform in Germany. It 
was introduced as a result of economic pressures in the 2000s that mark the 
beginning of the educational globalization triggered by the Programme for 
International Student Assessment (PISA). According to the Institute of German 
Economy in Cologne the changed demographics in Germany resulting in 
quickly aging population made it necessary for young qualified people to enter 
the work force earlier (Institut der deutschen Wirtschaft Köln 2010). Another 
contributing factor was the increasing homogenization of governance within 
the European Union. The argument “Other EU countries are following a 
different model, so should we” became an additional motivation for reforms. 
The argument made by the Institute of German Economy was that by the 
time the gymnasium graduates get their higher education diploma they are on 
average 28 years old making them the oldest graduates in Europe (Institut der 
deutschen Wirtschaft Köln 2010). It seemed that German students were losing 
a competitive edge if their secondary education lasted a year longer than that 
of their peers in other EU countries. 

Nevertheless, this time the cultural and institutional traditions proved to 
be a strong barrier for the reform. The relentless criticism against overcrowded 
curricula, the lack of facilities for catering in the afternoons in German schools 
and stress for students and teachers leading to burn-out and loss of autonomy 
put politicians under pressure. Eventually, several German states have decided 
to return to the former 9-year model. Probably, another cultural factor that 
contributed to the failure of the reform was the German Bildung/Didaktik 
tradition which reguires time for self-cultivation of students and autonomy 
for teacher professionalism. Not only was the teacher professionalism under 
attack by the gymnasium reform, it was also pressured by the growing influence 
of the enforced accountability systems alien to German education culture. As 
noted before, since the PISA shock, the German Bildung/Didaktik culture has 
merged with centralizing and controlling tendencies of the Anglo-American 


curriculum culture through centralized testing and micromanagement of the 

curriculum. Yet, in case of the gymnasium reform, the discontent of parents 
as taxpayers could not be ignored whereas the discontent of teachers with 
the new accountability cult...ure will most likely change very little. Here is 
another proof that teachers are seen as having very little political influence and 
are mostly seen as loyal servants of the state or, to quote, “invisible agents of the 
system” (Westbury 2002) both in the curriculum and in the Bildung/Didaktik 
tradition. In this regard, I agree with Tero Autio that there is reason to be 
pessimistic, “Schoolteachers have never and nowhere been able to follow their 
educational interest in the spirit of academic freedom, and the teacher education 
curricula have hardly ever sufficiently provided them with the respective 
intellectual resources, ...” (Autio 2009). 

Although local education traditions can prove to be quite resistant to 
global influences, they are not absolutely immune. Slowly, globally dominant 
paradigms start changing the local values. Slight changes in the rhetoric 
regarding teacher autonomy were noticeable both in Estonian and Finnish 
curricula in the 2000s towards limiting the autonomy or at least redefining 
autonomy as the collective decision-making power of teachers. Beyond that an 
increase of neoliberal discourse in terms of “education as a service” and teachers 
“as service-providers,” and an increased emphasis on evaluation becomes more 
obvious. Schools and teachers in Finland and Estonia still have a great extent of 
autonomy while the core values and beliefs have not changed, yet we can sense 
a change in the direction of the discourse. It may not yet be aclear punctuation 
of the equilibrium that reaches the deep structure but a reaction to educational 
globalization is in the air. Will the education cultures of nation states preserve 
their traditional characteristics under the pressure of PISA tests and the all- 
encompassing suggestions of the powerful OECD? I think the answer is, “to a 
certain extent.” For example, the social constructivist learning and teaching 
paradigm meanwhile has become the new normality. However, cultural 


traditions still play a role. As explained by a Bavarian curriculum specialist: 
More weight is put on self-construction, hands-on approach and 
the own activity of students. But we try not to go in the other 


extreme either, that’s why the teacher remains important and will 
not become just a coach, we shall not define the teacher as somebody 

who just puts the materials at your disposal and then has coffee. 
(Expert interview 2013) 


The centrality of the teacher in the education process is a well-known 
characteristic of the German Didaktik-tradition. Teachers’ role can 
accommodate new perspectives such as more student-centred approaches 
but within this tradition teachers remain the central figures of designing 


educational processes. 


References 


Adorno, T. W. 2005. Education After Auschwitz. In Critical Models: Interventions and 
Catchwords. New York: Columbia University Press, 191—204. Retrieved from 
https://signale.cornell.edu/text/education-after-auschwitz. 

Autio, T. 2009. Globalization, Curriculum, and New Belongings of Subjectivity. In E. 
Ropo & A. Tero (Eds.), International Conversations on Curriculum Studies. 
Rotterdam, Boston, Taipei: Sense Publishers, 1-22. Retrieved from https://www. 
sensepublishers.com/media/523-international-conversations-on-curriculum- 
studies.pdf. 

Autio, T. 2013. The Internationalization of Curriculum Research. In W. F. Pinar (Ed.), 
International Handbook of Curriculum Research (2. Edition). Routledge. 
https://doi.org/10.4324/9780203831694.ch1. 

Berger, P. & Luckmann, T. 1981. The social construction of reality. London: Penguin 
Books. 

Bobbitt, F. 1918. The Curriculum. Boston, New York, Chicago: Houghton Mifflin 
Company. Retrieved from https://archive.org/details/curriculumoo8619mbp. 

Burchard, A. 2017, April 5. Abschied vom G8: Bayern beschließt Rückkehr zum Abitur 
in 13 Jahren — Wissen — Tagesspiegel. Der Tagesspiegel. Retrieved from http:// 
www.tagesspiegel.de/wissen/abschied-vom-g8-bayern-beschliesst-rueckkehr- 
zum-abitur-in-13-jahren/19619264.html. 

Burr, V. 1995. An introduction to social constructionism. London: Routledge. 

Erss, M. 2015. The politics of teacher autonomy in Estonia, Germany, and Finland. 
Tallinn University. Retrieved from https://www.academia.edu/19924326/ 


The Politics of Teacher Autonomy in Estonia Germany and Finland. 
Tallinn University. Dissertations on social sciences. Tallinn 2015. 
Fairclough, N. L. & Wodak, R. 1997. Critical Discourse Analysis. In T. A. van Dijk (Ed.), 
Discourse Studies: A Multidisciplinary Introduction (2), 258-284. London: 
SAGE. 
Helsby, G. & McCulloch, G. 1996. Teacher professionalism and curriculum control. In 


A. Goodson & I. Hargreaves (Eds.), Teachers’ professional lives. London: Falmer 
Press, 56-74 


218 TERO AUTIO, LIISA HAKALA & TIINA KUJALA (TOIM.) 


Curriculum as a Political and Cultural Framework Defining Teachers’ Roles and Autonomy 


Himmelrath, A., Mersch. B. & Petermann, A. 2008, March 5. Uberfordert durch das 
Turbo-Abi? Deutschlandfunk. Retrieved from http://www.deutschlandfunk.de/ 
ueberfordert-durch-das-turbo-abi.724.de.html?dram:article id=99047. 

Hitchings, H. 2013. The dark side of verbs-as-nouns. The New York Times. Retrieved 
from https://opinionator.blogs.nytimes.com/2013/04/05/the-dark-side-of-verbs- 
as-nouns/. 

Hopmann, S. T. 2003. On the evaluation of curriculum reforms. J. Curriculum Studies 
35(4), 459-478. https://doi.org/10.1080/0022027032000047077. 

Horlacher, R. 2004. Bildung — A construction of a history of philosophy of education. 
Studies in Philosophy and Education 23(5—6), 409-426. https://doi.org/10.1007/ 
SII217-004-4452-1. 

Hoyle, E. 1975. Professionality, professionalism and control in teaching. In Management 
in Education: the Management of Organisations and Individuals. London: Ward 
Lock Educational in association with Open University Press, 314-320. 

Institut der deutschen Wirtschaft Köln. 2010, October 14. Achtjähriges Gymnasium. 
Schnelles Abi — und was dann? Informationsdienst Der Instituts Der Deutschen 
Wirtschaft Köln, 4-5. Retrieved from https://www.iwd.de/fileadmin/iwd_ 
Archiv/2010 Archiv/IWD 2010-41.pdf. 

Kansanen, P. & Meri, M. 1999. The didactic relation in the teaching-studying-learning 
process. In B. Hudson, F. Buchberger, P. Kansanen & H. Seel (Eds.), Didaktik/ 
Fachdidaktik as science(-s) of the teaching profession? TNTEE Publications 2:1, 
107-116. Umea: Sweden. 

Kelly, A. V. 2009. The Curriculum: Theory and Practice (6th edition). Los Angeles, 
London, New Dehli: Sage. Retrieved from https://books.google.ee/books?id= 
gILGb7xcXFIC&pg=PA118&hl=et&source=gbs toc r&cad=3fv= 
onepage&g=teacher-proof curriculum&f=false. 

Klafki, W. 1968. Didaktik. In E. Weniger & I. Dahmer (Eds.), Geisteswissenschaftliche 
Pädagogik am Ausgang ihrer Epoche — Erich Weniger. Weinheim/Berlin. 

Klafki, W. 2002. Characteristics of Critical-Constructive Didaktik. In B. B. Gundem & 
S. Hopmann (Eds.), Didaktik And/or Curriculum: An International Dialogue 
(2nd ed.). New York, Bern, Berlin, Bruxelles, Frankfurt/M., Oxford, Wien. 

Kiinzli, R. 2002. The Common Frame and the Places of Didaktik. In B. B. Gundem & 
S. Hopmann (Eds.), Didaktik and/or Curriculum. An International Dialogue 
(2nd ed.). New York, Bern, Berlin, Bruxelles, Frankfurt/M., Oxford, Wien: Peter 
Lang. 

Nemerzitski, S., Loogma, K., Heinla, E. & Eisenschmidt, E. 2013. Constructing model of 
teachers’ innovative behaviour in school environment. Teachers and Teaching 19 
(4), 398-418. https://doi.org/10.1080/135 40602.2013.770230. 

OECD. 2001. Riiklike hariduspoliitikate ülevaated. Eesti. Haridus ja oskused [An overview 
of education policies of the state. Estonia. Education and skills]. oEcD Publishing. 

OECD. 2007. Pisa 2006: Science competencies for tomorrow's world. Retrieved from 
http://www.oecd.org/pisa/pisaproducts/39725224.pdf. 


OPETUSSUUNNITELMATUTKIMUS 219 


Maria Erss 


Parsons, C. & Fidler, B. 2005. A New Theory of Educational Change — Punctuated 
Equilibrium: The Case of the Internationalisation of Higher Education 
Institutions. British Journal of Educational Studies 53(4), 447-465. https://doi. 
org/10.1111/j.1467-8527.2005.00306.x. 

Pinar, W. 2009. Bildung and the Internationalization of Curriculum Studies. In E. Ropo 
& T. Autio (Eds.), International Conversations on Curriculum Studies. Subject, 
Society and Curriculum. Rotterdam, Boston, Taipei: Sense Publishers, 23-42 

Pinar, William F., Reynolds, W. M., Slattery. P. & Taubman, P. M. 2008. Understanding 
curriculum: an introduction to the study of historical and contemporary 
curriculum discourses. P. Lang. Retrieved from https://books.google.ee/books/ 
about/Understanding Curriculum.html?id=boHoMrO 3c2QC &redir_esc=y. 

Raidt, T. 2009. Bildungsreformen nach PISA Paradigmenwechsel und Wertewandel. 
Heinrich-Heine-Universitat Düsseldorf. Retrieved from https://docserv.uni- 
duesseldorf.de/servlets/DerivateServlet/Derivate-14323/Bildungsreformen- 
PISA-Raidt Arb.pdf 

Reisigl, M. & Wodak, R. 2009. The discourse-historical approach (DHA). In R. Wodak & 
M. Meyer (Eds.), Methods of Critical Discourse Analysis. Los Angeles, London: 
SAGE, 87-121 

Ropo, E. & Välijärvi, J. 2010. School-based curriculum development in Finland. In E.H. 
Law & N. Nieveen (Eds.), Schools as curriculum agencies. Asian and European 
perspectives on school-based curriculum development. Rotterdam: Sense 
Publishers, 197-216 

Ryan, R. M. & Deci, E. L. 2006. SelfRegulation and the Problem of Human Autonomy: 
Does Psychology Need Choice, Self-Determination, and Will? Journal of 
Personality 746. https://doi.org/10.1111/j.1467-6494.2006.00420.x. 

Siiddeutsche. 2010. May 17. Schiilerstreiks in Bayern — Mit dem Abi kommt das Burn- 
out — Karriere — Siiddeutsche.de. Süddeutsche Zeitung. Retrieved from http:// 
www.sueddeutsche.de/karriere/schuelerstreiks-in-bayern-mit-dem-abi-kommt- 
das-burn-out-1.63906. 

Taba, H. 1962. Curriculum development; theory and practice. New York: Harcourt, 
Brace & World. Retrieved from http://www.worldcat.org/title/curriculum- 
development-theory-and-practice/oclc/176063. 

Tenorth, H.-E. 2013. Bildung — Zwischen Ideal und Wirklichkeit. Bundeszentrale Für 
Politische Bildung. Dossier. Retrieved from http://www.bpb.de/gesellschaft/ 
kultur/zukunft-bildung/146201/bildungsideale. 

Terhart, E. 2002. Changing Concepts of Curriculum: From “Bildung” to “Learning” to 
“Experience” Developments in (West) Germany from the 1960s to 1990. In B. B. 
Gundem & S. Hopmann (Eds.), Didaktik and/or Curriculum. An International 
Dialogue. New York, Bern, Berlin, Bruxelles, Frankfurt/M., Oxford, Wien: Peter 
Lang. 


220 TERO AUTIO, LIISA HAKALA & TIINA KUJALA (TOIM.) 


Curriculum as a Political and Cultural Framework Defining Teachers’ Roles and Autonomy 


The World Bank. 1993. Estonia. The transition to a market economy. A World Bank 
country study. (R. Rocha & J. Hansen Eds.). Washington D.c. Retrieved from 
http://documents.worldbank.org/curated/en/715701468771070270/pdf/ 
multiopage.pdf. 

Titscher, S., Meyer, M., Wodak, R. & Vetter, E. 2000. Methods of text and discourse 
analysis. London: SAGE. 

Tushman, Michael L. & Romanelli, E. 1985. Organization Evolution: A Metamorphosis 
Model of Convergence and Reorientation. In B.M. Staw& L.L. Cummings 
(Eds.), Research in Organizational Behavior (7), 171-222. Greenwich, CT: 
JAI Press. Retrieved from http://explore.georgetown.edu/publications/index. 
cfm?Action=View&DocumentID=41054. 

Tyler, R. W. 1949. Basic principles of curriculum and instruction. Chicago: The University 
of Chicago Press. 

Vansteenkiste, M. & Ryan, R. M. 2013. On Psychological Growth and Vulnerability: Basic 
Psychological Need Satisfaction and Need Frustration as a Unifying Principle. 
Journal of Psychotherapy Integration 23 (3), 263-280. https://doi.org/10.1037/ 
30032359. 

Warnecke, T. 2012, August 2. Bayern reformiert Turbo-Abi: Freiwillig sitzenbleiben - 
Wissen — Tagesspiegel. Der Tagesspiegel. Retrieved from http://www.tagesspiegel. 
de/wissen/bayern-reformiert-turbo-abi-freiwillig-sitzenbleiben/69 50290.html. 

Webb, R., Vulliamy, G., Hämäläinen, S., Sarja, A., Kimonen, E. & Nevalainen, R. 2004. A 
comparative analysis of primary teacher professionalism in England and Finland. 
Comparative Education 40 (1), 83-107. https://doi.org/10.1080/0305006042000 
184890. 

Wermke, W. & Höstfält, G. 2014. Contextualizing Teacher Autonomy in time and 
space: a model for comparing various forms of governing the teaching profession. 
Journal of Curriculum Studies 46 (1), 58-80. https://doi.org/10.1080/00220272. 
2013.812681. 

Westbury, I. 2002. Didaktik and curriculum studies. In S. Gundem & B. B. Hopmann 
(Eds.), Didaktik and/or curriculum: an international dialogue. New York, Bern, 
Berlin. 


OPETUSSUUNNITELMATUTKIMUS 221 


Maria Erss 


222 TERO AUTIO, LIISA HAKALA & TIINA KUJALA (TOIM.) 


Opettaja johtamisparadigmojen ristipaineissa 


Kauko Komulainen & Helena Rajakaltio 


Opetussuunnitelmien merkitys on voimistunut koulutuspoliit- 
tisessa keskustelussa. Tässä artikkelissa pyrimme kriittisesti 
tarkastelemaan vallitsevan uusliberalistisen ajattelun taustalla 
olevan tylerilaisen opetussuunnitelmamallin teknis-rationaalista 
johtamistapaa. Nostamme esiin vaihtoehtoisia näkökantoja, joiden 
mukaan eettis-moraaliset kysymykset huomioivalla pedagogisella 
johtamisella on keskeinen asema opetussuunnitelmatyössä. Joh- 
tamista tarkastelemme perinteisestä rehtori-keskeisyydestä poike- 
ten myös opettajan näkökulmasta. 


Johdanto 


Koulutukseen liittyneet kysymykset ovat kautta aikain pitäneet politikkoja 
hereillä, ja vastaavasti koulutusta on kontrolloitu ja johdettu poliittisilla inter- 
ventioilla. Esimerkistä käy Yhdysvaltain koulutuspolitiikka, jossa muutokset 
ovat ajoittain olleet suuria. Muun muassa John Deweyn kasvatusfilosofia on 
ollut opetussuunnitelmallisessa keskustelussa aallon harjalla kahdesti, mutta 
se on siirretty syrjään poliittisista syistä. Jälkimmäinen syrjäyttäminen tapah- 
tui 1960-luvun alussa, jolloin Neuvostoliiton avaruuteen lähettämän Sput- 
nik-raketin aiheuttaman shokin seurauksena Yhdysvalloissa katsottiin, että 
avaruuden valloituksessa oltiin jääty jälkeen koululaitoksen vanhentuneisuu- 
den vuoksi. Lisäksi muutokseen vaikuttivat OECD:n perustamisesta johtuneet 
uudet talouspoliittiset linjaukset (Autio 2017). Deweyn kasvatusfilosofian 
korvasi Ralph W. Tylerin (1949) opetussuunnitelmamalli, joka on sittemmin 
säilyttänyt Yhdysvalloissa johtavan asemansa ja ollut vallitsevana suuntaukse- 
na monissa muissakin maissa. Suomen osalta voi koulutustoiminnan ohjailun 
esimerkkinä mainita peruskoulun opetussuunnitelman perusteet, jonka en- 


siversio (1970) syntyi voimakkaan puoluepoliittisen väännön seurauksena ja 

joka on sittemminkin ollut tiukassa valtiollis-poliittisessa ohjauksessa. Yleis- 
täen voi todeta, että opetussuunnitelma on ollut ja on edelleen yksi keskeisistä 
koulutuspolitiikan ohjausvälineistä. 

Tässä artikkelissa tarkastelemme opetussuunnitelma-ajattelua ja siihen 
läheisesti liittyviä pedagogisia toiminta-alueita koulutuksen johtamisen nä- 
kökulmasta. Pyrimme kriittisesti tarkastelemaan globaalisti vallitsevan uusli- 
beralistisen ajattelun taustalla olevan tylerilaisen opetussuunnitelma-ajattelun 
teknis-rationaalista johtamistapaa. Vaihtoehtona nostamme esiin pedagogi- 
sen johtamisen, joka kumpuaa kollegiaaliseen yhteistoimintaan pohjaavasta 
eettis-moraalisesta dialogista. Lähtökohtamme on, että koulun tasolla tapah- 
tuvalla pedagogisella johtamisella on opetussuunnitelmatyössä keskeinen ase- 
ma, etenkin muutosta haettaessa. Koulutyössä pedagoginen johtaminen tulee 
näkyviin niissä tavoitteita ja sisältöä koettelevissa prosesseissa, joissa kirjoitet- 
tua opetussuunnitelma-asiakirjaa tulkitaan ja muunnetaan opettajan työtä 
raamittavaksi dokumentiksi. Tarkasteluissa painotamme perinteisestä rehto- 
ri-keskeisyydestä poiketen koulutustoiminnan pedagogista johtamista opetta- 
jan näkökulmasta. Hyödynnämme artikkelissa empiirisiä tutkimustuloksia, 
jotka saatiin seurattaessa usean vuoden ajan opetussuunnitelmauudistukseen 
pohjautuvaa kehittämisprosessia ja opettajan roolia pedagogisten prosessien 
johtajana tai ohjaajana sekä pedagogista johtamista kollektiivisena tehtävänä 
(Rajakaltio 2011; 2012; 2014). 

Tarkastelujemme taustalla olevien Bildung- ja curriculum-opetussuun- 
nitelmatraditioiden sekä vallitsevien koulutuspoliittisten linjausten valossa 
opettajan asema vaihtelee suhteessa opetussuunnitelmaan. Tältä osin tutki- 
mukselliset kysymyksemme ovat: Nähdäänkö opettaja mekaanisesti opetus- 
suunnitelmaa toteuttavana opetusteknikkona vai sen tulkkina ja aktiivisena 
subjektina? Missä määrin opettajan johtajuus nähdään pedagogisena voima- 


varana opetussuunnitelmaprosesseissa ja niiden kehittämisessä? 


Tylerilaisuus koulutustoiminnan ohjenuorana 


Suomalaiseen kasvatuskeskusteluun vaikuttaneen anglo-amerikkalaisen 
curriculum-perinteen edustajana tunnetuksi tullut kasvatuspsykologinen 


opetussuunnitelma-ajattelun suuntaus on keskittynyt siihen, miten opetusta 

organisoidaan. Tähän perinteeseen vahvasti vaikuttaneen kartesiolaisuuden 
(Descartes) mukaan sivistyksen idea nousee inhimillisen tiedon ja ajattelun 
puhtaasta käytöstä, cogito ergo sum (”Ajattelen, siis olen”). Opetussuunnitel- 
mateorian genealogiaa tutkineen Tero Aution (2006) mukaan tämä sivis- 
tyksen idea on vaikuttanut instrumentaalisen rationalismin, pragmaattisen 
tiedon, hyötyajattelun ja metodikeskeisyyden syntyyn. Kyseisen opetussuun- 
nitelma-ajattelumallin mukaan ihmisen käyttäytymisestä on mahdollista tut- 
kimuksellisesti löytää yleistettävissä olevia piirteitä, ja tälle tiedolle käyttäyty- 
misen ennakoitavuus (predictability of behavior) ja massakoulutusjärjestelmät 
voidaan rakentaa. Oppimista korostetaan neutraalina ja erilaisista arvosidok- 
sista vapaana toimintana, jota voidaan teknisesti johtaa. 

Opetussuunnitelmatutkimukseen vaikuttaa edelleen voimakkaasti ang- 
lo-amerikkalaisen curriculum-ajattelumallin perinteenä ns. ”Tylerin rationaa- 
li”. Tämä opetussuunnitelmamalli lähtee siitä, että opetus on teknisluontei- 
nen ja lineaarinen prosessi, jossa määritellään tavoitteet, oppimiskokemukset, 
menetelmät ja arviointi. Tavoitteena on tuottaa tehokkaasti oppimista. (Tyler 
1949.) Tylerilaisuuden vaikutus näkyy yhtäältä sekä eri maiden että yksittäisen 
opettajan opetustyön suunnittelussa ja toisaalta siinä, että kasvatuspsykologia 
on saanut vahvan otteen opetukseen liittyvissä kysymyksissä. Lisäksi opetus- 
suunnitelmasta on tullut pelkkä organisatorinen, byrokraattinen ja standar- 
doitu ohjekirja, joka ei jätä tilaa opettajan omille älyllisille ja moraalisille tul- 
kinnoille eikä johtamistaidoille, vaan hänen on sitä orjallisesti noudatettava. 

Vallitseva ylikansallinen uusliberalistinen koulutuspolitiikka noudattaa 
pitkälti Tylerin mukaista teknisrationaalista opetussuunnitelma- ja ajatte- 
lumallia. Kyse on siitä, että tylerilainen ajattelumalli on kasvatuskäytäntö- 
jen globaalina ohjaajana noussut vallitsevaksi niissä uusliberalistisissa johta- 
misopeissa, jotka ovat muokanneet työntekijöiden ja johtajien subjektiviteettia 
erilaisilla arviointi- ja valvontamekanismeilla. Kasvatuksessa uusliberalistiset 
johtamisparadigmat ovat näkyneet teknis-rationaalisina työn johtamisen, val- 
lan jakamisen ja työn organisoimisen tapoina (Seeck 2008). 

Tylerismiin pohjaava anglo-amerikkalainen malli tukeutuu oppimisteo- 
rioihin, joiden mukaan opettamisen ja oppimisen välillä on kausaalisuhde. 


Opettamisesta on tullut välineellinen, mitattavia oppimistuloksia tuottava 

prosessi. Diane Ravitch (2010) toimi Yhdysvaltojen entisen Bushin hallituk- 
sen neuvonantajana, ja oli mukana suunnittelemassa ja toteuttamassa stan- 
dardisoituihin testeihin perustuvaa koulutusuudistusohjelmaa No child left 
behind (NCLB). Ravitch kääntyi vastustamaan ohjelmaa, kun kävi ilmeiseksi, 
että se johtaisi julkisen koululaitoksen romahdukseen. Ohjelman tavoitteet 
parantaa oppilaiden oppimistuloksia luku- ja laskutaidoissa standardisoitujen 
testien avulla kääntyivät päinvastaisiksi. Koulutuksen taso on vain laskenut. 
Opetus on kaventunut testeihin opettamiseen (teaching to test). Testien tu- 
loksia käytetään opettajien työtulosten laadun indikaattoreina ja opettajien 
palkkojen määrittäjinä. Kouluissa on pula pätevistä opettajista, erityisesti 
alempien sosiaaliryhmien asuttamilla asuntoalueilla. (Ravitch 2010.) Koulu- 
tusta välineellistävän politiikan tuloksena opettajista on tehty tilivelvollisia ja 
heidän (johtajan) roolinsa on redusoitu opetusteknikon tai ”postinkantajan” 
tehtäväksi, mikä vie työstä mielekkyyden. 

Tylerilaisia kehitystrendejä on havaittavissa eri maissa, ja erityisesti brit- 
tiläinen koulutuspolitiikka on muuttunut suorituskeskeiseksi ja välineelli- 
seksi (Bottery 2004; Hargreaves 2008; Kelly 2009; Willmott 2002). Robert 
Willmottin (2002) tutkimus kahdesta brittiläisestä koulusta paljastaa, kuinka 
manageristisen johtamisopin omaksuneet rehtorit ovat asettuneet palvele- 
maan koulutuksen välineellisiä tavoitteita, kuten hyviä testituloksia, joiden 
avulla koulu turvaa rahoitustaan. Toisaalta vaihtoehtoisen oppilaskeskeisen 
ajattelun omaksuneet rehtorit ja opettajat, jotka joutuvat toimimaan mana- 
geristisen johtamisotteen puristuksessa, kokevat syviä ristiriitoja johtamisopin 
ja omien arvojensa välillä (Hargreaves 2008; Willmott 2002). 

Koulun kamppaillessa markkinahenkisesti oppilaista on tärkeintä niit- 
tää mainetta ja kunniaa. Ruotsissa, jossa markkinavoimat on päästetty kou- 
lutuksen kentälle, kannetaan huolta koulujen eriarvoistumiseen liittyvistä 
mekanismeista. Ongelmana on, että heikosti menestyviä oppilaita ei haluta 
markkinoiden ehdoilla toimivaan kouluun. (Persson & Persson 2013.) Nihad 
Bunar (2009) nimittää white flightiksi ilmiötä, jossa valkoisihoiset ruotsalaiset 
hakeutuvat muihin kouluihin, kun maahanmuuttajataustaisten oppilaiden 


määrä ylittää koulussa tietyn prosentuaalisen osuuden. 

Suomalaisen koulun markkinahenkisia piirteita 


Suomessa anglo-amerikkalaisiin malleihin pohjaavat uusliberalistiset johta- 
misopit nousivat esiin koulutuspoliittisen muutoksen yhteydessa 1990-luvulla, 
jolloin tapahtui siirtyma hyvinvointiyhteiskunnasta kilpailukyky-yhteiskun- 
naksi (Varjo 2007). Yksi käyttöön otetuista uusliberalistisen nykykulttuurin 
globaaleista malleista on uusi julkisjohtaminen (new public management, NPM), 
joka korostaa kontekstista riippumatonta ammattijohtajuutta. Liike-elämästä 
peräisin oleva uusi julkisjohtaminen (NPM) merkitsi johtamisparadigmaattista 
muutosta, jonka myötä managerialismi on vaikuttanut kasvatusinstituutioi- 
den johtamiseen ja taloudellista tehokkuutta lisäävistä periaatteista on tullut 
toimintaa ohjaavia arvoja. Tämän innovaatioperustaisen mallin kulmakivinä 
ovat tuottavuuskehitys, osaamisperustainen kilpailukykyisyys ja tehokkuutta 
painottava johtamiskulttuuri (Seeck 2008), jossa tehokkuutta ja tuottavuutta 
seurataan ja mitataan teknologian tuottamilla yhä hienosäätöisemmillä ja suo- 
riteperustaisilla ohjaus- ja laadunvarmistusjärjestelmillä. 

Innovaatioperustainen malli suosii oppimistulosten testaamista, mikä 
puolestaan edellyttää standardoituja opetussuunnitelmia. Maailmalla tällai- 
nen ajattelu on johtanut muutoksiin, joiden seurauksena opetussuunnitel- 
missa keskitytään pelkästään luku- ja laskutaitoon sekä luonnontieteeseen. 
Vastaavasti vähennetään muita oppiaineita, kuten historiaa ja taideaineita. 
Tällaisia ratkaisuja on tehty erityisesti anglo-saksisissa maissa, mutta Suomes- 
sakin on esiintynyt analogisia vaatimuksia, joiden tavoitteena on opetussuun- 
nitelman kapeuttaminen. Esimerkiksi matematiikan opetusta on vaadittu 
muiden oppiaineiden kustannuksella lisää käyttäen verukkeena muun muassa 
insinöörikoulutukseen tulevien osaamattomuutta. Tällaisista viime aikaisista 
pyrkimyksistä huolimatta ovat Suomessa vuoden 2016 elokuussa voimaan tul- 
leet peruskoulun opetussuunnitelman perusteet kansainvälisessä vertailussa 
edelleen poikkeuksellisen laaja-alaiset. 

Toinen myönteinen asia on, että meillä ei ole juurikaan ollut innovaatiope- 
rustaisen ajattelun mukaista kilpailua koulutuspalvelujen tuottamisesta kun- 
nissa, mutta vähitellen tilaaja-tuottaja-malli on saanut sijaa ja luonut maape- 
rää sen tyyppisille muutoksille. Monissa kunnissa sovelletaan asiakaslähtöistä 


tilaaja-tuottaja-mallin hallintokonseptia, jonka mukaan koulu on koulu- 

tuspalvelun tuottaja, opetus tuotantoprosessi, sekä vanhemmat ja oppilaat 
asiakkaita (Rajakaltio 2011). Niin ikään lähikouluperiaatteen poistaminen 
vuoden 1999 alusta voimaan tulleen perusopetuslain (L 628/1998) myötä on 
käytännössä merkinnyt vanhempien valinnan vapautta (parentocracy) ja kou- 
lujen välistä kilpailua oppilaista, mikä on johtanut koulujen eriytymiseen. Pe- 
ruskoulun lohkoutumista esiintyy lähinnä suurissa kaupungeissa, joissa peräti 
yksi kolmannes yläkoulujen oppilaista on erikoisluokilla (Simola, Seppänen, 
Kosunen & Vartiainen 2015). Tätä eri puolilla maailmaa leviävää koulutuspo- 
liittista trendiä Pasi Sahlberg (2015, 197) nimittää ylikansalliseksi koulutuk- 
sen reformiliikkeeksi (Global Educational Reform Movement, GERM). Liikettä 
luonnehtii tiukka koulujen välinen kilpailu, kouluvalinta, keskusjohtoinen 
kontrolli, opettajien työn valvonta sekä oppimistulosten testaamiseen perus- 
tuva laadunvalvonta (from input to output). 

Innovaatioperusteisia ratkaisuja perustellaan sillä, että niiden väitetään 
johtavan koulun laadun paranemiseen. Näin ei kuitenkaan ole tapahtunut 
(Sahlberg 2015). Niissä maissa, joissa markkinavoimat ohjaavat koulujen toi- 
mintaa, on esimerkiksi yhteiskunnallinen eriarvoisuus vain lisääntynyt (ks. 
myös Bunar 2009; Ravitch 2010; Willmott 2002). GERMin mukaisessa jär- 
jestelmässä opettajan asema on kapeutunut opetussuunnitelman teknikoksi, 
joka toteuttaa ennalta määriteltyä opetusta. 

Yleistäen voi todeta, että globaalisti vallitseva innovaatioteoreettinen joh- 
tamisparadigma ilmenee organisaatioiden tasolla jatkuvana markkinaohjau- 
tuneena uudistumispaineena (Seeck 2008), mikä meilläkin on asettanut kou- 
lun toistuvan kilpailuttamis- ja kehittämispaineen alle. Näin koulu palvelee 
kuvitelmaa talouskasvun myötä kehkeytyvästä paremmasta tulevaisuudesta. 
Tero Aution (2006) mukaan tämä ajattelutapa on valistusajan perintöä. Vank- 
kumaton edistysusko on kulkeutunut sieltä asti tähän päivään. Jatkuvan kehi- 
tyksen idean taustalla vaikuttaa usko lineaarisesta kehityksestä, jonka mukaan 


tuottavuuden kasvu on ehtymätömän. 


Pedagogisen johtamisen erityisyys 
Edellä on tullut esille, millaisiin johtamistapoihin ja käytännön ratkaisuihin 


vallitseva uusliberalistinen koulutusajattelu johtaa. Teknisten ihanteiden ja 

käytänteiden vallitessa on jätetty huomiotta erityiskysymys siitä, että ”[k]ou- 
lutusorganisaation johtaminen erottuu monien muiden julkisten organisaatioi- 
den johtamisesta moraalisen perustansa ja moniulotteisten tehtäviensä kautta” 
(Rajakaltio 2012, 2). Tässä artikkelissa vaihtoehtona esiteltävä johtamistapa 
on kiteyttäen määriteltävissä siten, että kasvatustoiminta on erityisala, joka 
edellyttää sen moraalisen perustan huomioivaa johtamista, joka on luonteel- 
taan pedagogista (educational leadership; mt.). Käsitellessämme jatkossa peda- 
gogisen johtamisen vaihtoehtoisia käytänteitä peilaamme niitä suomalaiseen 
koulutusjärjestelmään. Kansallisella tasolla opetussuunnitelman uudistamis- 
ta johtavat ylimmät opetusviranomaiset: opetus- ja kulttuuriministeriö ja 
toimeenpanevana elimenä opetushallitus. Kunnat voivat itsemääräämisoikeu- 
teensa perustuen päättää koulutuksen järjestäjinä opetussuunnitelmaperustei- 
den toteuttamisesta tietyissä raameissa. Kunnat ohjaavat vuorostaan kouluja ja 
kouluissa rehtorit opettajia. 

Tärkeä suomalainen erityispiirre on, että rehtorin kelpoisuusvaatimuksena 
on asianomaisen koulutusmuodon opettajan kelpoisuus, ja sen lisäksi on oltava 
opetushallinnon tutkinto tai muulla tavalla hankittu riittävä opetushallinnon 
asiantuntemus. Rehtorin työ on ehkä tämän vuoksi perinteisesti painottunut 
hallinnon suuntaan. Nykyisin, koulun toimintaympäristön voimakkaasti 
muuttuessa, ovat rehtorin työn vaatimukset kasvaneet, ja sen seurauksena kel- 
poisuusvaatimusten uudistaminen on vireillä (Opetushallitus 2013). Rehto- 
reille on ollut ja on tarjolla runsaasti johtamiseen liittyvää täydennyskoulutus- 
ta vapailla koulutusmarkkinoilla. Näissä johtamiskoulutuksissa on kuitenkin 
ollut ongelmana se, että ne nojautuvat useimmiten vallitsevaan managerialis- 
tiseen johtamisparadigmaan (Rajakaltio 2012). 

Rehtorin opettajuudella on historialliset juurensa. Aiemmin koulun joh- 
tajaopettaja oli opettajien keskuudesta toimikaudeksi valittu luottamusmies. 
1960-luvulla koulutusekspansio ja suurten koulujen perustaminen edellytti- 
vät koulukohtaista johtamista, ja tätä tehtävää hoitamaan syntyi rehtoreiden 
muodostama uusi ammattikunta. Samalla kuntien kouluhallinto kasvoi, ja 
koulutarkastajat poistuivat. Rehtoreista tuli työnantajaa edustava vakituinen 
virkakunta riviopettajien yläpuolelle. 1970-luvulla rehtorista tuli vakinainen 


kokonaistyöaikainen, joka erottautui myös statukseltaan ja palkkaukseltaan 

muusta opettajakunnasta. Rehtorista tuli koulun johtava hallintovirkamies, 
joka asettui kouluhallinnon ja opettajakunnan väliin ja työ alkoi muistut- 
taa muiden organisaatioiden johtamistehtävää (Rinne & Jauhiainen 1988, 
226-230). Siirtyminen hajautettuun hallintokulttuurin ja tulosjohtamiseen 
1990-luvulla vahvisti rehtorin juridista valta-asemaa. Vahvan yksilöaseman 
saanut rehtori vastaa viime kädessä koulun toiminnasta, johon hänellä on val- 
lan välineinä koulun resurssit ja työn organisointiin liittyvä valta. Toisaalta sii- 
hen vaikuttavat monet rakenteelliset tekijät, kuten kunnan koulutuspoliittiset 
linjaukset, opetussuunnitelma, kunnan hallintomalli ja resurssit. 

Rehtorin aseman vahvistuminen ei kuitenkaan ole horjuttanut opettajan 
autonomista asemaa oman opetus- ja kasvatustyönsä johtajana. Rehtori luo 
puitteet opettajan työlle, mutta ei puutu luokkahuonetyöskentelyyn, sillä 
opettajalla on autonomian tuoma valta ja suoja. Tähän on saattanut vaikuttaa 
se, että suomalaisella rehtorilla opettajuus on osa ammatillista identiteettiä, 
mikä ilmeisesti on luonut lojaalisuussiteitä opettajakollegiota kohtaan. Opet- 
tajan työhön luotetaan, mutta toisaalta siihen ei myöskään ehkä haluta puut- 
tua. Yhteinen koulutustausta auttaa rehtoria ylläpitämään luontevalla tavalla 
ammatillista läheisyyttä opettajiin, mikä parhaassa tapauksessa johtaa siihen, 
että tässä artikkelissa vaihtoehtona käsiteltävä pedagoginen johtaminen keh- 
keytyy yhteisölliseksi prosessiksi (Rajakaltio 2011; 2012). Tämä skenaario on 
vastakkainen sille, että aiemmin käsitellyn uuden julkisjohtamisen läpäise- 
missä anglo-saksisissa maissa koulun johto säätelee voimakkaasti opettajan 
ydintoimintaa, luokkahuonetyöskentelyä. Esimerkiksi Englannissa koulujen 
tehostaminen on pitänyt sisällään pyrkimyksen ohjata koulun opetusta perin 
yksityiskohtaisesti (Bottery 2004; Kelly 2009; Willmott 2002). 

Sitä vastoin suomalaisen kasvatusinstituution johtamisessa on perinteises- 
ti vallinnut luottamuksen kulttuuri (culture of trust) eri toimijoiden välillä. 
Opettajilla on pedagogisia vapausasteita opetussuunnitelman toteuttamises- 
sa, ja lisäksi sen kehittämisestä vallitsee konsensushenki. (Uljens & Rajakaltio 
2017.) Heikkoutena on, ettei opetussuunnitelmatyössä meillä vielä riittävästi 
huomioida pedagogisen johtamisen jokaisella tasolla mahdollistamia yhtei- 
söllisiä kommunikatiivisia prosesseja, joissa managerialismille ominaisten 


teknis-taloudellisten ulottuvuuksien sijasta pääsevät nousemaan keskiöön 

moraaliset kysymykset. Toisaalta hedelmällinen lähtökohta on, että uudet 
opetussuunnitelman perusteet (OPS 2014, 26—28) edellyttävät kouluilta op- 
pivan yhteisön toimintakulttuuria, jota luonnehtii yhdessä keskusteleminen, 
osallisuus ja yhdessä toimiminen. Tämän kirjauksen voi tulkita kansalliseksi 
pyrkimykseksi vahvistaa koulun yhteisöllistä pedagogista johtamista. 
Pedagogisen johtamisen yhteisöllinen luonne on ilmaistavissa siten, että 
vaikka opettaja voi Suomessa vallitsevan pedagogisen vapauden ja luottamuk- 
sen kulttuurin vuoksi aina olla oman opetustyönsä johtaja, ei tästä huolimatta 
johtamista tarvitse nähdä pelkästään joko rehtorin (koko koulua koskevana) tai 
opettajan (pelkkää omaa opetusryhmää) koskevana yksilöllisenä toimintana. 
Pohdittaessa opettajan pedagogisen johtamisen kehittämisen mahdollisuuk- 
sia on tärkeää havaita, että nykykäsityksen mukaan johtamisessa ei kaikkien 
käytänteiden tarvitse olla yksissä käsissä eikä etenkään perinteisessä mieles- 
sä rehtorin yksinvaltaisia toimenpiteitä, vaikka hän koulutyön johtamisessa 
onkin kaikilla tasoilla avainhenkilö. Pedagogista yhteistyötä mahdollistava 
osallistava johtaminen edellyttää päinvastoin keskitetyn vallan kumoamista, 
jolloin johtaminen ei ole sidottuna yhteen (rehtorin) tehtävään. Se ei tarkoi- 
ta rehtorin merkityksen ja vallan vähenemistä, vaan esimerkiksi kollegiaalisia 
pedagogisen johtamisen käytänteitä, joissa opettajilla on mahdollisuus nostaa 
esille omia ideoitaan ja siten kehittää johtamistaitojaan. Lisäksi moraalisten 
arvokysymysten käsittelyyn ulottuvassa ja tukeutuvassa jaetussa johtamises- 
sa pääsee esiin yhdessä tekemiseen liittyvä sosiaalinen luovuus, mikä omalta 
osaltaan kehittää osallistujien johtamistaitoja ja luovuutta. (Vrt. Rajakaltio 
2012, 14; Smylie, Conley & Marks 2011; Spillane & Diamond 2007.) Näin to- 
teutettuna on koulussa käytävä yhteisöllinen dialogi nähtävissä sekä rehtorin 
tekemiin linjauksiin liittyvänä että niihin vaikuttavana keskusteluna, jonka 
avulla voidaan merkittävästi kehittää pedagogista johtamista. Ensisijaista on, 
että keskustelu on sekä rehtorin ja opettajien että opettajien välistä yhteistoi- 


mintaa: 


Parhaimmillaan johtaminen on vuorovaikutukseen perustuvaa 
yhteistyötä. Koulun tehtävät vaativat moniasiantuntijuutta. Asian- 
tuntijuus koulussa merkitsee yhä useammin dialogia, kykyä nähdä 
asioiden kompleksisuus ja moninaisuus. Tieto on yhä useammin 
eri asiantuntijoiden välissä kuin tietyn ekspertin hallussa. Koulun 

johtaminen on yhä enemmän moniäänisyyttä tukevaa, integroivaa 
toimintaa sekä erilaisten ihmisten, ryhmien ja ryhmittymien saat- 
tamista yhteen. — — Johtamisen muuttaminen edellyttää valtakysy- 
mysten uudelleen arviointia. (Rajakaltio mt., 14.) 
Yllä kuvatun kaltaisen yhteisöllisen johtamisen kannalta on hedelmällistä, 
että perinteisesti suomalaisen opettajan asema on vahva pedagogisten proses- 
sien johtajana (/eadership). Kuten todettu, on opettajalla omassa luokassaan 
autonomiaa, valtaa ja vastuuta kasvatus- ja opetustehtävien toteuttamises- 
sa, eikä hänen työtään jälkikäteen kontrolloida esimerkiksi anglo-saksisis- 
sa maissa käytössä olevilla testauksilla. Niiden sijaan toimii korkeatasoinen 
akateeminen opettajankoulutus etukäteiskontrollina (ex ante evaluation). 
Arvostaminen ilmenee siten, että opettaja on opetussuunnitelman tulkki, 
jolla on vapausasteita toteuttaa opetussuunnitelmaa omalla tavallaan. (Autio 
2014; Henderson 2015.) Tässä suhteessa suomalainen luottamuksen kulttuu- 
ri tarjoaa hyvät lähtökohdat kehittää pedagogista johtamista. Edellytyksenä 
kuitenkin on, että kouluissa on sisäisiä yhteisöllisiä rakenteita, tiimejä ja kes- 
kustelufoorumeja, jotka mahdollistavat yhteisen ymmärryksen rakentamiseen 
tähtäävän ja henkilöstön vuorovaikutuksena ilmenevän dialogisen prosessin. 


(Rajakaltio 2012; Rajakaltio & Mäkinen 2014; Smylie ym. 2011.) 


Pedagogisen johtamisen potentiaali 


Uusliberalistisen koulutuspolitiikan keskeisiksi piirteiksi on aiemmin todettu 
ensiksikin se, että siinä oppimista korostetaan arvosidoksista vapaana neutraa- 
lina toimintana, jota voidaan teknisesti johtaa. Toiseksi tällaisessa johtamista- 
vassa opettajan on todettu joutuvan tilivelvolliseksi toimijaksi, jonka johtajuus 
on kapeutettu ennalta määriteltyä opetusta toteuttavaksi teknikoksi. Kolman- 
neksi opetussuunnitelma on pelkkä organisatorinen, byrokraattinen ja stan- 
dardoitu ohjekirja, joka ei pedagogisen johtamisen periaatteiden mukaisesti 
jätä tilaa opettajan omille älyllisille ja moraalisille tulkinnoille eikä johtamis- 
taidoille, vaan hänen on sitä orjallisesti noudatettava. Yhteistä näille uuden 
julkisjohtamisen lähtökohdille on, että ne passivoittavat kasvatustoimintaa 
johtavan rehtorin ja opettajan ylhäältä annettuja sääntöjä ja määräyksiä seu- 


raavaksi teknikoksi. 


232 TERO AUTIO, LIISA HAKALA & TIINA KUJALA (TOIM.) 


Opettaja johtamisparadigmojen ristipaineissa 


Vallitsevan kasvatustilanteen analysoimiseksi on Autio (2017, 8) nosta- 
nut esiin teoreettisen näkökulman, jonka taustalla on viime kädessä klassisen 
dialektiikan älyn ja järjen erottelu. Siinä uusliberalistiselle opetussuunnitel- 
ma-ajattelulle ominainen lopputulema, sääntöjä seuraava mekaaninen ajatte- 
lu, samaistuu teknis-rationaaliseen älyyn (intelligence), kun taas pedagogisen 
johtamisen edellyttämä eettis-moraalinen pohdinta voidaan samaistaa kriit- 
tiseen järkeen (reason; vrt. esim. Toiskallio 1980; 1983; 1993). Aution (2017, 
8) mukaan Kantin tekemä alkuperäinen älyn ja järjen erottelu varoitti ihmis- 
kuntaa nimenomaan nykyisen kaltaisesta kolonialismista ja standardoinnista, 
joka psykologisen, hallinnollisen ja kaupallisen instrumentalismin tahoilta 


kohdistuu inhimilliseen psyykeen, järkeen ja kasvatukselliseen kokemukseen: 


Arvoarvostelmasta [judgement] erotettu äly tuottaa vain tyhmyyt- 

tä. [Järjellinen ylmmärtäminen on tietoa yleisestä. Arvoarvostel- 

ma on yleisestä muodostettu sovellus erityiseen. Järki on yleisen ja 

erityisen välisen yhteyden ymmärtämisessä tarvittava voimavara. 

(Autio 2016, 9; suom. ja hakasulkulisäykset KK.) 
Uusliberalistisen kasvatusajattelun teknis-rationaalisen älyn eetokselle vaih- 
toehtoisen kriittisen järjen käyttö ilmenee käytännöllisenä päättelynä (reflek- 
tiona), joka ei ole pelkälle älylliselle toiminnalle ominaista olemassa olevien 
sääntöjen seuraamista. Sen sijaan siinä — kuten Autio (2017, 13) Scott Lashia 
lainaten toteaa — ”yksilön pitää itse olla paljon enemmän säännön löytäjä”. On 
huomattava, että enemmän tai vähemmän valmiina annettuja ajatuskulkuja 
toistava oppiminen oli keskiössä sekä 1800-luvun lopulla että 1900-luvun al- 
kupuolella voimissaan olleen modernisaation ensimmäisessä vaiheessa, jolloin 
etenkin teollisuudessa oli käyttöä teknisen älyn sääntöjä seuraavalle mekaani- 
sille prosesseille. Niinpä esimerkiksi niihin pohjaavan positivismin kritiikissä 
korostettiin 1960-luvulta alkaen sitä, että pelkät sääntöjä seuraavat älyn funk- 
tiot eivät ole riittäviä nykyisessä nopeasti muuttuvassa maailmassa. Sittemmin 
on enenevässä määrin alettu tähdentää, että opettajan tulisi nykyisin kehittää 
myös vallitsevia käytänteitä kritikoivaa järjellistä reflektiokykyä, joka pohjaa 
uusia ratkaisuja ja sääntöjä etsivään luovaan ajatteluun. Tällaista näkökulmaa 
on tähdentänyt esimerkiksi Ivor Goodson, johon Autio viittaa kommentoides- 
saan opettajan asemaa toimintansa johtajana: ”Opettajan täytyy löytää sääntö 


sen sijaan, että seuraisi ennalta kuvattua: hyvä opettajuus on persoonallista laa- 

dultaan”. (Autio 2017, 13; suom. KK.) Tätä taustaa vasten edustaa nykyisessä 
postmodernissa informaatioyhteiskunnassa vallitsevan uusliberalismin tekni- 
nen rationalismi pelkän älyllisen ajattelun ilmentymänä sekä kapea-alaisuutta 
että vanhakantaisuutta. 

Etsittäessä kriittisen järjen näkökulmasta tasapainottavia tekijöitä nyky- 
kulttuurin sääntöjä seuraavalle älylliselle ylivallalle on lähtökohtaisesti tärkeää 
tiedostaa kasvatusinstituution erityispiirre siitä, että sen johtaminen ankku- 
roituu kasvatustodellisuuden moraaliseen perustaan. Tämä vaatii syvällistä 
ymmärrystä kasvatusilmiöistä ja niiden yhteiskunnallisista, kulttuurisista ja 
historiallisista kytkennöistä. Kasvatusinstituution pedagogisessa johtamises- 
sa on kyse arvosidonnaisista, kasvua, oppimista ja vuorovaikutusta tukevien 
prosessien johtamisesta. (Mm. Bottery 2004; Busher 2006; Dewey 1927/1966; 
Rajakaltio 2012; Salminen 2012; Shields & Edwards 2005.) 

Edellä esillä olevien opetussuunnitelmatutkijoiden näkemyksissä on itse 
asiassa sama järjellinen pohjavire kuin aikoinaan J.V. Snellmanilla, joka täh- 
densi hegeliläistä sivistysprosessia (Bildung) siten, että hänellä sivistyksen 
hankkiminen tarkoitti vallitsevan kulttuuritradition kriittistä omaksumista: 
yksilöllisen tulkinnan tuottama tradition uusi muoto syntyy tradition ja sitä 
reflektoivan itsetajunnan dialektisesta ristiriidasta synteesinä. Tradition kriit- 
tinen omaksuminen kehittää järjellistä ajattelua, reflektiokykyä, jonka avulla 
ihminen voi vapautua luonnonvälttämättömyydestä, eläimille ominaisesta 
epävapaasta olemisesta. Toisaalta ihminen lakkaa olemasta vapaa ja jarjelli- 
nen, jos ”vallitseva maailmanvaihe” [niin kuin uusliberalistinen hegemonia 
nykyisin; kirjoittajien sivuhuom.] determinoi hänen tietoaan ja toimintaansa. 
(Snellman, 1840/1982, 198.) 

Postmodernin infoähkyn (ks. esim. Koski 1999) ja kulttuurisen pirstalei- 
suuden edelleen voimistuessa on opettajalle ensisijaisen tärkeää hallita omaa 
tietämistään jostakin näkökulmasta, joka häntä kehittyvän teoreettisen ajat- 
telunsa innostamana kiinnostaa ja on, esimerkiksi snellmanilaisittain ajatel- 
len, hänelle ominainen tapa hahmottaa maailmaa. Snellman totesi yliopisto- 
sivistystä koskevassa kirjoituksessaan, että opiskelijan tehtävänä on selvittää 
välinsä kulttuuritradition kanssa. Kyse ei ole tradition kritiikittömästä omak- 


sumisesta, vaan kriittisestä reflektiosta, jossa opiskelija maailmankatsomuk- 

sellista synteesia konstruoidessaan tukeutuu niihin tradition aineksiin, jotka 
häntä kiinnostavat (Snellman 1840/1982, 161-167; vrt. Komulainen 2015). 

Nykyisessä postmodernin pirstaleisuuden leimaamassa kulttuuritilassa 
Snellmanin näkemys on uudella tavalla aktuelli: kukaan ei voi hallita nykyistä 
alati kasvavaa informaatiota määrällisesti, joten siitä täytyy muodostaa oma- 
kohtainen ajattelurakennelma. Jotta opettaja voi konstruoida opetuksensa 
johtamista tukevan, tulevaisuuteen luotaavan dynaamisen näkökulman, pitäi- 
si hänen suorittamissaan perus- ja täydennyskoulutuksissa sekä opetussuun- 
nitelman perusteissa olla edellä mainitun kaltaisia laaja-alaisia kulttuurisia 
sytykkeitä. Ne paitsi tarjoavat opettajalle välineitä rakentaa historiallis-peda- 
gogista perspektiiviä nykyisyyden ja tulevaisuuden haasteiden hahmottami- 
seksi myös innoittavat häntä kehittymään oman sivistämisprosessinsa myötä 
opetustyönsä johtajana. 

Pedagogisessa johtamisessa opettaja ei vain mekaanisesti toteuta opetus- 
suunnitelmaa, vaan laajempiin asioihin kantaa ottavana arvojohtajana tuottaa 
yhteisön jäsenenä tulkintoja, jotka viime kädessä pohjaavat hänen näkemyk- 
siinsä tiedosta, ihmisestä, yhteiskunnasta ja maailmasta. Tällainen pedago- 
ginen johtaminen kehkeytyy yhteisöllisten opetussuunnitelma-keskustelujen 
avulla opettajien yhteiseksi tehtäväksi, ja toisaalta opettajien kollektiivi edistää 
kasvatustodellisuuden kompleksisuuden ymmärtämistä sekä auttaa tunnista- 
maan sitä kapeuttavan ja vääristävän managerialistisen kehityssuunnan (Raja- 
kaltio 2012). Mitä sitten opetussuunnitelmatyössä pitäisi huomioida, jotta se 


tukisi yllä kuvatun kaltaista yhteisöllistä pedagogista johtamista. 


Pedagoginen johtaminen ja opetussuunnitelma 


Eettis-moraaliset kysymykset huomioivan pedagogisen johtamisen kehitty- 
misen riittävä ehto ei ole pelkkä johtamiskulttuurin muuttaminen edellä esi- 
tetyllä tavalla, vaan myös opetussuunnitelmien sisältöjä on muutettava. Toi- 
mivat premissit tällaiselle pedagogisen johtamisen kehittämiselle ovat ehkä 
lähempänä kuin usein ajatellaankaan, sillä manner- ja pohjoiseurooppalainen 
opetussuunnitelma-ajattelu, ns. Bildung-perinne, on muokannut suomalais- 
ta opetussuunnitelmaa. Kyseisessä traditiossa opetussuunnitelma nähdään 


laajemmassa merkityksessä siten, että se ei ole vain organisatorinen ohjekirja 

vaan eettis-moraalisen ajattelun keskus, jonka tarkoituksena on virittää peda- 
gogista keskustelua (Autio 2014; Doll 2012; Pinar ym. 2004; Ylimäki, Fetman, 
Matyjasik, Brunderman & Uljens 2016). Opetussuunnitelma on Bill Dollin 
mukaan yhteisötason ilmiö (curriculum as community), jossa kyse on yhteisen 
reflektion kohteesta (Doll 2012). Dialogien avulla opettajat luovat yhteisiä 
merkityksiä ja kehittävät vallitseville epistemologioille vaihtoehtoja. Tällaisen 
prosessin kiteyttää yleisellä tasolla hyvin Aution (2017, 8) näkemys, jonka mu- 
kaan opetussuunnitelmateorian ydintä on Bildung-traditiossa 'arvoasetelmia 
tuottava järki”, ja siihen pohjaava vapaa toimijuus (free agency) kumpuaa tietä- 
västä ja voimaantuneesta subjektista. 

Miten sitten opetussuunnitelma voisi nykyistä paremmin tukea opettajan- 
työssä keskeisen pedagogisen johtamisen omaksumista? Sen pitäisi ensiksikin 
tarjota ratkaisuja nykyisen kulttuuritilan asettamiin haasteisiin. Niistä on 
yhtenä keskeisimpänä pidetty kasvatuksen osalta sitä, että pirstaloituvassa ja 
monimutkaistuvassa nykykulttuurissa eivät enää toimi perinteiset ratkaisut, 
jotka olivat relevantteja modernille teolliselle yhteiskunnalle (esim. Simola 
2015). Toisin sanoen kasvatustoiminnan ei enää pitäisi pohjata vanhoihin mal- 
leihin, vaan — Rousseauta mukaillen — opetussunnitelmien pitäisi luoda uusi 
ideaali, joka perustuu sosiaalisen oikeudenmukaisuuden arvoihin ja jota ei vie- 
lä ole olemassakaan (vrt. Ylimäki ym. 2016, 9). Myös Pinarilla (2004; 2006), 
Goodsonilla (2014) ja Autiolla (2006; 2017) on saman suuntaisia ajatuksia: 
opetussuunnitelma on komplisoitujen keskustelujen välityksistä (mediations) 
koostuva suunnannäyttäjä, joka ottaa huomioon psyyken, yhteiskunnallisen 
tilan ja ympäröivän maailman. Toisaalla Autio (2016, 2) toteaakin osuvasti, 
että ideaalinen opetussuunnitelma tarjoaa kokonaisvaltaisia selontekoja, joissa 
käsitellään erilaisia maailmankuvia, poliittisia, kulttuurisia ja sosiaalisia todel- 
lisuuksia sekä psyko-sosiaalisia välityksiä. 

Pedagogiseen johtamiseen tähtäävien opetussuunnitelmien sisällöiksi oli- 
sivat soveliaita myös Martha Nussbaumin (2011) esittämät näkemykset, joissa 
hän kytkee laaja-alaisen yleissivistävän, aristoteelisia perinteitä noudattavan 
kasvatuksen demokratiaan. Humanistisilla tieteillä ja taiteilla on Nussbaumin 
mukaan erityinen merkitys empatiakyvyn, maailman moninaisuuden havain- 


noimisessa, eettisen tietoisuuden ja kriittisen ajattelun kehittämisessä. Demo- 

kratia rakentuu keskinäiselle kunnioitukselle ja sille, että toinen ymmärre- 
tään samankaltaiseksi ihmisolennoksi eikä omien pyrkimysten päämääräksi. 
Nussbaum nostaa humanistisen sivistyksen edellytykseksi niin demokratialle 
kuin ihmisarvoa kunnioittavan ja oikeudenmukaisen maailmanjärjestyksen 
rakentamiselle. Demokratia edellyttää kasvatusta, jossa yksilön toimijuutta ja 
osallisuutta mahdollistetaan ja jonka päämääränä on ihmisen vapauttaminen 
vaiennetusta tilasta (mt., 39—41; vrt. myös Dewey 1966/1916), snellmanilaisit- 
tain luonnonvälttämättömyydestä (Snellman 1840/1982, 198). 

Suomessa edellä kuvatun kaltaista muutosta tarvittaisiin etenkin opet- 
tajankoulutuksessa, jossa opetussuunnitelmat ovat viime vuosikymmenien 
aikana ohentuneet filosofisten, historiallisten ja yhteiskunnallisten sisältöjen 
osalta (Kinos, Saari, Linden & Värri 2015; Salminen & Säntti 2017 tässä teok- 
sessa) siinä määrin, että tulevien opettajien on vaikea kehittää pedagogisessa 
johtamisessa keskeistä eettis-moraalista ajattelua. Kriittisin painotuksin voi- 
daan kysyä, millainen opettajankoulutus on opettajaksi kasvamisen paikkana? 
Miten se tukee subjektiviteetin kasvua ja henkilökohtaisen suhteen luomista 
omaan opettajuuteen ja johtajuuteen? Entä miten opettajankoulutus sosiaalis- 
taa opiskelijat tulevaan opettajien väliseen yhteistyöhön? Laajemmin ajatellen 
voi kysyä, onko suomalaisen koulutuspolitiikan keskeisissä ohjausvälineissä, 
opetussuunnitelmissa, riittävästi aineksia, jotka voisivat tukea moraalisten ky- 
symysten käsittelyyn pohjaavan pedagogisen johtamisen omaksumista? 

Pedagogisen johtamisen kehittämisen keskeinen ehto on, että opettajan- 
koulutuksen opetussuunnitelmissa on riittävästi tilaa pohtia monimutkaisia 
kasvatuksellisia kysymyksiä. Opiskelijoita olisi tärkeää haastaa kyseenalaista- 
maan sekä problematisoimaan mahdollisesti jo ennen koulutusta syntynyttä 
kategorisoivaa erontekoa, kuten esimerkiksi ahtaita feminiinisiä ja maskuliini- 
sia sukupuolirooleja tai käsityksiä maailman tilasta. Uusi performatiivisuutta 
painottava yliopistopolitiikka on välineellistänyt kuitenkin koulutuksen ja 
opetuksesta on tullut tuotannontekijä sekä opiskelijoista asiakkaita (Jauhiai- 
nen 2014). Yliopisto-opetus on massoittunut ja yhä enemmän verkottunut/ 
digitalisoitunut eikä omaa subjektiviteettia muokkaavalle keskustelulle jää 
riittävästi tilaa. Koulutuksessa näkyy ajalle ominainen metodikeskeisyys, 


”Metodin kulttuuri? (Autio 2006), joka välttelee eettis-moraalisia, filosofisia 

ja historiallisia aineksia ja jonka juuret opettajankoulutuksessa ulottuvat pit- 
källe. 

Edellä esillä olleet laaja-alaiset ajatusrakennelmat voidaan nähdä opetus- 
suunnitelman kauaskantoisina teoreettisina sisältöinä, joita opettaja uransa 
aikana omaksuu ja toteuttaa. Tärkeää on myös se, että nykyistä enemmän kes- 
kustellaan nimenomaan johtamisen problematiikasta, sillä monet jopa niistä 
tutkijoista, jotka käsittelevät kasvatuksen arvoteoreettista pohdintaa ja ope- 
tussuunnitelmaa koskevia teoreettisia kysymyksiä, ovat jättäneet vastaamatta 
pedagogista johtamista koskeviin haasteisiin. Tämä näkyy esimerkiksi siten, 
että opetussuunnitelmateoreetikot eivät ole eksplisiittisesti tarkastelleet joh- 
tajuuden merkitystä opetussuunnitelmia teoretisoitaessa. (Ylimaki ym. 2016, 
3, 10—12.) 

Opettajan työn tärkein tuki on hyvä professionaalinen yhteisö, jonka 
kehittäminen etenee pitämällä yllä erilaisia näkökulmia esille tuovaa dialo- 
gisuutta. Tästä ovat esimerkkinä edellä käsitellyt näkemykset, joiden avulla 
toimme esiin yhteisöllisen pedagogisen johtamisen mahdollistavia dialogisia 


käytänteitä (Rajakaltio 2012; 2014; ks. myös Smylie ym. 2011). 


Opettajan johtajuus intellektuaalisena voimavarana 


Millaisilla pedagogisilla ja opetuksellisilla ratkaisuilla opettaja voi toteuttaa 
ja kehittää kriittiseen, luovaan järkeen pohjaavia pedagogisen johtajan käy- 
tänteitään? Kuten edellä esitetystä voi päätellä, ei kyseisen, laajoja kulttuurisia 
ajattelurakenteita hyödyntävän opetustoiminnan asiasisällöllinen toteuttami- 
nen ole pelkästään tekninen haaste, vaan se edellyttää jonkinlaista teoreettista 
perehtymistä. Toisaalta asioiden etukäteistä teoreettista omaksumistarvetta 
vähentää opettajalla se, että hän voi joiltakin osin opiskella myös opetustyön 
aikana. Tällaisista käytänteistä on esimerkkinä oppiaineiden integrointi, joka 
etenee hyvin suunniteltuun kehykseen pohjaten systemaattisesti siten, että 
opettaja voi integrointiprosessin aikana syventää omaa tietämystään jopa 
oppilaiden kanssa asioita tutkien (Komulainen 2007; Sawyer 2004; 2006). 
Oppiaineiden integroiminen sopii myös esimerkiksi pedagogisen johtamisen 


mahdollistavista opetuksellisista ratkaisuista, sillä se toimii hyvin sekä yhden 

opettajan etta opettajakollektiivin johtamana (ks. esim. Karppinen, Kallunki, 
Kairavuori, Komulainen & Sintonen 2013). 

Integrointia koskevat nakemykset ovat pitkan poissaolon jalkeen nousseet 
viimeisen reilun kahden vuosikymmenen aikana uudelleen pedagogiseen kes- 
kusteluun. Vuoden 1994 valtakunnallisissa peruskoulun opetussuunnitelman 
perusteissa (POPS 1994) ne ovat jossain määrin esillä ja ovat vuoden 2004 pe- 
rusteissa (POPS 2004) havaittavan notkahduksen jalkeen taas voimallisemmin 
esillä vuoden 2014 perusteissa (POPS 2014). Opetustyön aikana tapahtuvaan 
opettajan omaan tiedon omaksumiseen liittyen on kyse siitä, että integroivas- 
sa prosessissa nousee oppiainekirjosta riippuen esille myös ennalta arvaamat- 
tomia asioita, joita opettaja voi yhdessä oppilaidensa kanssa aidosti tutkia ja 
samalla laajentaa kulttuuris-tieteellistä tietämystään. 

Integroivissa käytänteissä opettajien yhteisjohtajuus on hedelmällinen, sil- 
lä eri tiedonaloja yhdistävässä oppimisessa tieto on edellä todetulla tavalla yhä 
useammin eri asiantuntijoiden välissä kuin vain yhden osaajan hallussa (Ra- 
jakaltio 2012). Eri tiedonaloja yhdistävässä aktivoivassa ja vuorovaikutteisessa 
opetus-oppimisprosessissa opettaja toimii paitsi toiminnan aloittajana myös 
sokraattisena tiedon muodostamisen fasilitaattorina ja vähemmän perintei- 
senä valmiin tiedon välittäjänä (Aaltonen 2004, 54). Vuorovaikutteisuuden 
lisääntymisen keskeisenä edellytyksenä on, että opettajat omaksuvat fasilitaat- 
torin tai neuvottelijan (Husu & Toom 2010, 131—132) roolin, jolloin he voivat 
luontevasti sallia oppilaiden nostaa esiin integroiduista oppisisällöistä nouse- 
via kysymyksiä. Jos oppimisen tukirakenne on integroivassa prosessissa tie- 
teellisesti mielenkiintoinen ja riittävän laaja-alainen (vrt. Komulainen 2007; 
Sawyer 2004; 2006), voi sen avulla nousta esiin odottamattomia tietämisen 
mahdollisuuksia ja uusia oppimisen suuntia. Tällöin voi myös muodostua uu- 
sia luovia linkkejä asioiden ja ilmiöiden välille. 

Integrointi (lat. imtegratio — uudistaminen, korjaaminen, yhdistäminen) 
tarkoittaa ’yhdistamista’, ”*kokonaiseksi tekemisen prosessia”, tai sillä kuvataan 
'opetusjärjestelyjä, joilla sirpaloitunut tieto saadaan yhdistettyä kokonaisuu- 
deksi? (integration, Webster's Encyclopaedic Dictionary 1994). Näin ollen in- 
tegrointi voidaan mieltää käytänteeksi, jonka avulla opettajat ja oppilaat voi- 


vat nykyisessä pirstaloituvassa maailmassa muodostaa maailmankatsomuksen 

omakohtaisia ajatusrakennelmiaan esimerkiksi snellmanilaisen kulttuuritra- 
dition kriittisen omaksumisen mielessä. 

Kun kukaan ei voi postmodernissa informaatiokulttuurissa tietää eikä 
opettaa kaikkea, täytyy opettajan tehdä johtamistyössään valintoja, rajauksia 
ja tietojen yhdistelemisiä — ja sama koskee tietysti myös oppilaan oppimista. 
Eri oppiaineiden integrointi tarjoaa tähän hedelmällisen tavan: integrointi 
avaa mahdollisuuksia lähestyä opittavia asioita oppiaineiden erilaisista näkö- 
kulmista — samanaikaisesti. Kokeilut ovat osoittaneet, etteivät ensi silmäyk- 
sellä mahdottomiltakin tuntuvat oppiaineyhdistelmät ole toimimattomia. 
(Karppinen, Komulainen, Kallunki, Sintonen & Kaasinen 2012; Karppinen 
ym. 2013; Komulainen 2007.) 

Toisaalta valintojen ja rajausten ja tietojen yhdistelemisten ei yksinomaan 
tarvitse perustua eri oppiaineiden taustalla olevien tiedonalojen yhdistelemi- 
siin, vaan niiden lisäksi voidaan tehdä myös ekspansiivisia oppimisympäris- 
töjen laajentamisia aina kokonaisopetukseen asti. Näiden tekemiseen tarjoaa 
mahdollisuuksia oppiaineiden taustalla olevia tiedonaloja laajemmat (tieteel- 
liset) periaatteet ja paradigmaattiset teoreettiset muodosteet, joista esimerkki- 
nä voi mainita moniin tieteenaloihin vaikuttavan evoluutioteorian (vrt. mm. 
kulttuurievoluution käsite tiedonaloja yhdistävänä välittäjänä; Komulainen 
2007). 

Merkille pantavaa on, että jostakin näkökulmasta suoritettu oppiaineksen 
integroiminen ja oppimisympäristön laajentaminen nostaa esiin perinteises- 
sä frontaaliopettamisessa sivuun jäävää piiloista tietoa (tacit information; ks. 
esim. Husu & Toom 2006; Komulainen 2007). Lisäksi, mitä laajempi oppi- 
misjärjestelyjä kehystävä integroiva periaate on, sitä enemmän se avaa tilaa op- 
pilaiden omaksumalle piiloiselle tiedolle tulla esiin (vrt. Sawyer 2004; 2006). 

Integroivassa oppimisprosessissa opettaja johtaa toimintaa fasilitoiden si- 
ten, että hän tuo esimerkiksi opetuskeskustelussa heuristisesti esille kulttuu- 
ritraditiosta ja tieteellisistä teorioista omaksumiaan faktoja ja arvoasetelmia. 
Tällaista pedagogista dialogia voi kuvata Aristoteleen esittelemällä frone- 
siksen käsitteellä. Fronesiksena ilmenevä opetus on edellä esillä olleiden mm. 
Pinarin, Aution sekä Ylimäen näkemyksiä muistuttavalla tavalla eettis-poliit- 


tista toimintaa, jonka nykymuodoissa on keskeisenä kriittiseen, järjelliseen 

ajatteluun perustuva käytännöllinen päättely, praksis. Opettaja, joka johtaa 
kasvatustoimintaansa fronesikseen ja praksikseen tukeutuen, ei ole muualla 
tuotetun tiedon välittäjä, ”postinkantaja”, vaan hän on kriittisenä aktiivisena 
subjektina mukana oivalluksia ja syvempää ymmärtämistä synnyttävän tiedon 
tuottamisessa. (Vrt. Toiskallio 1993, 20.) 

Gadamerilaisittain ajatellen aristotelinen praxis ilmenee eettis-poliittises- 
sa toiminnassa, jolloin se ilmaisee vapaan kansalaisen statusta valtiossa. Kriit- 
tiseen praksikseen perustuvassa toiminnassa ihminen käyttää fronesista eli 
käytännölliseen päättelyyn pohjaavaa järjellistä ajattelua. Älyn ja järjen edellä 
esiteltyyn erotteluun pohjaten ”[f]ronesis on harkitsevaa välitystä yleisen ja yksi- 
tyisen välillä, ts. käytännöllistä järkeä yksittäisissä tilanteissa”. (Toiskallio 1993, 
44.) Fronesiksen omaksunut opettaja ei ole kriittisen pedagogiikan edustajien 
Freiren (1970) ja Girouxin (1988) kritisoima entisaikainen opetuksen 'suorit- 
taja”, ei pelkän olemassa olevan annetun tiedon ja vallitsevan todellisuuden- 
tilan mekaaninen välittäjä, eikä sääntöä seuraava älyllinen toimija. Sen sijaan 
hän on nykyisen hedelmällisen hämmennyksen leimaamassa postmodernissa 
tilassa kriittistä järkeään käyttävä, varsin mukautumiskykyinen luova toimija, 
Girouxin (mt.) sanoin ”transformatiivinen intellektuelli” (vrt. Toiskallio 1993, 
8). 

Opettajan johtaja-identiteetin omaksumisen ja kehittymisen näkökul- 
masta fronesiksen kaltainen asennoituminen on tärkeää, sillä ”[f]ronesiksessa 
tieto ei ole irroitettua olemisestamme, vaan se on määräävää sen suhteen, mitä 
me olemme joksikin tulemisen prosessissa: aito ymmärtäminen sisältää omak- 
sumisen, mikä puolestaan edellyttää fronesista”. (Mt.) Koska fronesis käytän- 
nöllisenä viisautena on praksista määrittävä tekijä, estää se praksista olemasta 
puhdasta ja kontekstittomaa teoriaa soveltavaa käytäntöä? eli abstraktia prag- 
matismia. (Toiskallio 1993, 44.) 


Johtopäätökset 
Johtopäätöksinä voimme todeta olevan selvää, että Aristoteleen kehittelemään 
fronesikseen pohjaavan praksiksen kaltaiset opetuskäytänteet ovat lähtökoh- 
taisesti haastavan ideaalisia. Niitä ei kuitenkaan tarvitse tarkastella rakennel- 


mana, joka pitää omaksua tietyn ajanjakson kuluessa, ja vasta sen jälkeen opet- 

taja on valmis. Sitä vastoin fronesiksen voi nähdä intellektuaalisena asenteena, 
jonka nykyopettaja voi omaksua postmodernin infoähkyn hallitsemiseksi 
työuransa aikana omaan tahtiinsa. Viime kädessä älyn ja järjen käsitteiden 
dialektiseen erotteluun pohjaava fronesis-näkökulma ei tarkoita sitä, että vasta 
sen täydellisesti hallitseva opettaja on täysipainoisesti omaksunut pedagogisen 
johtamisen mukaiset käytänteet. Sen sijaan kyse on siitä, että fronesikseen poh- 
jaava praksis tarjoaa yhden mahdollisen väylän, jolla opettaja voi esimerkiksi 
snellmanilaisesti kulkien muodostaa ympäröivästä yhteiskunnasta laaja-alai- 
sen näkemyksen ja tukeutua pedagogisessa johtamisessaan siihen. Näin ajatel- 
len voidaan tässä artikkelissa käsitellyt pedagogisen johtamisen omaksumista 
tukevat teoreettiset näkökannat yhtäältä nähdä antiikin Kreikasta periyty- 
neen kriittisen praksiksen perustana olevan fronesiksen nykykulttuurisina il- 
mentyminä. Toisaalta ne ovat esimerkkejä filosofis-käytännöllisen (praktisen) 
päättelyn tuottamista opetussuunnitelmallisista ohjenuorista, suuntaviivoista 
ja suosituksista. Käsitellyt teoreettiset näkemykset ovat niiden moniulotteisen 
laadun vuoksi myös nähtävissä aineksina, jotka ovat opettajalle hänen oman 
sivistymisprosessinsa edistämisen (itsensä johtamisen) toistuvia sytykkeitä ja 
elinikäisen pedagogisen kehittymisen mahdollistavia tyhjentymättömiä näkö- 


kulmia. 

Opetussuunnitelman personne 
mahdollisuudet — opettajat uuden edessä 


Leena Krokfors 


Opetussuunnitelmateorian saksalaisessa traditiossa yleistä di- 
daktiikkaa pidetään tieteenalana, anglosaksisessa traditiossa di- 
daktinen tutkimus kasvatustieteiden osatieteenä ei saa itsenäistä 
asemaa. Traditiot tuottavat erilaista opetussuunnitelma-ajattelua. 
Kummatkin traditiot ohjaavat edelleen suomalaista opetussuunni- 
telma-ajattelua, vaikka murros kohti anglosaksisesti painottunut- 
ta oppimista korostavaa opetussuunnitelmaa on käynnissä. Uusi 
2016 käyttöönotettu opetussuunnitelma ilmaisee entistä vahvem- 
min opetuksen järjestämisen taustalla vaikuttavat arvositoutuneet 
valinnat, joiden varaan pedagogiikan ajatellaan rakentuvan. Saksa- 
lainen traditio, joka perustuu vahvaan itsenäiseen ja opetussuunni- 
telmasta erilliseen opetuksen teoriaan on väistymässä — vai onko? 
Tässä luvussa esitettävän empiirisen tutkimuksen perusteella pe- 
rusopetuksen opettajaryhmät, luokanopettajat ja aineenopettajat 
ajattelevat opetussuunnitelmasta eritavoin. On pohdittava, miksi 
näin on ja myös sitä, miten opetussuunnitelman uudenlaiset pe- 
dagogiset avaukset parhaiten saataisiin toimivaksi kouluopetuksen 
todellisuudeksi. 


Suomalainen opetussuunnitelma — pedagoginen asiakirja 


Suomessa perusopetuksen opetussuunnitelma on keskeisessä asemassa opetuk- 
sen ja oppimisen muutoksen mahdollistajana ja ohjaajana (Vitikka, Krokfors 
& Rikabi 2016). Ajatellaan, että opetussuunnitelman ideologiset painotukset 
(Schiro 2013; Vitikka 2009) luovat arvopohjan, jonka varaan käsitys tiedosta, 
sen luonteesta ja oppimisesta rakentuvat. Suomalaisella opetussuunnitelmal- 
la on kaksinainen tehtävä: yhtäältä se toimii normatiivisena, hallinnollisena 
ohjausdokumenttina ja toisaalta opettajien pedagogisena työkaluna (Vitikka, 
Krokfors & Hurmerinta 2012). 


Leena Krokfors 


Opetussuunnitelma ei siis suomalaisessa kontekstissa ole vain normeja esit- 
tava, perusopetuslakia toteuttava asiakirja, joka ilmaisee opetuksen järjestämi- 
sen reunaehdot vaan mitä suurimmassa määrin myös pedagoginen asiakirja, 
joka ilmaisee juuri opetuksen järjestämisen taustalla vaikuttavat arvositoutu- 
neet valinnat. Tällaisia valintoja edustavat opetussuunnitelmassa ilmaistut kä- 
sitykset tiedosta, tietämisestä ja siitä mitä pitäisi tietää. Myös käsitys oppimi- 
sesta, sen luonteesta ja laadusta ilmaistaan opetussuunnitelman arvopohjassa. 
Suomalainen opetussuunnitelma on lakiin perustuva normiasiakirja, mutta 
myös opettajan pedagogisia ratkaisuja ohjaava ja suuntaava asiakirja. 

Monissa maissa kasvatusalan virkamiesasiantuntijat laativat opetussuun- 
nitelman tai sitä vastaavat standardit ja opettajien tehtäväksi jää toivotun laa- 
tuisen opetuksen toteuttaminen. Opetuksen laatua ja onnistumista mitataan 
erilaisin ulkoisin testein, usein oppilaiden saavutuksina tarkastusjärjestelmäs- 
tä riippuen. Opettajat eivät voi kovinkaan vapaasti itse säädellä opetusta. Suo- 
messa asiat ovat toisin, sillä asiantuntijakoulutuksen saaneet opettajat osallis- 
tuvat opetussuunnitelmien laadintaan. 

Suomessa kaikki opettajat osallistuvat paikalliseen opetussuunnitelma- 
työhön, jonka tuloksena laaditaan kunnalliset tai koulukohtaiset opetus- 
suunnitelmat valtakunnallisten opetussuunnitelman perusteiden ohjaamina 
(Darling-Hammond 2010; Saarinen 2016). Näin voidaan toimia ja tätä ope- 
tussuunnitelmatyötä edellytetään opettajilta, jotka ovat korkeasti koulutettuja 
kasvatusalan asiantuntijoita. Opettajat koulutetaan akateemisesti yliopistoissa 
ja heidän tutkintonsa on kasvatustieteen maisterin tutkinto. Tutkinto koos- 
tuu 300 opintopisteestä. Vain aineenopettajat ja lastentarhanopettajat saavat 
kapeamman kasvatustieteellisen koulutuksen. Lastentarhanopettajat opiske- 
levat kolmivuotisen kasvatustieteenkandidaatin tutkinnon, jossa kasvatus- 
tieteellisiä opintoja on 180 opintopistettä. Aineenopettajat opiskelevat aine- 
didaktisesti painottunutta kasvatustiedettä sivuaineenaan 60 opintopistettä. 
Muista aineenopettajista poiketen käsityönopettajat ja kotitalousopettajat 
opiskelevat kasvatustiedettä 110 opintopistettä. Suomalaisilla opettajilla on 
siis erittäin hyvät edellytykset opetussuunnitelmatyöhön ja koulutuksen myö- 
tä toimijuutta korostava ammatillinen identiteetti (Byman ym. 2009; Krok- 


fors ym. 2011; Toom ym. 2010). 

Suomalainen institutionaalinen opetus ja oppiminen perustuvat opetus- 
suunnitelmainstituution mahdollistamaan itseohjautuvaan traditioon, jossa 
toimijoina ovat opettajat ja muut opetusalan toimijat. Opettajien rooli tassa 
kokonaisuudessa on keskeinen. Ilman akateemista, laaja-alaista teoreettista ja 
samalla käytännön läheistä koulutusta opettajat eivät voisi tehdä tätä työtä. 
Kyseisen tradition korostaminen on tärkeää. Vaikka yleiset pedagogiset tavoit- 
teet ja lähtökohdat ovat aika ajoin jääneet toissijaisiksi tai täysin huomiotta, 
etenkin silloin kun oppiaineiden sisältölistaukset ovat hallinneet opetuksen 
arkea, niiden pedagoginen ymmärtäminen on muodostanut suomalaisen aka- 
teemisen opettajuuden perustan ja oikeutuksen. Vaikka meillä on opettajia, 
jotka opettavat opetussuunnitelmaa tai jopa 'opettavat oppikirjaa”, meillä on 
pitkä historiallinen, Bildung-teoreettinen perinne toimia toisin. Opetussuun- 
nitelma asettaa koulutyölle normeja, mutta toimii myös pedagogisena asiakir- 
jana, joka suuntaa kasvatus- ja opetustyön tietämisen tapoihin ja oppimiseen 


liittyviä arvositoutuneita valintoja. 


Opetussuunnitelman anglosaksinen ja saksalainen traditio 


Usein on verrattu anglosaksista tai etenkin yhdysvaltalaista kasvatustieteiden 
teoriaa keskieurooppalaiseen didaktiikan teoriaan. Didaktiikkaa pidetään 
tieteenalana, joka määrittelee hyvän opetuksen olemusta ja joka rakentaa ope- 
tuksen teoriaa riippumatta opetussuunnitelmasta. Opetus nähdään tieteen- 
alana. (Hopmann 2007; Hopmann, Hudson, Seel & Zierer 2012; Kansanen 
2017; Meyer 2014.) Opetussuunnitelman opetusta ohjaava arvo saksalaisessa 
traditiossa on tästä syystä vähäisempi kuin useissa anglosaksisissa traditioissa, 
joissa juuri yhteinen arvopohja ja ideologia korostuvat (Saylor, Alexander & 
Lewis 1981; Schiro 2013) ja joissa opetussuunnitelman opetuksen ja oppimisen 
järjestämistä ohjaavat periaatteet saavat melko tärkeän aseman (Vitikka 2009). 
Vitikka (2009) toteaa, että suomalaiseenkin opetussuunnitelmaan on raken- 
nettu sisään tietty pedagoginen jäsennys, jollaista saksalaisessa ”Lehrplan-tra- 
ditioon’ perustuvassa opetussuunnitelmassa ei sellaisenaan ole. Lehrplan on 
usein vain oppisisältöjä listaava vuosiluokittain kumuloituva kokonaisuus, 
joka puhtaimmillaan jättää opetuksen järjestämisen opetuksen teorian eli 


yleisten didaktisten periaatteiden ymmärtämisen varaan. Suomalainen ope- 

tussuunnitelma on saanut vahvasti vaikutteita oppiaineiden sisältöjä korosta- 
vasta saksalaisesta Lehrplan-konseptista. Sitä voidaan myös kutsua akateemi- 
seksi lähestymistavaksi opetussuunnitelma-ajatteluun. (Malinen 1992; Schiro 
2013; Vitikka 2009.) Tämä antaa opettajille huomattavasti enemmän vapaus- 
asteita itsenäiseen ja autonomiseen opetustoimintaan, omiin valintoihin sekä 
omaan pedagogiseen ajatteluun ja päätöksentekoon kuin jo valmiiksi opetus- 
suunnitelmaan linjatun arvoperustan, tietokäsityksen ja oppimiskäsityksen 
ohjaamat sitoumukset. 

Anglosaksinen kasvatustiede, erityisesti sen yhdysvaltalainen perinne, 
näkee yleisen kasvatustieteen rakentuvan osatieteistä. Näitä ovat kasvatusfi- 
losofia, kasvatussosiologia, kasvatuspsykologia ja kasvatuksen historia sekä 
jossain määrin myös tieteiden välinen vertaileva kasvatustiede jonka osaksi 
myös opetussuunnitelmatutkimus voidaan asettaa. Etenkin post-teoriat ovat 
innoittaneet opetussuunnitelmatutkimuksen tieteidenvälisyyttä (ks. Hakala, 
Maaranen & Riitaoja tässä teoksessa). Yleisen kasvatustieteen osatieteet (kas- 
vatusfilosofia, kasvatussosiologia jne.) toimivat kuitenkin opetussuunnitelma- 
tutkimusta informoivana resurssina. Anglosaksisessa traditiossa opetuksen 
tutkimus (tai didaktinen tutkimus) kasvatustieteiden osatieteenä ei saa itse- 
näistä asemaa. Saksalaisessa traditiossa opetuksen didaktiseen tutkimukseen 
perustuva käsitys opetuksesta on keskeisessä asemassa, kun taas kasvatuspsy- 
kologialla ja oppimisen yleisten prosessien ymmärtämisellä ei ole samaa mer- 
kitystä kuin anglosaksisessa kasvatustieteessä. (Kansanen 2017; McCullough 
2002.) Traditiot tuottavat erilaista opetussuunnitelma-ajattelua. 

Uuden käyttöönotetun opetussuunnitelman (2014) keskeinen muutos on 
siirtää painoa oppiainejakoisuudesta monialaisiin, integroituviin oppimis- 
kokonaisuuksiin. Uudistuksessa pyritään perinteisestä oppiaineen sisältöjä 
korostavasta ”mitä?”-ajattelusta ”miten?”- ja ”miksi?”-ajatteluun, joissa oppiai- 
neiden sisältötiedon lisäksi korostuvat yhteiseen kriittiseen tiedonmuodos- 
tukseen liittyvät taidot. Siirtyminen ”mitä”-ajattelusta ”miten”-ajatteluun on 
kansainvälinen trendi opetussuunnitelmien suunnittelussa. ”Miten”-ajattelu 
korostaa uuden vuosituhannen taitoja ja laajoja opetussuunnitelmallisia ta- 
voitteita sisältöluettelon sijasta (OECD 2005; Young 2010). ”Miten”-ajattelu 


perustuu oppimisen sosiokulttuuriseen lähestymistapaan (Greeno 2006; Säljö 

2004), jossa oppimisympäristö saa entistä tärkeämmän merkityksen. Samakin 
oppisisältö opitaan erilaisissa oppimisympäristöissä eri tavoin, sisältö saa eri- 
laisia painotuksia. 

Edellä esitetty ei kuitenkaan tarkoita, etteikö oppiainekohtaista ja pedago- 
gista sisältötietoa arvostettaisi ja etteikö sillä olisi merkittävä asemaa tiedon- 
muodostuksessa. Didaktista lähestymistapaa halutaan kuitenkin laajentaa. 
Opetussuunnitelman pedagogisten uudistusten tarkoituksena on oppiainei- 
den integraatio, uusien oppimisympäristöjen käyttö sekä opetuksen mene- 
telmällinen kehittäminen. Tarkoituksena on lisäksi ymmärtää, että koulun 
ulkopuolinen maailma ja siellä tapahtuva informaali oppiminen tulee kiin- 
teämmin huomioida formaalissa kasvatuksessa ja opetuksessa. 

Suomalaisen opetussuunnitelma-ajattelun juuret ovat vahvasti keskieu- 
rooppalaisessa didaktista teoriaa korostavassa opetuskäsityksessä. Kuitenkin 
murros kohti sosiokulttuurista lähestymistapaa, erityisesti amerikkalaista kas- 
vatustieteiden osa-alueita korostavaa, kasvatuspsykologisesta teoriasta nouse- 
vaa oppimisen näkökulmaa, on vähin erin käynnistynyt ja alkanut muokata 
opetussuunnitelmamme pedagogisen ohjauksen luonnetta ja muotoa. Ensim- 
mäistä kertaa sitten vuoden 1970 peruskoulu-uudistuksen opetussuunnitel- 
man yleinen osa ilmaisee institutionaalisen kasvatuksen ja opetuksen arvoja, 
tiedonkäsityksen ja oppimiskäsityksen. Konstruktivistiseen teoriaan perustu- 
van tradition vahvistumisen myötä oppimiskäsitys on muuttunut vähin erin 
kontekstuaaliseen suuntaan (Borko & Putnam 1998; Resnick & Hall 1998). 
Tässä mallissa ajatellaan, että oppija rakentaa oman kokemuksensa varassa 
tietoa opettajan tarjoamasta informaatiosta ja tietoaineksesta yksin tai mie- 
luummin yhdessä muiden kanssa erilaisissa (sosiokulttuurisissa) konteksteissa. 
Näkemys korostaa oppimisympäristön merkitystä, sillä ajatellaan, että ympä- 
ristö, konteksti vaikuttaa oppimisprosesseihin ja oppimisen laatuun (Kangas, 
Kopisto, Löfman, Salo & Krokfors 2017). 

Samoin kuin anglosaksinen opetussuunnitelmatraditio myös didaktinen 
Lehrplan-traditio ohjaa edelleen suomalaista opetussuunnitelma-ajattelua. 
Suomalaisen tradition erityisyys on se, että kasvatustieteellisesti koulutetut 
opettajat ovat mukana opetussuunnitelman laadinnassa. Lisäksi heille halu- 


taan antaa laaja autonomia ja vapaus opetussuunnitelman toteuttamisessa. 

Yleisdidaktinen tutkimustraditio luottaa opettajan kasvatustieteelliseen ym- 
märrykseen, menetelmälliseen osaamiseen ja opettamisen taitoon. Opettami- 
sen taito nousee opetuksen teorian ymmärtämisestä, opettamisen teoreetti- 
sesta analysoinnista ja opettamisen harjoittelemisesta. Opetus koostuu laajasti 
ottaen suunnittelusta ja toteutuksesta, jossa muoto ja menetelmät vaihtelevat 
sekä arvioinnista. Suunnittelu- ja arviointivaiheissa opetuksen tavoitteelli- 
suus korostuu, toteutusvaiheessa vuorovaikutus on keskiössä. Vuorovaiku- 
tus voi olla välitöntä, aikaan ja paikkaan sidottua tai kuten yhä useammin 
digitalisaation mahdollistamana välillistä, aikaan ja paikkaan sitomatonta. 
(Kansanen 1990; Krokfors & Patrikainen 2006.) Nojauduttaessa didaktiseen 
Lehrplan-traditioon, opettajan opetusosaamista pidetään tärkeänä. Tästä kä- 
sin on varsin ymmärrettävää, että opettajankoulutuksen merkitystä koroste- 
taan ja sen korkeaa tasoa arvostetaan. Didaktinen opetussuunnitelmatraditio 
ei kuitenkaan varsinaisesti tuo kuin ehkä välillisesti esiin oppimisympäristön 
laadun ja merkityksen osana opetuksen teoriaa. 

Huolimatta siitä, että saksalainen didaktiikka ja angloamerikkalainen kas- 
vatuspsykologinen opetussuunnitelma-ajattelu lähestyvät oppimisympäristön 
asemaa erilaisista lähtökohdista, oppimisympäristöjen merkitystä on koros- 
tettu aina. Luokkahuone on mielletty opetuksen ja oppimisen tärkeimmäksi 
ympäristöksi. Ympärillä on kuitenkin aina ollut koulurakennus kokonaisuu- 
dessaan, koulun piha, lähiympäristö ja niiden tarjoamat pedagogiset mahdol- 
lisuudet. Kaupunkilaiskoulujen oppimisympäristöissä on toteutettu erilaista 
pedagogiikkaa kuin maalaiskansakouluissa. Opettajilla on ollut vapaus valita 
pedagogiset ratkaisunsa ja erilaisen koulutuksen saaneet oppikoulun opet- 
tajat ja kansakoulun opettajat toteuttivat oppimisympäristöajatteluaan eri 
tavoin. Myös oppikoulujen ja maalaiskansakoulujen opetussuunnitelmat ero- 
sivat toisistaan oppimisympäristöajattelunsa suhteen. Maalaiskansakouluissa 
koulurakennuksen ulkopuolinen oppimisympäristö oli jo varhain huomioitu 
paremmin kuin akateemisia tietoja ja taitoja painottavissa oppikouluissa. (Ma- 


linen 1992; Rantala 2015.) 

Opetussuunnitelman oppimisympäristökäsitys laajenee 
Elämme alati muuttuvassa maailmassa, jossa koulu on vain yksi monista oppi- 
misen paikoista, tiedon lähteistä ja välittäjistä. Oppimista tapahtuu kaikkialla. 
Oppia voi tietoisesti ja tavoitteellisesti tai tiedostamattaan, vahingossa. Op- 
pimista tapahtuu niin fyysisissä, virtuaaleissa ja digitaalisissa ympäristöissä, 
jotka mahdollistavat myös ajasta ja paikasta vähemmän riippuvan opiskelun ja 
oppimisen. Lasten ja nuorten oppimisympäristöt ovat moniulotteisia, vaihte- 
levia ja rikkaita. Puhutaan myös oppimisen ekologiasta, jolla viitataan erilai- 
siin ympäristöihin ja oppijayhteisöihin, joissa lapsi tai nuori toimii (ks. Barron 
2006; Brown 2002). Lapset ja nuoret käyttävät myös monenlaisia välineitä ja 
teknologioita päivittäin. Arkioppimisen ja koulussa tapahtuvan formaalin 
opetuksen seurauksena mahdollisesti tapahtuvan oppimisen tulisi täydentää 
toisiaan. (Krokfors, Kangas, Kopisto, Rikabi-Sukkari & Vesterinen 2015.) 
Koulu kaikkialla -loppuraportin (Krokfors ym. 2015) mukaan tietoympä- 
ristömme on siirtynyt paljolti digitaaliseen muotoon. Teknologiat tarjoavat 
mahdollisuuksia opetuksen sisällölliseen uudistamiseen sekä oppimisympä- 
ristöjen monipuolistamiseen. Virtuaalisten ja niin sanottujen avointen ympä- 
ristöjen sekä sosiaalisen median hyödyntäminen opetuksessa ovat kuitenkin 
vielä verrattain vähäistä. Maailmankuvan rakentamiseksi tarvitaan muun 
muassa esteettistä, eettistä, sosiaalista ja tiedollista orientaatiota. Koulussa 
tiedonalat ja oppiaineet jäsentävät tätä kokonaisuutta. Avautuvien oppimisen 
ympäristöjen myötä tieto, ainakin arkitieto, rakentuu eri tavoin kuin ennen. 
Tietoa ei voi hallita samalla tavalla kuin aikaisemmin. Tieto rakentuu yhtei- 
söllisesti, monikerroksisesti ja yhä useammin diskursiivisesti erilaisten toimi- 
joiden yhteisöissä. (Smeds, Staffans, Ruokamo & Krokfors 2011.) 
Kontekstuaalisen oppimiskäsityksen yleistymisen myötä kasvatusalan 
asiantuntijoiden pedagoginen huomio on aiempaa enemmän kiinnittynyt 
oppimisympäristöihin sekä niiden tarjoamiin mahdollisuuksiin laajentaa ja 
monipuolistaa oppilaiden oppimiskokemuksia. Viimeisimmässä perusopetuk- 
sen opetussuunnitelmauudistuksessa (2010-16) on haluttu kehittää erityises- 
ti peruskoulun oppimisympäristöjä ja työtapoja tutkimustietoon perustuen. 
Perusopetuksen opetussuunnitelman perusteissa (2014) oppimisympäristön 


merkitys korostuu. Oppimista tapahtuu yhä enenevässä määrin myös luok- 

kahuoneen ulkopuolella ja teknologian välityksellä. Asiakirjassa korostuu ai- 
empaa voimakkaammin sosiokulttuurinen, kontekstuaalinen oppimiskäsitys, 
joka nousee angloamerikkalaisesta, kasvatuspsykologisesta opetussuunnitel- 
matraditiosta. 

Oppimisympäristöillä tarkoitetaan tiloja ja paikkoja sekä yhteisöjä ja toi- 
mintakäytäntöjä, joissa opiskelu ja oppiminen tapahtuvat. Oppimisympä- 
ristöön kuuluvat myös välineet, palvelut ja materiaalit, joita opiskelussa käy- 
tetään. (POPS 2014, 27-28.) Luokkahuoneen lisäksi oppimisympäristöinä 
käytetään yhä enemmän myös koulun ulkopuolisia ympäristöjä, liikutaan 
luonnossa ja hyödynnetään esimerkiksi museoiden, tiedekeskusten ja kirjasto- 
jen pedagogista tarjontaa. Myös vierailut koulun ulkopuolella ja vierailijoiden 
kutsuminen kouluihin yleistyvät. (Krokfors ym. 2015.) Pelit ja muut virtu- 
aaliset ympäristöt kuuluvat myös oppimisympäristöihin (Kangas, Koskinen 
& Krokfors 2017). Teknologialla on yhä suurempi merkitys koulun arjessa, 
ja oppilaat voivat entistä paremmin osallistua omien oppimisympäristöjensä 
kehittämiseen ja valitsemiseen. Jokaisen oppiaineen opetuksessa käytetään 
monipuolisia työtapoja siten, että oppilaat oppivat myös erilaisia yleisiä tai 
laaja-alaisia taitoja. Koulun kasvimaan hoitaminen, erilaiset opintokäynnit tai 
opetuksen järjestäminen joko osin tai kokonaan verkko-oppimisympäristöissä 
ovat esimerkkejä koulun ulkopuolisten oppimisympäristöjen hyödyntämises- 
tä. Esimerkkinä voi toimia historian opiskelu koulun lähiympäristössä laajen- 
nettua todellisuutta hyödyntävää mobiilipeliä pelaten. (Krokfors ym. 2015.) 

Laajenevien oppimisympäristöjen lisäksi uudet opetussuunnitelmat koros- 
tavat oppiaineiden opetuksessa laaja-alaista osaamista, joka rakentuu eri nä- 
kökulmista. Koulukontekstissa laaja-alaisella osaamisella tarkoitetaan tiedon- 
muodostuksen taitoja. Osaamisen keskeisiin tavoitteisiin kuuluvat ajattelun 
ja oppimisen taidot, vuorovaikutus- ja ilmaisutaidot sekä monilukutaito, jolla 
tarkoitetaan taitoa tuottaa ja tulkita erilaisia tekstejä. Jokainen oppiaine edis- 
tää osaltaan laaja-alaisen osaamisen taitoja, mikä heijastaa yleisempää suuntaa 
21. vuosisadan tietotaitojen kehittämisen tarpeesta (OECD 2005). 

Opettajien pedagogiset taidot koulun uusien oppimisympäristöjen käy- 
töstä ovat vaihtelevia. Opettajien oppimisympäristökäsitysten laajentaminen 


asettaa uudenlaisia haasteita opettajankoulutuksen ja opettajan laaja-alaisen 

ammatillisen autonomian yhteensovittamisessa. Seuraavassa luvussa tarkas- 
tellaan opettajien opetussuunnitelma-ajattelua tutkimuksen valossa osana 
Opetusministeriön rahoittamaa Koulu kaikkialla -tutkimus- ja kehittamis- 
hanketta. 


Opettajien opetussuunnitelma-ajattelun suuntaviivoja 


Opettajien opetussuunnitelma-ajattelua käsittelevä tutkimus toteutettiin 
eräässä eteläsuomalaisessa kunnassa keväällä 2014. Tutkimuksen tarkoitukse- 
na oli saada selville, mitä opettajat ajattelevat uudesta opetussuunnitelmasta. 
Erityisesti olimme kiinnostuneita siitä, integroivatko opettajat oppiaineita, 
tekevätkö he projekteja ja käyttävätkö he koulun ulkopuolisia oppimisympä- 
ristöjä. Halusimme myös tietää opettajien valmiuksia kyseisissä taidoissa. Ver- 
tailimme kahta perusopetuksen opettajaryhmää: alaluokkien luokanopettajia 
ja yläluokkien aineenopettajia. 

Tutkimuksellinen kiinnostuksemme kohdentui siihen, onko luokanopet- 

tajien ja aineenopettajien välillä eroa 

1) oppiaineiden integroinnin, projektityön, koulun ulkopuolisten oppi- 
misympäristöjen, digitaalisten verkko-oppimateriaalien ja avointen 
aineistojen tai koulun ulkopuolisten vierailujen ja kouluvierailijoiden 
käytössä? 

2) taidoissa käyttää oppiaineiden integraatiota, projektityötä, koulun ul- 
kopuolisia oppimisympäristöjä, digitaalisia verkko-oppimateriaaleja, 
avoimia digitaalisia aineistoja tai koulun ulkopuolisia vierailuja ja kou- 
luvierailijoita? 

3) oppiaineiden integroinnin, projektityön ja koulun ulkopuolisten op- 
pimisympäristöjen, digitaalisten verkko-oppimateriaalien, avointen 
aineistojen tai koulun ulkopuolisten vierailujen ja kouluvierailijoiden 
arvostuksessa? 


Kunta, jossa tutkimus tehtiin, valitsi koulut tutkimukseen näiden kunnalli- 
sen pilottikoulu-statuksen vuoksi. Näillä hyvin varustelluilla pilottikouluil- 
la oli erityinen opetuksen ja opetusresurssien kehittämiseen liittyvä tehtävä 
kunnassa. Koulut edustivat kattavasti kunnan kouluverkkoa: yksi pieni kou- 


lu taajaman ulkopuolelta, yksi keskisuuri koulu ja yksi suuri taajama-alueen 

koulu. Kunta sai tutkimuksesta alueellista tietoa tutkittavista asioista oman 
kehitystyönsä tueksi. 

Tutkimuksen aineisto kerättiin verkkokyselynä. Mukana oli 21 luo- 
kanopettajaa ja 31 aineenopettajaa. Edustavaksi otokseksi aineisto on liian 
pieni. Tarkoituksiimme, jatkotutkimuksen asetelman ja hypoteesien muodos- 
tamiseen, se sopi hyvin. Vastausprosentti oli 71,15 %. Verkkokysely koostui 40 
kysymyksestä, 14 taustamuuttujasta, 11 avoimesta kysymyksestä sekä 15 mo- 
nivalintakysymyksestä. Kaikki kysymykset liittyivät opetussuunnitelmauu- 
distukseen ja opettajien opetussuunnitelma-ajatteluun. Aineistosta kuitenkin 
rajattiin ensimmäiseen analyysiin kaksi opetussuunnitelmauudistuksen sekä 
jatkotutkimuksen ja hypoteesin muodostamisen kannalta keskeistä näkökul- 
maa. Näkökulmat operationalisoituivat kuudeksi monivalintakysymykseksi. 
Kysymyksissä tiedusteltiin opettajien näkökulmia ja käsityksiä oppiaineiden 
integraatiosta, projektityöstä ja koulun ulkopuolisista oppimisympäristöistä. 
Lisäksi kyselyssä käsiteltiin avointen digitaalisten materiaalien käyttöä, kou- 
lun ulkopuolisia vierailuja ja koulun ulkopuolisten asiantuntijoiden käyttöä 


opetuksessa. 
Uudet oppimisympäristöt ja moniammatillinen yhteistyö 


Uusiin oppimisympäristöihin liittyy kiinteästi oppiaineiden integraatio, pro- 
jektityö, digitaaliset oppimateriaalit ja koulun ulkopuolisten oppimisympäris- 
töjen käyttö. Näiden käyttöä voidaan kutsua rajoja ylittäväksi pedagogiikaksi 
(Akkerman 2011; Akkerman & Bakker 2011; Krokfors & Vitikka 2011; Ves- 
terinen, Kangas, Krokfors, Kopisto & Salo 2017). Rajoja ylittävä pedagogiik- 
ka keskittyy opetuksen ja oppimisen rajoja ylittäviin käytäntöihin ja korostaa 
opettajan roolia moniammatillisen yhteistyön pedagogisena johtajana. Sa- 
malla luodaan ja tuetaan toimintakulttuuria, jossa ylitetään koulun ja yhteis- 
kunnan, koulun ja lapsen maailman, sekä koulun sisäisiä rajoja. (Krokfors ym. 
2015.) 

Tutkimuksessa huomattiin, että luokanopettajat käyttivät enemmän rajoja 
ylittävää pedagogiikkaa kuin aineenopettajat. Lisäksi luokanopettajat hyö- 
dynsivät aineenopettajia enemmän digitaalisia oppimateriaaleja ja avoimia vir- 


tuaalisia aineistoja. Verrattaessa luokan- ja aineenopettajia huomattiin myös, 

että aineenopettajat käyttivät enemmän perinteistä oppikirjapedagogiikkaa, 
jolloin oppitunnit muodostuivat perinteisistä luokkahuoneessa tehtävistä 
suullisista ja kirjallisista harjoituksista. 

Opettajia pyydettiin kyselyssä arvioimaan omia taitojaan rajoja ylittävissä 
pedagogisissa käytänteissä, kuten oppiaineiden integroinnissa, projektityön 
hyödyntämisessä ja koulun ulkopuolisten oppimisympäristöjen käytössä. 
Luokanopettajat arvioivat taitonsa näissä paremmiksi kuin aineenopettajat. 
Luokanopettajat myös arvostivat tämän tyyppistä pedagogiikkaa enemmän 
kuin aineenopettajat. Opettajaryhmien väliset erot voivat johtua heidän peda- 
gogiikkojensa erilaisista tavoitteista. Luokanopettajat näkevät uuden vuositu- 
hannen taidot poikkitieteellisinä ja laaja-alaisina, ja pitävät niitä pedagogisissa 
valinnoissaan tärkeämpinä kuin aineenopettajat. Nämä arvostivat enemmän 
oppiainekohtaista osaamista. 

Tutkimuksessa ulkopuolisten asiantuntijoiden kutsumista kouluun, vie- 
railuja koulun ulkopuolisiin oppimisympäristöihin ja erilaisia retkiä, jotka on 
järjestetty yhdessä koulun ulkopuolisten asiantuntijoiden kanssa, kutsuttiin 
moniammatilliseksi yhteistyöksi. Moniammatillinen yhteistyö oli huomatta- 
vasti suuremmassa roolissa luokanopettajan kuin aineenopettajan työssä. Ai- 
neenopettajat kokivat fyysiset ja taloudelliset resurssit sekä luokkakoot esteiksi 


moniammatillisen yhteistyön kehittämiselle useammin kuin luokanopettajat. 


Opettajaryhmien opetussuunnitelma-ajattelun muutos 


Luokanopettajien opetussuunnitelma-ajattelu heijastaa opetussuunnitelma- 
uudistuksen keskeisiä linjauksia. Luokanopettajat pitivät tärkeänä rajoja ylit- 
tävää pedagogiikkaa ja kokivat osaavansa hyödyntää projektityötä ja oppiai- 
neiden integraatiota omassa opetuksessaan. He myös käyttivät uusia fyysisiä ja 
virtuaalisia oppimisympäristöjä sekä hyödynsivät koulun ulkopuolisia asian- 
tuntijoita opetuksessaan useammin kuin aineenopettajat. 

Suomalaisia opettajia pidetään autonomisina ammattilaisina, joille oma 
ammatillinen kehitys on tärkeää. Heillä on tutkimusperustainen ote työhön- 
sä, minkä avulla he ylläpitävät työnsä laatua. Akateemiset opinto-ohjelmat 
tarjoavat opiskelijoille tarvittavan tietopääoman ja taidot, joilla kehittää työ- 


tään. Tavoitteena on jatkossakin, että opetus- ja kasvatusalan ammattilaiset ei- 

vät olisi päätösten ja muutosten toteuttajia, vaan aktiivisesti mukana yhteisessä 
päätöksenteossa ja koulun kehittämisessä (Krokfors 2007; Krokfors ym. 2011; 
Toom ym. 2010; Vesterinen, Toom & Krokfors 2014). 

Luokan- ja aineenopettajien valmiuksissa kehittää opetustaan uuden ope- 
tussuunnitelman linjausten suunnassa on tämän selvityksen perusteella eroa. 
Luokanopettajat ryhmänä ovat valmiimpia uuden opetussuunnitelman tuo- 
maan pedagogiseen muutokseen aineenopettajaryhmän luottaessa enemmän 
perinteiseen luokkahuonepedagogiikkaan. Luokanopettajat myös tuntevat 
osaavansa hyödyntää uusia pedagogisia menetelmiä ja arvostavat niitä enem- 
män kuin aineenopettajat. 

Löydettyjen erojen täsmentämiseksi ja tulkitsemiseksi on välttämätöntä 
tehdä kuvattua laajempi tutkimus. Uusi opetussuunnitelma pyrkii laajenta- 
maan oppimisympäristöjä perinteisten luokkahuoneiden ulkopuolelle. Opet- 
tajia rohkaistaan sekä fyysisten että virtuaalisten (digitaalisten) oppimisym- 
päristöjen monipuoliseen ja pedagogisesti perusteltuun käyttöön. Tulokset 
puhuvat sen puolesta, että luokanopettajilla on aineenopettajia paremmat 
valmiudet ajassa arvostetun rajoja ylittävän pedagogiikan ja moniammatil- 
lisen yhteistyön toteuttamiseen. Luokanopettajilla näyttäisi myös olevan ai- 
neenopettajia enemmän halua kehittää koulua uuden opetussuunnitelman 
suuntaan. Yksi syy saattaa olla luokanopettajien huomattavasti laajemmissa 
kasvatustieteen pääaineopinnoissa. Kasvatustieteen pääaineopintoja kertyy 
luokanopettajilla 180 opintopistettä. Aineenopettajat opiskelevat kasvatustie- 
dettä sivuaineena 60 opintopistettä. Aineenopettajien opettajan pedagogiset 
opinnot antavat aineenopettajiksi opiskeleville tärkeän, mutta melko kapean 
ainedidaktisesti painottuneen käsityksen kasvatustieteistä. Voidaan kysyä, 
riittääkö tämä tänä päivänä muuttuvassa koulussa ja maailmassa. Pitäisikö ai- 
neenopettajien opettajien pedagogisten opintojen rakennetta kehittää kuten 
joissakin yliopistoissa on tehty siten, että opettajaorientaatio aloitetaan jo en- 
simmäisenä opintovuonna. 

Tutkimuksen tulosten perusteella muodostetaan hypoteesi toista vaihet- 
ta varten. Tutkimusta jatketaan suurella kyselytutkimuksella vuonna 2018. 
Tavoitteena on saada kattava kansallinen aineisto luokanopettajien ja aineen- 


opettajien valmiudesta vastata niihin pedagogisiin muutoksiin, joita esitetään 

vuoden 2014 opetussuunnitelman perusteissa. Selvitämme myös opettajien 


ammatillisen täydennyskoulutuksen tarvetta. 


Opetussuunnitelman mahdollisuudet uusien oppimisympäristöjen 
ja moniammatillisen yhteistyön uudistajana 


Opetussuunnitelmatraditiot, saksalainen Lehrplan-traditio ja angloamerik- 
kalainen Curriculum-traditio, tulkitsevat opetuksen ja oppimisen välistä suh- 
detta eri tavoin ja näkevät opetussuunnitelman ohjaavan merkityksen erilai- 
sena. Perinteisesti Lehrplan-traditio on korostanut opettajan menetelmällistä 
vapautta, opettajan didaktista ’itsemaaraytymisoikeutta’ perustelemalla tätä 
opetuksen teorian vahvalla asemalla kasvatustieteessä. Curriculum-traditio 
taas korostaa suomalaista tulkintaa välineellisemmin opettajan sitoutumis- 
ta opetussuunnitelmaan ja opetuksen tehokkuutta korostavaan arvopohjaan 
sekä tieto- ja oppimiskäsitykseen. Samalla keskiöön nousee oppilas ja oppilas- 
keskeistä opetusta ohjaava lähestymistapa. Tässä lähestymistavassa opettaja 
nähdään oppimisen mahdollistajana, oppilaan ohjaajana ja opiskelun fasili- 
taattorina. 

Erilaiset opetussuunnitelmatraditiot voivat täydentää toisiaan hybridisesti 
(toisiinsa palautumattomina) ja ristiriitaisinakin ne voivat informoida opet- 
tajan ajattelua kannustaen etsimään omakohtaisia ratkaisuja. Yhtenäinen 
peruskoulu kannustaa opettajaryhmiä yhteistyöhön ja yhteiseen peruskou- 
lun opettajuuteen. Opettajien erilaiset koulutustaustat ja orientaatiot voivat 
parhaimmillaan syventää oppilaiden oppimista ja osaamista. Tämä edellyttää 
jatkuvaa yhteistä keskustelua oppivelvollisuuskoulun tehtävästä. 

Suomalainen koulutusjärjestelmän keskeisenä periaatteena on pyrkimys 
koulutukselliseen yhdenvertaisuuteen, jolloin samat koulutusmahdollisuudet 
ovat saatavilla kaikille riippumatta sukupuolesta, sosiaalisesta statuksesta tai 
etnisestä taustasta (Niemi 2012; Sahlberg 2011). Perusopetuksen opetussuun- 
nitelmassa määritellään koulutuksen tavoite ja arvoperusta sekä opetuksen 
tavoitteet ja sisällöt. Kansallinen koulutuksen ohjausjärjestelmä luo pohjaa 
kunnallisille opetussuunnitelmille. Opetussuunnitelma pyrkii takaamaan 
kansallisen koulutuksellisen tasa-arvon, kun samat oppisisällöt ja oppimista- 


voitteet pyritään saavuttamaan koko maassa. 

Suomen perusopetuksen opetussuunnitelman uudistusprosessi pyrkii 
avoimeen ja demokraattiseen kansalaisyhteiskuntaan. Viimeisimmän ope- 
tussuunnitelman laatimisprosessiin ovat vaikuttaneet yhteiskunnalliset muu- 
tokset niin kulttuurin, kielen kuin uskonnonkin saralla (Halinen, Holappa 
& Jääskeläinen 2013). Opetussuunnitelman perusteet pyrkii uudistamaan 
pedagogiikkaa ja työskentelytapoja esim. esittämällä oppiaineiden integroin- 
tia entistä enemmän ja korostamalla oppimisen yhteisöllisyyttä. Myös mo- 
niammatillinen työkulttuuri, avautuvat oppimisympäristöt, projektityöt ja 
idea koulusta osana laajempaa oppimisyhteisöä ovat osa opetussuunnitel- 
mauudistusta. Useiden tutkijoiden mukaan (Banks ym. 2007; Barron 2006; 
Beckerman, Burbules & Silberman-Keller 2006; Kangas ym. 2014; Krokfors, 
Kangas, Vitikka & Mylläri 2011; Krokfors ym. 2015) tarvitaan myös uuden- 
laisia pedagogisia lähestymistapoja, sillä oppimista tapahtuu koko ajan niin 
fyysisissä kuin digitaalisissa ympäristöissä. Opetussuunnitelman ohjaaman 
formaalin koulutuksen oletetaan ottavan huomioon oppilaiden informaalisti 
hankkima osaaminen. Yksi mahdollisuus vastata uudenlaisiin odotuksiin on 
ylittää rajoja eri oppimisympäristöjen välillä ja tehdä moniammatillista yhteis- 
työtä koulun ulkopuolisten asiantuntijoiden kanssa (Akkerman 2011; Vesteri- 
nen ym. 2017). 

Suomessa perusopetuksen opetussuunnitelma toimii kansallisena kehyk- 
senä kunnallisille ja koulukohtaisille opetussuunnitelmille. Suomalaiselle 
koulutusjärjestelmälle on ominaista päätösvallan jakaminen paikalliselle ta- 
solle. Paikallista autonomiaa lisää se, että Suomessa ei ole kansallisia testejä 
tai oppimateriaalien etukäteistä tarkastusta (Darling-Hammond 2010; Krok- 
fors 2007). Lisäksi opettajat osallistuvat kunnalliseen ja koulukohtaiseen 
opetussuunnitelmatyöhön (Halinen ym. 2013). Suomessa opettajat nähdään 
autonomisina opetus- ja kasvatusalan ammattilaisina, jotka ovat vastuussa 
suunnittelusta, toteutuksesta ja arvioinnista liittyen opetukseen, oppimiseen 
ja opetussuunnitelmaan. Valtakunnallista ohjausta vähennettiin 1990-luvul- 
la, mutta sitä on taas lisätty 2010-luvulla. On mielenkiintoista nähdä, mihin 
suuntaan jatkossa haluamme mennä. Opetussuunnitelman puitteissa opetta- 
jilla on edelleen kuitenkin vapaus valita käyttämänsä opetusmetodit sekä ar- 


viointimateriaalit. 

Kansallisen kontrollin puuttuminen saattaa olla yksi syy suomalaisten 
opettajien korkeaan työtyytyväisyyteen, mikä ilmeni OECD:n julkaisemasta 
TALIS-tutkimuksesta. Tutkimuksen mukaan yhdeksän kymmenestä suoma- 
laisopettajasta oli tyytyväinen työhönsä ja lähes kahdeksan kymmenestä opet- 
tajasta valitsisi ammattinsa uudelleen. Tutkimus tehtiin 34 maassa. (OECD, 
TALIS 2014.) Sulosen ja muiden (2010) tutkimuksen mukaan opettajat näke- 
vät oppiaineet tärkeinä, mutta toisistaan erillisinä olevina moduuleina, ja heil- 
lä on vaikeuksia ehtiä opetussuunnitelman määrittelemät sisällöt lukuvuoden 
aikana. 

Oppimisen kaikkiallisuus tuo koululle sekä haasteita että mahdollisuuk- 
sia. On tärkeä pohtia, millä tavalla koulussa voidaan ottaa huomioon lasten 
ja nuorten koulun ulkopuolella omaksumia tietoja ja taitoja sekä sitä, millä 
tavalla teknologiavälineitä ja digitaalisia ympäristöjä voidaan perustellusti in- 
tegroida opetukseen. Oppimisen kaikkiallisuuden ymmärtäminen on perusta 
uusien pedagogisten käytäntöjen ja uusien oppimisympäristöjen luomiselle. 

Jotta opetussuunnitelmauudistus voisi onnistua, on opettajien opetus- 
suunnitelma-ajattelua kehitettävä entisestään. Opetussuunnitelmateorioiden 
ja laajenevien oppimisympäristöjen välistä suhdetta on kirkastettava. Uusi 
opetussuunnitelma johtaa pohtimaan, millaisin pedagogisin keinoin opettajat 
ja kouluyhteisöt yhdistävät opetussuunnitelman tavoitteet ja sisällöt koulun 
ulkopuolisiin fyysisiin ja virtuaalisiin oppimisympäristöihin ja uudet oppimis- 
ympäristöt osaksi opetussuunnitelmaa. Keinot tähän työhön tulee kehittää 
paikallisella opetussuunnitelmatyön tasolla. Kansallisen opetussuunnitelman 
perusteiden linjaukset tulee kontekstualisoida paikallisesti. Samoihin tavoit- 
teisiin voidaan tulevaisuudessa päästä monin erilaisin sisällöllisin ratkaisuin, 
erilaisia alueellisia ja paikallisia mahdollisuuksia hyödyntäen. 

Osallistavaa pedagogiikkaa tulee kehittää. Sen lähtökohtana on lapsen toi- 
mijuus ja aktiivinen osallistuminen. Osallistavassa pedagogiikassa oppimisen 
tavoitteet ja prosessit tehdään näkyviksi ja jaettaviksi. Oppilaat saavat mah- 
dollisuuden toimia aloitteellisesti, tehdä päätöksiä ja ottaa vastuuta. Sen sijaan, 
että oppilaat nähdään vain tiedon kuluttajina, heidät tulee nähdä myös aktii- 
visina tiedon tuottajina. Oppilaat osallistuvat myös toiminnan suunnitteluun, 


toteuttamiseen ja arviointiin. (Krokfors ym. 2015.) 

Erilaiset opetussuunnitelmateoreettiset lähestymistavat ja erilaisen kou- 
lutuksen saaneet opettajat luovat yhdessä mahdollisuuden koulun kehittä- 
miseen. Vaikka opetuksen, oppimisen ja oppimisympäristöjen merkitykset 
nousevat eri opetussuunnitelmatraditioissa, molemmat johtavat meitä pohti- 
maan myös menetelmällistä kehitystyötä ja uusien oppimisympäristöjen pe- 
dagogista hyödyntämistä. Menetelmällinen vapaus liittyneenä teoreettisesti 
korkeatasoiseen, älyllisesti perusteltuun ammatilliseen autonomiaan, tuotta- 
vat yhdessä suomalaiselle koulujärjestelmälle perustaa jatkaa yhden maailman 


johtavan koulutusjärjestelmän jatkuvaa kehittämistä. 

Opetussuunnitelma on vahva koulutuspoliittinen väline, jolla kou- 
lun toimintaa ohjataan. Kansallinen opetussuunnitelma viestii yh- 
teiskunnallista ja poliittista tahtotilaa ja eri intressiryhmien odo- 
tuksia koulua kohtaan. Opetussuunnitelman ymmärtäminen sekä 
asiakirjana että kompleksisena keskusteluavaruutena edellyttää 
tulkintaa. Ehdotamme artikkelissa metaforia opetussuunnitelmai- 
deologioiden analyyttiseksi tulkintakehykseksi, joiden avulla voi 
ymmärtää ja tulkita vuoden 2014 perusopetuksen opetussuunnitel- 
man perusteisiin kytkeytyviä ideologisia tausta-ajatuksia ja niiden 
jännitteisiä merkityksiä. 


Johdanto 


Opetussuunnitelma käsitteenä on kompleksinen ja vahvasti symbolinen. Sille 
on annettu lukuisia merkityksiä riippuen siitä, kohdistetaanko huomio tiedon 
luonteeseen ja sisältöjen perusteisiin vai onko lähtökohtana opetussuunni- 
telma pedagogisena, yhteiskunnallisena tai ideologisena ilmiönä. Yksinker- 
taisimmillaan opetussuunnitelma voidaan nähdä opetuksen järjestämistä 
ohjaavana dokumenttina, johon on kirjattu oppilaille jaettavaksi tarkoitetut 
oppisisällöt (Kelly 2009). Valitut sisällöt ilmentävät vanhemman sukupolven 
nuoremmalle välitettäväksi valitsemia merkittävänä koettuja arvoja, tietoja ja 
taitoja. 

Jos huomio käännetään valmista asiakirjaa edeltäneisiin ajankohtiin, ope- 
tussuunnitelma määrittyy prosessiksi. Stenhousen (1975) mukaan opetus- 
suunnitelma on kehys niistä opetuksen periaatteista, jotka viedään käytäntöön 
avoimena ja kriittisenä prosessina. Tällöin jokainen oppituntia edeltävä, sen 


aikainen ja jälkeinen toiminta voidaan nähdä osana opetussuunnitelmapro- 

sessia, jolloin opetussuunnitelma ja opettaminen nähdään lähes synonyymi- 
sina käsitteinä. Prosessinäkemystä lähellä on myös Grundyn (1987) esittämä 
ihmisten välisiin suhteisiin ja toimintaan sidottu käsitys opetussuunnitel- 
masta. Tämän mukaan opetussuunnitelma on käytännöllisen harkinnan ja 
kokemuksen tulosta, joka etenee ja kehittyy vuorovaikutteisena toimintana. 
Tällöin opetussuunnitelman lähtökohtana pidetään opettajien ja oppilaiden 
sisäsyntyistä halua oppia ja kehittyä sekä kehittää omaa toimintaansa. 

Tässä artikkelissa näemme opetussuunnitelman edellisiä määritelmiä laa- 
jempana. Ymmärrämme opetussuunnitelman Pinarin (2012) tavoin komplek- 
sisena keskusteluavaruutena, joka kytkeytyy sen hetkiseen kasvatus- ja kou- 
lutustodellisuuteen. Siitä seuraa, että opetussuunnitelmaa ei koskaan tuoteta 
tyhjiössä vaan sen syntyyn vaikuttavat valinnat ja päätökset ovat aina näkö- 
kulmallisesti latautuneita, kuten historiallisia, poliittisia ja sukupuolittuneita. 
Ne ovat osa vallitsevaa (koulutus)politiikkaa, joka on yhteydessä yhteiskun- 
takehitykseen ja ylikansallisiin kehityskulkuihin (Ahonen 2003; Ball 2001; 
Kivirauma 2001). Asiakirjaksi tiivistettynä opetussuunnitelma ilmentää ajan 
yhteiskunnallisia ideaaleja ja hyvän kansalaisen ihanteita (Ahonen 2003; Pinar 
2012), joiden oletetaan muokkautuvan opettajien pedagogiseksi ajatteluksi 
ja sitä kautta ne uudistavat opetuksen, oppimisen ja koulun arkikäytänteitä 
(mm. Mäkinen 2013). Siksi opetussuunnitelman näkeminen aikakautensa 
tuotteena, avaa mahdollisuuden sen syvälliseen ymmärtämiseen ja tulkintaan. 

Kiinnostuksemme kohteena on uusin perusopetuksen opetussuunnitel- 
man perusteet (OPS 2014), joka tätä kirjoitettaessa on ollut voimassa yhden 
lukuvuoden. Se tuotettiin aiempia opetussuunnitelmauudistuksia osallista- 
vampana prosessina mukaillen Pinarin (2012) näkemystä opetussuunnitel- 
masta keskusteluavaruutena. Laadinta eteni vuorovaikutteisissa työryhmissä, 
joista osa paneutui laaja-alaisen osaamisen jäsentämiseen ja osa ainekohtaisiin 
teemoihin. Luonnoksia pääsivät kommentoimaan kaikki opetuksen järjestäjät 
ja kuka tahansa asiasta kiinnostunut. Näkemykset otettiin huomioon perus- 
teiden viimeistelyssä. 

Tällainen osallistava ja prosessimainen työote tuottaa väistämättä opetus- 
suunnitelmaan moninaisia konventioita, esimerkiksi sen, että teksti on mää- 


rämitoitettua, työryhmissä mahdollisesti ristikkäisten lausuntojen pohjalta 

tuotettua sekä jossakin määrin jopa satunnaista, erilaisissa vuorovaikutusti- 
lanteissa tulkittua konsensustekstiä. Kaikkiaan OPS 2014:ä voi kuvata tiivis- 
tyksenä yhteisöllisten neuvottelujen jatkumosta, joka sovittelee erilaisia ajatte- 
lutapoja ja etsii jaettuja tulkintoja opetuksen, oppimisen ja tiedon luonteesta. 
Samalla siitä rakentui koulutyötä voimakkaasti määrittävä kehikko, jonka 
pohjalta kuntien, koulujen ja opettajien tehtäväksi tuli tekstin tulkitseminen 
sekä kunta- ja koulukohtaisten opetussuunnitelmien laatiminen. 

Opetussuunnitelmatekstin tulkintaan vaikuttaa vahvasti siitä käyty jul- 
kinen keskustelu. Opetushallitus (2013) esimerkiksi ilmaisi verkkosivuillaan 
OPS 2014 uudistamisen tavoitteeksi pyrkimyksen vahvistaa oppilaiden aktiivi- 
suutta, lisätä opiskelun merkityksellisyyttä ja mahdollistaa onnistumisen ko- 
kemukset jokaiselle oppilaalle. Lisäksi tavoitteena oli taata tarpeelliset tiedot 
ja taidot sekä innostaa oppimaan myös luokkahuoneen ulkopuolella ja tekno- 
logian avulla. Tarpeellisina pidettiin myös muutoksia oppiaineiden sisällöissä 
ja aloitusajankohdissa, korostettiin laaja-alaisen osaamisen karttumisen tär- 
keyttä kaikissa oppiaineissa, valinnaisuuden aikaistumista sekä arvioinnin 
monipuolistumista suhteessa aikaisempaan. Opettajan tehtäväksi määriteltiin 
oppilaiden opettaminen ja ohjaaminen elinikäisiksi oppijoiksi ottamalla huo- 
mioon oppilaiden yksilölliset tavat oppia. 

Viime kädessä opetussuunnitelma otetaan käyttöön koulun ja sen opet- 
tajien kasvatustyössä. Se, miten opetussuunnitelmaa tulkitaan ja toteutetaan 
koulutyön arjessa, riippuu sille annetuista merkityksistä. Keskeistä merkitys- 
ten annossa on erityisesti opettajien taidot ja mahdollisuudet tulkita paitsi itse 
opetussuunnitelmatekstiä, myös yhteiskunnallisia ja poliittisia ilmiöitä ja näi- 
hin sisältyviä jännitteitä. Vaikka korkeasti koulutettu, autonominen opettaja 
onkin suomalaisen kasvatus- ja koulutuskontekstin keskeinen toimija, hänen 
on tärkeää laajentaa ymmärrystään oman subjektiviteettinsa äänettömistä 
sitoumuksista säilyttääkseen autonomiansa myös suhteessa opetussuunnitel- 
maan. Hänen tulee lisäksi tiedostaa roolinsa erityisyys paikallisena toimijana 
ajassa, jossa onnistuneiden koulu- ja opetussuunnitelmauudistusten lähtökoh- 
daksi usein ollaan tarjoamassa opettajan autonomiaa uhkaavia yksipuolisesti 


yhtenäistäviä standardeja (ks. Autio 2017 tämän teoksen johdantoluvussa). 

Tämän artikkelin tarkoituksena on selvittää, miten oPS 2014 -asiakirjasta 
on tunnistettavissa oppilaan aktiivinen rooli oppimisessa ja miten opettajan 
ohjaava positio oppimisen edistäjänä tulee teksteissä näkyviin. Samalla py- 
rimme auttamaan lukijaa syventämään ymmärrystään opetussuunnitelman 
monimuotoisista ja jännitteisistä merkityksistä sekä antamaan välineitä ope- 
tussuunnitelman erilaisille tulkinnoille. Tulkinta-avuksi tarjoamme vaihto- 
ehtoisia opetussuunnitelmaideologioita (Schiro 2013), jotka teemme näkyvik- 


si metaforisen pohdinnan kautta. 


Opetussuunnitelmaideologiat 


Ideologia viittaa oikeina ja arvokkaina pidettyihin uskomuksiin ja arvos- 
tuksiin, jotka realisoituvat tavoissa nähdä ja kokea maailma. Ideologia voi 
olla tietoinen tai tiedostamaton, mutta varsin usein se näyttäytyy itsestään- 
selvyytenä. (Ks. Apple 2004; Stanley 1992.) Opetussuunnitelmaideologialla 
tarkoitamme niitä ajattelutapoja, suuntauksia tai ydinajatuksia, jotka ohjaa- 
vat kasvatusihanteita, päätöksentekoa ja toimintaa ja joissa aina on myös yh- 
teiskunnallinen ja poliittinen ulottuvuus (ks. Schiro 2013; Ylimaki, Fetman, 
Matyjasik, Brunderman & Uljens 2016). Michael Schiron (2013) jäsennys ope- 
tussuunnitelmaideologioista (taulukko 1) tarjoaa peilauspinnan tulkinnoille 


ja sitoumuksille sekä mahdollisuuden ymmärryksen syventämiseen. 

Taulukko 1. Opetussuunnitelmaideologiat Schiron (2013) jäsennystä mukaillen 


Opetussuunnitelmaideologia | Ydinajatus 


Tieteenalajakoon perustuva 
ideologia 


Opetus ja oppiminen ovat eri tieteenalojen ja oppiaineiden 
ominaispiirteiden hahmottamista. Opettajan tehtävänä on 
opettaa sisältöjä, käsitteitä ja ajattelutapoja didaktisesti 
monipuolisin menetelmin. 


Yhteiskuntarelevanssia painot- 
tava ideologia 


Opetus ja oppiminen ovat hyödyllisten tietojen ja taitojen 
hankkimista yhteiskunnan tarpeisiin. Opettajan tehtävänä 
on kasvattaa tuottavia yhteiskunnan jäseniä. 


Yksilöllistä kasvua painottava 
ideologia 


Opetuksen ja oppimisen keskiössä ovat oppilaiden valmiu- 
det, aiemmat kokemukset ja tarpeet. Opettajan tehtävänä 
on luoda mielekkäitä oppimisympäristöjä ja oppimisen 
kokemuksia, joissa oppilaat voivat toteuttaa itseään ja 
mielenkiinnon kohteitaan. 


Sosiaalis-rekonstruktiivinen Opetus ja oppiminen palvelevat koulutuksen kokonaisuutta, 

ideologia joka tähtää yhteiskunnan uudistamiseen. Opettajan tehtä- 
vänä on tunnistaa yhteiskunnan epätasa-arvoistavia ilmiöitä 
ja vaalia oikeudenmukaista ja tasa-arvoista koulua sekä 
tukea oppilaiden analyyttistä ja kriittistä ajattelua. 


Taulukko 1 kuvaa Schiron (2013) opetussuunnitelmaideologioiden jäsennystä 
neljään kategoriaan. Jokaisen kategoriaan kytkeytyvät ydinajatukset antavat 
erilaisia merkityksiä niin opetussuunnitelmateksteille, opetus- ja oppimiskäsi- 
tyksille kuin pedagogisille ratkaisuille. 

Opetussuunnitelman ymmärtäminen niin asiakirjana, kompleksisena 
keskusteluavaruutena kuin opetussuunnitelmaideologioiden lävitse edellyt- 
tää tulkintaa. Tulkinta-avuksi tarjoamme metaforia, jotka virittävät tunnis- 
tamaan opetussuunnitelman moni-ilmeisyyttä. Parhaassa tapauksessa tun- 
nistettu ja tulkittu opetussuunnitelmaideologia auttaa opettajia tekemään 
tietoisia pedagogisia valintoja ja toimimaan kasvatusympäristössä, mutta imp- 


lisiittisenä ohjenuorana se voi rajoittaa toimintaa ja näkemyksiä. 


Opetussuunnitelmaideologiat metaforina 


Kun ilmiölle annetaan jollekin toiselle kuuluva nimitys, syntyy metafora. 
Metaforat ovat siten tiivistettyjä ajattelun ja kielen tuotteita, joiden avulla 


luodaan merkityksiä siirtämällä konkreettisen asian merkityksiä abstraktiin 

kontekstiin. Jo opetussuunnitelman etymologian tarkastelu tuo sen uuteen 
valoon, herättää tuttuja ja kouriintuntuvia mielikuvia käsitteellisestä ja vai- 
keaselkoisesta ilmiöstä. Opetussuunnitelman englanninkielinen vastine on jo 
itsessään metaforinen curriculum, joka viittaa sekä latinan että kreikan kie- 
leen. Kreikaksi kantasana currere tarkoittaa juoksemista, ja latinan sanastossa 
curriculum viittaa kilpa-ajoon tai ratajuoksuun. Esimerkiksi, jos ymmärräm- 
me curriculum-termin juoksemisena tai kulkemisena, opetussuunnitelma 
näyttäytyy ennakkoon suunniteltuna ja syklisesti etenevänä prosessina. Me- 
taforat toimivat siten vahvoina ajattelun virittäjinä, vaihtoehtoisten näkökul- 
mien avaajina ja todellisuuden heijasteina (ks. Lakoff & Johnson 1980). 

Kliebardin (1975) mukaan metaforilla on myös vahva voima auttaa ym- 
märtämään erilaisia opetussuunnitelmaideologioita. Hän on ehdottanut kol- 
mea metaforaa, jotka kuvaavat keskeisimpiä opetussuunnitelmaideologioita. 
Niitä ovat tuote-, matka- ja kasvumetafora. Tuotemetaforalla Kliebard (1975) 
tarkoittaa opetussuunnitelmanäkemystä, jonka mukaan oppilaat nähdään 
raaka-aineina, jotka muuttuvat käyttökelpoisiksi lopputuotteiksi taitavien 
opetusteknikkojen alaisuudessa ja kontrollissa. Tuote kuvaa ennakoitavia 
lopputuloksia, hyötysuhdetta ja tehokasta resurssien ohjaamista. Matkame- 
taforalla hän viittaa opetussuunnitelma-ajatteluun, jonka lähtökohtana ovat 
oppilaiden oppimiskokemukset. Ne riippuvat sekä oppilaasta itsestään, että 
matkan luonteesta, sen rikkaudesta, kiehtovuudesta, haasteista ja mieleen- 
painuvuudesta. Kasvumetaforalla hän kuvaa opetussuunnitelmaideologioita, 
joissa oppilaat nähdään osana puutarhan kasvistoa, ja puutarhurin tehtävä on 
ravita jokaisen ainutlaatuista kukintaa. 

Tähän tarkasteluun olemme luoneet Kliebardin (1975) ajatuksia eteen- 
päin kehittäen sellaisia metaforia, jotka konkretisoivat ja tiivistävät Michael 
Schiron (2013) jäsennystä opetussuunnitelmaideologioista. Samalla ne kuvas- 
tavat tämän ajan kasvatuksen ja koulutuksen haasteita sekä opetussuunnitte- 
luun liittyviä jännitteitä. Metaforat havainnollistavat erityisesti opettajaan ja 
oppilaisiin kohdistettuja ilmaisuja, jotka ilmentävät vallalla olevia ideologioi- 
ta opettajien ja oppilaiden toimijuudesta. Teoreettista katsausta rikastamme 


tekstiotteilla oPS 2014 -asiakirjasta. 

Taustaideologia 


Tieteenalajakoon Yhteiskuntarelevanssia 
perustuva painottava 
Opetussuunnitelma- 
metafora 
Yksilöllistä kasvua Sosiaalis- 


painottava rekonstruktiivinen 


Kuvio 1. Opetussuunnitelman taustaideologioita kuvaava metaforaneliö 


Kuvion 1 nelikulmio ilmentää opetussuunnitelmaan liittyvien ideologioiden 
moni-ilmeisyyttä ja niihin kietoutuvia opetussuunnitelmametaforia. Kun ne- 
liötä tarkastelee eri suunnista, eteen avautuu uusia näkymiä tulkita opetus- 
suunnitelmaa. Ehdotamme metaforaneliötä analyyttiseksi tulkintakehykseksi, 
jonka avulla lukija voi jäsentää ja tehdä päätelmiä opetussuunnitelmasta välit- 


tyvistä ideologioista. 


Maratonjuoksu ja tieteenalajakoon perustuva opetussuunnitelma 


Maratonjuoksu (ks. kuvio 1) on pitkänmatkan juoksukilpailu, jossa 
jokainen juoksija etenee ennalta määrätyn reitin pyrkien parhaim- 
paansa. Juoksijoille maraton tarjoaa kokemuksia niin yksilöllisestä 
suoriutumisesta kuin kaikille yhteiseen päämäärään, maaliin suun- 
taamisesta. Maratonin aikana juoksijat pääsevät tunnistamaan ja 
koettelemaan omia kykyjään, voimavarojaan ja ehkä luonteenpiir- 
teitäänkin ääriolosuhteissa. Valmentajien tehtävänä on ohjata har- 
joittelua maratonjuoksun vaatimusten saavuttamiseksi. 


Maratonin kaltainen ajattelu viittaa tieteenalajakoiseen opetussuunnitelma- 
ideologiaan (Schiro 2013). Sen lähtökohta on, että universaali tieto on vuo- 
sisatojen saatossa organisoitunut yliopistoissa opetettaviksi akateemisiksi 
tieteenaloiksi (disciplines) (ks. Muller & Young 2014). Opetussuunnitelmassa 

luodaan pedagogiset puitteet optimaaliselle tieteenalakohtaiselle tiedonjaka- 
miselle, jotta opiskelijat voivat sopeutua (acculturate) tiedon rakenteisiin ja 
kulttuureihin. Opiskelijoiden tehtävänä on paitsi tiedon omaksuminen myös 
sen muokkaaminen ja jalostaminen, minkä seurauksena opetussuunnitelmat 
voivat välillisesti edistää tieteenalojen kehittymistä. Koulun opetussuunnitel- 
missa tieteenaloja edustavat oppiaineet, ja niiden keskeinen olemus kiteytyy 
sisältötiedoksi (subject matter). 

Suomalaista opetussuunnitelmaa luonnehtii tällainen maratoniin verratta- 
va tieteenala- ja oppiainejakoisuuden periaate. Myös ops 2014:n lähtökohtana 
on tieteenaloihin perustuva oppiainejakoisuus, joka tulee esille jo dokumentin 
sisällysluettelossa ja joka perustuu Valtioneuvoston asetustekstiin (422/2012) 
ja todetaan myös itse asiakirjassa: ”Kukin oppiaine rakentaa osaamista oman 
tiedon- ja taidonalansa sisältöjä ja menetelmiä hyödyntäen” (OPS 2014, 17). 

Maraton-opetussuunnitelman perustana on ennakoida, millaisia haasteita 
eri oppiaineet asettavat oppilaiden omaksuttavaksi. Opettajien tehtävänä on 
jakaa tarpeelliset tiedot oppiaineiden keskeisten tietosisältöjen omaksumisen 
kannalta esimerkiksi seuraavasti ilmaistuna: ”Oppilaiden kielitaitoa kehitetään 
sanastoa ja käsitteistöä monipuolistamalla” (OPS 2014, 177). 

Riskinä tieteenalajakoon perustuvassa opetussuunnitelmassa on, että op- 
pilaat nähdään korostuneella tavalla kognitiivisina olentoina. Omaksumalla 
oppiaineiden sisältöjä, heidän ajatellaan etenevän akateemisen hierarkian poh- 
jalta samatahtisesti ylöspäin. Tällöin opettajan roolina on olla tieteenalansa 
hallitseva opetussuunnitelman tulkki ja tiedon siirtäjä erilaisin pedagogisin 
menetelmin (Schiro 2013). Seurauksena saattaa olla, että muut kasvatuksen, 
oppimisen ja kehittymisen ulottuvuudet jäävät toissijaisiksi. 

Oppiainejakoisuus herättää useita kysymyksiä esimerkiksi siitä, missä mää- 
rin se antaa mahdollisuuden ylläpitää behavioristista oppimiskäsitystä, jossa 
opettajan tehtävä on jäsentää ja konstruoida oppiaines selkeiksi kokonaisuuk- 
siksi oppilaiden puolesta. Pohtia voi myös, miten tiedon maailmaa voidaan 
ylipäätään jaotella mielekkäästi sekä miten kunkin tietoryppään (oppiaineen) 
olemus määritellään ja miten ne ovat yhteyksissä toisiinsa. Kysymykset ovat 
ajankohtaisia erityisesti Internet-aikakaudella, jolloin alati laajenevasta ja no- 


peatempoisesta tiedosta sekä sen syntyprosessista ja luotettavuudesta on vaikea 

saada otetta. Lisäksi jos oppiaineita välitetään oppilaille yksittäisinä sisältö- 
alueina ilman oppiaineen tietorakenteiden merkitysten ja sisäisen logiikan 
ymmärrystä, saattaa opetus synnyttää ristiriitoja, katvealueita ja päällekkäi- 
syyksiä oppiaineiden välille, vaikka opetussuunnitelman (kuten OPS 2014) 
pyrkimyksenä olisikin vahvistaa eheyttävien ja oppiaineiden rajoja ylittävien 
ilmiöiden tunnistamista ja rakentumista opetuksen perustaksi (ks. Vitikka 
2009). 

Muller ja Young (2014) ovat esittäneet huolensa siitä, että tieteenalakohtai- 
sella tiedolla ei näytä olevan yhteiskunnassa enää aiemman kaltaista oikeutus- 
ta, koska tiedon arvoa on alettu määrittää enenevästi sen käyttökelpoisuuden 
ja hyödyllisyyden mukaan. Bernsteinin (1996) mukaan pääsy monimutkaisen 
ja käsitteellisen ”hitaan tiedon” äärelle on perustavanlaatuinen edellytys de- 
mokraattiseen yhteiskuntaan osallistumiselle. Siksi koulun olisi tärkeää ottaa 
kantaa siihen, mitä pidetään tietona ja miten sen avulla tarjotaan oppilaille 
väyliä osallistua yhteiskunnallisesti merkitykselliseen toimintaan (ks. Hakala, 
Maaranen & Riitaoja 2017 toisaalla tässä teoksessa; Linden, Annala & Mäki- 
nen 2016; Young 2008). 

Opetussuunnitelmien laadinnan kannalta onkin tarpeen analysoida sitä, 
mitkä tahot vaikuttavat siihen, millaista tietoa pidetään arvokkaana, miten 
tietoa ylipäätään arvotetaan ja miten sitä valikoidaan. On tähdellistä ottaa 
huomioon myös ne tarkoitusperät, jotka ovat ohjanneet valittuja ja poisvalit- 
tuja opetussuunnitelman sisältöjä. Samalla tulee huolehtia siitä, että oppilaat 
saavat mahdollisuuksia oivaltaa jokaisen oppiaineen sisäisen logiikan, tietora- 
kenteet ja kumuloitumisen (mm. Kelly 2009; Schiro 2013; Young & Muller 
2010) pirstaleisen ja maratonin kaltaisesti ymmärrettyjen sisältöjen omaksu- 


misen sijaan. 


High Tech -asema ja yhteiskuntarelevanssia 
painottava opetussuunnitelma 


Toista opetussuunnitelma-ajattelua avaamme High Tech -metafo- 
ran avulla. Se viittaa huoltoasemaan tai palvelukeskukseen, joka 
tarjoaa laajan valikoiman huipputekniikalla varustettuja autoja. 
Keskus toimii modernina työympäristönä korkeasti koulutetuille 
mekaanikoille, jotka pääsevät rakentamaan, huoltamaan ja kun- 

nostamaan uusimpien innovaatioiden mukaisia autoja. Keskuksen 

toimintaa leimaavat jatkuva tuotekehitys ja saumaton laadunval- 

vonta. 
High Tech -asema ilmentää yhteiskuntarelevanssiin tähtäävää opetussuun- 
nitelmaideologiaa, joka pyrkii ylläpitämään yhteiskuntaan sopeuttavaa ja 
tehokkuutta tavoittelevaa koulutusjärjestelmää. Ihanteena on luoda mah- 
dollisimman aika- ja kustannustehokkaita sekä inhimillisen resurssien käy- 
tön kannalta vaikuttavia oppimisympäristöjä, joissa saavutetaan odotetun 
mukaista päätekäyttäytymistä. Ideologian pioneerina voidaan pitää Bobbitia 
(1918/1972). Hän loi tieteellisen näkökulman opetussuunnitelmatyöhön 
ja määritteli sen sosiaalisen kontrollin instrumentiksi. Hänen ideanaan oli 
valjastaa opetussuunnitelma alisteiseksi yhteiskunnan tehokkuusvaateille. 
Koulutuksen tehtävänä oli juurruttaa opiskelijoille sellaisia taitoja, tietoja ja 
uskomuksia, joiden ajateltiin palvelevan heitä urbaanissa, jatkuvasti moni- 
muotoistuvassa yhteiskunnassa. Niin ikään Tylerin Rationaalina tunnetun 
mallin mukaan opetuksen tulee edetä suoraviivaisesti ennalta määritettyjen 
tavoitteiden mukaisesti ja päätyä tulosten mittaamiseen. Rationaalin taustal- 
la on ajatus opettajan ja oppilaan ositettavista kompetensseista, kustannusten 
laskemisesta, hyötyajattelusta ja tilivelvollisuudesta, jotka velvoittavat koulun- 
pidon laadunarviointiin. Tavoitteena on saavuttaa määrälliset ja laadulliset 
standardit. (Tyler 1949.) 

OPS 2014:ssä tällainen tehokkuus- ja relevanssi-ideologia on tunnistetta- 
vissa sekä opettajan että oppilaan roolin kuvauksissa. Opettaja ikään kuin 
häivytetään puhetavassa, jossa tätä velvoittava (tulosvastuullinen) toiminta 
ilmaistaan passiivissa ja kiertoilmauksin: ”Oppilaita tuetaan rakentamaan pe- 
rusopetuksen aikana hyvä tiedollinen ja taidollinen perusta sekä kestävä moti- 
vaatio jatko-opinnoille ja elinikäiselle oppimiselle” (OPS 2014, 21). 

High Tech -mallissa opettajan roolina on olla opetussuunnitelmatyöstä 
ulkoistettu operatiivinen, tehokas toimija (effective teacher). Hänen ammatil- 
linen tehokkuutensa määrittyy oppilaiden oppimistulosten kautta (ks. Boyd, 
Grossman, Lankford, Loeb & Wyckoff 2009; Kyriakides, Christoforou & 
Charalambous 2013; OECD 2005; Stronge 2007). Opettajan tulee noudattaa 


virallista opetussuunnitelman tavoitteita ja sisältöjä täsmällisesti. Hän on 

myös vastuussa ”koulunpitotuotteen” laadusta, siis oppilaiden oppimistulok- 
sista. Tehokkaan opettajan tärkein tehtävä on strukturoida ja osittaa keskei- 
siksi määritellyt tavoitteet opittaviksi ja arvioitaviksi paloiksi. Opetus tähtää 
oppimista tehostavien oppimisympäristöjen luomiseen, oppilaiden sitout- 
tamiseen ja toiminnan ohjaamiseen siten, että oppilaat saavuttavat ennalta 
määritellyt oppimiskokemukset. Vastaavasti oppilaat ovat raaka-ainetta, josta 
valmistuu korkealuokkaisia tuotteita, siis yhteiskuntakelpoisia ja ensisijaisesti 
työelämään hyvin sopeutuvia aikuisia. 

OPS 2014:ssä on ilmauksia, jotka pyrkivät ennakoimaan ja ohjaamaan op- 
pilaiden oppimiskokemuksia suhteessa työelämän vaateisiin, esim. ”Koulutyö 
järjestetään niin, että oppilaat voivat kartuttaa työelämätuntemustaan, oppia 
yrittäjämäistä toimintatapaa ja oivaltaa koulussa ja vapaa-ajalla hankitun 
osaamisen merkityksen oman työuran kannalta” (OPS 2014, 23). High tech 
-opetussuunnitelma lähteekin ajatuksesta, että innovatiiviset oppimisympä- 
ristöt yhdessä digipedagogiikkaan vihkiytyneiden opettajien kanssa tarjoa- 
vat oppilaille parhaimmat lähtökohdat selviytyä tulevaisuuden maailmassa. 
Oppilaat omaksuvat innovatiivisen pedagogiikan toimintamallit ja ositetut 
tavoitteet, joiden kautta oppiminen ja työelämävalmiudet karttuvat. Arvioin- 
nissa oppilaan suoritusta verrataan ihanteellisen oppimisen kriteereihin. 
Opettajan tehokkuus riippuu siitä, miten luotu oppimisympäristö ja pedago- 
ginen toiminta onnistuvat tarjoamaan oppilaille sellaisia oppimiskokemuksia, 
jotka palvelevat ennalta määritettyjä, mitattavia tavoitteita. 

Ajattelutavan etuna on, että sen kautta opetus hahmottuu kokonaisuute- 
na, toisin kuin maratonideologiassa, joka äärimmillään tulkittuna perustuu 
irrallisten sisältöjen ja opetustilanteiden organisoimiseen. Tässä oppiminen 
nähdään jatkumona, ja huomio kääntyy oppilaille jaetun sisältötiedon sijaan 
oppimiseen. Toisaalta lapsuutta ja nuoruutta ei nähdä itseisarvoisena vaan vä- 
livaiheena, jonka aikana valmistaudutaan aikuisuuteen ja yhteiskunnan tuot- 
tavaan jäsenyyteen (ks. Schiro 2013). 

Koulun tehtävä nähdään kahtalaiseksi: se ylläpitää yhteiskuntaa toimin- 
takykyisenä ja samalla tuottaa yhteiskuntaan sellaisia yksilöitä, jotka ovat 
kykeneviä paitsi hyödyntämään yhteiskuntaa myös kokemaan elämänsä mer- 


kitykselliseksi. Mainitsemisen arvoista kuitenkin on, että vaikka opetussuun- 

nitelman ihanteena on tuottaa aktiivisia ja rakentavia kansalaisia, se ei tarkoita 
yhteiskunnan muutosta, vaan luonnollisesti sukupolvelta toiselle tapahtuvaa 
yhteiskunnan kehittämistä karsimalla rakenteiden heikkouksia ja vahvista- 


malla niiden hyviä puolia. (Schiro 2013.) 


Sirkus ja yksilöllistä kasvua painottava opetussuunnitelma 


Kolmatta lähestymistapaa tarkastelemme sirkusta kuvaavan meta- 
foran avulla. Sirkus on viihde-esitys, joka koostuu erilaisista ohjel- 
manumeroista. Ohjelman laatii tirehtööri yhdessä taiteilijoiden ja 
muiden työntekijöiden kanssa. Harjoittelijat otetaan mukaan ah- 
keroimaan kokeneempien sirkuslaisten kanssa, ja he saavat mahdol- 
lisuuden osallistua oman kiinnostuksensa mukaisiin, taidoilleen 
soveltuviin ohjelmanumeroihin ja työtehtäviin. 
Sirkusmetafora kuvastaa yksilöllistä kasvua painottavaa opetussuunnitelma- 
ideologiaa (Schiro 2013). Kouluissa työskennellään ensisijaisesti oppilaiden 
kiinnostusten, tarpeiden ja toiveiden innoittamina, mikä vaikuttaa niin kou- 
lun luonteeseen kuin siellä toteutettavaan opetussuunnitelmaan. oPS 2014:ssä 
yksilöllisyyden vaalimista kuvastaa esim. seuraava sitaatti: ”Erityisen tärkeätä 
on rohkaista oppilaita tunnistamaan oma erityislaatunsa, omat vahvuutensa ja 
kehittymismahdollisuutensa sekä arvostamaan itseään” (OPS 2014, 20). 

Suomessa yksilön perusoikeudet kuten itsemääräämisoikeus sekä oikeus 
henkilökohtaiseen vapauteen ja koskemattomuuteen turvataan Suomen pe- 
rustuslaissa (1999/731). Niin ikään perusopetuksen opetussuunnitelmat ovat 
sitoutuneet yksilöllisen kasvun ideologiaan ja sitä kautta konstruktivistiseen 
oppimiskäsitykseen sekä oppilaskeskeiseen pedagogiikkaan koko peruskou- 
lun ajan (ks. Launonen 2000), vahvimmin eksplikoituna vuoden 1994 opetus- 
suunnitelman perusteissa. 

Konstruktivismin taustalla on optimistinen ihmiskuva, jonka ihanteena 
on nähdä oppilas aktiivisena tiedon etsijänä, vapautta tavoittelevana ja tah- 
toansa toteuttavana yksilönä. OPS 2014 korostaa vahvasti oppilaiden ainulaa- 
tuisuutta ja yksilöllistä arvokkuutta: ”Perusopetus perustuu käsitykseen lapsuu- 
den itseisarvoisesta merkityksestä. Jokaisella on oikeus kasvaa täyteen mittaansa 
ihmisenä ja yhteiskunnan jäsenenä” (OPS 2014, 12). 

Oppilaslähtöinen sirkus-opetussuunnitelma palautuu John Deweyn pro- 
gressiivisen pedagogiikan ajatuksiin, jotka tähtäsivät aiempaa vapaampaan 
koulukulttuuriin. Deweyn (1938; 1957) näkemyksen mukaan oppilaat ovat 
perusolemukseltaan aktiivisia toimijoita (learning by doing). Hän korosti 
ihanteita, jotka näyttävät olevan vallalla myös tänä päivänä: autenttiset toi- 
mintaympäristöt ja tasapainon etsiminen omatoimisen, itseohjautuvan op- 
pimisen ja sosiaalisen, yhteisöllisen oppimisen välillä. Samankaltaisia näke- 
myksiä esittivät vapauspedagogiikkaa arvostava Rousseau, sosiaalipedagogian 
kehittäjä Pestalozzi ja aktiivisuuden merkitystä korostava Fröbel. Käytännön 
koulutyössä Deweyn vapautta ja toiminnallisuutta painottava ideologia on 
näkynyt erityisesti Maria Montessorin, Rudolf Steinerin ja Reggio Emilian 
vaihtoehtopedagogioissa. 

Ajattelumalli luottaa vahvasti oppilaiden itseohjautuvuuteen ja aktiivisuu- 
teen tiedon hankkijoina, käsittelijöinä ja merkitysten antajina. Myös OPS 2014 


korostaa oppilaiden itseohjautuvuutta ja aktiivista toimintaa, esim.: 


Oppimisprosessistaan tietoinen ja vastuullinen oppilas oppii toi- 
mimaan yhä itseohjautuvammin. Oppimisprosessin aikana hän 
oppii työskentely- ja ajattelutaitoja sekä ennakoimaan ja suunnitte- 
lemaan oppimisen eri vaiheita. (OPS 2014, 17.) 
Opettajan tehtävä on tasapainoilla perinteisen opetusta johtavan ja oppilaiden 
kasvua fasilitoivan aikuisen roolien välissä. Keskeistä opettajan tehtävässä on 
tunnistaa oppilaiden kehitystaso, luoda oppimista edistävä oppimisympäristö 
sekä auttaa oppilaita kohtaamaan oppimisympäristön haasteet ja kiinnostuk- 
sen kohteet oppimista edistävällä tavalla (Schiro 2013). 
Onnistumisen kokemukset ja elämykset erilaisissa ympäristöissä ja 
oppimistilanteissa innostavat oppilaita oman osaamisensa kehittä- 
miseen. Oppilaat osallistuvat oppimisympäristöjen kehittämiseen. 
Oppimisympäristöjen suunnittelussa otetaan huomioon oppilai- 
den yksilölliset tarpeet. (OPS 2014, 28.) 
Edellinen ote heijastaa Deweyn ajattelua, jonka mukaan oppilaat toimivat ute- 
liaisuutensa ja ymmärtämisen tarpeensa tyydyttämiseksi. Lisäksi opettajien 
tehtävänä on tunnistaa oppilaiden kehitystaso, tarjota tarkoituksenmukaisia 
haasteita, eriyttäviä menetelmiä sekä oikea-aikaista oppimisen tukea, kuten 


seuraavat tekstiotteet kertovat: 

Jokaista oppilasta autetaan tunnistamaan oma tapansa oppia ja 
kehittämään oppimisstrategioitaan. Oppimaan oppimisen taidot 
karttuvat, kun oppilaita ohjataan ikäkaudelleen sopivalla tavalla. 
(OPS 2014, 21.) 


Oppimisen ja koulunkäynnin vaikeuksia ehkäistään ennakolta esi- 
merkiksi opetusta eriyttämällä, opettajien keskinäisellä sekä muun 
henkilöstön yhteistyöllä, ohjauksella sekä opetusryhmiä joustavasti 
muuntelemalla (OPS 2014, 62). 


Opetussuunnitelma näyttää kehottavan paitsi tunnustamaan lapsuus ja nuo- 
ruus aidosti omiksi itseisarvoisiksi elämänvaiheikseen myös kirittämään eri- 
tahtisesti edistyvien lasten kasvua ja oppimista kohti ideaalia kehitysvauhtia. 
Opettajien vaativana tehtävänä onkin löytää tasapaino lasten kehitystason 
huomioimisen, sisäsyntyisen kiinnostuksen vaalimisen sekä tukitoimien tar- 
joamisen välille. Hankaluuksia nousee ainakin kahdesta suunnasta: Jos vapau- 
den ja itseohjautuvuuden ihanteet johtavat aikuisten läsnäolon ja ohjauksen 
vähenemiseen, oppilaat kuormittuvat ja tuntevat turvattomuutta. Oppilaat 
tarvitsevat aina opettajan apua ja pedagogista vaikuttamista. Jos taas tuen tar- 
joamisen ehtona pidetään oppimistulosten normitettua arviointia, riskinä on 
ajautuminen standardipohjaiseen oppilaiden kategorisointiin ja sitä kautta te- 
hokkuusideologian vahvistumiseen. 

Toinen riski liittyy nykyelämän kehityssuuntaan, jossa oppilaiden vaihte- 
levat mielihalut ja kiinnostukset saattavat saada ylivallan pakottaen koulun 
sopeutumaan enenevässä määrin viihde- ja palvelukeskuksen tehtävään. Vas- 
takohtaisesti OPS 2014 välttää ns. konsumerismiin liitettävät ilmaukset huo- 


lellisesti. 


Tutkimusmatka galaksiin ja sosiaalis- 
rekonstruktiivinen opetussuunnitelma 


Viimeisen opetussuunnitelmaa kuvaavan metaforan nimeämme 
tutkimusmatkaksi galaksiin. Se viittaa yhdessä suunniteltuun ja 
toteutettuun retkeen ennalta tuntemattomaan kohteeseen — ava- 
ruuteen. Matkalle osallistumisen tarkoituksena on sekä tulla tie- 
toiseksi omista sitoumuksista ja koetella omia rajoja, että etsiä 
uusia keinoja ihmiskunnan kestävän kehityksen edistämiseksi. 
Varttuneet tutkijat esittelevät perustietoja, aiempien matkojen tu- 
loksia ja ratkaisemattomia kysymyksiä. Nuoret kollegat ilmaisevat 

omia käsityksiään ja reflektoivat aiemmin oppimaansa, oman tie- 
donkäsityksensä rakentumisen perusteita, samalla kun kääntävät 
huomionsa itsensä ulkopuolisen maailman tutkimiseen. Yhdessä 
he tekevät jatkosuunnitelmia ja jakavat tehtäviä kiinnostuksen ja 
taitotason mukaan. 


Galaksimetafora kuvastaa sosiaalis-rekonstruktiivista opetussuunnitelma-ajat- 
telua. Sen lähtökohtana on kasvatuksen ja yhteiskunnan yhteys, mutta suunta 
on päinvastainen kuin High Tech -näkökulmassa. Opetussuunnitelma näh- 
dään ensi sijassa välineenä parantaa maailmaa ratkaisemalla yhteiskunnalli- 
sia ongelmia, ei varustaa oppilaita yhteiskunnan olemassa oleviin tarpeisiin. 
Tämänkin ideologian alkujuuret ulottuvat Deweyn (1916; ks. myös Dewey 
& Childs 1933) progressiiviseen kasvatukseen. Näkemyksen muita vaikutta- 
jia ovat olleet George Counts (1932), joka kehitti ideaa kasvatuksesta uuden 
sosiaalisen järjestyksen välineenä sekä muun muassa kriittisen pedagogiikan 
edustajat Paulo Freire sekä myöhemmät edustajat Henry Giroux ja Peter 
McLaren (ks. Suoranta 2005; Zuga 1992). 

Galaksi-opetussuunnitelma ei luota ennalta lukkoon lyötyihin tavoite- ja 
sisältökuvauksiin. Se tiedostaa yhteiskuntaa uhkaavat ongelmat, kuten sodat, 
köyhyyden, ilmastonmuutokset, poliittisen korruption, rasismin, seksismin 
ja rikollisuuden, ulottuvan myös opetussuunnitelmakysymyksiksi. Koulun 
tarkoituksena on auttaa oppilaita kasvamaan aktiivisiksi kansalaisiksi, jotka 
omassa toiminnassaan pyrkivät parantamaan maailmaa. Poliittisen luonteen- 
sa myötä opetussuunnitelman päätehtävä on saada oppilaat tunnistamaan 
yhteiskunnallisia ongelmia sekä visioimaan aiempaa parempaa maailmaa ja 
toimimaan yhteisen hyvän puolesta. Yhteiskunnan sosiaalinen rekonstruktio 
saa näin alkunsa yksilön havahtumisesta ihmisyyden, moraalin ja yhdenvertai- 
suuden kysymyksiin (Autio 2014; Schiro 2013; Ylimakiym. 2016). 

OPS 2014 on ottanut vahvan yhteiskunnallista eriarvoistumista ehkäisevän 
ja pysäyttävän lähtökohdan kuten seuraavat lainaukset osoittavat: 

Perusopetus tukee oppilaan kasvua ihmisyyteen, jota kuvaa pyrki- 


mys totuuteen, hyvyyteen ja kauneuteen sekä oikeudenmukaisuu- 
teen ja rauhaan (OPS 2014, 15). 


Tasa-arvon tavoite ja laaja yhdenvertaisuusperiaate ohjaavat perus- 
opetuksen kehittämistä. Opetus edistää osaltaan taloudellista, so- 
siaalista, alueellista ja sukupuolten tasa-arvoa. (OPS 2014, 13.) 

Tekstiotteet osoittavat sen, että opettajalta edellytetään sekä omien sitoumus- 
tensa tunnistamista että filosofisten ja yhteiskunnallisten ilmiöiden tulkin- 
tataitoa suhteessa opetussuunnitelmaan. Opettajan tehtävänä on kiinnittää 
oppilaiden huomio niihin (eriarvoistaviin) sosiaalisiin, taloudellisiin ja poliit- 
tisiin voimiin, jotka muovaavat todellisuutta. Opettajan tulee lisäksi johdattaa 
oppilaat tunnistamaan yhteiskunnassa vallitsevia arvoja ja rakentamaan oman 
elämänsä arvoperustaa, kuten seuraava esimerkki kuvastaa: "Arvokeskustelu 
oppilaiden kanssa ohjaa oppilaita tunnistamaan ja nimeämään kohtaamiaan 
arvoja ja arvostuksia sekä pohtimaan niitä myös kriittisesti” (OPS 2014, 15). 

Sosiaalinen rekonstruktio koulussa tarkoittaa, että oppilaat haastetaan tut- 
kivaan, ”elämän makuiseen” (real life) oppimiseen, kriittiseen tiedonhakuun, 
jaetun tiedon luomiseen sekä metakognitiiviseen oppimiseen. Oppiminen 
nähdään kriittisenä, sosiaalisena tapahtumana ja uuden löytämisenä, mitä 
seuraava ilmaisu kuvaa: ”Jokaista oppilasta autetaan tunnistamaan omat mah- 
dollisuutensa ja rakentamaan oppimispolkunsa ilman sukupuoleen sidottuja 
roolimalleja” (OPS 2014, 18). 

Schiron (2013) mukaan oppilaiden kontribuutio yhteiskunnan rekonstruk- 
tioon tapahtuu merkitysten antojen kautta. Tämä tarkoittaa tietoperustan 
hyödyntämistä, havaintojen tekemistä ja niiden tulkitsemista sekä merkitys- 
ten antamista tulkinnoille. Oppimisprosessi tuottaa merkitysrakenteita, joi- 
den varaan oppilaat oivaltavat todellisuuden rakentuvan ja näin avautuu orien- 
taatio tulevaan ja mahdollisuus ongelmien ratkaisemiseen. Niin ikään Zuga 
(1992) esittää, että oppiminen on yhteiskunnallisiin kysymyksiin sitoutunutta 
kokemusten jatkuvaa dialogia ja rekonstruktiota, joka pitää mahdollistaa jo- 
kaisen oppiaineen opetuksessa, esim.: ”Perusopetuksessa tunnistetaan kestävän 
kehityksen ja ekososiaalisen sivistyksen välttämättömyys, toimitaan sen mukai- 
sesti ja ohjataan oppilaita kestävän elämäntavan omaksumiseen” (OPS 2014, 16). 

Galaksi-opetussuunnitelmassa opettaja esitetään oppilaiden kollegana, 
joka tuo myös omat kokemuksensa yhteiseen keskusteluun: ”Oppiminen ta- 
pahtuu vuorovaikutuksessa toisten oppilaiden, opettajien ja muiden aikuisten 
sekä eri yhteisöjen ja oppimisympäristöjen kanssa” (OPS 2014, 17). Oppimisen 


tutkimusmatka tuo maailman luokkahuoneisiin. Tärkeää on, että oppilaita 

ei nähdä ensisijaisesti yksilöinä, oppilaina ja lapsina, vaan yhteisön jäseninä ja 
potentiaalisina yhteiskunnallisina toimijoina. 

Riskinä tutkimusmatkan kaltaisessa opetussuunnitelma-ajattelussa on, 
että se saattaa muutoshalukkuudessaan pitää sisällään sellaisia utopioita, jotka 
osoittautuvat mahdottomiksi toteuttaa (ks. Stanley 1992). Tällöin muutospu- 
he tahtomattaan muuttuu tyhjäksi retoriikaksi tai päinvastoin, muutosagentit 
saattavat nähdä koulua koskevat visiot yliromanttisessa tai epärealistisessa va- 
lossa. Samoin tulkinnat demokratiasta ja yhdenvertaisuudesta saattavat olla 
keskenään ristiriitaisia. On myös epäilty oppilaiden kypsyyttä osallistua yh- 
teiskunnalliseen toimintaan. Toisaalta vaikka koulun olisi helpompi pysyä irti 
yhteiskunnasta kuin ottaa kantaa poliittisesti sensitiivisiin yhteiskunnallisiin 
eriarvoistumista vahvistaviin ilmiöihin (ks. Zuga 1992), opetussuunnitelmalla 
on merkittävä valta vaikuttaa siihen, miten uudet sukupolvet kasvatetaan yh- 
teiskunnan täysivaltaisiksi ja toiveikkaaseen tulevaisuus- ja maailmankuvaan 


kiinnittyneiksi jäseniksi. 


Pohdinta 


Artikkelimme tarkoituksena on ollut auttaa lukijaa syventämään ymmärrys- 
tään opetussuunnitelman monimuotoisuudesta ja tarjoamaan peilauspintaa 
erilaisille opetussuunnitelman tulkinnoille. Tulkinta-avuksi olemme tarjon- 
neet neljä metaforaa, joiden avulla olemme tarkastelleet opetussuunnitelmai- 
deologioiden merkityksiä. Toivoaksemme esitellyt metaforat ovat tarjonneet 
konkreettisia tarttumapintoja, jotka auttavat lisäämään ymmärrystä ope- 
tussuunnitelmien taustavaikutteista, ideologioista ja lisämerkityksistä. Teo- 
reettista katsausta olemme rikastaneet tekstiotteilla opettajan ja oppilaiden 
toimijuudesta uusimmassa Perusopetuksen opetussuunnitelman perusteet 
asiakirjassa (OPS 2014). Tässä luvussa pohdimme esittämäämme tulkintake- 
hystä suhteessa koulutuspoliittiseen muutokseen siltä osin kuin tämä on ha- 
vaittavissa OPS 2014:ssä. 

Päätuloksemme tiivistyy havaintoon siitä, että kaikki neljä tarkastele- 
maamme opetussuunnitelmaideologiaa ja näihin kiinnittyvää metaforaa voi- 
daan tunnistaa OPS 2014:ssä. Tulkitsemme tämän perustuvan pitkäaikaiseen 


koulutuspoliittiseen muutokseen, mikä luonnollisesti on näkynyt eri vuo- 

sikymmenten opetussuunnitelman laadinnassa. Jokainen uusi opetussuun- 
nitelma perustuu edelliseen, jolloin uudet avaukset esiintyvät rinnakkain 
aikaisempien virtausten kanssa. Se, että keskenään jännitteisetkin opetus- 
suunnitelmaideologiat esiintyvät samanaikaisesti OPS 2014:ssä, on tulkin- 
tamme mukaan seurausta myös tasapainottelusta talouselämästä lainattujen 
markkinoiden piirteiden ja perinteisen yhteisen koulun eetosta haikailevien ja 
säilyttämään pyrkivien ilmausten välillä. 

Tieteenalajakoon perustuva opetussuunnitelmaideologia palautuu ors 
2014 rakenteeseen, joka muodostuu opetussuunnitelman jaottelusta karkeasti 
kahteen eri osaan: yleiseen osaan ja tieteenalapohjaiseen, oppiainekohtaiseen 
osaan. Tätä jakoa haastavat opetussuunnitelman pyrkimykset laaja-alaisuu- 
teen, tiedon- ja taidonalat ylittävään ja yhdistävään osaamiseen. Kehitys on 
kulkenut oppiainejakoisuudesta kohti kompetenssien ja osaamisen kautta 
määriteltävää opetussuunnitelmaa. Eri tilanteissa toimivalla laaja-alaisella 
osaamisella nähdään olevan kysyntää niin kansalaisyhteiskunnassa kuin työ- 
elämässä. Jännite oppiainekohtaisuuden ja oppiaineet ylittävän näkemyksen 
välillä on tyypillinen piirre suomalaisessa opetussuunnitelmakeskustelussa, 
jossa työ- ja elinkeinoelämä on entistä aktiivisempi keskustelun osapuoli. 

Yksilöllistä kasvua painottava opetussuunnitelmaideologia noudattelee yh- 
teiskunnan individualisaatiokehitystä. Peruskoulun syntymisen myötä (vah- 
vimmin eksplikoituna vuoden 1994 opetussuunnitelman perusteissa) opettaja 
ja oppilaat on positioitu konstruktivistiseen oppimiskäsitykseen. Samalla ope- 
tussuunnitelman painopiste näyttäytyy aikaisemman sosialisaatio-pyrkimyk- 
sen sijaan individualisaatioprosessin mahdollistajana (ks. Launonen 2000). 

Yhteiskunnallisen relevanssin ideologia palautuu oPS 2014:ssä kritiikkiin, 
jota pysähtyneisyydestä syytetty koulu on kohdannut erityisesti globaalin 
maailman muutoksen pyörteessä. Opetussuunnitelman tehtäväksi asettuu 
tällöin taloudellisen kilpailukyvyn edistäminen, mikä ilmenee muun muassa 
tavoitteena tuottaa yrittäjähenkisiä ja tuottavia kansalaisia. OPS 2014:ssä ky- 
seinen trendi näyttäytyy muun muassa mittavana työelämä- ja teknologiapu- 
heena. 

Sosiaalis-rekonstruktiivinen ideologian mukaan opetussuunnitelma näh- 


dään ensi sijassa välineenä parantaa maailmaa ratkaisemalla yhteiskunnallisia 

ongelmia. OPS 2014 ottaa vahvasti kantaa muun muassa yhdenvertaisuuden ja 
tasa-arvon, sukupuolen moninaisuuden ja ekososiaalisen sivistyksen puolesta. 
OPS 2014 näyttäytyy tältä osin Ylimaen ym. (2016) argumentointia mukaillen 
yhteiskuntamuutokseen pyrkivänä, kuitenkin yksilön subjektin muotoutumi- 
sen (student self-formation) ensisijaisuuden tässä yhteydessä tunnustaen. 

Opetussuunnitelma on aina ollut ja on edelleen aikansa tuote kantaen sa- 
malla historiaa mukanaan. Yhteiskunnan muutokset sekä koulutuspoliittiset 
siirtymät voidaan tunnistaa OPS 2014:ssa niin opettajan kuin oppilaiden toi- 
mijuuden kuvauksissa. Samalla kun opettaja pääsääntöisesti esiintyy oppimis- 
ympäristöjen suunnittelijana ja oppimisen ohjaajana ja siihen kannustajana, 
kiinnostavalla tavalla opettaja ikään kuin häivytetään tekstissä. Opettajaa 
velvoittava toiminta ilmaistaan lähes pääsääntöisesti passiivissa ja kiertoil- 
mauksin, jolloin opettajalle asetettuja tehtäviä kuvataan oppilaan toiminnan 
kautta. Myös oppilaan rooli näyttäytyy jossakin määrin jännitteisenä. Vaikka 
oppilaat kuvataan pääasiallisesti aktiivisina toimijoina ja tiedon käsittelijöinä, 
oman oppimisensa subjekteina, löytyy viitteitä myös roolista, jossa oppilaat 
näyttäytyvät universaalin ja objektiivisen tieteenalapohjaisen tiedon vastaan- 
ottajana (objektirooli). 

Oppivelvollisuuskoulu on Suomessa yli satavuotisen tasa-arvohankkeen 
saavutus. Koulutustason ja sosiaalisen liikkuvuuden kasvu ovat tuoneet kou- 
lutukselle uskottavuutta yhteisen koulun alusta aina 1990-luvulle saakka. Täl- 
löin Ahosen (2003) mukaan alkoi kehityskulku, jossa uusien keskiluokkien 
etuja ajava poliittinen tahto veti pitemmän korren tasa-arvokehityksestä. Yksi- 
lö kohosi yhteisöä merkittävämmäksi ja opettajan voidaan todeta muuttuneen 
oppilasjoukon muokkaajasta yksilöllisen oppimisen ohjaajaksi (Launonen 
2000), jolloin yhteisen koulun merkitys voitiin kyseenalaistaa. Kehityskulku 
on jatkunut edelleen 2000-luvulle, mutta ei kuitenkaan yhdensuuntaisena, 
sillä talouselämästä lainatut markkinoiden piirteet limittyvät perinteiseen yh- 


teisen koulun eetokseen, minkä myös oma ors 2014 tarkastelumme todensi. 

OPETUSSUUNNITELMATUTKIMUS - Keskustelunavauksia 
suomalaiseen kouluun ja opettajankoulutukseen 


Tero Autio, Liisa Hakala ja Tiina Kujala (toim.) 


Mihin Suomen (tahaton) menestys Pisa-testeissä perustuu? 

Mistä mittaamisen ja testaamisen kulttuuri ylipäätään juontaa 
juurensa? Millaisia haasteita koululla ja opettajankoulutuksella 

on globaalissa markkinavetoisessa maailmassa? Minkälainen 

on suomalaisen opettajan autonomia 2000-luvulla? Miksi 

opettajien opetussuunnitelmaymmärryksen pitäisi ylittää sen, mitä 
päiväkohtaisesti pidetään tärkeänä? Voisivatko opetussuunnitelma- 
asiakirjat olla myös toisenlaisia? 


Teos haastaa keskustelemaan näistä ja monista muista 
ajankohtaisista kasvatuksen ja koulutuksen kysymyksistä 
monitieteisellä ja kokoavalla lähestymistavalla. Samalla näkyväksi 
tulee se, miten institutionaalinen kasvatus on sekä historiallista että 
poliittista; se on arvosidonnaista, jännitteistä ja jatkuvan neuvottelun 
kohteena olevaa. Käydyissä neuvotteluissa kaikilla päätöksillä ja 
ratkaisuilla on seurauksensa. 


Teos on tarkoitettu institutionaalisen koulutuksen ja kasvatuksen 
parissa toimiville tutkijoille, opettajille ja päättäjille. Se soveltuu 
kurssikirjaksi ja oheislukemistoksi kasvatusalan opiskelijoille. 
Refereelausunnoissa sanottua: 


”Kirja sopii erittäin hyvin oppikirjaksi opettajankoulutukseen. Se on 
käsitteellisesti korkeatasoinen, mutta kirjoitettu lukijaystävällisellä 
tavalla.” 


”Kirjaa kannattaa markkinoida kasvatustieteilijöille, kasvatustieteen 
opiskelijoille ja myös opettajille ja kouluhallinnon virkamiehille.” 

